
GM 


DR. PRANO DIELININKAIČIO BIOGRAFIJA 


Pranas Dielininkaitis gimė 1902 m. gegužės 5 d. 
Juškuose, Žaliosios valsčiuje, Vilkaviškio apskrityje. Jo 
vaikystė ir paauglystė prabėgo Naumiestyje (dabar Kudirkos 
Naumiestis). Čia jis mokėsi dviklasėje mokykloje, vėliau - 
progimnazijoje. Mokytojavo Skirkiškės ir Višakio Rūdos 
pradžios mokykloje. 1924 m. baigęs Marijampolės mokytojų 
seminariją, studijavo Kauno Vytauto Didžiojo universiteto 
Teologijos-filosofijos fakultete sociologiją, psichologiją ir 
Naujųjų amžių istoriją. Dar būdamas studentas, mokytojavo 
“Pavasario" suaugusiųjų gimnazijoje Kaune, Tauragės 
mokytojų seminarijoje. 1928 m. baigė Kauno universitetą ir 
tęsė studijas Sorbonoje, kur 1933 m. apgynė disertaciją 
“Valstybė ir auklėjimas“ (L'Etat et I'ėducation), tais pačiais 
metais išleistą Paryžiuje kitu pavadinimu "La libertė scolaire 
et I'ėtat" (Mokyklos laisvė ir valstybė). 

Grįžęs į Lietuvą, dėstė Vytauto Didžiojo universitete 
sociologiją, ekonominių doktrinų istoriją, valstybės teoriją bei 
kitas disciplinas. Ir studijuodamas, ir tapęs dėstytoju, dalyvavo 
ateitininkų veikloje. 1933-1935 m. buvo studentų ateitininkų 
federacijos centro valdybos pirmininkas. 1935 m. atstovavo 
Lietuvos studentams tarptautinių studentijos organizacijų ir Pax 
Romana kongresuose. 

P. Dielininkaitis buvo ir sociologas praktikas. Rūpinosi 
darbininkų socialine padėtimi. 1934 m. kartu su 
P. Dovydaičiu įkūrė krikščionių darbininkų sąjungą, jai 
vadovavo. Tuo metu įtakingame dienraštyje “XX amžius“, 
prie kurio įsteigimo 1936 m. pats buvo prisidėjęs, redagavo 
darbininkų reikalams skirtą skiltį “Darbas ir duona". Savo 
straipsnius čia pasirašinėjo slapyvardžiu Hispanus. Važinėjo 
į tarptautinio darbo biuro suvažiavimus kaip ekspertas. 

P.Dielininkaitis — vienas iš katalikiškos pakraipos 
intelektualų sąjūdžio organizatorių ir vienas iš šio sąjūdžio 
1936 m. paskelbtos deklaracijos “Į organiškosios valstybės 
kūrybą“ autorių. Aktyviai dalyvavo opozicinėje demokratines 
jėgas būrusio “Bendro žygio“ veikloje. 1938 m. parengė ir 
paskelbė programinį dokumentą “Lietuvos ateities santvarkos 


pagrindai (dėl kurių sutaria visuomenės grupės)“. Už tai 
tautininkų valdžios buvo nubaustas ir kuriam laikui ištremtas 
iš Kauno (į gimtinę - Juškus). 

Daug rašė prieškario spaudoje, 1939 m. vadovavo 
Lietuvos žurnalistų kelionei po Lenkiją. Artėjant 1940-ųjų 
įvykiams, rengė darbininkų mitingus prieš bolševikus. 

1940 m..liepos 11-12 naktį drauge su daugybe Lietuvos 
inteligentų buvo suimtas ir kalinamas Kauno sunkiųjų darbų 
kalėjime, vėliau IX forte. Turėjo būti aštuoneriems metams 
ištremtas į Vladivostoko kalėjimą, bet, prasidėjus sukilimui, 
1941 m. birželio pabaigoje su kitais kaliniais išsiveržė į 
laisvę. Tuojau pat pasinėrė į politinę veiklą. Padėjo formuoti 
Laikinąją vyriausybę, trumpai ėjo darbo ministro pareigas. 
Vėl dėstė universitete, buvo sociologijos ir žurnalistikos 
katedros vedėjas. 1942 m. balandžio 6 d. mirė Šiauliuose, 
čia ir palaidotas. 1972 m. jo palaikai iš senųjų Šiaulių kapinių 
perkelti į Donelaičio g. kapines. 


SUDARYTOJOS ŽODIS 


Šios knygos kelias - ilgas ir sudėtingas. Ilgas, nes knyga 
pasirodo praėjus Peveik 70 metų po jos parašymo. Sudėtingas, 
nes gerai žinoma Europos sociologijos bei pedagogikos specialistų, 
Ji iki šiol Puvo sunkiai prieinama lietuvių skaitytojui (Lietuvos 
mokslinėse bibliotekose esama vos kelių šio veikalo egzempliorių 
prancūzų kalba). Ir čia jaučiame Istorijos ranką: Pranas Dielininkaitis, 
vienas žymiausių tarpukario Lietuvos sociologų, pirmasis lietuvis, 
dar 1955 metais apgynęs daktaro disertaciją Sorbonos univer- 
sitete, iki šiol nesulaukė deramo dėmesio tėvynėje. 

Galima rasti ne vieną priežastį, kodėl taip atsitiko. Vienas iš 
atsakymų galėtų būti toks: Prano Dielininkaičio mokslo kryptis ir 
idėjos Puvo neparankios. 1950 metais išvykęs į Faryžių rengti 
disertacijos, grįžęs į Lietuvą su daktaro diplomu Vytauto Didžiojo 
universitete jis nePerado sociologijos katedros. Kaip teigia Jonas 
Grinius, “tuometinis autoritetinis režimas visuomeninio gyvenimo 
laisvę buvo gerokai suvaržęs, o sociologiją dėstyti universitete 
palankių sąlygų taip pat nebuvo". Matyt, ir valstybės bei mokyklos 
santykiai, analizuojami F. Dielininkaičio disertacijoje “L Etat et 
Uėducation", nesulaukė deramo dėmesio, nors, pertvarkant Lietuvos 
mokyklų sistemą, jie turėjo būti aktualūs. Tarpukario Lietuvos valdžia 
nepalankiai žiūrėjo į F. Dielininkaičio visuomeninę veiklą. F. Dieli- 
ninkaitis Puvo vienas iš ateitininkų bei Krikščionių darbininkų 
sąjungos vadovų. Jaunoji, jau nepriklausomybės metais subrendusi 
inteligentų karta siūlė kitus valstybės valdymo būdus. Tautininkams 
jų pačių nekontroliuojamų organizacijų veikla Pei naujosios idėjos 
nepatiko. Mokslinius tyrinėjimus bei visuomenines pažiūras F. Dieli- 
ninkaitis skelbė “Naujojoje Romuvoje“, “Lietuvos mokykloje“, 
“Židinyje", Lietuvių katalikų mokslo akademijos darbuose ("Korpo- 
ratyvinė santvarka organinėje valstybėje", 1956; “Organinė 
valstybė", 1957; “Valstybė, auklėjimas ir laisvė", 1937; “Pijus XI ir 
socialinė katalikų doktrina“, 1957: “Pastarųjų metų bandymai 
socialinį klausimą sušvelninti", 1958). 

Demokratinės F. Dielininkaičio nuostatos bei katalikiška 
orientacija buvo visuomenei žinomi dalykai. Todėl, sovietams 
okupavus Lietuvą, F. Dielininkaitis tuoj pat (1940 metų liepos 11-12 
naktį) Puvo suimtas, kaip rašoma byloje, “už antirevoliucinę veiklą" 
ir turėjo būti išvežtas 8 metams priverčiamųjų darbų. Į Vladivostoko 

kalėjimą jis nepateko atsitiktinai: iki karo nesuspėta išvežti. Vos 
ištrūkęs iš kalėjimo Kauno IX forte, F. Dielininkaitis įsitraukė į 
Laikinosios Lietuvos vyriausyvės veiklą, iš pradžių buvo paskirtas 
žurnalo “Į laisvę" redaktoriumi, o vėliau - darbo ministru. Nuo 1941 
metų rudens jis buvo universiteto Filosofijos fakulteto Sociologijos 
katedros vedėju. Deja, intensyvus akademinis darbas truko vos 
keletą mėnesių. 1942 metų pavasarį vyko Velykų atostogų pas šeimą 
į Siaulius, jau apsikrėtęs šiltine, ir balandžio 6 dieną mirė, 
nesulaukęs keturiasdešimtojo gimtadienio... 

Šis leidinys - bandymas grąžinti skolą vienam žymiausių 
Lietuvos sociologijos ir lyginamosios pedagogikos specialistų. 
Didžiąją leidinio dalį sudaro pirmą kartą lietuvių kalba publikuojama 
F Dielininkaičio monografija “Mokyklos laisvė ir valstybė" (iš prancūzų 
kalpos vertė Dainora Jakaitytė). Fateikiami ir vertimo komentarai, 
kuriuose aiškinama kai kurių sąvokų vartosena ir kiti dalykai. Vietoj 
įvado čia spausdinama dr. Juozo Ambrazevičiaus-Brazaičio studija 
“Pranas Dielininkaitis visuomeniniame darbe“. Ji turėtų padėti ne 
tik geriau suvokti F. Dielininkaičio asmenybę, Pet ir ganėtinai 
komplikuotas tarpukario Lietuvos visuomeninio gyvenimo sąlygas. 
Skaitytojų dėmesį turėtų patraukti nemažas pluoštas fotografijų, 
kurias išsaugojo F. Pielininkaičio žmona gyd. Michalina Dieli- 
ninkaitienė (1912-1996). Tai dokumentų faksimilės, nuotraukos, 
atskleidžiančios R. Dielininkaičio - gabaus, talentingo mokslininko, 
aktyvaus visuomenininko ir puikaus šeimos žmogaus - gyvenimą. 

Knygoje F. Dielininkaitis monografiškai analizuoja Francūzijos, 
Belgijos, Olandijos bei Sovietų Sąjungos švietimo reformų raidą iki 
1950 metų. Fragmentiškai apžvelgiama Kanados, Anglijos, JAV ir 
Vokietijos mokyklų istorija. Fagrindinis tyrinėjimo objektas - 
valstybinio ir privataus, neutralaus ir konfesinio mokymo santykis, 
valstybės pagalba įvairių tipų mokykloms. Autorius remiasi plačia 
faktografine medžiaga: įvairių partijų programomis, parlamentų 
posėdžių medžiaga, puPlikacijomis spaudoje. 

F. Dielininkaičio samprotavimai ir dabar nepaseno. Jo istoriniai 
pastebėjimai turėtų būti svarbūs ne tik lyginamosios pedagogikos 
ar sociologijos specialistams, Pet visiems tiems, kurių praktinė veikla 
susijusi su valstybės valdymu, ypač - švietimo organizavimu. 


Giedrė Čepaitienė 

PRANAS DIELININKAITIS 
VISUOMENINIAME DARBE* 


Juozas Ambrazevičius 


Tebestovi gyvo dr. Dielininkaičio vaizdas prieš akis per arti. 
Tebeveikia, jo netekus, sentimentas per stipriai, kad galėtum su 
visu akademiniu šaltumu ir iš perspektyvos įvertinti jo veiklą lietuvių 
visuomenėje ir moksle. 

Tačiau vertinti reikia. Organiškai tautai ne vis tiek, ko netekta 
ir kas laimėta. Kuo labiau organizmo nariai jaučia ryšį su visuma ir 
visuma su nariais, kuo labiau reaguoja į savo narių nelaimes ir 
džiaugsmus, tuo tobulesnis yra organizmas. Ir visuomenė, 
parodydama ryšį su savo veikėjais, menininkais, intelektualais, 
pasirodo pati esanti sąmoningesnė, vieningesnė, vertesnė 
savarankiško gyvenimo. 

Vertinti dr. Dielininkaičio veiklą reikia dabar ir dėl to, kad jis 
buvo visuomenininkas, o visuomenininko likimas kitoks nei rašytojo, 
mokslininko ar paskesniais laikais net dainininko. Jie miršta, bet 
palieka pastovus, objektyvuotas jų kūrybos produktas. 
Visuomenininkas praktikas dažniausiai nepalieka pastovaus savo 
kūrybos vaisiaus. Jis kuria visuomenę, jis stengiasi ją performuoti. 
Jis visas į ją įsilieja, bet šitas jo kūrybos objektas yra nepastovus; 
jis gali greičiau suirti nekaip jautriausiais dažais pieštas paveikslas. 
Kol visuomenė nėra spėjus pasikeisti, ir tenka vertinti 
visuomenininko kūrybą pagal tai, kiek toji visuomenė yra 
susiformavusi, visuomenininko veikiama tiesiogiai ar pagal jo 
idealus. 


* Tai Juozo Ambrazevičiaus kalba, pasakyta minėjime, kurią doc. dr. Prano Dielininkaičio gar- 
bei surengė VDU Filosofijos fakultetas (1942 04 26). Pranešimo tekstas, matyt, be autoriaus 
parašo, pateko į "Tremties" archyvą. Vėliau buvo išspausdintas "Naujajame židinyje" (1996, 
Nr. 3), bet jo autorystė priskirta P. Dielininkaičio globėjui prof. Pranui Kuraičiui, 

Klaida paaiškėjo, kai tarp P. Dielininkaičio žmonos išsaugotų dokumentų buvo aptiktas šios 
kalbos mašinraštis su Juozo Ambrazevičiaus parašu. 

Taigi tekstas perspausdinamas iš šio archyvinio mašinraščio, — autentiškumą dar patvirtina 
Filosofijos fakulteto tuometinio dekano Zenono Ivinskio įžangos žodis, kuriame pristatomi 
kalbėtojai ("Apie velionies darbą sociologijos srityje ir apie praktinį jo šitos rūšies veikimą 
auditoriją supažindins Filosofijos fakulteto dėstytojai prof. Juozas Ambrazevičius ir doc. dr. 
Antanas Maceina). - D.Linčiuvienės past. 

Teksto kalba, išskyrus vieną kitą korektūros ar skyrybos klaidą, netaisyta. 

Tai yra visuomenininko paminklas. 

Dr. Dielininkaitis tokį paminklą sau yra pasistatydinęs. Jis yra 
palikęs aiškių pėdsakų lietuvių visuomenės formacijoje. Iš jos 
istorijos Dielininkaičio vardas jau negalės būti išbrauktas, nors mirė 
tik Keturiasdešimt metų teturėdamas. Jis sutapo su vienu iš labai 
svarbių lietuviškos visuomenės raidos tarpsnių, kuris nebuvo 
atneštas iš svetur, kuris buvo labiausiai išplaukęs iš lietuvių tautos 
interesų ir kuriame Dielininkaitis buvo vienas iš svarbiausių to 
visuomeninio tarpsnio kūrėjų. 

Šito tarpsnio esminiai bruožai ir Dielininkaičio veikimo kryptis 
suprantama tik atsižvelgiant į visuomeninio veikimo tradicijas, kurias 
jis rado prieš save. 

Lietuvių visuomenei formuotis lemiamąjį vaidmenį turėjo 
religinis pradas. Pačioje lietuvių visuomenės organizavimosi 
pradžioje, "Auszros", "Varpo", "Apžvalgos" laikais, religija buvo tas 
pakelės akmuo, ties kuriuo šviesuomenė persiskyrė ir pasuko katras 
sau. Socialinės ir politinės programos iš esmės ne tiek skyrė tas 
visuomenines grupes kaip religija. Nors kairiosios visuomenės buvo 
socialdemokratai, demokratai, valstiečių sąjungos žmonės, bet 
praktiškai buvo dešinieji-kairieji, katalikai-"socialistai", tos 
pagrindinės dvejopos grupės, kurios viena nuo antros skyrėsi religija. 
Vieni religiją laikė atgyvenusiu dalyku, ir dėl to religijos reikšmę 
pabrėžiantieji žmonės jiems atrodė atsilikėliai, o pastariesiems 
taikomas klerikalo vardas buvo sykiu tamsumo ir pažangos priešo 
sinonimas. Antri religijos nepripažįstančius ar jos nepraktikuojančius 
laikė dažnai bedieviais; šis vardas buvo sykiu ir nedoro žmogaus 
sinonimas. Tokiu būdu vieni kitus stengėsi degraduoti į menkesnės, 
pasakytum, rūšies žmones ir kėlė tarpusavio neapykantą ir kovą, 
vienas nuo kito vis labiau toldami. 

Tačiau šitoje kovoje buvo pastebimas bangavimas: tai didesnis 
visuomeninių grupių išsiskyrimas, tai vėl vienos su kita suartėjimas. 
Su "Auszra" įvykęs skilimas buvo stengiamasi užtaisyti, išlyginti 
per visų bendrą laikraštį "Szwiesa", bet skilimas dar labiau prasiveržė 
su "Varpu" ir "Apžvalga". Abeji jautėsi tokie dideli vienas kito priešai, 
kad tarpusavio kovai nevengė net denunciacijos ar bent tuo vieni 
antrus kaltino. Vis gilėjančios prarajos negalėjo pakelti "Tėvynės 
sargas" ir puolėsi jungti tai, kas buvo suskilę, artinti net 
oportunistiškai vienus su kitais, kaip paskesniu žodžiu pasakytume - 
konsoliduoti. Tos konsolidacijos pastangos bus pakartotos paskui 
su pirmuoju dienraščiu "Vilniaus žinios". Kai "Vilniaus žinios" visai 

sukairėjo ir dešinysis sparnas to dienraščio atžvilgiu nusistatė 
skeptiškai, buvo mėginama bent būsimuosius tautininkus ir 
krikščionis demokratus konsoliduoti "Viltyje". Tačiau ilgainiui 
bendras darbas vis iširdavo ir visuomeninės grupės ne tik nutoldavo 
viena nuo kitos, bet vėl pereidavo į atvirą ir aitrią tarpusavio kovą. 
Be jos neapsiėjo nei grupės, pabėgusios į Rusiją Didžiojo karo metu; 
neapsiėjo nei pasilikusieji Lietuvoje. Tačiau sudarant bendrąjį politinį 
organą - Lietuvos Tarybą, buvo parodyta didelio solidarumo, kai 
kuriems į Tarybą išrinktiems atstovams atsisakant mandatų ir 
perleidžiant juos kairiosioms grupėms, kad tik visi būtų atstovaujami. 

Aktyvus visuomeninis politinis veikimas galėjo pasireikšti tik 
atgavus nepriklausomybę. Iš Rusijos sugrįžo pabėgėlių 
visuomenininkų grupių atstovai, išryškinę tuos savo individualybės 
bruožus, kuriais vieni nuo kitų skyrėsi. Kurdami nepriklausomybę, 
jie trumpam pajėgė išlaikyti jungiantįjį pradą, bet tik trumpam laikui. 
Ilgainiui vėl persvėrė skiriantysis. Abudu pagrindiniai dienraščiai 
vienas antram buvo labai agresyvūs. Tarpusavio agresyvumas tiek 
sustiprėjo, kad 1926 m. tuo puolė naudotis trečiasis - visų lietuviškų 
srovių priešas - komunizmas. Gelbėdamasi nuo galimos anarchijos, 
dalis visuomenės puolė į antrą kraštutinumą, ir tauta pasijuto 
atsidūrusi diktatūriniame režime. 

Sitame režime, trukusiame keturiolika metų, politinio veikimo 
laisvės nebuvo. Pagrindinės visuomenės grupės faktiškai nedingo, 
nors oficialiai jos buvo likviduotos. Tačiau pasikeitė tarpusavio 
santykiai, nes keitėsi mintys ir vienoj, ir antroj grupėj. Emė reikštis 
konsolidacijos pasiilgimas. Emė reikštis konsolidacijos kryptim ir 
konkretūs žygiai. 

Baigėsi ar bent retėjo senoji veikėjų karta, susiformavusi 
Rusijoje ir paveikta rusiško gyvenimo, labai nepalankaus religijai. 
Dar likę tos kartos mohikanai, gyvenimo patirties pamokyti, kitaip 
ėmė vertinti religijos rolę žmogaus ir tautos gyvenime. Vietoj 
karingosios nuotaikos religijos atžvilgiu bent iš tolo jau vaidenos naujas 
idealas — tolerancija. 

Baigėsi ir įtaka katalikų senesniosios kartos, kuri buvo 
agresyviai nusistačius nekrikščioniškos ideologijos atžvilgiu. Į 
gyvenimą žengė jaunesnioji karta, kad ir mokslus pradėjusi Rusuos, 
bet baigusi savo dvasinį subrendimą jau Vakarų Europoj. Paskui ją 
ėjo dar jaunesnė karta, jau grynai lietuviškos mokyklos auklėta. Ir 
su ketvirtuoju dešimtmečiu pasikartojo tas pats reiškinys kaip 
"Tėvynės sargo" laikais — imta visuotinai pasigesti visuomenę ir 
atskiras grupes jungiančiojo prado. 

Anksčiausiai tas vienybės, ne primestos, bet iš vidaus 
išplaukusios vienybės, troškimas pasireiškė pačių aukštųjų 
intelektualų tarpe. Būdingas tos naujos dvasios ženklas - senasis 
"Draugijos" žurnalas - sustojo, o jo vietoj pasirodė "Židinys" (1924) 
su nauja taktika. Stovėdamas ant krikščioniškos ideologijos 
pagrindų, naujasis žurnalas respektavo ir kitas ideologijas, sėkmingai 
mėgindamas jungti kuo plačiausius šviesuomenės sluoksnius. 

Dar toliau konsolidacine kryptimi nuėjo savaitinė "Naujoji 
Romuva", o jau tikru visuomeniniu ir politiniu sąjūdžiu konsolidacijos 
idėją skelbė dienraštis "XX amžius", pakeisdamas "Rytą" (1936). 
Vienijimosi pradas čia mėginta kuo plačiausiai pritaikyti. Dienraštis 
ne tik telkė įvairių ideologijų bendradarbius, kad tik jie būtų 
lietuviškos minties. Jis patikrino ir savo ideologijos, o ypačiai 
taktikos pagrindus. Tada susikūrė net specialūs terminai - siauroji 
ir plačioji (arba pilnutinė) katalikybė. Pastarosios skelbėjai stengėsi 
kitos ideologijos atžvilgiu laikytis tolerantiškai. Juos matė tokius 
pat lietuvius, tik kitaip galvojančius. Santykiuose su jais stengėsi 
išryškinti ne tai, kas juos skiria, bet kas jungia. Veikti stengėsi ne 
priekaištais ar neapykanta, bet pačiu savo gyvenimu, vidiniu savo 
asmenybės spinduliavimu, įkvėptu ir palaikomu religijos. Ieškodami 
ne kataliko, ne socialisto, ne nacionalisto, bet pirmiausia gero 
žmogaus, lietuvio, šito sąjūdžio kūrėjai visuomeniniame gyvenime 
buvo mete šūkį: "Meile visų lietuvių visiems lietuviams". Tai 
aukščiausio laipsnio lietuviškos visuomenės konsolidacija ir 
solidarumas! 

Kaip kitados "Apžvalgai" nepatiko "Tėvynės sargo" konsoli- 
dacinė kryptis, taip ir šiuo metu vadinamasis amžininkų jungiamasis 
sąjūdis nepatiko kai kuriems senosios kartos atstovams. Kaltindami 
sąjūdį katalikybės išdavimu, jie atgaivino "Draugijos" žurnalą. Buvo 
ir iš kitos grupės žmonių, kurie netikėjo šito sąjūdžio nuoširdumu. 
Tačiau tiek vienos, tiek antros krypties žmonės, kurie matė 
evoliucijos reikalą, amžininkams pritarė, ir gausus skaitančiosios 
visuomenės pasinešimas ir pritarimas jų keliamoms reformoms buvo 
ženklas, ko visuomenės daugiausia pasigendama. 

Tai buvo naujos kartos ir naujos dvasios sąjūdis, kuris paliko 
gilių pėdsakų visuomenės psichologijoje, iki buvo suardytas 
bolševikų invazijos. Jame vienas iš svarbiausių, jei ne pats 
svarbiausias, buvo dr. Pranas Dielininkaitis. 

Tuo metu, kai visuomeniniame gyvenime reiškėsi skiriančiojo 
prado persvara, Dielininkaitis tik mokėsi, studijavo, ruošėsi 

gyvenimui. Bet ir studijuodamas jisai jau vadovavo - jį matome 
jaunimo priešakyje, pirmininkaujant iš pradžių moksleiviams 
ateitininkams, paskui studentams ateitininkams. Vakarų Europoje 
keletą metų tęsusios socialinių mokslų studijos, kurias baigė 1933 m., 
suformavo jo visuomeninę ideologiją ir taktiką. Grįžęs į Lietuvą, 
nuo 1933 m. jis ėmėsi visuomeninių dalykų mokslo ir meno, būtent 
Lietuvos universitete dėstydamas sociologiją bei kitus mokslus ir 
pasinerdamas į praktinį visuomeninį darbą. 

Pradėjo nuo jaunimo. 1933-1935 m. jis Studentų Ateitininkų 
Sąjungos pirmininkas. Tačiau tik pradėjęs jaunimui vadovauti pajuto 
kitą labai apleistą dirvą - darbininkus. Jų profesiniais ir moraliniais 
reikalais maža kas rūpinosi, nors buvo tam reikalui dvi politinės 
grupės ir valdžios sukurti Darbo Rūmai. Senosios politinės 
darbininkų organizacijos - Darbo Federacija ir Socialdemokratų 
partija - jau turėjo tik mohikanus. Iš abiejų įtakos darbininkai jau 
slydo. Juos gaudė į savo orbitą slaptieji komunistų lizdai. Apie juos 
žinojo ne tik saugumas. Jų veikimas prasiverždavo viešumon ne tik 
gegužės pirmąją dieną, bet ir kai kuriose laidotuvėse. Valdžios 
įstaigos ėmėsi tik policinių priemonių. Bet nebuvo nieko daroma 
socialiniu atžvilgiu, kad komunizmas neturėtų dirvos darbininkuose. 
J. Daulius aliarmavo apie komunizmo pavojų atskira knyga. 
Dr. Dielininkaitis ir prof. Dovydaitis ryžosi tada eiti į darbininkus. 
1934 m. juodu sukūrė Krikščionių Darbininkų Sąjungą vietoj 
buvusios Darbo Federacijos. Dovydaitis buvo tos Sąjungos 
pirmininkas, Dielininkaitis - vicepirmininkas. Dielininkaitis ėmėsi 
"XX amžiuje" redaguoti darbininkų reikalų skyrių "Darbas ir duona". 
Pats "XX amžiaus" darbininkų skyriaus vardas "Darbas ir duona" 
cenzūros nenorėta praleisti kaip bolševikinio pobūdžio, kurstąs 
darbininkus. 

Komunistinė agitacija ugdė darbininkų griaunamąją dvasią - 
prieš darbdavius, kapitalistus, kuriuos nugriovus viskas pereis į 
darbininkų rankas. Sitokie šūkiai galėjo vilioti darbininkus, kurie iš 
tiesų buvo skriaudžiami greitai buržuazėjančios Lietuvos ir kurių 
socialiniai klausimai nebuvo susilaukę ne tik išsprendimo valstybiniu 
plotu, bet net nebuvo parodyta tam išsprendimui būtinos iniciatyvos. 
Masėje laimi nę pusiausvyra, išminties padiktuota, bet kraštutinumai, 
jausmo ar temperamento pagimdyti. Ir vis dėlto, jeigu dr. 
Dielininkaitis su prof. Dovydaičiu laimėjo darbininkų pasitikėjimą, 
jeigu fabrikų darbininkai, kiemsargiai mūru stojo už juos veik visuose 
Kauno ir priemiesčių susirinkimuose, tai turėjo būti didelis jų 
autoritetas ir įtikinamos jų mintys. Tiesa, dr. Dielininkaičio ir kitų 

projektai aprūpinti fabrikų darbininkus nuosavais sklypais ir 
nameliais, pravesti žemės reformą toliau ir kt. oficialiose įstaigose 
nebuvo išklausomi ir net klausomi. Tačiau, komunistų pavojui 
padidėjus ir jau bolševikų įguloms esant Lietuvoje, administracija 
nebekliudė Dielininkaičiui organizuoti masinius uždarus darbininkų 
mitingus, kuriuose galutinai komunizmas būtų demaskuotas ir 
diskredituotas darbininkų akyse. Nors komunistų agentai kėlė 
obstrukcijas, bet darbininkai patys su jais susitvarkydavo. Tuose 
mitinguose, kuriuos organizuoti ir dalyvauti jau anais laikais, kada 
kiekvienų momentu grėsė bolševizmas, buvo patriotinis heroizmas, 
pasirodė, kokią didelę pažangą per kelerius organizuoto veikimo 
metus buvo padariusi Lietuvos darbininkų sąmonė kelių žmonių 
pastangų dėka. Kada bolševikai padarė invaziją į Lietuvą, Kauno 
fabrikų darbininkai laikėsi labai rezervuotai, o kai teko pakelti ginklus 
prieš okupantus, Kauno fabrikų darbininkai buvo vieni iš pirmųjų 
tarp partizanų. Pasėta, rūpestingai brandinta sėkla, suauginta 
audrose, davė puikių vaisių, nors pats jos sėjėjas buvo už tai 
nublokštas į Kauno kalėjimą ir pasmerktas lėtam per aštuonerius 
metus mirimui Vladivostoke. 

Darbininkų tarpe Dielininkaičio veikimas buvo daugiau 
socialinio pobūdžio. Tačiau ir grynai politinė sritis pajuto 
Dielininkaičio veiklą. 

Dielininkaitis buvo vienas iš pačių aktyviausių vadinamajame 
"amžininkų" sąjūdyje. Vieni to sąjūdžio dalyviai ėmėsi daugiau 
kultūrinės akcijos, kiti politinės. Į politinį veikimą daugiausia teko 
įsijungti dr. Dielininkaičiui ir dr. Skrupskeliui. Tiesa, veikimas buvo 
labai ribotas. Raštu mažai tebuvo galima plėsti politines idėjas. Tik 
žodžiu tekdavo kelti nedideliuose būreliuose politinio gyvenimo 
negeroves ir ieškoti naujo gyvenimo kelių, kelių, naudingų ne vienai 
grupei, bet visai lietuvių tautai, jos narių bent didžiajai daugumai. 
Tada gimė ir pats konsolidacijos terminas. Tada imta planuoti 
korporacinės santvarkos projektai. Tada po gausių svarstymų 
pasirodė vadinamoji deklaracija "Į organiškosios valstybės kūrimą", 
pasirašyta keliolikos žmonių. Dr. Dielininkaitis buvo vienas iš to 
projekto aktyvių kūrėjų. 

Nepasitenkinimas politine ir kultūrine stagnacija ir naujų kelių 
ieškojimas sutelkė pagrindines visuomenės politines grupes į bendrą 
akciją ir prasiveržė viešumon Klaipėdoje išleistuoju "Bendruoju 
žygiu“ (1938), kurio pats vardas priklausė, rodos, Dielininkaičiui ir 
simbolino susitelkusių tautoje pažangos dvasią, ryžtingumą ir svarbių 

politinių grupių bendrą sutarimą, konsolidaciją. Tiesa, dr. Dielinin- 
kaitis ir kiti to sąjūdžio dalyviai savo pastangas apmokėjo kratomis, 
areštais, tardymais ir ištrėmimais ar koncentracijos stovyklomis. 
Tik dukrelės gimimas nulėmė, kad Dielininkaičiui koncentracijos 
stovykla buvo pakeista ištrėmimu. Tačiau gyvoji mintis represijomis 
galėjo būti užtvenkiama, bet nenužudoma. Reikalas ieškoti 
pažangos, duoti daugiau laisvės visuomenei, pritraukti pajėgias 
krašto šviesuomenės galvas spręsti aktualioms socialinėms ir 
ūkinėms problemoms visuomenėje vis labiau augo, kilo, ir 
visuomenės judėjimas pradėjo ristis per režimo galvas. Režimas vieną 
žingsnį kapituliavo, kai smūgiai iš šalies vienas po kito (Lenkijos 
ultimatumas, Klaipėdos atidavimas) parodė net nemokėjimą 
tvarkingai evakuotis iš atiduodamos teritorijos. Tada režimas 
nusileido, kad būtų sudaryta nauja vyriausybė, kurioj būtų įtraukta 
naujų ligi tol nepanaudotų jėgų ir kuria pasitikėtų didesni visuomenės 
sluoksniai. Tai vadinamoji darbo vyriausybė (1939). Joje dr. Dieli- 
ninkaitis nedalyvavo, bet kad jos sudarymą pakreiptų bent kiek 
tinkamesne linkme buvo padėjęs visas savo jėgas nuolatiniuose 
pasitarimuose dėl vyriausybės sudarymo. 

Lietuvių tautos vienybė nebuvo priimtina nelietuviams, kurie 
norėjo, kad lietuviai būtų kuo labiausiai suskilę ir kad jų pačių 
stagnacija juos demoralizuotų. Dėl to Dielininkaičio ir kitų veikimas 
buvo paskui jiems inkriminuoti kaip kontrrevoliucija. 

Stovėdamas pažangios ir aktyvios visuomenės minties 
avangarde, Dielininkaitis ne kartą turėjo Lietuvą reprezentuoti 
užsieniuose. Dar 1935 m. atstovavo Lietuvos studentijai 
tarptautiniuose studentų kongresuose. "Pax Romana" kongrese buvo 
išrinktas pirmuoju tos sąjungos vicepirmininku. 1939 m., kaip 
Lietuvos Žurnalistų Sąjungos narys ir faktiškai vienas iš "XX amžiaus" 
redaktorių, jis pirmininkavo Lietuvos žurnalistų delegacijai Lenkijoje. 
Tais pačiais metais buvo Lietuvos žurnalistų delegacijos Vokietijoje 
narys. 1939 m. buvo ekspertu Lietuvos delegacijoje Tarptautinėje 
darbo biuro konferencijoje Ženevoje. 

Tokiu būdu, nors prilaikomas, nors oficialių sferų vengiamas, 
Dielininkaitis išaugo į visuomeninio gyvenimo menininkus, su kuriais 
pats gyvenimas turėjo skaitytis. 

Dielininkaitis buvo vienas iš aktyviųjų to visuomeninio 
konsolidacinio sąjūdžio kūrėjų ir įkvėpėjų, kuris, atrodo, buvo 
labiausiai išaugęs iš lietuviškos žemės ir jai geriausiai tiko, kuris 
negalėjo nustoti reikšmės ir paskesniais laikais, jau okupacijose. 

Kai dr. Dielininkaitis mirė, jo bendro politinio uarbo ir bendros 
kalėjimo kameros bičiulis teisininkas Zigmas Toliušis pasakė: "Tokių 
kaip jis negreit bus. Tai tikras europietis demokratas geriausiąja 
prasme, o kaip asmenybė, tai žmogus nuoširdus, spinduliuojantis, 
tikėjęs Lietuvos ateitim, rankų nenuleidęs". 

Tais žodžiais beveik išreikšta paslaptis, kodėl Dielininkaitis 
pajėgė išjudinti visuomeninį gyvenimą, kodėl jis patraukė simpatijas 
tų, su kuriais susitikdavo, kodėl jo skelbiamos idėjos brovėsi į 
gyvenimą ir jį formavo. 

Visuomenininko darbo pasisekimas, bent moralinis, priklauso 
nuo dviejų pagrindinių veiksnių: nuo paties skelbėjo ir nuo 
skelbiamosios idėjos. Visuomenininkui neužtenka būti geram, 
sąžiningam, net idealistui žmogui. Tokių Lietuvoje buvo ir yra ne 
vienas, bet jie visuomenei nevadovauja. Visuomenininku reikia gimti, 
kaip gimstama poetu. Visuomenininkas turi mylėti visuomenę ir 
jaustis joje kaip žuvis vandenyje. Jis turi mylėti savo idėją ir ją 
visuomet spinduliuoti, o prireikus - būti aktyviu jos riteriu; trečia, 
turi turėti aiškius kelius idėjai realizuoti. 

Yra visuomenininkų, kurie užsidaro nuo visuomenės, 
užsisklendžia devyniomis durimis, tik šventiškomis progomis į 
visuomenę kaip iš dangaus nusileidžia. Jie užsidaro nuo visuomenės, 
kad susidarytų apie juos mitai, legendos. Toks visuomenininkas 
gyvena ne su visuomene, bet su savo idėjomis, jas savyje brandina, 
kad jas įgyvendintų, nepaisydamas pačios visuomenės, tų gyvųjų 
žmonių interesų. Idėjas jie labiau myli kaip žmones. 

Dr. Dielininkaitis - kito tipo visuomenininkas. Jis pirmiausia 
žmones mylėjo. Žmonės jam buvo kriterijus net savoms idėjoms: ar 
žmonėms bus geriau tą bei kitą idėją realizavus. Jis ir mėgo su 
žmonėmis susitikti, pradedant nuo kiemsargio ir baigiant kardinolu; 
pradedant nuo katalikų vienuolio ir baigiant revoliucionieriumi 
komunistu. Jis tikėjo, kad bendradarbiavimas, išsikalbėjimas gali 
pašalinti daug sienų, kurios skiria vieną žmogų nuo kito, ypačiai 
lietuvį nuo lietuvio. Kiekviename jis ieškojo ko gero, pirmiausia čia 
pat į akis ir už akių stengdamasis iškelti tuos geruosius bruožus, 
žmones patraukiančius kaip saulės spindulys. 

Žmogaus natūrali dvasia labiausiai atsiskleidžia nelaimėje. 
Kaukės nukrinta. Kada bolševikų kalėjime vieni visuomenininkai 
degė keršto karštlige - sunaikinti išėjus iš kalėjimo pusę lietuvių 
tautos, - paties Dielininkaičio dvasioje labiau giedrėjo žmonių meilė. 
Kaip liudija io kameros bįčiulis-tarėjas J: NEręjoVa,.su savo draugais 

Dielininkaitis dalijosi net puse sušalusios bulvės, jeigu pasitaikydavo 
tokis laimikis kalėjimo sriuboj. 

"-Vasario ar kovo mėnesį, - pasakoja teisininkas Toliušis, - man 
buvo viena diena ypatingai šviesi, nors saulės mes ir nematydavom. 
Morzės ženklais į mūsų kamerą pranešė iš dangaus, kaip mes 
vadinom viršutinį aukštą, kad Dielininkaitis siunčia Toliušiui 
sveikinimus. Tie sveikinimai buvo perduodami net per tris tarpines 
kameras. Pajutau džiaugsmą, kad draugystės kibirkštis eina ir pro 
mūrus..." 

Tačiau Dielininkaitis mylėjo ir idėją. Ja nespekuliavo. Ją skelbė 
žodžiu ir gyvenimu. Jo kalba, kuria nešė idėją į žmones, buvo sunki 
kalba, kieta kaip žmogaus, kuris savo žodžius sveria, pergyvena, į 
kuriuos save įdeda. Idėjos niekados neišsižadėjo ir neišsigynė. Net 
tam pačiam bolševikų kalėjime jis nerašė pasigailėjimo prašymų, o 
kada jam davė tardytojas suprasti, kad su savo gabumais, su 
svetimomis kalbomis galėtų būti naudingas, jis tiesiai ir atvirai 
pasakė: 

- Kalėjimas manęs nepadarys bolševiku. O jeigu aš 
pasisakyčiau pritariąs komunizmui, jūs patys laikytumėt mane 
niekšu. 

Tardomas atsakomybės kitiems nesistengė suversti. Draugų 
neišdavė. Atvirkščiai, kad neįpainiotų ir tų, kurie dar galėjo būti 
laisvėje, atsakomybę už visą amžininkų "kontrrevoliucinį" veikimą 
prisiėmė sau. 

Kaip kantriai buvo priėmęs Lietuvos administracinių organų 
anų laikų tardymus ir ištrėmimą, taip atvirai ir tiesiai žiūrėjo į akis ir 
bolševikams. Net daugiau. Ir kalėjime jis negalėjo nurimti 
nepareiškęs savo nusistatymo. Kaip liudija p. Toliušis, Dielininkaitis, 
dar tik suimtas ir saugume uždarytas, griežtai pareikalavo, kad būtų 
tardomas ir teisiamas. Kada iš tiesų po jo energingų reikalavimų 
buvo porą kartų iškviestas tardyti, jis grįžo įsitikinęs, kad bus 
sudarytas procesas, kurio galas visiems beveik tas pats. Tačiau 
veiklios dvasios nenustojo ir tada. Prieš kalėjimo prižiūrėtojų sadizmą 
jis kėlė protestus, girdimus per kelias kameras. 

Kai tik birželio 24 d. išsilaužė iš kalėjimo, jis atsvyravo 
pirmiausia ne kur kitur, bet tiesiai iš forto į Laikinosios Vyriausybės 
būstinę. Išbadėjęs, išvargęs, dar tą patį vakarą prisiėmė "| laisvę" 
vyriausiojo redaktoriaus pareigas, o po poros dienų, kai nebuvo 
kas perima darbo komisariatą, jis sutiko būti darbo ministeriu. Per 
porą savaičių jis paruošė keletą socialinių planų. Bet kai atsirado iš 

provincijos tas žmogus, kuris per radiją buvo paskelbtas kaip darbo 
ministeris, Dielininkaitis, nieko nelaukęs, "valdžioje" nenorėjo laikytis 
ir perdavė savo pareigas atvykusiajam. 

Kovotojas iki kalėjimo, kovotojas kalėjime, kovotojas, idėjos 
riteris ir išėjęs iš kalėjimo. Dielininkaičio žavėjimasis bokso 
rungtynėmis buvo lyg ženklas tos sunkios kovos dvasios, kuri jam 
imponavo. 

Lietuvos lygumos duoda mums daug svajingų ir rezignuojančių 
žmonių. Bet pasiryžimo, dinamikos, kovos dvasios žmonės mūsų 
sėslioms plokštumoms retenybė. Užtat jie tokie brangūs. Jie kuria 
ateitį; jie duoda naujų tautos gyvenimo tarpsnių. Tačiau ne 
kiekvienas dinamintojas ir audrintojas tautai yra naudingas, nors 
jis būtų idealistas. Ir idealistai gali būti žalingi, jeigu jie nežino, kur 
sukeltą visuomenę ves. Jie gal nuoširdžiai nori tautai gero, bet 
nežino, ką daryti. Dielininkaitis buvo vienas iš nedaugelio tų 
visuomenininkų, kurie visuomenės darbo meną sujungė su 
visuomenės mokslu. Tai idealas, kad teorija būtų sujungta su 
praktika, menas su mokslu. Tuo atveju vadovavimas visuomenei 
yra ne atsitiktinis, ne pagal teorijas, iš kitur atneštas, bet pagal 
reikalavimus, moksliškai iškeltus iš pačios tautos gelmių. 

Dielininkaitis buvo tos rūšies visuomenininkas; jis žinojo, kur 
eina, kur veda ir kaip veda. 

Per daug šaltas, gyvajam mūsų dienų žmogui per maža sakąs 
būtų Dielininkaičio paveikslas, jeigu matytume jame tik 
visuomenininką, riterį, herojų. O svarbiausia, jis būtų neteisingas. 
Herojiškuosius ir karinguosius Dielininkaičio paveikslo bruožus 
savotiškai sušvelnina ir vidinės žmogiškosios šilumos pripildo jo 
ryšiai su šeima. 

Giedras žvilgsnis ir draugiškas tonas, su kuriuo jis kalbėdavo 
apie kiekvieną žmogų, virsdavo intymiu ir žaismingu, kai paliesdavo 
savo šeimą, ypač dukrelę. O kokia nepalaužiama amžinąja meile 
prašneka jo kasvakarinė malda ir tyliai šnabždami linkėjimai 
kalėjimo kameroje: 

- Labanakt, mano žmonele, labanakt, dukryte... 

Sunku išsilaikyti akademinio šaltumo rėmuose. 


Nuslūgus bolševizmo potvyniui, Dielininkaitis rengėsi atsidėti 
daugiau tik mokslui ir šeimos gyvenimui. Prie šeimos išsiskubinusį 
netikėtai pagrobė jį mirtis, kaip netikėtai ji buvo paleidusi jį iš savo 
nagų kalėjime. 

Asmeninis sentimentas prasiveržia ne tik seniesiems draugams, 
jau negausiai išlikusiems iš ano sąjūdžio... "Kai mano motina mirė, 
aš nebuvau taip priblokštas ir sujaudintas, kaip tada, kai man 
telefonu paskambino apie mirtį daktaro, su kuriuo kameroje 
dalijomės ne tik maistu ir drabužiais, bet ir savo kūno šiluma..." 
(J.Venclova) 

Kad ir griuvo kaip ąžuolas, o kūnas pakastas Šiaulių žemėje, 
bet tebestovi prieš akis gyvas jo, draugo ir visuomenininko, vaizdas; 
tebematyti pakelta suspausta kumštimi ranka, o energingas veidas 
byloja apie prancūzų karininką, kuris, sužeistas kovos lauke, pakilo 
sų vėliava ir, verždamasis į priešą, pašaukė keltis mirusius draugus 
kovon už Prancūziją... 

Praeis laiko, dings vaizdas ir dabartinis toks aštrus sentimentas, 
bet patriotiškai ir idealistiškai nusiteikusiai visuomenei amžinai bylos 
jo testamentinis tikėjimo pareiškimas: 

- Tikiu vieną Dievą. 

- Tikiu amžiną gyvenimą. 

- Tikiu Nepriklausomą Lietuvą! 

Pranas su savo tėvais Magdalena ir Antanu Dielininkaičiais, seserimis 
Petrute ir Pranute Kudirkos Naumiestyje. Apie 1918 m. 


Pranas Dielininkaitis 


Pranas Dielininkaitis (pirmas iš kairės) Marijampolės 
mokytojų seminarijos moksleivis. 1922 m. 


Lietuvos mokslininkų ateitininkų organizacijos buvę pirmininkai: 
iš kairės į dešinę P. Dielininkaitis, J. Leimonas, J. Steponaitis. 1925 m. 


II Ateitininkų kongresui rengiantis. Techninės, intelektualinės, tvarkos, 
meno bei pramogų komisijų nariai. I eilėje (sėdi iš kairės): A. Kučinskas ir 
J. Grinius, II eilėje: A. Gervaitė, prof. P. Kuraitis, L. Gira, P. Dielininkaitis; 

stovi: B. Žukauskas, A. Bistrickas, D. Jurkus, A. Keblaitis, 
Kudirka, P. Mantvydas. 1925 m. 


Kauno VDU studentų ateitininkų draugovės taryba. 1926 m. 
I eilėje iš kairės: P. Dielininkaitis (pirmininkas), K. Marcinkaitė, S. Rauckinas; 
II eilėje: A. Starkus, S. Gabaliauskas, J.M. Adomaitis, I. Skrupskelis, V. Rastenis 


Teologijos-filosofijos fakulteto gegužinė Pajiesy 1926 m. I eilėje iš kairės 
į dešinę: O.JakaitytėEretienė, iš dešinės į kairę vyskupas M. Reinys, 

E. Kvedaraitė, II eilėje iš dešinės į kairę: J. Lingis, I. Skrupskelis, 

J. Ambrazevičius, virš jo - P. Dielininkaitis 


P. Dielininkaitis su bičiuliais. 19261927 m. (3-čias iš kairės į dešinę 
J. Paukštelis, 4-as - J. Grinius, 2-as - neatpažintas 


Švenčiant Juozo Paukštelio vardadienį Kėdainiuose 1927 m. 
P. Dielininkaitis - pirmas iš kairės, šalia jo - J. Paukštelis, 

II eilės vidury - V. Mykolaitis-Putinas, III eilėje antra iš kairės 
į dešinę - J. Paltarokaitė (Šalkauskienė) 


“Pranas Dielininkaitis buvo kalnų žmogus". Su bičiuliais alpinistais (antras 
iš kairės) Alpėse. 1926 m. 


Vienoje, 1928 m. Antras iš dešinės 
P. Dielininkaitis, trečias - J. Grinius 


Studentų ekskursija po 
Vakarų Europą 1929 m. 


Trys bičiuliai Stasys Bačkis, Juozas 
Keliuotis ir Pranas Dielininkaitis 
Paryžiuje. 1930 m. 


Su bičiuliais, 
dalyvavusiais ginant 
daktaratą Sorbonoje 
(tarp jų, 1-as iš kairės 
į dešinę - Konradas 
Kaveckas) 


Po disertacijos gynimo ant Sorbonos laiptų. 1933 m. 


Apgynus disertaciją namo į Prof. P. Kuraitis ir P. Dielininkaitis 
Lietuvą. Paryžius, 1933 m. Kaune. Apie 1933 m. 


Su globėju prof. Pranu Kuraičiu. 1934 m. 


Mikos ir Prano Dielininkaičių 
vestuvės. 1935 m. liepos 27 d. 


Kelionė į Lurdą su žmona (priešpaskutinis langas). 1937 m. 


Su žmona Mika Alpėse. 1937 m. 


Kelionės po Turkiją metu. Apie 1938 m. 


Su Lietuvos žurnalistais Vokietijoje, Hamburge, 1939 m. 
(P. Dielininkaitis 4-as iš kairės) 


Darbininkų suvažiavime Pažaislyje 1938 m. 


Kaune, prie Karininkų Ramovės, 
susitikimas. Iš dešinės: Naujosios 
Romuvos redaktorius Juozas 
Keliuotis, prof. Pranas 
Dielininkaitis, trečias nežinomas 


Spaudos atstovai Japonijos konsulate Kaune. 
I eilėje P. Dielininkaitis, V. Rastenis, konsulas Ch. Sugihara, J. Kardelis ir kt. 
Apie 1939 m. 


“ Pranas Dielininkaitis, 1937 m. 

PRATARMĖ 


Įvairiuose teoriniuose darbuose yra skirtingų nuomonių apie 
ugdymo vaidmenį. Išryškėja dvi kraštutinės nuomonės. Locke?as ir 
Helvetijus teigia, kad ugdymas yra visagalis. Jų nuomone, visi 
žmonės turi lygiaverčius protinius sugebėjimus. Jų protinės ir 
moralinės ydos ar dorybės yra ugdymo padarinys. Pats ugdymas 
talentų ir genijų gali sukurti į valias. Žodžiu, žmogaus rankose jis 
gali būti veiksmingas tobulėjimo faktorius. Taigi, remiantis šiomis 
teorijomis, išeitų, kad ištisų tautų ar smulkesnių bendruomenių 
didybė ar menkumas priklauso nuo to, kokią svarbą jos teiks 
ugdymui ir kaip rūpinsis jo tobulinimu. 

Yra ir Locke'o bei Helvetijaus idėjoms priešingų teorijų, 
teigiančių, kad ugdymas yra neveiksmingas, kai susiduria su 
veiksniais, nepriklausančiais nuo asmens valios, ar išorinėmis 
sąlygomis. Tokia yra C. Lombroso vadovaujamos italų Kriminologų 
mokyklos teorija. Pagal ją ugdymas yra bejėgis prieš aklą paveldi- 
mumą. Tokios doktrinos logiška išvada: ugdymas yra nereikalingas. 

Abi šios tezės gerokai perdėtos. Pasak E. Durkheimo! , viena 
vertus, ugdymas nekuria žmogaus iš nieko, nes remiasi jau turimais 
jo gabumais, o kita vertus, jei žmogus ir turi įgimtų polinkių, šie 
paprastai būna patys bendriausi, neapibrėžti ir neryškūs. 

Pritardami šiam autoriui, galime tvirtinti, "jog nuo dar neaiškių 
galimybių, kurios glūdi žmoguje jo gimimo momentu, iki tos aiškiai 
susiformavusios asmenybės, kuria jis turi tapti, kad galėtų suvaidinti 
visuomenei naudingą vaidmenį, reikia nueiti ilgą kelią. Ugdymo 
uždavinys ir yra vesti vaiką šiuo keliu. Prieš jį atsiveria platus veikimo 
laukas". 

Šiandien dar būtų sunku moksliškai apibūdinti tikrąją ugdymo 
reikšmę individo vystymuisi ir nustatyti, kaip ugdymas lemia 
socialinę transformaciją, nes prisideda dar daug kitų veiksnių. Bet 
šalia mokslinių tyrimų ir filosofinių svarstymų apie ugdymą ir jo 
vaidmenį, yra realus tautų, mažesnių socialinių bendruomenių ir 
šeimų gyvenimas. Joms ugdymas - ypatingos reikšmės dalykas, kuris, 
priklausomai nuo to, pagal kurios sistemos reikalavimus yra 


'E. Durkheim, 1926, p. 63-64. 
2 Ten pat, p. 67. 

organizuotas ir kokios doktrinos dvasios įkvėptas, gali turėti labai 
svarbios įtakos jų gyvenimui. 

Iš tiesų, ir individai, ir visuomenės puoselėja mintį, kurią tarp 
daugelio kitų suformulavo W. von Humboldtas, kad jaunimui reikia 
įdiegti tai, ką norima įdiegti pačiame gyvenime. Leibnitzas teigia: 
tas, kuris turi ugdymą savo rankose, gali pakeisti pasaulio veidą. 

Štai kodėl ugdymo organizavimo klausimas svarstomas taip 
įnirtingai, jog kartais net sukelia daugybę metų trunkančius 
konfliktus. Beje, dėl tos pačios priežasties didieji vadai, teoretikai ir 
politiniai ar socialiniai reformatoriai, - Napoleonas, Fichte, Leninas 
ar Mussolini — iš pat pradžių rėmėsi jaunimu ir stengėsi užsitikrinti 
ugdymo kontrolę ir vadovavimą jam. 


k 


Ugdymas peržengia individualias asmens pastangas ir šeimos, 
grupės ar, bendrai paėmus, bet kokio socialinio sluoksnio ribas. Šis 
ne individualus ugdymo pobūdis dar labiau pabrėžiamas mūsų 
dienomis dėl sudėtingų santykių tarp įvairių socialinių sluoksnių ir 
vis didėjančio jų persisluoksniavimo tiek valstybės viduje, tiek ir 
tarptautinėje bendruomenėje. 

Ugdymas yra socialinis dalykas. Pirmiausia jis pasireiškia 
nesąmoningai, spontaniškai ir determinuotai. Viena vertus, kaip tai 
aiškina J.T. Delosas*, žmogų formuoja visuma fizinių, teritorinių, 
orografinių*, klimatinių elementų, kurie, jį veikdami, palieka jame 
savo atspaudą, kita vertus, jis patiria dvasinį ir moralinį savo 
socialinės aplinkos auklėjimą. Praeitis ir istorinės tradicijos, 
kolektyviniai papročiai, juridinės, politinės ir visuomeninės 
institucijos, religija ir kalba — visa tai formuoja sąmones, lavina 
sielas ir net įdiegia Žmogui vaizdų ir įvaizdžių sistemas, tam tikrą 
literatūrinę kultūrą ir gyvenimo filosofiją. 

Tačiau virš šio nesąmoningo, spontaniško ir determinuoto 
ugdymo yra sąmoningesnis, organizuotas ir sistemingas ugdymas, 
pasireiškiantis kuriant mokyklines institucijas ir ištisas tautines 
mokyklų sistemas. Būtent dėl šios antrosios ugdymo krypties kyla 


*).T. Delos, 1930, p. 14-15. 
" Orografija, Žemės paviršiaus reljefo elementų aprašymas jų konfigūracijos, dydžio, krypties atžvilgiu 
(Tarpt. ž. žodynas, V., 1985). 

susidūrimai tarp doktrinų, išryškėja įvairių grupių konfliktai ir 
valstybės bei ugdymo santykių problema. 

Šios knygos puslapiuose ir bus nagrinėjami valstybės ir 
mokyklinio ugdymo santykiai. 


Tai kas pagaliau yra ugdymas? E. Durkheimas, pirmiausia 
nustatęs du ugdymo elementus — suaugusiuosius ir jaunąją kartą, 
paskui — pirmųjų poveikį antriesiems ir ištyręs jo pobūdį, pateikia 
tokį apibrėžimą: "Ugdymas yra suaugusiųjų kartos poveikis tiems, 
kurie dar nėra subrendę visuomeniniam gyvenimui. Jo tikslas — 
sužadinti ir išugdyti tas vaiko fizines, intelektualinės ir dvasines 
būsenas, kurių iš jo reikalauja ir politinė visuomenė, ir speciali 
aplinka, kuriai jis skirtas" .* 

Pasak šio apibrėžimo, ugdymas ir pedagoginis idealas nėra 
atsitiktiniai, bet didžiąja dalimi priklauso nuo visuomenės struktūros. 
Pastaroji, kaip nurodo Durkheimas?, iškelia idealą visumai ir 
kiekvienam atskiram sluoksniui. Todėl visuomenės ugdymo sistema 
yra dvejopo pobūdžio: ji ir vientisa, ir daugialypė. Pavyzdžiui, 
nacionalinė švietimo sistema turi bendrą pagrindą, sudarytą iš tam 
tikro kiekio bendrų idėjų, jausmų ir praktikų, kurias turi įskiepyti 
ugdymas, bet, kita vertus, egzistuoja tiek pat ugdymo rūšių, kiek 
toje visuomenėje yra sluoksnių, tokių kaip kastos, socialinės klasės, 
profesijos ir kt. 

Zodžiu, tautinė visuomenė turi iki tam tikros ribos bendrą 
ugdymo sistemą ir sykiu diferencijuoja ugdymą pagal atskirus šią 
visuomenę sudarančius sluoksnius. 

Kai valstybė daugiau nei prieš šimtmetį pradėjo sistemingai 
skverbtis į ugdymo sritį ir organizuoti nacionalines mokyklų sistemas, 
ji susidūrė su atskiromis pagal išpažįstamą religiją ar filosofines 
koncepcijas pasiskirsčiusiomis bendruomenėmis, su kuriomis ji 
privalėjo nusistatyti vienokius ar kitokius santykius: gal draugiškus, 
gal daugiau ar mažiau priešiškus. Cia dažniausiai ir glūdi vis dar 
nesiliaujančių mokyklinių nesutarimų priežastis. Sioms 


*E. Durkheim, 1926, p. 49. 
3 E. Durkheim, 1926, p. 48. 

triukšmingoms kovoms būdinga tai, kad didieji mokykliniai mūšiai 
vyko ir tebevyksta ne vien dėl grynai pedagoginių motyvų. 

Individai ir bendruomenės galėtų gana nesunkiai sutarti dėl 
techninių ugdymo priemonių ir žinių perteikimo, dėl mokyklinio 
amžiaus ir mokymo trukmės, dėl privalomo mokymo ir mokymo 
tipų. Be abejo, mokslininkai ir pedagogikos specialistai nuolat 
svarstytų šiuos klausimus su deramu užsidegimu, bet apskritai 
nebesukeldami įvairių bendruomenių didelių aistrų. Šiuolaikiniai 
ugdymo metodai, besiremiantys eksperimentinės psichologijos ir 
pedagogikos duomenimis, gali būti pritaikyti ir valstybinėse mokymo 
įstaigose, ir privačiose institucijose, ir neutraliose ar pasaulietinėse, 
ir įvairių konfesijų mokyklose. 

Svarbiausia glūdi kitur. Švietimas ir ugdymas ruošia vaikus 
gyvenimui. O kadangi individai ir bendruomenės nesutaria dėl 
gyvenimo tikslų ir koncepcijos, tai nesutariama ir dėl ugdymo tikslų 
bei dėl tos dvasios, kuri jį turėtų gaubti. 

Gyvenimo samprata arba kaip vokiečiai vadina 
Weltanschaung, išreiškiama įvairiomis filosofinėmis ir religinėmis 
doktrinomis, čia turi lemiamą vaidmenį. Fr. de Hovre'as atskleidžia 
glaudų ugdymo ryšį su kai kuriomis gyvenimo ir pasaulio 
koncepcijomis. "Mūsų požiūris į ugdymą, - sako jis, — priklauso 
nuo požiūrio į žmogų, jo prigimtį, paskirtį ir tikslą. Natūralizmo 
požiūriu, žmogus yra biologinė būtybė; socializmo požiūriu — 
socialinis gyvūnas; politologijai jis rūpi kaip pilietis, intelektualizmui — 
kaip veikianti būtybė, monizmui — kaip mirksnis kosminiame 
procese, o individualizmui - kaip visa ko norma. Žmogaus ugdymo 
problemos negalima kelti prieš tai neatsakius į klausimą, kas yra 
žmogus ir kokia jo paskirtis"? . 

Kadangi, kaip rašė Durkheimas, "kiekviena visuomenė turi savo 
žmogaus idealą, savo nuomonę, koks jis turi būti tiek intelekto, tiek 
fiziniu ir moraliniu požiūriu"? , ir ugdymas jai tėra "priemonė sukurti 
vaikų širdyse būtinas jo egzistavimo sąlygas"? , konfliktas užsimezga 
mokyklinių sistemų organizavimo ar reformų momentu, kai 
susiskaldžiusios bendruomenės privalo susitarti dėl žmogaus idealo, 


*F. de Hovre, 1927, p. 17. 
"E. Durkheim, 1926, p. 47. 
5 Ten pat, p. 49. 

jo esminių sąlygų ir apskritai dėl ugdymo paskirties ir dvasios. Kai 
iškyla nacionalinės švietimo sistemos formavimo ar reformavimo 
klausimas, skirtingo konfesinio, doktrininio ar dažnai etninio 
pobūdžio bendruomenės stengiasi paveikti sprendimą savo naudai 
ir, legaliai arba ne, primesti savo požiūrį, doktrinas ar bent jau apginti 
savo interesus sistemos visumoje. 

Turint omeny šiuolaikinei valstybei būdingą bendruomeninę 
diferenciaciją pagal kontfesijas ir filosofines koncepcijas, ir tai, kad 
šių bendruomenių doktrinos bei ugdymo idealai tam tikra prasme 
ne šiaip sau skiriasi, bet dažnai yra visiškai priešingi, nacionalinės 
švietimo sistemos, daugmaž priimtinos visoms šioms bendruo- 
menėms, kūrimas arba reforma tampa viena iš opiausių socialinių 
problemų, kuri dažniausiai sprendžiama neatsiejamai nuo kitų 
socialinių ir politinių tautos gyvenimo sąlygų visumos. 

Taigi ideokratinės santvarkos valstybėje, kaip, sakykim, Sovietų 
Rusija, kur valstybės gyvenimo pagrindas yra tam tikra idėja, 
primesta vienos socialinės klasės, visiškai išstumiant kitas, ir kur ši 
idėja yra visų socialinių ir politinių reformų išeities taškas ir 
pagrindinis kriterijus, mokyklinė santvarka yra organiška ne visos 
tautinės visuomenės struktūros, o tik valdančiosios socialinės klasės 
ir jos vadovaujančiosios idėjos atžvilgiu. 

Tuo būdu valstybės ir ugdymo santykiai čia pasireiškia išskirtine — 
mokyklos monopolio - forma. 

Tokiam valstybės ir ugdymo santykių tipui nebūtų pritarta 
demokratinėje santvarkoje, kurios pagrindas — visų asmenų, jų grupių 
ir doktrinų, nekeliančių grėsmės bendrai gerovei ir viešajai tvarkai, 
laisvė ir lygybė (bent jau iš esmės) valstybės akivaizdoje. Tokioje 
santvarkoje privatūs asmenys bei grupės naudojasi, be kita ko, ir 
mokymo laisve. Čia aptariame ne mokymo laisvės principą, o tik 
jos pritaikymo pobūdį ir ypač valstybės dalyvavimą ar nedalyvavimą 
įgyvendinant šią laisvę. 

Pavyzdžiui, Prancūzijoje, kuri skelbia mokymo laisvę, valstybė 
organizuoja neutralų valstybinį mokymą, nesirūpindama (tik šiek 
tiek kontroliuodama) privačiu mokymu, palikdama jo globą ir 
finansavimą privačioms institucijoms. Ir priešingai, Belgijoje, 
Olandijoje ar Anglijoje valstybė, organizuodama neutralų valstybinį 
mokymą, vienur labiau, kitur mažiau moraliai ir materialiai padeda 
išlaikyti privatų mokymą kartu su šiomis institucijomis. 

Prancūzijoje praktikuojama mokymo laisvė galėtų būti 
pavadinta nevalstybinė privataus mokymo sistema? . 

Tad galima konstatuoti tris būdingus mokymo sistemų tipus: 
monopolinę, nevalstybinę privataus mokymo ir valstybinę privataus 
mokymo sistemas. Pagrindinė šios studijos dalis skirta trečiajam 
tipui, kuris daugmaž tobulai sintetiškai sprendžia mokymo 
organizavimo problemą'?. Kiti du tipai apžvelgiami tik norint 
palyginimo būdu išryškinti valstybinę privataus mokymo sistemą. 


*++* 


Profesorius P. Fauconet priskiria ugdymą svarbiausių socialinių 
dalykų kategorijai. "Ugdymas. Ar tai moralu, ar juridiška, ar tai susiję 
su religija ar ekonomika, technika, lingvistika? -— klausia jis ir pats 
atsako: — Tai viskas drauge paėmus, nes visur, kur tik visuomenei 
reikia šalininkų, ji pati turi juos išsiugdyti"."' Ir priduria: 
"Prisipažinsiu, ugdymas man atrodo viena iš tobuliausių sociologinių 
sričių, nes galbūt tik nagrinėdami ugdymo rūšių skirtumus galime 
geriau suvokti kai kuriuos ypatingesnius tautų temperamento ir 
charakterio bruožus"! 

Imdamiesi tirti mokyklinį ugdymą pagal jo ryšius su 
visuomeninėmis, t.y. valstybės ar jos padalinių, bei privačiomis, 
t.y. tėvų organizacijų ar didesnių, bendresnio pobūdžio kolektyvų, 
iniciatyvomis, susidūrėme su daugybe P. Fauconnet minimų 
socialinių veiksnių, kurie susikerta ugdymo sferoje. 

Šių veiksnių sąveika bei tarpusavio įtaka, priklausomai nuo to, 
kuri jų kategorija dominuoja, ir lemia esamos mokyklų sistemos 


* Šiuos „valstybinio privataus mokymo“ (mokyklinės laisvės su valstybės pagalba) ir „nevalstybinio 
privataus mokymo" (mokyklinės laisvės be valstybės pagalbos) terminus perėmėme iš Albert Bėdė, 
Paris, 1931, p. 82. 

'0 Čia mes supriešiname terminą „sintetinis“ su terminais „išskirtinumas“ ir „kompromisas“. Pvz., dok- 
trininio monopolio sistemoje valstybė įgyvendina kokią nors išskirtinę doktriną, nevalstybinėje 
privataus mokymo sistemoje valdžia rūpinasi tik tomis mokymo institucijomis, kurių pagrindas - 
neutralumas kaip priešingų doktrinų kompromiso rezultatas, o valstybinė privataus mokymo sistema, 
kur, atvirkščiai, prie neutralių valstybinių įstaigų vienaip ir kitaip prisijungia ir privačių iniciatyvų 
įsteigtos institucijos su visomis joms būdingomis ypatybėmis, apskritai paėmus, atspindi ne tik konk- 
rečios tautos bendrus siekius, bet drauge ir šios tautos bendruomenių, susiskirsčiusių pagal konfesijas, 
filosofines koncepcijas ar net etninius požiūrius, siekius. 

Kaip tik taip mes ir suprantame trečiąjį, sintetinį, sprendimo būdą. 

"P. Fauconnet, 1931, p.28. 

** Ten pat, p.29. 

specifiką. Konkrečios šalies mokymo sistema, jo teoriniai ypatumai 
ir įgyvendinimo būdas iš esmės yra individualus reiškinys, neretai 
ją galima suvokti įsigilinus tik į jos istorinę evoliuciją. 

Taigi didžioji šio darbo dalis skiriama keturioms konkrečioms 
mokymo sistemoms tirti keturiais skirtingais požiūriais remiantis jų 
ištakomis ir formavimąsi lėmusiais socialiniais veiksniais. 

Iš pirmo žvilgsnio kai kur gali pasirodyti, kad tirdami mes 
nuklystame nuo pradinės minties ir nukreipiame dėmesį vis į kitus 
dalykus. Pavyzdžiui, studijuodami prancūzų, belgų, olandų 
sistemas, liekame už pačios mokyklos ir pedagoginės srities ribų ir 
stengiamės atskleisti valstybinių ir privačių iniciatyvų prerogatyvas 
bendrame tautinės mokyklos organizavimo procese, o tirdami 
sovietinę sistemą, įsiskverbiame į vadinamąją pedagoginę dirvą, 
nes to reikalauja šios sistemos specifinis pobūdis ir aiškiai apibrėžtas 
konkretus jos tikslas. 

Dėl tų pačių priežasčių tam tikru mastu kinta ir pats metodas. 
Todėl sovietinės sistemos tyrimą pradedame bendrų jos bruožų 
aprašymu, o prancūzų ar belgų sistemų tyrimą juo užbaigiame. Bet 
šiose požiūrio ir metodo variacijose pagrindinis tikslas tas pats — 
stengtis objektyviai suvokti esmines tiriamų sistemų ypatybes rūpimu 
požiūriu, siekiant įžvelgti išorines ir vidines priežastis, lemiančias 
sistemų evoliuciją tam tikra konkrečia kryptimi, atskleisti šias 
priežastis ir kuo objektyviau jas paaiškinti. 


PIRMA DALIS 


KELI BŪDINGI VALSTYBĖS IR 
UGDYMO TIPŲ SANTYKIAI 


PIRMAS SKYRIUS 
MOKYKLOS MONOPOLIO SISTEMA 
A. Bendra apžvalga 


Švietimo monopolis nuo pat Antikos laikų politinėje ir 
pedagoginėje literatūroje neatsiejamas nuo švietimo laisvės. Jau 
senovės Spartoje, Atėnuose ir Romoje egzistuoja dvi radikaliai 
priešingos sistemos. 

Mokymo laisvės ištakose glūdi tikėjimas individualios sąmonės 
ir socialinių grupių vidine harmonija, kuri laikoma pakankama 
moralinės pusiausvyros sąlyga. O monopolis, priešingai, dažniausiai 
yra iš esmės išorinis, prievartinis ir diktatoriškas. Ugdymo srityje 
monopolis — tai tokia švietimo sistema, kurioje ugdymo teisė yra 
išimtinė valstybės ar kitos privilegijuotos struktūros prerogatyva. 

Priklausomai nuo laikotarpio ir aplinkybių, skiriasi monopo- 
linės sistemos įvedimo tikslas, užmojis ir įgyvendinimo visapusiš- 
kumas. Kartais ji įdiegiama remiantis praktinio pobūdžio sumetimais, 
kartais — tam tikrais teoriniais principais, kurie yra valstybės, šeimos 
ir individo teisių ir pareigų filosofijos pagrindas. Stai kodėl mono- 
polio terminas teisėje ir pedagoginėje literatūroje gali turėti ne tas 
pačias reikšmes ir atspindėti skirtingus dalykus. 

Alfredas Croiset'ž visus iki šiol realizuotų ar bent teoriškai 
sukurtų monopolių tipus skirsto į dvi grupes. Pirmajai grupei 
priklauso.monopolinių sistemų formos, nepagrįstos jokia filosofine 
doktrina. Pavyzdžiui, šiai grupei būdingas Spartoje įgyvendintas 
monopolis. Atimdama iš šeimos teisę mokyti savo vaikus, valstybė 
norėjo jaunąjį spartietį išugdyti ne tikintįjį ar filosofą, o tik gerą 
pilietį ir drąsų bei atkaklų karį. 


3 Alfred Croiset, 1912, p. 4-23. 

Teorinės Ksenofonto ir Aristotelio idėjos (abu jie buvo 
valstybinio ugdymo šalininkai) bendrais bruožais taip pat artimos 
spartietiškajai sistemai. Aristotelio nuomone, ugdymą privalu susieti 
su politine šalies struktūra. O kadangi valstybė turi tik vieną ir bendrą 
tikslą, tai ir ugdymas būtinai turi būti vieningas ir identiškas jai. Visi 
piliečiai priklauso valstybei kaip visumos elementai, todėl 
rūpinimasis dalimis turi atitikti rūpinimąsi visuma. Šiuo atžvilgiu 
Aristotelis gyrė Spartos sistemą. Į Aristotelio gero piliečio koncepciją, 
kaip ir į spartietiškąją, visai neįtrauktas filosofinis ugdymas. Filosofija 
lieka už bendrojo privalomojo mokymo ribų. 

To meto dar primityvioje visuomenėje nebuvo nei idėjinių 
sąjūdžių, nei doktrinų konfliktų, tad spartietiško tipo monopolis 
tuomet nesukėlė nieko panašaus į tuos moralinius prieštaravimus, 
su kuriais monopolio idėja susiduria šiuolaikinėje visuomenėje. 

Pirmajai grupei Alfredas Croiset priskiria ir tam tikrą liberalųjį 
monopolį - Condorcet pasiūlytą mokymo sistemą, kurioje teigiama 
piliečių teisė į švietimą ir pastarojo nepriklausomybė nuo valdžios 
institucijų. Jo manymu, švietimo nepriklausomybė yra viena iš 
žmonijos teisių. Visų lygių mokymas turi būti nemokamas ir 
privalomas. Condorcet nepripažįsta valstybei teisės nustatyti 
doktriną, kuri turėtų būti dėstoma išskirtinai. Jis žengia dar toliau: 
pasak jo, valdžia negali stabdyti naujų tiesų raidos ar atmesti teorijas, 
prieštaraujančias jos politikai ar akimirkos interesams, dėstymo. Turi 
būti gerbiamos šeimos teisės, nuomonių ir religinės savimonės laisvė. 
Valstybės pareiga yra paruošti materialinę ugdymo bazę. Įsteigusi 
mokyklas, valstybė turėtų jas tuoj pat perleisti tautinei mokslininkų 
ir šviesuolių bendruomenei, kuri, paskirta tautos atstovų, bus visiškai 
nepriklausoma ir toliau pati stengsis papildyti savo gretas. Taigi 
švietimas Condorcet sistemoje yra savarankiška, nuo valdžios 
nepriklausanti organizacija. 

Antroji grupė, pagal Croiset klasifikaciją, apima konkrečia 
doktrina pagrįstas monopolines ugdymo sistemas. Sioje grupėje jis 
išskiria dvejopus monopolius: vienur laikomasi visuotinai (bent jau 
iš esmės) priimtos doktrinos, kitur mėginama primesti specialią 
doktriną. Jo manymu, Viduramžių bažnyčios monopolis labiau 
artimas pirmajai kategorijai, nes Viduramžių Europos visuomenė 
pakluso visuotinai pripažintai doktrinai. Iki XVI a. bažnyčios doktrina 
visiškai neturėjo sistemingos opozicijos ir principinių priešininkų. 
Nors tuo laikotarpiu ir būta erezijų, bet jos neneigė pačios Bažnyčios, 
o tik siekė ją reformuoti ar atstovauti jai geriau nei oficialioji 
monarchija. 

Pirmąjį doktrininį monopolį sukūrė PLATONAS ir svajojo jį 
įgyvendinti savo idealiojoje Valstybėje. Toji doktrina nebuvo 
visuotinai pripažinta ir nevienijo protų daugumos. Jos turinį reikėjo 
įteigti šią doktriną ignoruojančiai, jos nepripažįstančiai aplinkai. 
Aukščiausioji valstybės valdžia ir tiesos mokymas turėjo būti filosofų 
rankose. Tėvai negalėjo laisvai rinktis, leisti savo vaikus ar neleisti 
pas miesto parinktus mokytojus, nes vaikai priklauso ne tiek tėvams, 
kiek miestui. 

Alfredas Croiset kaip šiuolaikinę doktrininio pobūdžio 
monopolinę sistemą, nurodo Napoleono I įkurtą imperatoriškąjį 
Universitetą, nors ir pagrįstą kitokiomis nei Platono idėjomis. 
Revoliucija siekė valstybės-mokytojos, valstybės-mokyklos 
šeimininkės, o Napoleonas įsivaizdavo doktrininę valstybę, valstybę — 
mokyklos vadovę. Napoleono universitetas turėjo būti valdymo 
instrumentas ir valdžios šaltinis. Tad religija, literatūra, mokslai buvo 
dėstomi atsižvelgiant į praktinius tikslus ir Napoleono imperijos 
poreikius. Napoleonas yra pasakęs Fourcroy: "Politinė padėtis 
niekada nebus tvirta, jei neturėsime tvirtais principais besiva- 
dovaujančių mokytojų. Kol nuo vaikystės neišmokysime, kuo reikia 
būti: respublikonu ar monarchistu, kataliku ar bedieviu ir pan., tol 
valstybė nesukurs nacijos. Ji stovės ant netvirto ir neaiškaus pagrindo, 
ir jai nuolat grės netvarkos ir permainų pavojus“'*. Stai kodėl 
Napoleonas sukūrė specialią nuolatinę švietimo įstaigą, kuriai 
suteikė išskirtines teises; ji turėjo formuoti jaunimą pagal valstybei 
priimtiną modelį. 

Doktrininis monopolis, kaip vienas iš mokymo problemos 
sprendimo būdų, tebėra aktualus ir šiandien. Po Didžiojo karo“ 
dviejose didelėse šalyse, Rusijoje ir Italijoje, po pergalingų 
revoliucijų dvi skirtingos partijos įgijo valdžią ir naudojasi mokykla 
kaip visuomenės pertvarkymo pagal savo doktrinas priemone. 
Nepaisant šių dviejų režimų ideologinių skirtumų, jie yra šiek tiek 
panašūs. Jiems abiems labai tinka fašizmo ideologo Rocco žodžiai: 
"Visuomenė -— tai tikslas, o individas —- priemonė; visuomenė turi 
priversti individą tapti socialinių tikslų įrankiu“'š . Tik sovietinėje 
santvarkoje ši "visuomenė" yra darbininkų klasė, o fašistinėje — 
nacija. 


“L, Liard, t. 2, 1894, p. 70. 
*I pasaulinis karas (čia ir toliau žvaigždute nurodomos pastabos - vertėjos). 
*5 Fr. L. Ferrari, 1928, p. 62. 

Šiose dviejose šalyse įgyvendintos monopolinės mokymo 
sistemos skiriasi doktrinomis, bet panašios metodais ir struktūra. 
Ministro Gentile's 1923 m. fašistinė mokyklų reforma įdiegė italų 
mokymo sistemoje regioninį principą ir pripažino mokymo laisvę. 
Tuo metu ji net galėjo būti laikoma reforma, kuri iš esmės yra ne 
politinė, bet filosofinė!'*. Gentile's švietimo politika buvo fašizmo 
atmesta, kai, pasak L. Ferrari, "ji sutramdė katalikus ir suteikė jiems 
apgaulingą privataus mokymo sistemos pergalės viltį"'? . Teoriškai 
privačių mokyklų įteisinimas, nors ir labai griežtomis sąlygomis, 
pakenkė itališkajam monopoliui ir jį šiek tiek sušvelnino. Tačiau 
Mussolini formulė: "viskas valstybei, nieko prieš valstybę ir nieko 
už valstybės ribų“'? — tebetaikoma ir mokymo sričiai. Valstybinio 
masto centralizacija nebuvo visuotinai įgyvendinta, bet iš tiesų 
ministerijos dekretais ir aplinkraščiais kasdien vis labiau užtikrinamas 
judėjimas vientiso faktinio monopolio link. Pasak L. Ferrari, "fašistinis 
nacionalizmas, nepaisant trumpalaikių išsižadėjimų ir aplinkybių 
padiktuotos taktikos sumetimais padarytų nuolaidų, iš tiesų neneigia 
logiškų savo sistemos padarinių“'?. 

Sovietinio mokyklos monopolio įgyvendinimas kur kas 
logiškesnis ir griežtesnis. Tai ir pats intensyviausias, beje, ir didžiausio 
užmojo doktrininis monopolis žmonijos istorijoje. Ir sociologui, ir 
pedagogui įdomu patyrinėti iš arti valdančiosios partijos bandymus 
pertvarkyti visuomenę pritaikant ugdymui savo doktriną. 


B. Sovietinis mokyklos monopolis 
Į. MONOPOLIO POBŪDĮ LEMIANČIOS TEORINĖS SĄLYGOS 


Demokratinės santvarkos šalyse ugdymo sistemos yra ilgo 
istorinio proceso, kylančio iš esminių tautos jėgų sąveikos rezultatas. 
Sovietų ugdymo sistemos pagrindas grynai teorinis. Sistemos kūrėjai 
iš pradžių padarė visa, kas įmanoma, kad sunaikintų senuosius 
kadrus ir nutrauktų ryšius su praeitimi. Si sistema organiškai susijusi 
su bendrąja Sovietų valstybės doktrina. 


1 Goy Henri, 1926, p. 44. 

" Fr. L. Ferrari, 1928, p. 180. 
*8 Ten pat, p. 78. 

"Ten pat, p. 184. 

Sovietų Rusija nuo kitų dabartinių valstybių skiriasi ne tik 
socialine doktrina ir valstybinėmis įstaigomis, bet ir pačia valstybės 
koncepcija, mąstymu bei teisiniais ir politiniais metodais. 

De Franscesco?? priskiria sovietų valstybę valstybės-objekto 
tipui, kur valstybė valdoma subjekto ir laikoma jo asmeniniu daiktu. 
Pavyzdžiui, teokratinė valstybė — tai tik aukščiausios valdžios 
objektas, atributas antgamtinės valios, kurią vykdyti gali tik valdovas. 
Patrimonialinė valstybė —tik žemės savininkų organizacijos objektas, 
atsiradęs anksčiau už valstybę ar viršesnis už ją. Autokratinė valstybė 
yra objektas tradicinio principo, kuris susijęs su doktrina, teigiančia 
dievišką valdovo kilmę. Sovietų valstybėje aukščiausioji valdžia 
priklauso tarptautinei socialinei grupei, tai yra proletarų klasei, kuri 
naudojasi šia valdžia, remiama rusų komunistų partijos, aukščiausios 
atstovaujamosios ir valdančiosios tarptautinio proletariato 
institucijos. Cia proletarų klasė yra aukščiausiąją valdžią turintis 
subjektas. Be to, ji susikūrė anksčiau už valstybę ir neturėtų išnykti 
kartu su ja. 

Liaudis sovietinėje Rusijoje nėra tauta ar gyventojai, gyvenantys 
konkrečioje teritorijoje, bet revoliuciniam proletariatui priklausančių 
individų visuma. Konstitucija skelbia išimtinę šios vienos klasės 
valdžią. Jos teisės sutampa su valstybės teisėmis. Visi kiti visuomenės 
nariai nėra sovietiniai piliečiai. Jie svetimi valstybei, nors ir gimę 
bei gyvena jos ribose. Teritorija tėra tik antrinis liaudies atžvilgiu 
elementas ir tėra pasaulinės revoliucijos plitimo centras. 

Taigi, lyginant su Vakarų valstybėmis, Sovietų Rusijos režimas 
visiškai antidemokratiškas ne tik de facto, bet ir teisiškai, pagal 
teorinę valstybės doktriną. Mirkinas-Guetzevitchius, apibūdindamas 
sovietų juriskonsultų teorijas, aiškina, kad "pagrindinė Sovietų 
valstybės ir teisės idėja yra diktatūra. Pasak Lenino, "mokslinė 
diktatūros sąvoka reiškia neribotą valdžią, kurios netramdo jokia 
taisyklė ar įstatymas ir kuri tiesiogiai remiasi jėga". Sovietinė doktrina 
proletariato diktatūrą formaliai sutapatino su komunistų partijos 
diktatūra"?'. Dėl to ir teisė, ir įstatymai čia nėra tokie kaip 
demokratinėse Vakarų Europos valstybėse. Sovietų valstybės 
pagrindą sudaro ne teisiniai principai, bet šioji diktatūra, numatanti 
visišką valstybės ir visuomenės transformaciją bei pertvarkymą ir 
reikalaujanti paklusti revoliuciniams komunistų tikslams. 


** Warnotte Daniel, 1932, Nr.2, p. 272-275. De Franscesco, 1931. 
* B. Mirkin-Guetzevitch, 1928, p. 109. 

De Francesco?2 nuomone, tokios institucijos, kaip moralė, 
religija ar teisė, kurios kitose istorinėse valstybės formose neleidžia 
valdančiajai klasei peržengti elgesio su kitomis klasėmis ribų, Sovietų 
valstybėje nėra joks stabdis valdančiajai klasei. Dar daugiau, jos 
tikslas ir yra brutalus dominuojamųjų klasių naikinimas. Iš tiesų, 
oficiali Federatyvinės Socialistinės Sovietų Rusijos respublikos 
Konstitucija pirmame skyriuje šitaip nusako savo ir dabartinio režimo 
tikslą: "Ji ketina garantuoti proletariato diktatūrą, kad būtų sutraiškyta 
buržuazija, panaikintas žmonių išnaudojimas, taip pat įgyvendinti 
komunizmą, kuriam įsigalėjus nebus nei klasių, nei valstybės 
valdžios"23. 


Il. BENDRI SOVIETINIO MOKYKLOS MONOPOLIO BRUOŽAI 


Iš tokios sovietų valstybės koncepcijos ir tokio jos tikslo kyla ir 
bendras jos ugdymo sistemos pobūdis. Pastarosios tikslas turi sutapti 
su komunistų valstybės tikslais. Naujosios kartos ugdomos pagal 
esamo režimo interesus ir numatytus potvarkius. Tokia sovietinės 
mokyklos paskirtis yra įvairiomis formomis patikslinta ir patvirtinta 
oficialiuose ir neoficialiuose rusų komunistų partijos ir ypač 
sovietinio ugdymo vadovų raštuose. 

"Būdama visiško visuomenės susiskaidymo į klases panaikinimo 
instrumentas, komunistinio visuomenės atnaujinimo instrumentas, 
proletariato diktatūros laikotarpiu (t.y. sąlygų, leidžiančių visiškai 
įgyvendinti komunizmą, paruošimo laikotarpiu) mokykla turi būti 
ne tik komunizmo principų skleidėja apskritai, bet ir ideologinės, 
organizacinės ir ugdomosios proletariato įtakos pusiau prole- 
tariškiems ir neproletariškiems sluoksniams kanalas išugdyti naujai 
kartai, galėsiančiai galutinai įtvirtinti komunizmą" (Sovietų Rusijos 
Komunistų partijos programos ištrauka)“. 

Turint galvoje šitokią mokyklai siūlomą užduotį, vienintelė 
logiška sistema yra griežtas valdančiajai partijai priklausantis 
ugdymo monopolis. Sovietų valstybės ir ugdymo vadai mano galėsią 
įgyvendinti šią programą legaliai ir be didelių skrupulų. Pagal jų 


22 Warnotte Daniel, 1932, Nr. 2, p. 275. 

3 B. Mirkin-Guetzevitch, 1928, dokumentinė dalis, p. 178. 

4 Vieningos darbo mokyklos statuto projektas (oficialus leidimas rusų kalba), Liaudies švietimo komi- 
sariatas, 1928, p. 5. 

marksistines koncepcijas, bet kuri istorija — tik socialinių klasių kovos 
atspindys. Todėl ugdymas, kaip, beje, kiekviena kita visuomenės 
gyvenimo sritis, yra atviras ar kiek užslaptintas, viešpataujančių 
klasių interesus atitinkantis instrumentas. 

Sovietinio ugdymo teoretikai aiškina, kad šitaip buvo nuo pat 
mūsų civilizacijos pradžios, nuo Graikijos ir Romos iki mūsų laikų. 
Jie neigia, kad kurioje nors šalyje galėjo būti švietimo sistema, 
atitinkanti visos visuomenės interesus. Jų nuomone, tokia sistema 
galima tik būsimoje komunistinėje santvarkoje, kurioje nebus jokios 
socialinės klasės. Dabartinės švietimo sistemos atspindi visas 
ekonomines ir politines ypatybes, būdingas tokiai visuomenei. 
Šalyse, kuriose valdžią dalijasi keli skirtingi visuomenės sluoksniai, 
švietimo sistemos netvirtos ir yra kompromiso rezultatas. "Sovietų 
šalyje švietimo problema iškyla visai kitokiu aspektu, - rašo Maskvos 
universiteto rektorius Pinkievitch'ius. — Cia valdžia priklauso 
darbininkams, kuriems nereikia jokio kompromiso ar kokio sandėrio 
su kitomis klasėmis. Proletariato diktatūra yra klasės, nepripa- 
žįstančios jokių kompromisų, diktatūra. Todėl SSRS liaudies švietimo 
sistema — monolitinė, kompaktiška ir visiškai atspindi darbo masių 
interesus pereinamosios visuomenės sąlygomis". Akivaizdu, kad 
tokiai sistemai dėl jos prigimties nebūdingas politinis, filosofinis ar 
religinis neutralumas. Sovietiniai vadovai neigia ugdymo neutralumo 
principą. Dar Lenino suformuluotas teiginys: "Kuo toliau pažengusi 
buvo buržuazinė valstybė, tuo rafinuotesnis buvo melas, jog mo- 
kykla gali būti neutrali ir tarnauti visai visuomenei"?* , yra kartojamas 
visose mokyklų programose ir metodiniuose nurodymuose įvairiais 
variantais. Šitaip elgdamiesi, jie mano einą kartu su ugdymo istorija 
ir realiu gyvenimu. 

Sulginas, vienas iš oficialių sovietinės pedagogikos atstovų, savo 
pranešime "Mokykla ir valstybė“, skaitytame tarptautiniame švietimo 
darbuotojų pasitarime, taip pat paneigia neutralumo principą kaip, 
praktiškai neįmanomą. „Šioje visuomenėje net neturėtų kilti toks 
klausimas, - sako jis. — Vaiką ugdo aplinka, gyvenimo būdas, 
papročiai ir tradicijos, aplinkos poveikį lemiančios koncepcijos. 


5 Pinkiėvitch, 1928, p. 93. 
26 Programmes officiels de I'enseignement dans la Rėpubligue des Soviets (prancūziškas leidimas), 
1925, p. 11. 

Neįmanoma iš viso to išsivaduoti. Aplinka diktuoja vertybines 
nuostatas dėl visų procesų, kuriuose vaikui tenka dalyvauti. Aplinka 
diena iš dienos jį persunkia savo ideologija. Todėl kalbos apie tai, 
kad vaiką būtų galima apsaugoti nuo aplinkos jam keliamų 
reikalavimų, tėra tušti plepalai"27. 

Tokie yra bendrieji sovietinės mokyklų sistemos bruožai. 
Sovietinis doktrininis monopolis su savo konkrečiais tikslais, 
atmesdamas bet kokį neutralumo principą ir remdamasis marksizmo 
ir leninizmo?? doktrinos direktyvomis, ugdymo teorijoje ir praktikoje 
bando kuo geriau reikštis konkrečiomis formomis ir metodais, 
būdingais jo doktrinai. Pastangas sukurti komunistinio pobūdžio 
sistemą nuo sovietinio režimo pradžios iki mūsų dienų atskleidžia 
du pagrindiniai periodai. 


HI. DU SOVIETINIO UGDYMO RAIDOS PERIODAI 


1. ANARCHINIS-UTOPINIS PERIODAS 1918-1921 m. Po 1917 m. Spalio 
revoliucijos į valdžią atėjo bolševikų partija. Komunizmo 
įgyvendinimas buvo visus naujosios vyriausybės veiksmus 
pateisinantis tikslas. Dėl kritiškos naujojo režimo padėties valstybės 
viduje ir už jos ribų didžiausias dėmesys buvo skiriamas karinėms 
problemoms. Bet nebuvo visiškai apleistos ir kitos valstybės 
gyvenimo sferos. 

Jau pirmosiomis valdymo savaitėmis vyriausybė susirūpino 
mokymo politika. 1917 m. lapkričio 19 d. buvo paskelbtas dekretas 
dėl valstybinės komisijos mokymo reikalams įsteigimo. Ji turėjo 
rūpintis "bendru vadovavimu švietimui, suderintų su centrine 
valdžia“2?. 

Paklusdami bendrajai režimo politikai, naujieji ugdymo 
vadovai svarbiausia užduotimi laikė sugriauti švietimo sistemą ir 
paskelbti karą ankstesnėms programoms ir seniesiems ugdymo 
metodams. Marksistinė pedagoginė teorija apie ugdymo 
reorganizavimą dar nebuvo sukurta. Didieji kūrėjai ir revoliucinio 


" Choulguine, 1928, p. 54. 

28 Leninizmas bolševikų teorijoje yra būtinas priedas prie marksizmo, kurį ji vystė ir pritaikė dabartinės 
epochos reikalavimams. Marksizmas yra revoliucinio proletariato teorija ir taktika, kovojant su ka- 
pitalistine santvarka ir siekiant komunizmo įgyvendinimo. Žr. Eugėne Devaud, 1932, p. 37-38. 

* Instruction publigue, 1927, Nr.11-12, p. 46. 

marksizmo vadai — Marksas, Engelsas ir Leninas, be kelių trumpų 
nurodymų, neparašė darbų šia tema. Krupskajos (Lenino žmonos) 
knyga "Liaudies švietimas ir demokratija", išleista Spalio revoliucijos 
išvakarėse, yra pirmas veikalas rusų kalba, svarstantis pedagoginius 
klausimus marksizmo požiūriu. Šiame leidinyje apskritai nekeliama 
naujos marksistinės pedagogikos kūrimo problema, bet įvertinami 
kai kurie darbo mokyklos istorijos momentai ir pateikiamos bendro 
pobūdžio pastabos. 

Tačiau tų laikų protai nebuvo pasirengę sėkmingai ir pozityviai 
veiklai. Susiduriame su daugumai reformatorių būdingu fenomenu: 
jie visi apsirinka, vertindami nuotolį tarp naujojo išgirto idealo ir jo 
įgyvendinimo su visomis kliūtimis ir sunkumais, stabdančiais jo eigą. 
Naujosios Rusijos mokymo politikos vadai taip pat tikėjo, jog labai 
greitai bus visiškai įvesta komunistinė tvarka, kur "nebebus klasinio 
susiskaldymo nei valstybės valdžios". Ore sklandė anarchistinė 
tobulos visuomenės idėja, — visuomenės, kur jokia priespauda 
nestabdys laisvos žmogaus asmenybės žygio. 

Šios nuostatos labai iškalbingai buvo išreikštos garsiojoje 
1918 m. Liaudies švietimo komisariato oficialioje deklaracijoje apie 
"Vieningą darbo mokyklą“. S. Hessenas ir N. Novožilovas ją taip 
apibendrina: "Socialistinė visuomenė yra "vieningas fabrikas", 
kuriame nebe žmogus išnaudoja žmogų, o vieninga žmonija - visą 
Žemės rutulį. Šiam tikslui mokykla turi ugdyti būsimą "gamtos 
valdovą“. Darbo mokyklos tikslas jokiu būdu nėra kokio nors amato 
mokymas, bet politechninis paruošimas, leidžiant vaikams praktiškai 
susipažinti su svarbiausiais darbo formų metodais mokyklų 
dirbtuvėse ar fermose, fabrikuose, gamyklose ir kitur“ 30 

Šį politechninį ugdymo idealą teoriškai pagrindė marksizmo 
pedagogas Blonskis (jis — ne Komunistų partijos narys) veikale "Darbo 
mokykla“. Šis darbas buvo rekomenduojamas mokykloms kaip 
pavyzdinė, bet neprivaloma programa. Laikytasi nuomonės, kad 
kaip kiekvienas vaikas ugdo savo asmenybę, taip ir mokykla, 
naudodamasi pedagogine autonomija, atsižvelgdama į esamas 
sąlygas-ir išsaugodama politechnizmo dvasią, turi sukurti savo 
programą. Buvo pasiskolinta daug užsienio pedagogų - Johno 
Dewey, Lay, Kerschensteinerio ir kitų — garsių "buržuazinės" darbo 
mokyklos idėjų. 


3 S.N. Hessen ir N.F. Novogilov, 1927, Nr. 28, p. 474. 

Struktūros požiūriu to meto vieningoji darbo mokykla buvo 
padalyta į dvi pakopas: 5 metų (nuo 8 iki 13) ir 4 metų (nuo 13 iki 
17 m.). Prieš ją turėjo būti vaikų darželio etapas. Ji turėjo būti 
nemokama ir privaloma visiems mokyklinio amžiaus vaikams. 
Mokykla privalėjo turėti pedagoginę autonomiją. Aukščiausioji 
valdžia mokyklos viduje priklausė "mokyklos kolektyvui“, kurį 
sudarė mokytojai, mokiniai ir aptarnaujantis personalas. Šio 
kolektyvo teisė ir pareiga buvo rinkti valdymo komitetus, įvairias 
vykdomąsias komisijas ir pan. Mokinys turėjo būti nemokamai 
aprūpintas mokymosi priemonėmis ir gauti šiltus pietus. To meto 
teoretikų nuomone, mokykla, taip pat ir vaikų darželis, turėjo visiškai 
pakeisti šeimą. Pati mokykla ateityje turėjo užleisti vietą vaikų 
namams, kur gyventų ir mokytųsi valstybės lėšomis visi socialistinės 
respublikos vaikai. 

Šio pirmojo periodo idėjos, vėliau pačių komunistų pavadintos 
utopinėmis, niekada nebuvo įgyvendintos. Tam trūko mokslinių, 
moralinių ir materialinių sąlygų. Liaudies švietimo komisaras 
Lunačiarskis dešimtųjų komisariato metinių proga pasakė: "Išties 
būta tam tikro neįžvalgumo, kad šis toks tolimas idealas mums rodėsi 
esąs taip arti. Mes palaikėme realiu miražą, sklandžiusį įkaitintoje 
revoliucijos atmosferoje, o dar iš tikrųjų labai tolimus etapus matėme 
pačioje artimiausioje ateityje“*!. 

Pistrakas, vienas iš sovietinės pedagogikos lyderių, savo ruožtu 
nurodo, jog šiam periodui itin būdinga tai, kad "pačios bendriausios 
sovietinės darbo mokyklos idėjos dar nerado savo realios ir 
konkrečios formos, kad stigo žinių apie realią padėtį ir pačią darbo 
mokyklą, be to, trūko jų adaptacijos būdų, ir galiausiai visos viltys, 
dėtos į mokytojo kūrybingumą, buvo niekuo nepagrįstos"?2. 

Taip baigėsi laisvosios darbo mokyklos viešpatavimo tarpsnis, 
kuriam didžiausią įtaką, pasak Johno Dewey** , turėjo amerikietiškoji 
ir L. Tolstojaus pedagogikos. Vėliau marksistinėje sąmonėje įvyko 
pokyčių, sovietinio ugdymo vadovai ėmė ieškoti naujų pedagoginių 
formų ir jų pritaikymo būdų, atitinkančių režimo dvasią. Cia jau 
įžengiame į antrajį sovietinio ugdymo sistemos formavimosi periodą. 


" Instruction publigue, 1927, Nr. 11-12, p. 8. 
2 A. Bem, 1926, t. 23, p. 471. 
33 S. Hessen, 1929, t. 31, p. 6. 

2. MOKYKLOS SISTEMINGO PERTVARKYMO PAGAL SOVIETINĮ REŽIMĄ PERIODAS 
Jis turi dvi fazes: 


a) specifinių komunistinių mokymo metodų tyrinėjimo (vals- 
tybinės mokslinės tarybos(GUS) programa) fazė; 

b) paieškų fazė žlugus GUS programoms; 

c) glaudesnių mokyklos ryšių su socialistine statyba (remiantis 
penkmečio planu) fazė. 


a) Specifinių komunistinių mokymo metodų tyrinėjimo fazė. 
Šio laikotarpio pradžioje mokyklos ir apskritai viso sovietinio 
ugdymo pobūdį ir dvasią labiausiai lėmė dvi veiksnių grupės. Visų 
pirma, tai ekonominiai valstybės poreikiai. Sovietų valstybei lyg 
didžiulei ekonomikos įmonei reikėjo įvairių specialistų. Didysis 
profesinio mokymo judėjimas kilo iš poreikio turėti kompetentingų 
žmonių. Antrasis veiksnys - Komunistų partijos diktatūra 
pereinamuoju sovietinio režimo laikotarpiu. Partijai reikia savos 
"pamainos", todėl ji turi taip išugdyti mokinius, kad jie teisingai 
suvoktų ir vykdytų komunistinę darbininkų klasės ideologiją. 
"Kovojančiam proletariatui nėra baisesnės ugdymo perspektyvos, 
kaip išvysti, kad jo pamaina - vaikai turi svetimų priešiškos klasės 
bruožų, o taip gali atsitikti, jei vaikai atplėšti nuo šlovingos, bet 
sunkios darbo klasės kovos", rašo Pinkievitchius3*. 

Be mokymo "profesionalizavimo“, neišvengiamas darėsi ir 
vaiko ruošimas politiniam gyvenimui. Ir, kaip geranoriškai paliudijo 
Johnas Dewey, "štai rezultatas: propaganda yra mokymas, ir 
mokymas yra propaganda. Jie ne šiaip susipynę, jie supainioti". 
Posūkis sovietinėje mokymo politikoje ir bandymai sukurti specifinio 
komunistinio ugdymo teoriją buvo oficialiai patvirtinti "Vieningos 
darbo mokyklos statute“ 1923 m. ir tais pačiais metais Valstybės 


*“ A. Pinkiėvitch, p. 72-73. 
* S. Hessen, 1929, Nr. 31, p. 6. 

mokslo tarybos (GUS) pedagoginės sekcijos, vadovaujamos p. Krups- 
kajos, programų schemoje, kuri yra žinoma kaip GUS programos““. 

Statutas nustato mokyklos administracinę struktūrą. Jis įkuria 
vieningą devynerių metų darbo mokyklą. Ši mokykla dviejų pakopų: 
pirmoji 4 metų (nuo 8 iki 12) ir antroji 5 metų (nuo 12 iki 17 m.). 
Antroji pakopa turi dar du ciklus: 3 ir 2 metų. Iš tiesų yra trys mokyklų 
grupės, kurios šnekamojoje kalboje vadinamos keturmete, 
septynmete ir devynmete mokykla. Kiekviena grupė, iš vienos pusės, 
yra pagrindas aukštesniajam tos pačios mokyklos tipui, o iš kitos 
pusės — ji yra ir atitinkamo lygio techninės ar profesinės mokyklos 
pamatas. Taigi keturmetė mokykla — pagrindas septynmetei, 
devynmetei ir pradinėms techninėms bei profesinėms mokykloms. 
Septynmetė mokykla sudaro pagrindą devynmetei ir specialioms 
vidurinėms mokykloms. Devynmetė mokykla parengia vaikus 
įvairioms aukštojo mokymo įstaigoms. 

GUS programų schema savo ruožtu pateikia mokyklai ir turinį, 
metodą bei doktriną. Šios programos pritaikytos specifinei 
komunistinei pedagogikai. Visa mokyklos žinioje esanti medžiaga 
ir mokyklos veikla šiose programose suskirstyta į tris grupes: gamta, 
mokslas, visuomenė. Visi ugdymo elementai koncentruojami apie 
darbo idėją. Vakarų Europos ir Amerikos pedagogai — Kerschen- 
steiner, Dekroly, Johnas Dewey ir daugelis kitų — darbą supranta 
kaip savarankišką mokinių veiklą, nuolat besiplečiančią ugdymo 
proceso metu ir susietą su gamtine ir socialine aplinka, o sovietinėje 
programoje darbo samprata neatsiejama nuo marksistinės klasių 
kovos. Vieną geriausių šitaip suvokiamo darbo vaidmens sovietinėje 

Žr. prancūzišką cituojamų oficialiųjų programų leidimą. Mokslinė valstybės taryba (GUS) kartu su 

Tautinių mažumų taryba (Sovnazmen) yra viena iš svarbiausių centrinių Liaudies švietimo komisariato 

komisijų. Pats komisariatas dabartinę formą įgijo 1922-1923 m. Patyrusi tam tikrą evoliuciją, da- 

bartinė organizacija yra tokia: be generalinės valdybos, jis turi dar penkis pagrindinius padalinius: 

1. Centrinė mokslinio darbo valdyba (Glavnauka): akademijos, institutai, mokslinio tyrimo įstaigos, 
mokslinio personalo ruošimas, valstybinės bibliotekos, muziejai ir t.t. 

2. Centrinė profesinio darbo valdyba (Glavprofobr): aukštojo mokymo įstaigos, darbininkų fakultetai, 
technikumai, pradinės profesinės mokyklos ir t.t. 

3. Centrinė politinio švietimo valdyba (Glavpolitprosviet): oficiali komunizmo propaganda, visų 
pakopų partinės mokyklos, „analfabetizmo“ likvidavimas, liaudies švietimo įstaigos, liaudies bibliotekos. 

4. Centrinė visuomeninio auklėjimo valdyba (Glavsozvos): vaikų darželiai, parengiamosios ir pra- 
dinės mokyklos, komunistinis vaikų ir jaunimo judėjimas ir t.t. 

5. Centrinė meno ir literatūros valdyba (Glaviskusstvo): teatrai, meno įstaigos, kino teatrai, muzikinės 
veiklos doktrininė kontrolė ir t.t. 

Šiuo klausimu žr.: /nstruction publigue dans RSFSR vers 1929-1930, 1930, p. 6-100; S. Hessen, 

1928, p. 451-452. 

mokykloje apibrėžimų, anot Pinkievitchiaus, yra pateikęs Šulginas: 
"Darbas, mūsų supratimu, — tai būdas supažindinti vaikus su jo 
elementais, juos sulieti su kuriančiąja klase ne tik suvokiant jos 
ideologiją, bet ja persisunkiant, išmokyti juos kovoti ir kurti. Bet tai 
dar ne viskas: darbas mums yra ir priemonė, padedanti atvesti vaikus 
į pasaulio darbininkų šeimą, įtraukti į jos kovą, priversti ją suprasti, 
sekti žmonių visuomenės raidą, įgyti darbo, organizavimo ir 
kolektyvinės veiklos įgūdžių. Darbas, mūsų supratimu, yra gyvenimo 
pagrindas, bendrojo lavinimo veiklos pamatas"3? . 

Programos siūlo tokių rezultatų mokykloje siekti kompleksiniu 
metodu. Sovietinėje pedagoginėje literatūroje buvo daug 
diskutuojama dėl tikslaus šio metodo apibrėžimo. Oficialiųjų 
pedagogų darbuose galima įžvelgti kai kurių jo sampratos niuansų. 
Apie juos čia nebus kalbama. 

Įvadinėse pirmosios pakopos mokyklos programų pastabose 
kompleksas apibūdinamas kaip "visuma konkrečių iš realybės 
paimtų reiškinių, sutelktų apie vieną centrinę ir apibrėžtą idėją ar 
temą"?8, 

Svarbiausia kompleksų metode yra tai, kad mėginama pagal 
marksistinę koncepciją nustatyti ryšius, siejančius skirtingas reiškinių 
grupes. Taigi kompleksų programa mokslo metams yra centrinių 
temų serija. Šios temos sudaro ašį, apie kurią telkiama visa mokyklos 
veikla Kito dalyko mokoma tik tiek, kiek jis siejasi su pagrindine 
tema. 

Kaip pavyzdį galime pateikti miesto ir kaimo pirmosios pakopos 
ketvirtųjų mokymo metų kompleksus*? : 


„SSRS, jos gamyba, darbo žmonės ir jų Kova; 

. Spalio revoliucija ir jos pasaulinė įtaka; 

„Dangus ir žemė; 

„Moters diena; 

„Gegužės pirmoji, tarptautinė darbo žmonių šventė; 
„Pirmosios pakopos mokyklos darbų suvestinė. 


OGUUBLUUN- 


*7 A. Pinkiėvitch, 1927, p. 97. 
* Programmes oficiels, p. 13. 
*2 Ten pat, p. 43-45. 

Kiekvienas kompleksas yra tyrinėjamas trimis požiūriais (gamtos, 
darbo ir visuomenės) ir yra padalytas į tris poskyrius, kurių kiek- 
viename pateikiamas dar detalesnis planas. 

Pažvelkime į vieną iš šių programų“? : 


Spalio revoliucija ir jos pasaulinė reikšmė 


Žemės rutulys. 
Bendras fizinės 
geografijos moky- 
masis. Žemynai ir 
vandenynai. Pa- 
grindinės šalys ir 
jų kolonijos. 


Darbo išnaudoji- 
mas kolonijose. 
Kapitalistinių ša- 
lių vykdomas ko- 
lonijų plėšimas. 
Pasaulio padaliji- 
mas tarp šių šalių. 


Tarptautinė darbininkų kova 
prieš kapitalą. Spalio revo- 
liucija. Pirmoji tarptautinės 
darbininkų sąjungos pergalė. 
Valdžios perėjimas į darbinin- 
kų ir valstiečių rankas. SSRS 
Konstitucija. Rinkimai buvu- 


sios santvarkos metais. Išnau- 
dotojų balsavimo teisės panai- 
kinimas sovietinėse įstaigose. 
Kalininas, SSRS prezidentas. 
Pirmieji sovietų valdžios dek- 
retai: dekretas dėl taikos; žemė 
liaudžiai; kapitalistų gamyklų 
ekspropriacija; 8 val. darbo 
diena; tautų apsisprendimo tei- 
sė. Raudonoji armija — revo- 
liucijos pergalių saugotoja. 
Komunistinis internacionalas. 


Pasaulinis karas. 


J i 


Šiose trijose skiltyse nurodytos temos matematikos, istorijos, 
geografijos, kalbų, muzikos ir kitų dalykų pamokoms. 


Kai kuriose "buržuazinėse" šalyse sukurti ir taikomi šiuolaikiniai 
metodai (Daltono planas arba projektų metodas), reikalaujantys 
atsisakyti "uždarų klasių“, vystyti mokinio veiklą, ugdyti 
savarankiškumą bei aiškiai suvokti savo darbo perspektyvą ir tikslą, 
čia labai populiarūs ir sukelia diskusijas. Šie metodai rekomen- 
duojami kaip kompleksų programų priedas. Vieninteliai 


*0 Ten pat, p.43—44. 

prieštaravimai ir priekaištai kyla iš baimės, kad jie gali išugdyti per 
didelį vaiko individualumą ir taip paralyžiuoti kolektyvinių darbo 
įgūdžių formavimą. Esminė naujųjų programų ir jų įgyvendinimo 
detalė yra jų svarba ugdant komunizmo dvasią. Kas žino, koks būtų 
buvęs šių programų likimas susidūrus su realiu gyvenimu? 

Tačiau vėl atsitiko tai, kas jau buvo sutrukdę įgyvendinti 
utopines pirmojo laikotarpio idėjas. Praktinis gyvenimas atmetė 
specifinę komunistinę pedagogiką. Bandymai mokyti pagal 
kompleksus su visa jiems būdinga perdėta propaganda sukėlė 
anarchiją mokykloje, ir rezultatai buvo blogesni nei ankstesniųjų 
programų. Sovietinė spauda pati prabilo apie skandalingą mokinių 
nemokšiškumą ir kompleksų metodikos krizę. Lunačiarskis 
atsakomojoje kalboje į Rykovo, liaudies komisarų pirmininko, 
priekaištus oficialiai pripažino: "Tiesą pasakius, mes negalėjome 
surasti būtino aukso vidurio tarp įsivaizduojamos komunistinės 
mokyklos ir tų realių sąlygų, kuriose esame priversti ją kurti. Mes 
vėl, kaip visada, taikome per aukštai, o galbūt taikomės per lėtai. 
Buvo labai sunku nusileisti iš mūsų komunizmo aukštumų ant 
žemės"*! . Kitoje viešoje kalboje jis aiškina, kad "Valstybinės mokslo 
tarybos programos - tai milžiniškas šuolis į priekį, bet jų 
įgyvendinimas pasirodė esąs sudėtingas ir mokiniams, ir 
mokytojams, tiesiog ne jų jėgoms. Dabar šios programos 
peržiūrimos, kad išvengtume pedagoginio idealizmo atotrūkio nuo 
realaus mokyklos gyvenimo. Auksą reikia pakeisti variu, laikytis 
arčiau žemės, kasmet vesti mokytojus teisingu keliu ir, remiantis 
praktika, pasiekti komunistinės pedagoginės minties pažangos 
pasaulio mastu"*?. 

Čia baigiasi vienas sovietinio ugdymo antrojo periodo etapas. 
Jis patyrė pralaimėjimą, nes buvo atmestos komunistinėmis laikomos 
programos, vėl buvo įvesti ankstesnės pedagoginės sistemos 
elementai ir mokykloje trumpam sumažėjo politinės propagandos. 
Nuo 1926 m. pabaigos buvo pradėti kurti nauji reformų projektai, 
0 1927-aisiais paskelbtos naujos programos ir metodinės pastabos. 

b)-Paieškų fazė po GUS programų žlugimo. Tai, kas sovietinės 
mokyklos vadams atrodė nesuderinama su 1923-1924 m. 
programomis, nebuvo išimta ir iš 1927-1928 m. išleistų programų. 


* A. Bem, 1926, t. 23, p. 476. 
*2 Ten pat. 

Pirmosios programos priešino kompleksų sistemą dalykų 
sistemai, čia apie kompleksų metodą buvo kalbama kaip apie 
konkretų būdą priartinti mokymą prie realaus gyvenimo. 1927 m. 
programos skelbia, kad kompleksų sistema neneigia dalykinio 
mokymo praktikos, o mokomųjų dalykų savarankiškumas 
neprieštarauja kompleksams, jei tik tas savarankiškumas nevirsta 
visišku dalykų atsiskyrimu. Šiose programose nebeliko termino 
"kompleksų metodika", 

Naujosiose vieningos darbo mokyklos programose nebėra tų 
garsiųjų trijų padalinių - gamtos, darbo ir visuomenės. Anksčiau 
kritikuotas dalykinis mokymas su nustatyta pamokų trukme vėl 
atgauna savo pozicijas. "Kompleksas", dar išlikęs pirmosios pakopos 
mokyklose, prarado ankstesnę reikšmę ir, prof. S. Hesseno teigimu, 
"jis yra jau ne visų elementų, kuriems lemta supanašėti susitelkus 
apie abstrakčią darbo kaip klasinės kovos idėją, koncentracija, bet 
protingas reikalavimas, kad, mokantis konkretaus dalyko, vaikų 
darbas dar būtų skatinamas ir natūralios juos supančios socialinės 
ir kultūrinės aplinkos““* . 

Sovietinės mokyklos sociologai Krupskaja ir Blonskis 
priekaištavo naujosioms 1927 m. programoms, kad jose beveik 
visiškai neminimas žodis "socializmas", todėl mokiniai išeis iš 
mokyklų neturėdami susiformavusios komunistinės doktrinos. Tačiau 
nereikėjo perdėti šio atsitraukimo reikšmės ir daryti skubotų išvadų, 
kad mokykla paliovė būti visuomenės performavimo komunizmo 
kryptimi įrankis. Tai tik reiškė, jog drąsus oficialiosios komunistinės 
doktrinos bandymas sukurti savo pedagoginę metodiką sužlugo ir 
propagandos įtaka mokyklai turėjo būti sumažinta. Bet politinė pro- 
paganda vis tiek išliko, tik įgijo naują formą, nes buvo specialiai 
įvestas socialkomunistinis mokymas. Šis mokymas — tai socialinių 
žinių ir įgūdžių sintezė, būdas taip paruošti mokinius, kad jie priimtų 
komunistinę doktriną, dalyvautų praktinėje veikloje ir kovoje už 
socializmą**. Visuomeninis ir politinis auklėjimas vykdomas 
galingose jaunųjų pionierių organizacijose ir per privalomą 
mokyklos dalyvavimą revoliucinėse šventėse (Spalio revoliucijos, 
Lenino, Gegužės pirmosios). Iš 175 mokyklos darbo dienų 9 yra 
specialiai skirtos revoliucinėms šventėms. 


3 A.P. Pinkiėvitch, 1927, p. 93. 
“5. Hessen, 1926, Nr. 31, p. 10. 
* Programmes et notes mėthodigues de Vėcole unigue du travail, 1927, p. 26. 

Johnas Dewey, 1928-aisiais aplankęs Sovietų Rusiją vasaros 
atostogų Metu ir nustatęs du sovietinės mokyklos raidos periodus 
(pirmąjį iki 1922-1923-ųjų ir antrąjį, kai vyko marksistinio ugdymo 
pokyčiai), pastebėjo mūsų jau nurodytus pakitimus 1927-1928 m. 
Šį posūkį jis aiškina supratusių savo klaidas sovietinių vadovų gera 
valia. S. Hessenas mano, jog šitoks paaiškinimas yra supaprastintas, 
ir priekaištauja Johnui Dewey, jog pastarasis nesirėmė savo paties 
išgirta sociologine analize ir neištyrė realių faktorių, kurie privertė 
komunistus šiek tiek pakeisti mokyklų politiką. Hessenas nurodo 
šiuos veiksnius: 


1) valstybės poreikiai, ypač specialistų trūkumas, sąlygoja didė- 
jančius reikalavimus aukštajam mokymui, kuris savo ruož- 
tu daro spaudimą antrosios pakopos mokyklai, o per ją ir 
pradinei (p. 11); 

2) plačiųjų valstiečių masių, vis atviriau reiškiančių savo valią, 
daromas spaudimas pradinei mokyklai; 

3) stiprėjanti tautinių mažumų įtaka: jos labiau rūpinasi ne ko- 
munizmo įgyvendinimu, o kuo greitesniu savo intelektua- 
liojo sluoksnio ugdymu; 

4) atkaklus, nors ir pasyvus dėstytojų priešinimasis (net 9290 
dėstytojų sudarė nekomunistiniai elementai, kurie, kiek tik 

leido sąlygos, tęsė socialinės rusiškosios pedagogikos tradi- 
ciją)“. 


c) Glaudesnių mokyklos ryšių su socialistine statyba fazė. 
Visiška sovietinio ugdymo priklausomybė nuo komunistų partijos 


poreikių ir bendros Sovietų valstybės politikos yra akivaizdi. Naujoji 


4 


* Beveik neįmanoma pateikti labai tikslių statistinių duomenų šiuo klausimu, turint omeny dabartines 
sąlygas. Bet, šiaip ar taip, komunistiniai kadrai mokytojų gretose Sovietų Rusijoje ilgai sudarė mažu- 
mą. Todėl suprantamas Komunistų partijos nepasitikėjimas jais. Nepasitikėjimas mažėja ir į mokytojus 
imama žiūrėti vis palankiau, jiems keičiantis partijos norima linkme. Tik po pirmojo mokytojų suva- 
žiavimo (1925 m. sausio 12-16 d.) pastariesiems buvo grąžintos pilietinės teisės. 1932 m. rugpjūčio 
25 d. dekrete apie pradinių ir vidurinių mokyklų programas ir sandarą nurodoma, jog mokytojų 
vaikus reikia priimti vienodomis sąlygomis su darbininkų vaikais į technikumus, aukštąsias ir aukštąsias 
technines mokyklas. Šio dekreto teksto vertimas paimtas iš „Vie intelectuelle“, 1932 11 15 
(p. 63— 75). Dėl mokytojų sąmonės evoliucijos, žr.: G. Zinovjev, p. 15-20, taip pat : Le Syndicalisme 
Univer sitaire en Russie, 1925. 

mokyklų politika 1927-1928 m. didžiąja dalimi buvo Naujosios 
ekonominės politikos (NEP) rezultatas. Ji tam tikru proletariato 
diktatūros laikotarpiu turėjo atkurti valstybėje kapitalizmo 
elementus. Taip NEP'as netiesiogiai paskatino kitų silpninančių 
faktorių, kuriuos nurodė S. Hessenas, poveikį. Bet 1928 m. Naujoji 
ekonominė politika buvo atmesta, ir sovietų valstybė staiga pasuko 
į šimtaprocentinį komunizmą, kuris pasireiškė penkmečio plano 
įgyvendinimu. Na, o penkmečio plane, kaip rašo Anatole de Monzie, 
"numatyta vadinamoji "kultūrinė revoliucija". Bus išugdyta galybė 
darbininkų kadrų, parengta šimtai tūkstančių inžinierių ir technikų. 
Privalomas mokymas, universitetų ir klubų gausėjimas, socialistinių 
miestų statyba, tautinių kultūrų suklestėjimas autonominėse 
respublikose — visa tai apibūdina kultūrinę revoliuciją"? 
Mokyklų veikla tampa labai svarbia organiška penkmečio plano 
sudėtine dalimi. "XV partijos suvažiavimas*š ir XIII Tarybų 
suvažiavimas iškėlė šaliai naujus uždavinius atkuriant bendrąją 
ekonomiką, industrializuojant šalį ir kolektyvizuojant kaimo 
ekonomiką“,- rašoma oficialioje Liaudies švietimo komisariato 
veiklos ataskaitoje. Liaudies švietimo organams ir institucijoms buvo 
nurodyta ugdyti naują žmogų, imtis naujųjų uždavinių įgyvendinimo 
mokykloje. Atsižvelgiant į politinius tikslus ir dar gyvesnę klasių 
kovą šalyje, reikėjo neatidėliojant ir galutinai įtraukti mokyklą į 
socializmo statybą, įjungti ją į klasių kovą ir kultūrinę revoliuciją"“?. 
Kartu su socializmo statyba ir aukštesniojo tipo socialinės 
ekonomikos kūrimu bus intensyviau ugdomas ir naujasis Žmogaus 
tipas, kolektyvinės sąmonės žmogus, kuris būtų pajėgus 
komunistiškai spręsti didžiąsias problemas, kylančias galutinai 
įgyvendinant numatytą tvarką. Visos šios permainos ekonominėje 
bei socialinėje struktūroje ir žmonių psichikoje neišvengiamai turi 


*7 Anatole de Monzie, 1931, p. 27. 

8 1929 metais. 
Ruošiant penkmečio planą, buvo paskelbtas (1928 m. birželio dekretu) ir bendras privalomas ketur- 
metis mokymas vyresniems nei 8 m. vaikams. Tai turi būti pradėta įgyvendinti nuo 1930-1931 m. 
Per antrąjį penkmetį numatoma laipsniškai įgyvendinti privalomą dešimtmetę mokyklą (vietoj devyn- 
metės, įvestos 1923 m. vieningos darbos mokyklos statutu). 

* Instruction publigue dans RSFSR vers 1929-1930, 1930, p. 33-34. 

sukelti "superstruktūrų", papročių, mokslų, menų, filosofijos, 
politikos, ir religijos modifikacijas. Stai kaip turi pasireikšti kultūrinė 
revoliucija“. 

Nors 1929-1930 m. pasirodžiusios programos nebeįveda 
buvusio kompleksų metodo mokykloje ir net nesiekia diegti kitokių 
specifinių komunistinių pedagoginių naujovių, nors jose tiktai 
rekomenduojamas ir bendrai pabrėžiamas kolektyvinio darbo 
metodas?! , tačiau, persmelktos absoliutaus komunizmo idėjomis, 
jos vėl sustiprina komunistinius elementus ir netoleranciją 
mokykloje. Į ją skverbiasi karinio komunizmo laikotarpio dvasia. 
Daug vietos skiriama kariniam parengimui. Vis labiau intensyvėja 
antireliginė kova. "Naujos pataisos, palyginus su 1927 m. 
programomis, padarė mūsų programas tinkamesnes spręsti 
pertvarkos periodo problemoms, rašoma tose pačiose oficialiose 
ataskaitose. — 1929 m. programose atsirado antireliginio ir 
internacionalinio ugdymo dalykai, čia geriau atspindimi mokyklos 
dalyvavimo socializmo statyboje momentai"?2.. 

Kaip pavyzdį galime pateikti ištrauką iš 1930 m. programų, 
kur nurodoma trečios klasės mokinius paruošti Gegužės pirmosios 
šventei: "Gegužės pirmąją, visų šalių proletarai, vienykitės! Reikia 
paaiškinti trečios klasės vaikams, kaip susikūrė pirmasis 
Internacionalas, nušviesti Markso ir Engelso veiklą ir pacituoti 
trumpas ištraukas iš komunistų manifesto, kurio pabaiga atsispindi 
šios didelės darbininkų šventės pavadinime. Iškilmingame 
susirinkime, skirtame Gegužės pirmosios šventei, vaikai trumpai 
nusako politinę-socialinę veiklą, kurią jie vykdė per paskutiniuosius 
metus, stengdamiesi dirbti pagal Lenino nurodymus. Ypač aiškiai 
reikia pabrėžti, jog mokykla turi įsitraukti į socialistinį lenktyniavimą, 
dalyvauti kolūkių judėjime ir šalies gynyboje. Ruošiantis Gegužės 
pirmajai, būtina papasakoti vaikams, kaip dabar kapitalistinės 
valstybės rengiasi karui, apie baisią užsienio šventikų kampaniją ir 
žiaurų komunistų persekiojimą visose šalyse. Reikia supažindinti 


*0 Apie kultūrinę revoliuciją žr. t. p. E. Devaud, 1932, p. 133-176. 

3" Iš Daltono plano ir kolektyvinio darbo metodo kombinacijos kilo vadinamasis brigadų-laboratorijos 
metodas. Šiuo klausimu žr. : C. Dumont O. P,1932 ir taip pat 1932 08 25 d. dekretą dėl pradinės ir 
vidurinės mokyklos programų ir režimo ( pranc. vertimas iš „Izvestija“, 1932 08 28) / Vie Intelectuelle, 
1932 11 25, p. 51-75. 

32 Ten pat, p.35. 

vaikus su padėtimi Kinijoje, kur sukilę valstiečiai ir darbininkai ėmė 
kurti tarybas, vyti savininkus iš jų valdų ir kur masiškai kyla streikai. 
Darbininkų pasaulis ruošiasi kovai su kapitalistais. Visiems 
piktiesiems reikia parodyti, kokie mes stiprūs ir vieningi savo Sovietų 
šalyje. Darbo žmonių ir valstiečių sąjunga yra tvirta“53. 

Štai kokia dvasia turi būti privalomai ugdomas visas didžiulės 
šalies jaunimas. 


IV. SANTRAUKA. IŠVADOS 


Dabar, išnagrinėję sovietinio ugdymo raidos etapus kaip 
tinkamiausią doktrininio monopolio pavyzdį, galime reziumuoti 
sovietinės mokyklų sistemos pobūdį. Mokymas - išskirtinė valstybės 
funkcija. Tai valstybė, kurioje valdžia priklauso komunistams, be 
jokių kompromisų primetusiems savo doktriną visoms ugdymo 
institucijoms. Privačios mokyklos neturi teisės egzistuoti. Tokiems 
ugdymo faktoriams, kaip tėvai ir mokytojai, teikiama mažiau 
reikšmės nei demokratinių valstybių mokyklų sistemose. Tėvai gali 
būti kviečiami bendradarbiauti mokyklos veikloje, bet tik tiek, kiek 
jų bendradarbiavimas atitinka ir remia Komunistų partijos iškeltus 
tikslus. 

Vieningos darbo mokyklos 1928 m. statuto projekte 
numatomas visų tipų mokyklą lankančių vaikų tėvų susirinkimas 
bent kartą per trimestrą. Bet šie tėvų susirinkimai negali turėti jokios 
įtakos doktrininei mokyklos dvasiai. Cia patys tėvai patiria mokykloje 
skelbiamų idėjų propagandą (1928 m. statuto projektas, 41 str., a, 
b, g). 

Pagal statutą tėvų susirinkimai, ypač didesnėse mokyklose, 
prireikus gali išsirinkti bendradarbiavimo komitetus, bet šių komitetų 
nariais gali būti renkami tik politinę balsavimo teisę turintys tėvai 
(42 str.). Įvairios vietinės komunistinės organizacijos (politinės, 
profesinės, karinės) skatinamos dalyvauti ugdomojoje mokyklos 
veikloje, ir jų delegatai patenka į tėvų susirinkimų išrinktus 
komitetus. Mokytojai, savo ruožtu, yra laisvi tik tiek, kiek jų veiksmai 
atitinka bendrąją politinę Komunistų partijos liniją, kurią pastaroji 
vykdo per valstybės valdžią ir jos organus. 


33 Programmes de Vėcole primaire. Variante de ville, 1930, p. 65-66. 

Sovietinė mokyklų sistema, taikydamasi prie visos santvarkos, 
yra ypač dinamiška. Šis dinamiškumas pasireiškia nepaprastai ener- 
gingai. Šioje santvarkoje, kur nėra nei valdžios padalijimo, nei tokios 
visuomeninės teisės, kaip ją supranta Vakarų Europa, valdymo for- 
mos ir principai daug nepastovesni nei kitų tipų santvarkose. Per 
palyginti trumpą jos mokyklos istoriją mokymo organizavimas ir 
metodai patyrė daugybę pertvarkymų. Bet visų šių pertvarkymų ir 
sovietinės valdžios abejonių dėl mokyklų politikos laikotarpiu kai 
kurie elementai išlikdavo pastovūs. Tai ftundamentiniai komunistinio 
ugdymo principai, bendri siekiai ir nuolatinės bolševikų partijos 
pastangos apsaugoti savo revoliucinį tikslą. 


ANTRAS SKYRIUS 
NEVALSTYBINĖ PRIVATAUS MOKYMO SISTEMA 
A. Bendrosios teorinės privataus mokymo sistemos sąlygos 


Ištakų ir valdymo požiūriu visos įvairiose šalyse egzistuojančios 
mokyklos gali būti skirstomos į dvi kategorijas: valstybinės valdžios 
įkurtos ir teritorinių vienetų (valstybės, provincijos, departamentų, 
komunų ar miestų) valdomos mokyklos bei tos, kurias įkūrė ir valdo 
privatūs asmenys ar įvairios asociacijos. Pedagoginėje ir teisinėje 
terminologijoje pirmosios vadinamos valstybinėmis, o antrosios — 
laisvomis arba privačiomis. Taigi vienas iš svarbiausių laisvosios 
mokyklos bruožų, skiriančių ją nuo valstybinės, yra privati jos kilmė, 
valdymas ir vadovavimas. 

Mokyklų sistema, įgyvendinta bet kurioje valstybėje, kuri 
leidžia steigti ir egzistuoti laisvoms mokymo ir ugdymo įstaigoms 
legaliomis, daugmaž apibrėžtomis sąlygomis, vadinama privataus 
mokymo sistema. 

Vienokios ar kitokios mokyklų sistemos įvedimas ar 
egzistavimas nėra atsitiktinių faktorių poveikio rezultatas. Mokyklų 
politika, ypač šiuolaikinėse valstybėse, yra sudėtinė bendrosios 
politikos dalis. Faktai, o labiausiai — šiandieniniai, leidžia teigti, 
kad mokyklų monopolis — tai išskirtinės dominuojančios grupės, 
kuri daugiau ar mažiau tiesiogiai susitapatina su valsybe, mokyklų 
politikos įgyvendinimas. Privataus mokymo sistema, priešingai, 
atsižvelgia į vienu metu toje pat valstybėje egzistuojančius individus 
ir grupuotes, besiskiriančias religiniu, doktrininiu ar etniniu požiūriu. 

Demokratija taip pat turi savo teorinius pagrindus, grosso modo 
nustatančius svarbiausias jos įgyvendinimo formas politinėje ir 
socialinėje sferose. „Demokratinė doktrina turi filosofinį pamatą, 
kuris ir sudaro visą jos vertę, — rašo E. Giraud'as. - Tas pamatas yra 
tikėjimas begaliniu žmogaus orumu. Demokratijos tikslas — 
individas, kuriam ji stengiasi išsaugoti galimybę ugdyti savo 
asmenybę. Ši individualistinė koncepcija, mūsų manymu, ir yra 
demokratijos esmė?“ 

Tokios doktrinos įdiegimas mūsų laikų valstybėje sukelia daug 
padarinių. Prozelitinės“ religijos, peržengusios vienos tautos ribas, 
skiria mūsų amžių nuo Antikos??, o nuo Viduramžių Europos jis 
skiriasi tuo, kad neturi vieningos doktrinos. 

Iš tiesų galima teigti, kad jokia civilizuota šiandieninė tauta 
nėra homogeniška doktrinos požiūriu. Prieštaringos didžiųjų 
žmonijos minčių srovės, svarbiausios doktrinos apie Žmogų, 
gyvenimą ir Žmonijos bei visatos gyvenimo sanklodą, "ideologijos", 
vokiečių vadinamos Weltanschaungen'', konkuruojančios ar 
kovojančios tarpusavyje, yra labai svarbūs šiuolaikinės epochos 
dvasinės, socialinės ir politinės evoliucijos veiksniai. Autoritarinių 
režimų, tokių kaip rusiškasis sovietizmas ar itališkasis fašizmas, 
kuriuose individas dažniausiai tėra tik socialinių tikslų įrankis, 
doktrinos visose visuomenės gyvenimo srityse leidžia naudoti 
prievartą prieš asmenis ir grupes, jeigu jų veikla nesutampa su 
oficialiomis pažiūromis, o savo doktrinai ištikimos demokratijos 
pozicija visiškai kitokia, pagrįsta įvairiais metodais asmenų ir 
kolektyvų veiklos atžvilgiu. Pasak E. Giraud'o, demokratija "prisidės 
prie žmonijos moralinės pažangos, bet šį uždavinį atliks padedant 
individams. Ji iš tikrųjų mano, kad jėga, klestėjimas, turtai, pačios 
tvarkos įsigalėjimas prievartos būdu, pavergiant laisvą valią ir engiant 
laisvąją sąmonę, tėra nuodingi vaisiai. Ši idealistinė koncepcija, iš 
dalies net paniekinusi naudą, remiasi tikėjimu transcendentine 
žmogaus verte. Šis tikėjimas veda į teisių lygybę"“*.. 

Demokratinė valstybė, susidurdama su tikėjimų įvairove ir 
skirtingų doktrinų besilaikančiomis bendruomenėmis, šią problemą 
sprendžia leisdama joms ir egzistuoti, ir veikti. Todėl, nesusaistyta 
jokios doktrinos ar oficialiosios tiesos ir nesistengdama primesti 


3* E. Giraud, 1925, p. 43. 

* Prozelitizmas - mėginimas užverbuoti kuo daugiau tikinčiųjų. 
55 C. Bouglė, 1921, p. 97. 

** Pasaulėžiūra (vok.). 

6 E. Giraud, 1925, p. 43-44. 

žmonėms mąstymo būdo ar kokio nors išskirtinio idealo, 
demokratinė valstybė yra tolerantiška ir neutrali sąmonės sferai. 
"Šiuolaikinės valstybės nuopelnas, — rašo Paulis Leroy-Beaulieu, — 
iki šiol buvo tas, kad ji leido laisvai gyvuoti diskusijai, mąstymo ir 
aktų įvairovei daugelyje žmogaus veiklai atvirų sričių - literatūroje, 
mene, moksle, pramonėje, individų bendruomenėse"*?. 

Šiuo požiūriu, lyginant su dinamiška sovietine Konstitucija, 
demokratinių valstybių Konstitucijos yra labiau statiškos nes, pasak 
D.Warnotte'o, "globodamos piliečių veiklą, jos jų nevaldo. 
Numatydamos, jog visuomenėje gali reikštis vienokie ar kitokie 
veiklos tipai, jos nustato ribas ir nesiūlo savo piliečiams jokio kito 
tikslo nei visuotinė tvarka ir gerovė"?š . Taigi kiekvienai privataus 
mokymo sistemai labiausiai tinka demokratinės valstybės sąlygos 
jos laisvė, tolerancija ir neutralumas. 

Bet būtų klaidinga manyti, kad kurioje nors šalyje egzistuojanti 
privataus mokymo sistema yra paprasčiausios teorinės dedukcijos 
ar tos valstybės santvarkos pagrindą sudarančių demokratinės 
doktrinos principų produktas. Konkretus žmogus nėra vien tik 
protingas gyvūnas, kaip filosofų apibrėžimuose, bet turi antrąją 
prigimtį, suformuotą fizinių, socialinių ir moralinių sąlygų, kuriose 
jis gimė ir gyvena, visumos? . Taip pat ir privataus mokymo sistema: 
nors teoriškai atsiradusi iš demokratinių principų, savo realią išraišką 
ir tikrąją prasmę ji įgyja konkrečiose sąlygose, kuriose yra 
įgyvendinama. Štai kodėl privataus mokymo principai, įrašyti įvairių 
šalių įstatymuose, neatspindi tokios pat tikrovės ir įgauna skirtingas 
formas. 

Lyginant valstybės požiūrį į privačias ir į valstybines mokymo 
institucijas, galima išskirti du privataus mokymo tipus. Kaip jau 
nurodėme pratarmėje“?, tai nevalstybinė ir valstybinė privataus 
mokymo sistemos. 


> P. Leroy-Beaulieu, 1911, p. 295. 
35 D. Warnotte, 1932, p. 454. 

* J.T. Delos, 1930, p. 14-15. 

0 P.5. 

KELETAS KONCEPCIJŲ, BŪDINGŲ NEVALSTYBINEI 
PRIVATAUS MOKYMO SISTEMAI 


Šiuolaikinėje nacijoje, nepasižyminčioje idėjų bendrumu, 
tautos bendrosios valios ir tam tikru mastu moralinės vienybės 
formavimas yra viena iš opiausių problemų. Jei demokratinė valstybė 
su savo didžiausiais politiniais, socialiniais ir religiniais judėjimais 
ir parlamentine santvarka nori gyvuoti ir progresuoti, ji turi rasti 
būdų ir formų, kuriomis nukreiptų priešingas tendencijas (atradusi 
jų sąlyčio taškus) į valstybės vienybę ir stabilumą sukursiančios 
bendros valios formavimą. Nevalstybinė privataus mokymo sistema — 
vienas iš šios problemos sprendimo būdų. Aptardamas šį klausimą, 
E. Durkheimas nurodo, kad "nepaisant visų nesutarimų, nuo šiol 
mūsų civilizacijos pagrindą sudaro principai, implicitiškai arba 
eksplicitiškai bendri visiems, principai, kuriuos atvirai atmesti išdrįsta 
nedaugelis, — tai pagarba protui, mokslui, tai jausmai ir idėjos, 
sudarančios demokratinės moralės pagrindą. Valstybės užduotis — 
išryškinti šiuos esminius principus, įdiegti jų mokymą mokyklose, 
prižiūrėti, kad vaikai būtų su jais supažindinti ir visur apie juos 
būtų kalbama su derama pagarba““!. 

Sistemoje, kurią dabar nagrinėjame, valstybė savo vaidmenį 
suvokia maždaug taip, kaip nurodė E. Durkheimas. Neturėdama 
savo doktrinos, ji kuria ir plečia neutralų švietimą ir savo įstaigose 
diegia daugmaž visuotinai pripažintą moralinę doktriną. Bet, 
norėdama išsaugoti sąmonės laisvę ir patenkinti tą piliečių kategoriją, 
kuriai nepatinka valstybinių mokymo įstaigų neutralumas, valstybė 
pasilieka kontrolės teisę ir tam tikromis legaliomis sąlygomis leidžia 
bei toleruoja privatųjį mokymą. Privačių institucijų, galinčių skirtis 
religiniais ar doktrininiais bruožais, atžvilgiu valstybė išlaiko 
neutralią poziciją. Bet nevalstybinės privataus mokymo sistemos 
pagrindas šiuo požiūriu yra pasyvaus neutralumo koncepcija — 
valstybė tik konstatuoja ir legalizuoja įvairių kategorijų privačių 
mokymo įstaigų steigimą, bet nesirūpina jų egzistencija ir jų 
neišlaiko. Rūpintis šiomis institucijomis turi jų įkūrėjai ir jas 
lankančių vaikų tėvai. Į pastarųjų priekaištus, kad jie, kaip mokesčių 
mokėtojai, už mokymą esą priversti mokėti dukart, valstybė atsako, 
jog, skelbdama laisvę, ji neprivalo dar parūpinti ir priemonių ta 


“ E. Durkheim, 1926, p. 62. 

laisve pasinaudoti. Tokiu būdu valstybė, jos mokyklų sistemos 
pagrindą sudarančios demokratinės koncepcijos vardan 
pripažindama laisvę kurti privačią mokyklą, visiškai neprivalo teikti 
lėšų, būtinų ją įkurti ir išlaikyti. Kai privačią mokyklą lankančių 
vaikų tėvas, kaip mokesčių mokėtojas, yra verčiamas išlaikyti 
valstybinę mokyklą, kuria jis nesinaudoja, — tai "visai tas pat, jei- 
mokesčių mokėtoją verstume mokėti už operos ar teatro išlaikymą, 
nors ten jis niekada nėra kojos įkėlęs, arba išlaikyti muziejus, nors 
šis ir nemėgsta meno““2, — rašo Guy Grandas. Tas pats autorius 
aiškina, kad "mokesčių mokėtojas moka už valstybės švietimą, nes 
tai valstybinė tarnyba, o valstybinės tarnybos yra valstybės, kitaip 
tariant, nacionalinio biudžeto reikalas“. 

"Valstybės tarnybas aprūpina visi mokesčių mokėtojai, 
negalima išsisukti nuo šios pareigos. Savo ruožtu valstybinės 
tarnybos privalo veikti korektiškai ir kuo mažiau žeisti sąmonę. Taip 
daro pasaulietinė mokykla. Jeigu ji nepatinka, žinoma, reikia ryžtis 
mokėti dukart, kitaip neišeina““*. 


B. Prancūzijos mokyklų sistema 
|. VALSTYBINIS ŠVIETIMO PERTVARKYMAS DIDŽIOSIOS REVOLIUCIJOS METU 


Dabartinė prancūzų mokyklų sistema — istorinės evoliucijos 
produktas. Štai jau daugiau nei šimtas metų mokyklų sfera yra 
smarkių nesiliaujančių kovų arena tarp nepaliaujamų Bažnyčios ir 
daugiau ar mažiau jai priešiškos pakraipos grupių, kurioms kartais 
atstovauja valstybė. "Žymiuosius įstatymus, reguliavusius švietimą 
Prancūzijoje XIX a., bendrais bruožais įsivaizduojame kaip seriją 
biuletenių, žyminčių Universiteto pergalę prieš Bažnyčią arba, 
atvirkščiai, Bažnyčios pergalę prieš Universitetą““* . Tai Revoliucijos 
laikų kovos. Jos buvo neišvengiamos visų pirma dėl mokyklų 
padėties, Bažnyčios privilegijų bei jos vaidmens šioje srityje senojo 
režimo laikais ir dėl Revoliucijos įvykių tėkmės. 

Senojo režimo metais nebuvo valstybinio švietimo tarnybos. 
Švietimą čia valdė ir visiškai kontroliavo Bažnyčia. Revoliucija, 


2 G. Grand, 1922, p. 93. 
$3 Ten pat, p. 93-94. 
* A. Petit, , 1924, p. 1. 

panaikinusi religines korporacijas ir ordinus bei visas jų mokymo 
institucijas, akimoju pašalino Bažnyčią iš mokyklos, ir švietimas 
tapo valstybės funkcija. Otto Vėlkerio“ teigimu, visuomenės 
daugumos nuomonė tokiam dalykų posūkiui buvo paruošta per 
priešrevoliucinį periodą. Valstybės religinio neutralumo koncepcija, 
suformuluota dar Thomo Moro (1480-1535) "Utopijoje", pamažu 
skverbėsi į prigimtinės teisės teorijas. Miltonas (1608-1674) pirmasis, 
remdamasis protestantiškosiomis konfesijomis, išplėtojo Bažnyčios 
ir valstybės atskyrimo principą. Bayle'is (1647-1706) svarstė 
tolerancijos idėją, o Locke'as siūlė atskirti civilinę ir bažnytinę 
valdžias griežčiau, nei tai darė Miltonas. Politinis liberalizmas 
galutinai pripažino Bažnyčios ir valstybės atskyrimo tezę. To 
reikalavo filosofai. "Tiesą pasakius, visoje XVIII a. pedagogikoje 
dominavo mokymo sekuliarizavimo būtinumo idėja,- rašo 
Compayrė“*. — Tokie prisiekę galikonai, kaip La Chalotais* ar 
Roland'as, atkaklūs laisvamaniai Diderot ar Helvetijus, visi tiki ir 
skelbia, kad švietimas yra civilinis reikalas, arba, kaip sakė 
Voltaire'as, "valstybės darbas". Ir visų jų noras - pakeisti dvasininkus 
mokytojus pasauliečiais bei kurti mokyklas ant vienuolynų mokyklų 
griuvėsių". 

Revoliucija pirmąkart iškėlė į viešumą šias idėjas. Tų laikų 
mokymo organizavimo bandymuose ir projektuose dažnai 
įžvelgiamos dabartinės prancūzų mokyklų sistemos užuomazgos. 
Didžiosios revoliucinės Asamblėjos rūpinosi visuotiniu švietimo 
pertvarkymu. Buvo kuriami ir nagrinėjami įvairūs projektai, iš kurių 
žymiausias yra Condorcet projektas, vis dar turintis įtakos formuojant 
šių dienų mokymą. 

Revoliucija paskelbė visų žmonių teisę į mokslą ir suvokė 
švietimą esant valstybės pareiga piliečiams. Be to, Revoliucijos vyrai 
manė, kad švietimas turi pakankamai politinės ir socialinės reikšmės 
pačiai valstybei, kad jis galėtų būti valstybės funkcija ir tapti 
valstybine tarnyba. 

Bendrieji potvarkiai dėl švietimo buvo įtraukti į revoliucines 
Konstitucijas. 1791 m. konstitucija skelbia: "Bus sukurtas ir 


5 O. Vėlker, 1927, p. 11-12. 

* G. Compayrė, Paris, 1879, p. 233. 

*La Chalotais (Louis Renė de Caradenc de la Chalotais), prancūzų magistratas (1701-1785), generalinis 
prokuroras Bretanės parlamente. Jėzuitų priešininkas, parlamento opozicijos vadovas, kovojo prieš 
Egijono hercogą, Bretanės valdovą . 

organizuotas liaudies švietimas, bendras visiems piliečiams ir iš 
dalies nemokamas (pagal dalykų svarbą), o jo įstaigos bus palaipsniui 
išdėstytos pagal karalystės teritorinį padalijimą". 

Konvencija mokymo organizavimui skyrė visą Trečiųjų metų 
(1795) Konstitucijos skyrių. "Čia pirmiausia buvo įrašyta absoliuti 
valstybės pareiga pačiai imtis priemonių ir prižiūrėti tautinį ugdymą, - 
rašo Liard'as. - Iš valstybinių mokyklų buvo pašalintas net mažiausias 
panašumas į žlugusio režimo korporacijas ir bet koks mėginimas 
laikyti save nepriklausoma struktūra valstybės viduje, uždrausti visi 
tarpusavio pavaldumo ryšiai ir administracinio susirašinėjimo 
galimybės. Valstybės sukurtos ir išlaikomos, skirtos išimtinai jai 
tarnauti mokyklos turėjo būti priklausomos tik nuo jos“*?. Bet, 
pavertusi švietimą valstybės funkcija, Trečiųjų metų Konstitucija jo 
nepavertė valstybės monopoliu. Ji pripažino, kad visi piliečiai turi 
teisę kurti nuosavas ugdymo ir mokymo įstaigas ar laisvas bendrijas 
ir šitaip prisidėti prie mokslo, literatūros ir meno pažangos (300 sk.). 

Visose komunose turėjo būti įkurtos valstybinės pradinės 
mokyklos, kiekviename departamente - pedagoginės mokyklos ir, 
galiausiai, vidurinio ir aukštojo mokslo įstaigos. Bet valstybinis 
švietimas, nors Revoliucijos metu atrodė gerai teoriškai pagrįstas, iš 
tiesų buvo visai ne toks. Privačios mokyklos, įsikūrusios po Ketvirtųjų 
metų briumero* mėnesio įstatymo, sudarė pragaištingą konkurenciją. 
Kartu su Otto Vėlkeriu galime teigti, kad "Revoliucija, turėjusi šitiek 
idėjų, pasirodė labai kukli jas įgyvendindama tais neramiais 
Prancūzijos istorijos metais" „8 

Revoliucija padarė švietimą valstybės funkcija ir beregint jį 
supasaulietino, tačiau tik Pirmosios imperijos laikotarpiu buvo 
įvestas etatistinis* administracinis režimas, tapęs dabartinės švietimo 
sistemos Prancūzijoje pagrindu. 


4 


* L. Liard, 1888. t. 1, p. 238-239. 

*1796 m. rudenį (briumeras — antrasis respublikonų kalendoriaus mėnuo, prasidedantis spalio 22, 23 
ar 24 d. ir pasibaigęs lapkričio 20-22 d). 

* O. Vėlker, 1927, p. 13. 

* Etatizmas - valstybės įsigalėjimas visuomenės gyvenime. 

Il. UNIVERSITETO KILMĖ IR LIKIMAS 
Visiško mokyklos monopolio periodas 


Revoliucijos veikėjai suvokė švietimą visų pirma kaip valstybės 
pareigą piliečiams, o Napoleonas čia pirmiausia įžvelgė valstybės 
ir valdovo interesus. Nacionalinis švietimas turėjo užtikrinti 
Napoleono dinastijos valdomos valstybės saugumą ir sustiprinti jos 
galią — tai buvo svarbiausias jo uždavinys. Po Teroro ir vėliau 
įsisiautėjusios anarchijos Napoleonui atrodė, kad savieigai paliktas 
ir savo doktrinų šeimininku tapęs švietimas gali tapti pavojingas 
visuomenei. 

Jau Konsulato laikais švietimas buvo tvarkomas pagal 
bendruomenės principus, kuriais vadovautasi kuriant pačią valstybę. 
Bendra valstybinė būtinybė užkirsti kelią praeities piktnau- 
džiavimams atsiliepė ir formuojant švietimą. Pagal to meto oficialiąją 
nuomonę, mokyklos turi būti valstybinės įstaigos, o ne įstaigos 
valstybėje, valstybė joms turi nurodyti užduotis bei taisykles, ir jos 
visur turi būti vienodos, jei švietimas yra valstybės funkcija. Šios 
tendencijos buvo galutinai išplėtotos ir įgyvendintos Pirmojoje 
imperijoje. 1806 m. gegužės 10 d. įstatymu Napoleonas I paskelbė, 
kad "bus suformuotas specialus padalinys, kuris rūpinsis mokymu 
ir liaudies švietimu visoje imperijoje“. Jį įteisino imperatoriškasis 
1808 m. kovo 17 d. dekretas. 

Mokymas susidarė iš trijų pakopų: aukštasis mokymas 
fakultetuose, vidurinis mokymas imperatoriškuosiuose licėjuose ar 
komunų koležuose ir pradinis mokymas. Dėl savo ypatingos svarbos 
tuometinei santvarkai vidurinis mokymas sudarė reikšmingiausią 
Universiteto dalį. Imperatorius mažiau dėmesio teikė pradiniam 
mokymui. Jis grąžino Krikščioniškosios doktrinos tėvams (Frėres de 
la Doctrine Chrėtienne) ankstesnes dominuojančias pozicijas, 
tvarkant pradinį mokymą, nes jie turėjo seną pedagoginę tradiciją, 
be to, ši mokymo pakopa valstybės iždui kainavo nedaug ir ją buvo 
lengva kontroliuoti. 

Universitetą sudarė 27 akademijos (tiek pat, kiek ir apeliacinių 
teismų). Kiekviena akademija turėjo visų pakopų mokymo įstaigų, 
ją valdė rektorius, kuriam padėjo vienas ar keli akademijos 
inspektoriai ar akademinė taryba. Universiteto vadovas buvo 

Vyriausiasis mokytojas* , kurį skyrė imperatorius ir kuriam padėjo 
taryba. Centrinis organas mokymą suvienodino iki menkiausių 
detalių. Privatus mokymas buvo panaikintas. Už Universiteto ribų 
ir be Vyriausiojo mokytojo leidimo negalėjo būti įkurta jokia įstaiga, 
išskyrus dvasines seminarijas. Kaip nurodo Liard'as*š, šioje 
Universiteto koncepcijoje labai originalus yra imperatoriaus siekis 
paversti tikru valstybiniu susivienijimu tai, kas dar tebuvo tik 
valstybinė administracija. Šiai administracijai, kuri iki tol buvo 
paprasta tarnautojų hierarchija, Napoleonas ketino suteikti moralinę, 
doktrininę ir įkvėpimo vienybę. Suvokdamas milžinišką mokymo 
galią, Napoleonas norėjo pasinaudoti šia absoliutine sistema kaip 
visuomenės nuomonės valdymo ir kontrolės priemone. 

"Niekas nebuvo patenkintas šia organizacija, - rašo Serges 
Hessenas. — Iš visų Napoleono užmačių ši, be abejonės, yra 
vienintelė, nuteikusi prieš save ir Revoliucijos šalininkus, ir jos 
priešininkus. Todėl, regis, turėjo būti trumpalaikė. Tačiau ji 
pergyveno savo kūrėją ir daugiau nei šimtmetį buvo prancūzų 
universitetų organizavimo pagrindas. Tai vienas iš didžiausių 
pasaulio istorijos paradoksų"*?.. 


Žlugus Napoleonui, Restauracijos vyriausybė iš pradžių norėjo 
panaikinti Universitetą ir jo monopolį, bet greitai atsisakė šios minties 
ir, padariusi keletą administracinių pakeitimų, pamėgino palenkti 
jį savo naudai. Visuomenės švietimo komisijos vardu Royeris 
Collard'as Asamblėjoje (1817 02 25) paskelbė, kad "Universitetas 
yra ne kas kita, kaip valdymas, pritaikytas visuotiniam visuomenės 
švietimui, jis buvo sukurtas remiantis esminiu pamatu - idėja, kad 
visuomenės ugdymas ir švietimas priklauso valstybei"70. | 

Restauracijos laikotarpiu Universitetas patyrė bažnytinės 
hierarchijos įtaką. Vyskupai turėjo teisę prižiūrėti mokymą. 1821 m. 
birželio 27 d. atkūrus Vyriausiojo mokytojo pareigas, net ir jos buvo 
patikėtos dvasininkui Freyssinous. 


* Le Grand Maitre. 

L. Liard, 1888, t. 1, p. 68. 

* S. Hessen, 1931, p. 423. 
"E. Barret, 1912, p. 106-107. 

Reformacijos laikų Universiteto monopolis susidūrė su smarkia 
liberalų ir katalikų opozicija. Pirmieji baiminosi, kad mokymas 
visiškai pereis į Bažnyčios rankas, kaip tai buvo Senojo režimo 
laikais, ir reikalavo švietimo nepriklausomybės nuo valstybės, kuri 
buvo glaudžiai susijusi su Bažnyčia. Katalikai valstybiniam švietimui 
priekaištavo tai, jog už bažnytinio fasado jis slepia ateizmą ir 
amoralumą. Lammenais 1923 m. rugpjūčio 22 d. Drapeau blanc 
rašė: "Prancūzijoje yra šeimų, daugiau ar mažiau tiesiogiai 
priklausomų nuo Universiteto, ir jose vaikai yra auklėjami praktinio 
ateizmo ir neapykantos krikščionybei dvasia"7' . Liberalo Benjamino 
Constanto (Mercure de France, 1817) ir abato Lammenais 
(Conservateur, 1818) kampanija prieš Universiteto monopolį darėsi 
vis įnirtingesnė, ypač baigiantis Restauracijai. Viešoji nuomonė gynė 
laisvę, ir galima buvo numatyti, kad valdžia nusileis ir pakeis 
švietimo padėtį. Taip iš dalies ir atsitiko po 1830 m. revoliucijos, 
Liepos monarchijos dienomis. 


HE. PRIVATAUS MOKYMO ETAPAI 


1. PRIVATUS PRADINIS MOKYMAS. 1833 m. GuizoT ĮSTATYMAS Liepos 
revoliucija davė naują kryptį prancūzų mokyklų sistemos raidai. 
1830 m. Chartija žadėjo įvesti mokymo laisvės principą 
teisėtvarkoje. Bet monopolis ir etatizmas per ketvirtį amžiaus buvo 
per daug įsigalėję, ir valstybė negalėjo lengvai tam pasiryžti. Kova 
dėl visų mokymo pakopų laisvės truks dar beveik pusę amžiaus. O 
kol Chartijos principai nebuvo įgyvendinti, galiojo ankstesnieji 
potvarkiai. 

Esamos padėties priešininkai nekantravo. Galiausiai katalikai, 
susibūrę aplink /"Avenir* (Lammenais, Montalembert , Lacordaire 
ir kt.), nusprendė veikti. "Laisvę reikia imti, o ne duoti," rašė jie savo 
kuriamos mokyklos projekte?*. 1831 m. gegužės 9 d., pažeidžiant 
galiojančius įstatymus, buvo atidaryta privati mokykla. Rytojaus 
dieną valdžia mokyklą uždarė, o jos įkūrėjus patraukė teisminėn 
atsakomybėn. 


" E. Barret, 1912, p. 108. 

* Avenir (I') - Lammenais, Montalembest, Lacordaire redaguotas laikraštis, mėginęs suderinti politinį li- 
beralizmą ir katalikybę (1830 10-1831 11). 

"2 L. Celier, 1931, p. 28. 

Taip laukta ir Chartijos žadėtoji laisvė buvo galų gale suteikta 
pradiniam mokymui Guizot įstatymu 1833 m. birželio 28 d. Naujasis 
įstatymas skyrė valstybines ir privačias pradines mokyklas. 1833 m. 
įstatymas, efektyviai sustiprinęs valstybinį pradinį mokymą, jį 
paversdamas tikra valstybine tarnyba, leido kurti privatų pradinį 
mokymą, kuris XIX a. tapo toks stiprus, kad galėjo konkuruoti su 
valstybiniu. 

Visi 18 metų sulaukę pilnamečiai, turintys gero elgesio ir 
mokslo pažymėjimus, turėjo teisę įkurti mokyklą. Įstatymas numatė, 
jog privačiose mokyklose valstybė kontroliuos tik pastatų būklę, 
higieną ir visoms be išimties mokykloms privalomas bendrąsias 
moralines nuostatas. Šis įstatymas buvo pirmoji monopolio 
priešininkų pergalė. Kiti Chartijos pažadai dėl mokymo nebuvo 
ištesėti, bet kitoms reformoms, vykusioms Antrojoje ir Trečiojoje 
respublikose, kelias tapo atviras. 


2. PRIVATUS VIDURINIS MOKYMAS. 1850 m. FALLOUXO ĮSTATYMAS. 
Mokymo laisvės principas buvo įrašytas ir 1848 m. Respublikos 
Konstitucijoje. 9-asis jos straipsnis teigė: "Svietimas yra laisvas. 
Mokymo laisvė įgyvendinama įstatymo nustatytomis veiksnumo ir 
dorovės sąlygomis, valstybei prižiūrint“. 

Didžioji viduriniojo mokymo reforma dėl Konstitucijoje 
numatyto laisvės principo įvykdyta 1850 m. kovo 15 d. įstatymu ir 
buvo pavadinta Fallouxo įstatymu. Buvo panaikintas vidurinio 
mokymo monopolis. Įstatymas suteikė teisę kiekvienam prancūzui, 
sulaukusiam 25-erių, turinčiam bakalauro diplomą ir 5 metų 
mokytojo ar prižiūrėtojo darbo valstybinėje ar privačioje viduriniojo 
mokymo įstaigoje stažą, steigti vidurinio mokymo įstaigą. 

Privačių mokyklų moksleiviai galėjo laikyti egzaminus tomis 
pačiomis sąlygomis kaip valstybinėse mokyklose ir su tomis pačiomis 
žiuri. Valstybė kontroliavo tik bendrąsias mokymo tendencijas, 
susijusias su išorine privačių mokyklų padėtimi. Valstybė, 
departamentai ir komunos galėjo subsidijomis paremti privačias 
vidurines mokyklas, tačiau joms skiriamos pašalpos neturėjo viršyti 
1/10 jų bendrųjų išlaidų. 

Fallouxo įstatymas padarė svarbių permainų ir administracinėje 
Universiteto struktūroje. Universitetas liovėsi buvęs savarankiška 
civilinį statusą ir biudžetą turinčia korporacija. Vyriausiąjį mokytoją 
pakeitė Švietimo ministras, ėmęs vadovauti mokymui. Kiekviename 
fakultete buvo sukurta po akademiją, ir kiekviena jų turėjo savo 

tarybą. Universiteto tarybą pakeitė Aukščiausioji švietimo taryba, 
kurią sudarė didžiųjų socialinių grupių atstovai, o jai vadovavo pats 
ministras. 

1850 m. reforma truputį pakeitė pradinio mokymo 
organizavimą. Vienas iš pakeitimų, išlikęs iki šiol, yra prefektams 
suteikta teisė skirti valstybinius pradinių klasių mokytojus. Pradinės 
mokyklos vaidmuo buvo dar ir apsaugoti visuomenę nuo 
revoliucijos. 

Fallouxo įstatymas katalikams buvo pats palankiausias iš kitų 
to amžiaus įstatymų (Anatole Leroy-Beaulieu)?s . Tiko jiems dviem 
atžvilgiais: 


1) pirmiausia, dėl valstybinio mokymo: pradinė mokykla buvo 
įvairių konfesijų dvasininkų priežiūroje. Taigi bažnyčia buvo 
plačiai atstovaujama Aukščiausioje švietimo taryboje ir aka- 
demijų tarybose; 

2) privačiu mokymu labiausiai pasinaudojo katalikai. Palyginti 
su pasaulietinėmis grupuotėmis, jie turėjo daug daugiau vei- 
kimo būdų. Jų religinės kongregacijos turėjo pakankamai 
piniginių išteklių ir personalo, kad galėtų įvykdyti įstatyme 
nurodytas sąlygas. 


Tačiau kraštutiniai dešinieji katalikai, kiek tik jų jėgos leido, 
priešinosi 1850 m. įstatymui. Louisas Veuillot Univers'e pradėjo 
negailestingą kampaniją prieš jį. Rytojaus dieną po galutinio 
balsavimo jis rašė: "Šiaip ar taip, tebūnie aišku, kad mes nesame 
tie, kurie jo [įstatymo] norėjo, kad mes kovojome prieš jį nuo pirmos 
iki paskutinės dienos ir dėl paties jo principo, ir dėl visumos, ir dėl 
detalių"?*. Jo akimis, tai buvo sandėris su blogiu. Montalembert'as, 
didysis Fallouxo įstatymo protagonistas, tapo audringų kaltinimų 
objektu. Kad būtų numalšinti. priešiški katalikų sambrūzdžiai, 
įstatymo labui prireikė net popiežiaus įsikišimo. 

Ne ką mažiau prieš šį įstatymą kovojo ir kairieji. Pasak liberalų, 
Fallouxo įstatyme numatyta laisvė buvo paviršutiniška ir tik išoriškai 
apribojo netoleranciją mokymo procese. Ir katalikų reikalavimus 
dėl mokymo laisvės jie ėmė laikyti reakcingu judėjimu prieš laisvę 


3 A. Petit, 1924, p. 115-116. 
“E. Barret, 1912, p. 127. 


87 


mokant. Tačiau palikime šias diskusijas. Mums rūpi tik išryškinti 
didįjį vidurinio mokymo laisvės principą, kuris, nepaisant valstybinės 
valdžios nepastovumo ir skirtingų įtakų, pirmąkart įtrauktas į 
prancūzų teisę, išliko iki šiol. 1833 m. pradėtas darbas, tęstas 1850 m., 
buvo užbaigtas tik Trečiosios respublikos laikais. 

3. PRIVATUS AUKŠTASIS MOKYMAS. 1875, 1880 m 1896 m. įsTATYMAI 

Įstatymas, suteikęs laisvę aukštajam mokymui, buvo parengtas 
ir priimtas po ilgų diskusijų ir plačių polemikų, kurių metu susidūrė 
dvi privataus mokymo koncepcijos. 

Vienų nuomone, problemą reikėjo spręsti suteikiant laisvę 
aukštojo mokymo įstaigoms, kur be kliūčių konkuruotų "doktrina 
su doktrina, sistema su sistema, metodas su metodu, katedra su 
katedra“. Sitokia aukštojo mokymo laisvė, kaip rašo L. Liard'as, "būtų 
buvusi ne kiekvieno piliečio teisė steigti aukštųjų studijų mokyklą, 
bet kiekvienos geros galvos teisė dalyvauti visuomenės mokyme“?* 
Tokią nuomonę išdėstė Renanas, ir ją daugiau ar mažiau karštai 
palaikė liberalių pažiūrų žmonės. Tačiau laukiama reforma svarbi 
buvo ne tik dėl mokslo. Iš tiesų, laisvės buvo reikalaujama labiau 
tikėjimo ir sąžinės nei mokslo vardan. Katalikai, turintys 
nusistovėjusias religines ir moralines doktrinas, reikalavo teisės steigti 
mokyklas, kuriose galėtų integruotai ugdyti jaunimą remdamiesi 
savo doktrina ir šitokiu būdu išplėšti jaunuolius iš jų sieloms 
gresiančių pavojų. Jiems rūpėjo, kad būtų paskelbta ne tokia 
mokymo laisvė, kai mokytojas turi teisę mokyti to, ką pats laiko 
teisinga, bet tokia, kai asmenys ir asociacijos tam tikromis sąlygomis 
turi teisę steigti aukštojo mokymo įstaigas, kuriose galėtų mokyti ir 
ugdyti jaunimą vadovaudamiesi savo principais ir dvasia. 

Komisijoje, rengusioje reformos projektą, o vėliau ir parlamente 
nugalėjo ši antroji aukštojo mokymo laisvės koncepcija. 1875 m. 
liepos 12 d. įstatymas įteisino aukštojo mokymo laisvės principą ir, 
tuo galutinai panaikindamas monopolį, įvedė visų pakopų privatų 
mokymą Prancūzijoje. 

Šis įstatymas kiekvienam 25-erių sulaukusiam prancūzui ar 
legaliai įsteigtai asociacijai suteikė teisę atidaryti aukštojo mokymo 
įstaigą. Jei ši įstaiga turėjo tiek pat kvalifikuotų dėstytojų kiek 
valstybinis fakultetas, ji galėjo pasivadinti laisvuoju fakultetu. O jei 


L. Liard, 1888, t. 2, p. 306. 

turėjo tris laisvuosius fakultetus, galėjo vadintis laisvuoju 
universitetu. Laipsniui gauti laisvųjų fakultetų studentai galėjo 
kreiptis į valstybinius fakultetus arba, jei norėjo, į valstybinio švietimo 
nario vadovaujamą mišrią žiuri, sudarytą iš valstybinių dėstytojų ar 
agrežė ir iš laisvųjų dėstytojų. 

Po kelių metų, Jules'io Ferry siūlymu, 1880 m. įstatymas, 
išlaikydamas aukštojo mokymo laisvės principą, jį apribojo. Šis 
įstatymas atėmė iš privačių įstaigų teisę vadintis universitetais ir 
panaikino mišrias žiuri. Ipso facto valstybė atgavo universitetinių 
laipsnių teikimo monopol)į. 

Nauja aukštojo mokymo reforma 1896 m., sujungusi atskirus 
fakultetus į universitetus, kurie tapo tyrimų ir sintezės institucijomis, 
ir suteikusi pastariesiems juridinį statusą bei plačią autonomiją, 
sustiprino mokyklų laisvę mokant laisvės požiūriu. Taigi, kaip rašo 
Serges Hessenas, "universitetų reforma yra ne tik laisvė valstybės 
akivaizdoje, bet ir pozityvi mokymo autonomija. Todėl valstybei 
švietimas turi būti pareiga ir tikslas, o ne būdas užtikrinti savo 
valdžią. Prancūzų visuomeninės teisės profesoriai visai pagrįstai šią 
reformą laiko posūkiu Prancūzijos universitetų struktūroje"? . 


IV. PASKUTINĖ PRANCŪZŲ MOKYKLŲ SISTEMOS RAIDOS FAZĖ 


1. MOKYKLŲ REFORMŲ IŠORINĖS PRIEŽASTYS III RESPUBLIKOJE 

Doktrinos požiūriu dabartinė mokyklų sistema yra Trečiosios 
Respublikos palikimas. Mokymo laisvės principas išliko prancūzų 
teisėje, tačiau esminės to meto valstybinio pradinio mokymo 
reformos ir kongregacijų panaikinimas smarkiai atsiliepė privačiam 
mokymui. Bendroji politinė situacija turėjo lemiamos įtakos reformų 
dvasiai. III respublika, egzistavusi nuo pat 1870 m. karo, teisiškai 
buvo įtvirtinta 1875 m. Konstituciniais įstatymais, bet tik vieno balso 
persvara. Tų laikų dvasininkija ir katalikai buvo monarchijos 
grąžinimo šalininkai. Po 1876 m. rinkimų - galutinio respublikonų 
triumfo - šalies politika vis labiau linko į kairę. Mokykla, nuo pat 
Didžiosios revoliucijos patyrusi visus bendrosios politikos potvynius 
ir atoslūgius, tai patyrė dar kartą. Jai reikėjo prisitaikyti prie naujosios 
laiko dvasios. Mokyklų reformos darėsi neišvengiamos. 
Respublikonai norėjo ugdyti naująsias kartas valstybinėse 


"6 S. Hessen, 1931, p. 425. 

mokyklose, kad užtikrintų respublikos ateitį. Bažnyčia, jų manymu, 
respublikos priešininkė, turėjo būti nušalinta nuo švietimo. 
Išlaikydami sąmonės laisvės principą, jie toleravo mokymo laisvę, 
bet paskelbė, jog pradinis valstybinis mokymas, bendras visų religijų 
ir tikėjimų vaikams, turi būti nemokamas ir pasaulietinis. 

Sekuliarizuodami švietimą, respublikonai manė veikią pagal 
prancūziškosios tradicijos ir mokslinio gyvenimo raidos logiką ir 
dvasią. "Prieš šimtmetį buvo sekuliarizuota valstybinė valdžia. Prieš 
du šimtus metų didžiausi žmonijos protai Descartes'as ir Beconas 
sekuliarizavo žmonijos žinias, filosofiją. Šiandien mes sekame šia 
tradicija, paklūstame šio prieš kelis amžius pradėto didžiojo 
judėjimo logikai ir prašome sekuliarizuoti mokyklą“, sakė Jules'is 
Ferry Rūmuose?? . Šios nuostatos bus greitai įtvirtintos įstatymų ir 
imtos taikyti praktikoje. 


2. VALSTYBINIO ŠVIETIMO REŽIMAS 

Nuo pat Grėvy prezidentavimo pradžios Trečiosios respublikos 
mokyklų politikos formuotojai, vadovaujami Jules'io Ferry ir Paulio 
Bert'o, ėmėsi reorganizuoti pradinį mokymą. 1881 m. birželio 16 d. 
įstatymas paskelbė šį mokymą privalomą, o valstybinę mokyklą — 
neutralią. Religija iš mokymo išstumta. 1886 m. spalio 30 d. 
įstatymas supasaulietins mokytojų kadrus. Jules'is Ferry, pagrindinis 
respublikoniškos ir antiklerikalinės mokymo programos vykdytojas, 
siejo privalomą mokymą su kiekvieno vaiko teise į mokslą, kurią 
paskelbė Revoliucija. Jo manymu, nemokamas ir neutralus mokymas 
yra logiška privalomo mokymo išdava. Bet, pasak S. Hesseno**, 
visus šiuos reformų principus Jules'is Ferry sukūrė vadovaudamasis 
klasikiniu liberalizmu, kuriame jau vyko demokratėjimo procesas. 
Privalomą mokslą jis suprato kaip visuomenės teisę reikalauti iš 
kiekvieno piliečio visiems vienodo išsilavinimo minimumo. 
Nemokamas mokymas teikė kiekvienam piliečiui teisę gauti tą 
minimumą iš visuomenės, kuriai atstovauja valstybė. Neutralumas 
buvo ne kas kita, kaip bendra ir abstrakti šių dviejų teisių sintezė, 
pasiekiama iš mokymo pašalinant elementus, kurie skiria vienus 
piliečius nuo kitų. Taigi filosofinę šios klasikinės demokratinės 
neutralumo teorijos schemą sudarė bendra ir abstrakti lygybė, lygybė 
per vienodumą. 


? A. Israel, 1931, p. 128. 
** S. Hessen, 1931,t..2, p. 137. 

Šios reformos mažai tepalietė istorinę Universiteto struktūrą ir 
pradinio mokymo administracinę organizaciją. Sistema vis dar 
tebebuvo etatistinė ir centralizuota, gerokai priklausoma nuo 
centrinės valdžios. 1880, 1886 ir 1891 m. įstatymai reorganizavo 
Aukščiausiąją švietimo tarybą, akademijų ir departamentų tarybas. 
Tie nariai, kuriuos renka mokytojai ir didžiosios mokslinės įstaigos, 
sudarė daugumą, lyginant su centrinės ar vietinės administracijos 
skiriamais tarybos nariais. Religinio pobūdžio organizacijos tarybose 
nebuvo atstovaujamos. 


xxXk 


Reformų, įvedusių naują valstybinio mokymo III respublikoje 
režimą, gravitacijos centras buvo toji dvasia, kurią jos diegė 
mokyklose. Valstybinio mokymo neutralumas, suprantamas kaip 
pasaulietiškumas, sukėlė kovą dėl valstybinės mokyklos. Pasak šių 
įstatymų autorių, pasaulietiškumas - tai mokyklos nepriklausomybė 
nuo bet kokios religinės valdžios ir jos įtakos, visiškas dvasininkų ir 
kulto tarnų išstūmimas iš mokyklų, tikybos mokymo pakeitimas 
dorovės mokymu ir pilietiniu švietimu. 

Įgyvendindami neutralų pasaulietinį mokymą, reformų 
vykdytojai neigė veikią prieš bažnyčią ir religiją — didžiosios 
prancūzų gyventojų dalies sąmonės išraiškos būdą. Jie teigė kovoją 
tik prieš politinę katalikybę, tad jų kova esanti antiklerikalinė, o ne 
antireliginė. Šią oficialiąją neutralumo koncepciją jie stengėsi 
nušviesti iškilminguose pranešimuose ir teisiniuose dokumentuose. 

"Svarstant įstatymą, kuriuo remiantis bus galima griežtai bausti 
šeimos tėvą, jei šis neves savo vaiko į mokyklą, ir žinodami, kad 
dažniausiai vaikui atverti duris turės valstybinė mokykla, manome 
esant būtina patikinti šeimos tėvą, jog šioje mokykloje nebus 
mokoma nieko, kas galėtų kėsintis į jo vaiko ar jo paties sąmonės 
laisvę“,- sakė Paulis Bert'as Rūmuose 1881 m. gruodžio 4 d.?? 
Jules'is Ferry su dar didesniu įkarščiu tą patį teigė Senate (1882 m. 
kovo 12 d): „Pirmoji įstatymo leidėjo, steigiančio neutralią mokyklą, 
pareiga, mūsų visų, ministro ir vyriausybės, įgyvendinančių šį 
įstatymą, pareiga — kuo skrupulingiau ir kuo greičiau užtikrinti 
mokyklos neutralumą. Jei valstybinis mokytojas užsimirštų ir imtų 


"E. Barret, 1912, p. 145. 

skleisti savo mokykloje priešišką mokymą, įžeistų kieno nors 
religinius įsitikinimus, jis bus nubaustas taip pat skubiai ir griežtai, 
lyg būtų nusižengęs mušdamas vaikus ar kaip kitaip nusikalstamai 
žiauriai su jais elgęsis"*?.. 

Pagarbą religiniams jausmams ir šeimos tėvo teisių pirmumą 
ugdant vaikus Jules'is Ferry dar kartą paskelbė 1883 m. lapkričio 
17 d. aplinkraštyje, skirtame valstybinių mokyklų pradinių klasių 
mokytojams, kuriame jis net pateikia kelis neutralumo kriterijus: 
"Jūs esate tėvo pagalbininkai ir tam tikrais atžvilgiais jo 
pavaduotojai, todėl kalbėkite su jo vaikais taip, kaip norėtumėte, 
kad būtų kalbamasi su jūsiškiu: įtaigiai ir autoritetingai visada, kai 
norite įteigti neginčytiną tiesą, bendruosius moralės nuostatus, ir su 
didžiausiu santūrumu, kai rizikuojate pažeisti religinius jausmus, 
kurių smerkti neturite teisės. Jei kartais būtų sunku susivokti, kaip 
toli jums leista eiti ugdant dorovę, štai vienas praktinis patarimas, 
kurio galėsite laikytis: prieš pateikdami mokiniams kokią nors 
taisyklę ar maksimą, paklauskite savęs, ar tarp jums pažįstamų 
žmonių atsirastų bent vienas, kurį galėtų užgauti tai, ką ruošiatės 
pasakyti. Paklauskite savęs, ar šeimos tėvas, bent vienas, 
dalyvaudamas jūsų pamokoje ir klausydamasis jūsų, iš tiesų pritartų 
tam, ką išgirstų jus skelbiant. Jei taip, tai susilaikykite..."š' Tokia 
tad turi būti oficiali valstybinės prancūzų mokyklos neutralumo 
koncepcijos praktika. 

Be abejonės, nereikia net įrodinėti, kad tokio neutralumo 
pasiekti kur kas sudėtingiau, nei skelbti principus. Kadangi tikslas 
yra sunkiai pasiekiamas, net veikiant kuo sąžiningiausiai, 
neutralumas bus neišvengiamai pažeistas, susidūrus su mokytojų 
ar mokyklų politikos vadovų aplaidumu ar nepalankumu. 

Valstybinės prancūzų mokyklos neutralumas nuo pat jo 
paskelbimo buvo begalinių diskusijų, daugybės skundų ir gausių 
konfliktų objektas. Ta proga galima prisiminti sovietinių mokyklų 
sistemą, kuri neigia patį neutralumo principą, laiko jį 
neįgyvendinamu ir vadina buržuaziniu melu. Kita didžioji doktrina — 
Bažnyčios nuostatos — kovojo prieš neutralios mokyklos principą ir 
jo įgyvendinimą, turėdama savo sumetimų. 

Specialiai ugdymui skirtoje enciklikoje popiežius Pijus XI, 
patvirtindamas savo pirmtakų deklaracijas ir katalikų priešiškumą 


30 E. Barret, 1912, p. 145-146. 
5! Ten pat, 1912, p. 148. 

neutraliai mokyklai, rašė: "Iš to būtinai kyla išvada, kad vadinamoji 
neutrali, arba pasaulietinė, mokykla, iš kurios išstumta religija, yra 
priešinga pradiniams ugdymo principams. Beje, tokio tipo mokykla 
visiškai neįmanoma, nes, tiesą sakant, ji tampa nereliginė. Neverta 
atkartoti čia viso to, ką šia tema yra pasakę mūsų pirmtakai, ypač 
Pijus IX ir Leonas XIII, tuo metu, kai pasaulietiškumas tik ėmė siautėti 
valstybinėse mokyklose. Mes atnaujiname ir patvirtiname jų 
deklaracijas, o drauge — ir šventųjų kanonų nurodymus: katalikų 
vaikams turi būti uždrausta lankyti nekatalikų ar neutralias bei 
mišrias (tokias, kurios vienodai atviros katalikams ir nekatalikams) 
mokyklas. Tai gali būti leista tik Ordinaro sprendimu, aiškiai 
apibrėžiant vietos bei laiko sąlygas ir pateikus specialias 
garantijas"? , Kartais katalikai renkasi mokyklos neutralumą ne kaip 
jų principus atitinkantį sprendimą, bet kaip mažesnę blogybę, kitaip 
tariant, jie pripažįsta jį ne kaip tezę, bet kaip hipotezę. 

Tarp pasaulietinės valstybinės mokyklos šalininkų, šalia tų, kurie 
nuoširdžiai tiki, kad mokyklos neutralumas - teisingiausias 
sprendimas doktriniškai nevienalytėje tautoje, yra ir tokių, kuriems 
neutralumo paskelbimas buvo tik taktinis manevras, tam tikras etapas 
siekiant antireliginės mokyklos. Renė Viviani pateikia stulbinantį 
liudijimą: "Kas per politika, kai ministrai kelionėse visiškai nesilaiko 
šio neutralumo, o kiekvienos, anot jų, pragaištingos interpeliacijos 
metu remiasi juo kaip aukščiausiuoju įstatymu. Tai yra (ir visada 
buvo) melas. Žinoma, tas melas gal buvo reikalingas, kai, lydint 
audringų dešiniųjų pykčio protrūkiams, buvo kuriamas mokyklų 
įstatymas... Reikėjo įveikti pavojingą etapą. Pasaulietinio ir 
privalomo mokymo įvedimas buvo didelis laimėjimas. Neutralumo 
vizija tik pažadėta, kad įtikintų keletą neryžtingųjų, kurių koalicija 
būtų dariusi kliūčių įstatymo principui. Bet Juless'is Ferry turėjo per 
daug blaivų protą, kad patikėtų, jog ši priemonė amžina. Blogiausia, 
kad jo mokiniai laikė principu tai, kas jo šiurkštokose rankose buvo 
tik dingstis. Ta dingstis tėra niekam nereikalingas, bet visų oficialiai 
palaikomas prietaras"š3. 

Ferdinand'as Buissonas“* taip pat pamini kai kuriuos 
laisvamanius, kurie valstybinės mokyklos pasaulietiškumą supranta 


82 S.S. Pijaus XI enciklika ( 1929 12 31) / Uėducation chrėtienne de la jeunesse, p. 26. 
53 R. Viviani, 1904 10 04. 
* F. Buisson, 1912, p. 264. 

ne kaip pastarosios abejingumą religinei minčiai, kurią ji pakeičia 
laisva žmonijos minties veikla, bet kaip Bažnyčiai priešišką 
racionalistinę doktriną. Tačiau, nepaisant visų tokių panašių 
aiškinimų ir gausių mokytojų, o kartais net ir aukštosios valdžios 
padarytų praktinių klaidų, neutralumas, besiremiantis Jules'io Ferry 
apibūdintu pasaulietiškumu, tebėra oficiali valstybinės mokyklos 
neutralumo koncepcija ir net mūsų dienomis turi įsitikinusių gynėjų. 

"Pasaulietinė mokykla Prancūzijoje nėra užkariautą šalį 
valdanti citadelė ar kokia nors įtvirtinta stovykla, kurioje tūno 
nugalėtojai. Tai liaudies namai, atviri vaikams, visiems Prancūzijos 
vaikams. Ji nepriklauso jokiai partijai, o tik šaliai. Visi prancūzai 
čia yra kaip namie ir su visais elgiamasi vienodai",- rašo F. Bui- 
ssonas“* . C. Bouglė, savo ruožtu, neseniai apibūdino pasaulietinės 
mokyklos esmę: "Mes norime sukurti miestą be jokių mus skiriančių 
principų. Patirtis parodė, kad religiniai įsitikinimai skiria žmones. 
Palikime tikėjimus už mokyklos durų, pamėginkime rytojaus 
piliečius mokyti bendrųjų moralės pagrindų. Iš šių akmenų pastatyta 
pasaulietinės mokyklos šventykla, vienybės ir kartu — laisvės 
šventykla"?*., 


*k* 


Kad ir kokia būtų tikroji tokios mokyklos koncepcijos reikšmė, 
aišku, jog ją įgyvendinant kyla daug sunkumų. Išties ji nėra apsaugota 
nuo nepastovumo, atsirandančio dėl daugiau ar mažiau intensyvių 
partinių kovų, ir sunku būtų užginčyti, jog neutralumas, toks, su 
kuriuo dažnai susiduriama praktikoje, tik iš tolo primena 
pasaulietinės mokyklos kūrėjų troškimus. Bet, kad ir kaip ten būtų, 
norėdami išsaugoti sąmonės laisvę valstybinėje mokykloje, įstatymų 
leidėjai numatė sankcijas nusižengusiems neutralumui ar bent jau 
tiems, kurie akivaizdžiai šio principo nepaiso. Be ministro taikomų 
administracinių priemonių, be teisinės mokyklos vartotojų veiklos — 
priemonių, nukreiptų prieš nusižengusį mokytoją, mokant pažeidusį 
neutralumo principą, - trečiasis ginklas valdininkų rankose yra 
galimybė pateikti ypatingą ieškinį Valstybės tarybai už 
piktnaudžiavimą valdžia. Moralinis šios priemonės poveikis toks 


35 Ten pat, p. 265. 
3 C. Bouglė, p. 87-114. 

didelis todėl, kad ji skirta ne šiaip pulti paprastą administracijos 
agentą, bet pačią administraciją, turinčią sprendimo ir valdymo 
galią. Šio teisinio kelio tikslas iš tiesų yra paskelbti negaliojančiais 
tuos administracijos sprendimus, kurie prieštarauja įstatymui. Tokiu 
būdu teisinėje valstybėje tai rodo, kad administracija pati nesilaiko 
įstatymų. 

Ši ieškinio pateikimo galimybė puikiai pritaikyta aprobuojant 
mokyklinius vadovėlius, dėl kurių ne sykį buvo kilusios įvairios 
problemos. Knygų, leidžiamų moksleiviams, sąrašą visai Prancūzijai 
patvirtina ministras ir Aukščiausioji švietimo taryba, akademijoms - jų 
rektoriai, o kiekvienoje mokykloje — mokytojas. Savaime aišku, 
niekas negali priekaištauti rektoriui ar mokytojui, jei šis į savo 
sudaromą sarašą įtraukia nacionaliniame sąraše paminėtas knygas, 
nors šios kartais ir nusižengia neutralumo principui. Jie yra 
ministerijos autoriteto užuovėjoje, tačiau galima pasiskųsti Valstybės 
tarybai ir anuliuoti kaip nelegalų dekretą, kuriuo tokia knyga buvo 
įtraukta į nacionalinį sąrašą, ar sprendimą, kuriuo ministras atsisako 
iš jo išbraukti tendencingą vadovėlį. Valstybės taryba laikosi 
nuomonės, kad "jei, anot tėvų, mokyklose naudojamos knygos 
pažeidžia mokyklos neutralumo principą, įteisintą 1822 m. kovo 
12 d. įstatymu kaip juo įvesto pasaulietinio režimo padarinį, jie turi 
teise pateikti skundą kompetentingiems pareigūnams““?. Ir jei, 
pavyzdžiui, pati Valstybės taryba teigiamai išnagrinėja jai pateiktą 
skundą, mokiniams uždraudžiama naudotis apkaltintuoju 
vadovėliušs . 

Taigi, kaip matome, Prancūzijos mokyklų sistemoje mokinių 
tėvų valia turi įtakos formuojant valstybinį švietimą. Tai visai natūralu 
demokratinėje valstybėje ir nauja, kai lyginama su doktrininio 
monopolio sistema. Iš tiesų, prancūziškoji sistema turi teisiškai ir 
faktiškai egzistuojančias konfesines ir pasaulietinės tėvų asociacijas, 
kurios ne tik gali bendradarbiauti su mokytojais, bet ir prižiūri 
mokyklą religijos ir dorovės atžvilgiu*?.. 


*? Valstybės taryba, trys 1911m. sausio 20d. potvarkiai : Chapuiso, Porteret, Pichono potvarkiai, pas- 
kelbti Recueil de jurisprudence Sirey, 1911, 3 dalis, p. 49, su d'Ilauriou pastabomis ir Valstybės ko- 
misaro Pichat'o išvadomis (tekste nepabraukta). 

*8 Čia reikia paminėti, kad šiems nutarimams vykdyti Valstybės taryba neturi jokių priemonių, nes nėra 
būdų bausti valstybę. Bet nepasitaikė atvejų, kad administracija būtų nepaklususi šiam potvarkiui, 
kai buvo pasinaudota teise patraukti ją teisminėn atsakomybėn už piktnaudžiavimą valdžia. Šiju- 
ridinė cenzūra būtų ideali, jei bylų tyrimas Valstybės taryboje vyktų ne taip lėtai. 

5 A. Petit, 1924, p. 201-202. 

3. PRIVATAUS MOKYMO REŽIMAS 

Mokymo laisvė, įteisinta Trečiojoje Respublikoje 1883, 1850 
ir 1875 m. įstatymais, išliko iki šių laikų, bet buvo labai apribota. 
Kai kurios piliečių ir asociacijų kategorijos, kaip antai 
kongregacionistai ir kongregacijos, turėjusios svarbiausią vaidmenį 
egzistuojant privačiam katalikiškam mokymui, buvo nušalintos nuo 
švietimo. Trečioji Respublika ne tik supasaulietino valstybinį švietimą 
ir sukūrė jį daugiau ar mažiau net kovingai pasaulietišką, bet buvo 
įsitraukusi ir į negailestingą kovą prieš privatų konfesinį ugdymą, 
valdomą kongregacijų. 

1901 m. liepos 1 d. įstatymas, atsiradęs Waldeck-Rousseau 
iniciatyva, uždraudė neteisėtoms kongregacijoms ir jų nariams 
atskirai vadovauti bet kokiam mokymui ar patiems mokyti. 1904 m. 
liepos 7 d. Combes'o įstatymas galutinai panaikino kongregacinį 
mokymą, likviduodamas mokymu užsiimančias kongregacijas, 
kurios turėjo išsiskirstyti per 10 metų. 

Buvo nutarta, kad kongregacijų nariai, duodami priesaiką, 
suvaržo savo pačių laisvę, todėl, nebūdami laisvi, nėra kvalifikuoti 
ugdyti Respublikos jaunimą??. Manyta, kad kongregaciškasis 
mokymas, suklestėjęs dėl paskelbtos laisvės, daugiausia buvo skirtas 
Trečiosios Respublikos mokyklų įstatymų priešininkų vaikams ir tam 
tikra prasme skatino opoziciją pačios respublikos santvarkai. Buvo 
prisiminta, jog Respublika paskelbta tik vieno balso persvara ir 
stengtasi išvengti prancūzų jaunimo pasidalijimo į respublikos ir 
monarchijos šalininkus?! . Bet šios priemonės prieš kongregacinį 
mokymą nebuvo pakankamos, kad įstengtų sužlugdyti privatų 
katalikišką mokymą. Pastarasis persiorganizavo ir turėjo savo žinioje 
apie ketvirtadalį visos prancūzų mokyklinio amžiaus jaunuomenės 
bei naudojosi visomis galiojančiais įstatymais numatytomis teisėmis. 

Privatus mokymas remiasi tais pačiais įstatymais, kaip ir 
valstybinis, bet nėra valstybės valdžios išlaikomas ar bent 
subsidijuojamas. Jis gali pasikliauti tik pastarosios nešališkumu. 
1886 m. įstatymas nebeleidžia komunoms subsidijuoti privačių 
pradinių mokyklų, nes, būdamos valstybinio mokymo 
pagalbininkės, jos yra ir jo konkurentės. Valstybės tarybos 
jurisprundencija nesuteikia teisės mokyklų kasoms (numatytoms 


* A. Albaret, 1927, p. 160-161. 
* A. Petit, 1924, p. 140, 153. 

1867 m. balandžio 10 d. įstatymu) skirti subvencijas privačioms 
mokykloms ar kitaip padėti jų mokiniams apsirūpinti mokymo 
reikmenimis, kad paskatintų lankyti mokyklą. Tiesa, leidžiama, kad 
komunos teiktų paramą neturtingiems vaikams, lankantiems 
privačias mokyklas, bet remti kaip varginguosius, o ne kaip 
moksleivius. 

Po 1917 m..liepos 27 d. įstatymo dėl Tautos globotinių* valstybė 
konkurso tvarka skiria pašalpas globotinių mokymo išlaidoms. Jos 
paskiriamos tiesiai tėvams ar globėjams, kurie gali laisvai parinkti 
savo vaikams valstybinę ar privačią mokyklą. Nors teoriškai privačios 
mokyklos gali laisvai rinktis savo programas ir metodus, bet iš tiesų 
jos priklauso nuo valstybinių mokyklų programų, nes valstybė išlaikė 
visišką mokslinių laipsnių teikimo monopolį. Kiekvienos mokymo 
pakopos pabaigoje įteikiamas diplomas: 


a) pradinio mokymo pabaigoje - pradinės mokyklos baigimo 
pažymėjimas; 

b) vidurinio mokymo pabaigoje — du bakalaureatai (I ir II); 

c) įvairių aukštojo mokymo pakopų — licenciatas, doktoratas 
ir agrežė**, priklausomai nuo pasirinktos studijų krypties. 


Taigi pagal schemą privatus mokymas nuo valstybinio skiriasi 
tik savo doktrina. Įstatymai privačiam mokymui nustato tam tikras 
būtinas įvykdyti sąlygas. Jie numato higienos ir patogumų priežiūrą 
bei mokymo dalykų kontrolę, nes negalima mokyti to, kas 
prieštarautų moralei ar Konstitucijai. 


V. BENDRAS PRANCŪZŲ SISTEMOS POBŪDIS 
IR NAUJAUSIOS TENDENCIJOS 


Prancūzijos mokyklų sistema yra tipiškas valstybinės ir 
centralizuotos sistemos pavyzdys. Bendrais bruožais ji dar išsaugojo 
senuosius napoleoniškojo Universiteto pamatus. "Etatizmas, šiandien 
dar vis darantis įtaką Prancūzijos universitetų struktūrai, pasireiškia 
administracijos centralizavimu, mokytojų priklausomybe nuo 


* Tautos globotiniai (Pupille de la Nation) - karo našlaičiai, turintys teisę į ypatingą valstybės globą. 
** Mokslo laipsnis Prancūzijoje, leidžiantis dėstyti licėjuose, univesitetų gamtos mokslų ir humanita- 
riniuose fakultetuose. 

vyriausybės vykdomos politikos, programų suvienodinimu ir 
formalizmu, kurį skatina lenktyniavimas konkursuose", rašo Serges 
Hessenas?2 . Visai prancūzų mokyklos sistemai vadovauja Švietimo 
ministras, tad per pastarąjį ji yra politiškai pavaldi parlamentui. 
Ministerija turi keturias direkcijas — aukštojo mokymo, vidurinio 
mokymo, pradinio mokymo ir techninio mokymo. Kartais techninį 
mokymą valdo viceministras. Ministras skiria direkcijų vadovus. 
Jiems padeda konsultacinės tarnybos. Pačiam ministrui asistuoja 
Aukščiausioji valstybinio švietimo taryba iš 57 narių. Dalį jų ministro 
siūlymu skiria Respublikos prezidentas, kitą dalį išrenka mokymo 
personalas ir kai kurios valstybinės organizacijos. Ši taryba renkasi 
dukart per metus ir pareiškia savo nuomonę dėl ministro pristatytų 
projektų, skirtų studijų planams, programoms, egzaminų 
reglamentavimui, mokslinių laipsnių skyrimui ir pan. Palaipsniui ji 
tapo ir administracinės teisės organu. 

Prancūzijos teritorija suskirstyta į 17 akademijų, kurių kiekviena 
apima keletą departamentų — tokia yra Prancūzijos universitetinė 
organizacija. Kiekvienai akademijai vadovauja ministro siūlymu 
Respublikos prezidento paskirtas rektorius. Jis išrenkamas iš 
universiteto profesorių, atstovauja centrinei valdžiai ir nuolat 
rūpinasi viso švietimo priežiūra — personalu, administracija ir 
pedagoginiais klausimais. Rektoriui asistuoja Akademijos 
inspektoriai, po vieną iš kiekvieno departamento ir kiekvienos 
akademinės tarybos, kurias taip pat sudaro iš dalies paskirti, iš dalies 
mokymo personalo išrinkti nariai. Visi administraciniai, disciplinos 
ir finansiniai Akademijai priklausančių įstaigų klausimai priklauso 
Akademijos tarybai. Tiesiogiai pradinį mokymą kontroliuoja ir vykdo 
departamentų mokyklų administracija. ją sudaro prefektas ir 
Akademijos inspektorius. Jiems padeda departamentų tarybos, 
kurioms vadovauja prefektai ir ministro skiriami pradinio mokymo 
inspektoriai ir inspektorės. Mokyklų komisijos prie savivaldybių turi 
užtikrinti mokinių lankomumą. Prefekto pareigos neapsiriboja 
paprastu vadovavimu departamento Tarybai. Akademijos 
inspektorius turi pedagoginę valdžią, o prefektas yra tiesioginis 
vyriausybės atstovas ir bendrosios politikos įgaliotinis. Akademijos 
inspektoriaus siūlymu ir pasitaręs su departamento Taryba, jis skiria 
ir atšaukia valstybinių pradinių mokyklų mokytojus. Taigi valstybinių 


22 S. Hessen, 1931a, p. 423. 

pradinių mokyklų mokytojai tam tikru mastu priklauso nuo Vidaus 
reikalų ministro. Vidurinių ir pradinių mokyklų direktorius bei 
vyresniuosius pradinių mokyklų mokytojus tiesiogiai skiria Svietimo 
ministras. Rektorių, Akademijos inspektorių ir pradinių mokyklų 
inspektorių veikla apima tik jų adminstracinius vienetus, o 
generaliniai inspektoriai, būdami tiesioginiai ministro bendradarbiai, 

Prancūzų mokyklų sistemos centralizavimas akivaizdus. 
Organizuojant švietimą, valstybei tenka pagrindinis vaidmuo. Šį 
valstybės dominavimą ugdymo sistemoje išoriškai apriboja privatus 
ugdymas, kuriuo rūpinasi vien tik privačios institucijos be valstybės 
pagalbos ir kuris, nors ir valstybės prižiūrimas, iš tiesų ir legaliai yra 
doktriniškai nepriklausomas. 

Tačiau, be valstybinio ir centralizuoto pobūdžio, reikia nurodyti 
dar kai kurias tendencijas, silpninančias dominuojantį valstybės 
vaidmenį mokyklų sistemos organizacijoje. Bendro valstybės 
demokratizavimo padarinius patiria ir universitetų struktūra. "Taip 
pasitvirtino idėja, kad demokratija nėra tariamai tobulos liaudies 
valios absoliuti viešpatija. Visų pirma ji yra bet kokio absoliutizmo 
paneigimas, tolerancijos ir "teisinio suvereniteto“ santvarka, kurioje 
ekonomiškai ir dvasiškai susiskaldžiusi tauta gali vis iš naujo 
išsikovoti "bendrąją valią", kuri visad yra ne duomuo, o problema" 
rašo S. Hessenas??. Ši santvarka (teisinis suverenitetas) ir organizuotos 
visuomeninės jėgos turi įtakos ir visuomenės švietimui paskyrus 
konsultantus valdininkams, vykdomosios valdžios atstovams. 
Pavyzdžiui, Aukščiausioji švietimo taryba, sąlyginai nepriklausoma 
nuo vyriausybės institucija, vis tvirčiau garantuoja, kad mokymo 
personalas nebus atšauktas, kad švietimo valdininkai laikysis 
įstatymų ir gins privataus mokymo nepriklausomybę. 

Savo ruožtu departamentų tarybos patiria vis didesnę mokytojų 
korporacinių asociacijų įtaką. Pagaliau galima konstatuoti 
valstybinio švietimo pedagoginės laisvės didėjimo tendenciją, tai, 
ką prof. S. Hessenas vadino "valstybės funkcine decentralizacija". 
Šį kelią atvėrė 1896 m. įstatymas dėl aukštojo mokymo. Didėja 
autonomiškais tapusių universitetų, kurių rektoriai yra dar ir 
akademijų rektoriai, įtaka visoms akademijoms ir viduriniam 
mokymui, ypač jeigu jis glaudžiai susijęs su universitetu. 


3 S, Hessen, 1931a, p. 426. 

Tarp svarbiausių veiksnių, turinčių įtakos etatizmo silpnėjimui, 
galima nurodyti privatų mokymą, ilgą ir tvirtą mokslinę pedagoginę 
tradiciją Prancūzijoje, didėjančią ekonominę industrializaciją, dėl 
kurios atsirado techninis mokymas, prasidėjęs ne Universitete. 
Pasaulinis karas ir Šventoji unija, nekalbant jau apie kitus padarinius, 
sukėlė dar ir stiprią reakciją prieš etatizmą. 


*k* 


Tarp paskutiniųjų tendencijų, po karo sukėlusių aistringas 
įvairių pedagoginių, religinių sluoksnių diskusijas ir polemikas, 
reikėtų paminėti vykstančius pokyčius Vieningos mokyklos link. 
Svarbiausios šio judėjimo idėjos buvo įtrauktos jau į Condorcet 
projektą, bet pirmiausia jos buvo įgyvendintos Vokietijoje 
(Einheitschule). Po karo, tarpininkaujant Naujojo universiteto 
kompanionams*, šios idėjos sugrįžo į Prancūziją Vieningos 
mokyklos formulės pavidalu. Vieningos mokyklos protagonistai ir 
šalininkai dar nėra vieningi nei dėl pačios mokyklos sampratos, nei 
dėl jos programos. Bet galima išskirti keletą būdingų bruožų. 
"Siaurąja prasme ji visų pirma reiškia antagonizmo tarp pradinių 
mokyklų ir paruošiamųjų licėjų klasių panaikinimą, — rašo 
profesorius Fauconet. — Platesne prasme, "vieninga mokykla“ 
vadinamas siekimas padaryti nemokamą visų lygių mokymą, pratęsti 
privalomą mokymą iki paauglystės ir ypač — geresnius santykius 
tarp visų trijų mokymo lygių“?*. 

Tiesą sakant, kol kas galima kalbėti tik apie nemokamą vidurinį 
mokymą, ir tai tik eksternams“* . Vieningos mokyklos projektuose 
su nemokamu mokymu yra glaudžiai susijusi atranka, suteikianti 
teisę į jį. Tad, kaip sako vieningos mokyklos šalininkai, dėl atrankos 
ir nemokamo mokymo dabartinė nelygybė ir socialiniai barjerai 
turėtų nusileisti proto ir darbo nuopelnams, — taip bus galima 
pasisemti naujų jėgų iš liaudies energijos. Pagal Vieningos mokyklos 
šalininkų švietimo koncepciją, valstybė ne parduotų savo švietimą, 
bet jį suteiktų tiems, kurie to nusipelno. Vieninga mokykla — tokia, 


* Compagnons de !'Universitė Nouvelie. 

** Fauconnet, 1924, p. 235-236. 

*1933 04 11d. Deputatų Rūmai balsavo už Finansų įstatymo 26 straipsnį, išplečiantį nemokamą egza- 
minavimą eksternu visose klasėse. 

kokią ją vaizduojasi kairiosios grupuotės projektuose, — susiduria 
su karšta opozicija, ypač katalikų. Pierre'as Flottesas rašo, kad juos 
"ji jaudina kaip medinis arklys, graikų paliktas prie Trojos sienų"**. 
Jų nuomone, toji mokykla įvestų faktinį valstybės monopolį. "Jau 
beveik geriau, kad monopolis būtų atvirai įteisintas, nei šita 
veidmaininga ir klastinga pasaulietinio mokymo pergalė prieš 
krikščioniškąjį, atsiradus faktiškajam monopoliui, t.y. susiklosčius 
aplinkybėms, kurios pražūtingai sumažintų privačiųjų mokyklų, 
koležų ir fakultetų klientūrą"*? , - rašo generolas de Castelnau. 

Iš tiesų, vieningos mokyklos idėja pastato ant kortos privataus 
mokymo egzistavimą. Įvesdama visiškai nemokamą valstybinį 
mokymą, ji beveik visai užkerta kelią vargšų ir šiaip nuskurdusių 
tėvų vaikams į privačias mokyklas. Kaip rašo A. Bastianneli, po 
atrankos toks mokslas galėtų virsti paprasčiausia prieglauda 
"pašalintiesiems turtuoliams" ir drauge „turtingai ir vargingai 
publikai, kuri kratosi valstybinio mokymo"?š . 

Kai kurios katalikų grupės norėtų reaguoti į bendrąją švietimo 
reformą dėl vieningos mokyklos ir ją priimti lojaliai, bet tik tada, 
jeigu ji vyktų pagal pirminį kompanionų projektą, kur valstybinis 
mokymas ir privatus mokymas įgytų savo statusą nacionalinio 
mokymo sistemoje. "Taigi, einant šiuo keliu, - rašo A. Bastianneli?? , — 
privatusis mokymas, neprarasdamas savo nepriklausomybės, turi 
gauti atitinkamą paramą iš valstybės, nes jis tikrai palengvina naštą, 
kuri tektų valstybei, jei reikėtų užtikrinti visų vaikų švietimą, be to, 
privataus mokymo įstaigose yra ir vargingų šeimų vaikų. Natūrali 
tokios subsidijuoto privataus mokymo institucijos išdava būtų 
leidimas, kurį valstybė suteiktų įstaigoms, norinčioms pasinaudoti 
įvesta tvarka, paliekant grynai administracinę ir techninę valstybės 
kontrolę, ir mokytojų laipsnių lygybės reikalavimas". 

Šiuo metu, negalėdamos visuotinai įvesti vieningos mokyklos, 
kairiųjų grupės stengiasi pamažu įgyvendinti visiškai nemokamą 
vidurinį mokymą. Dešinieji, būdami daugiau ar mažiau katalikiškos 
pakraipos, jiems kaip priešpriešą teikia Nacionalinės stipendijų 
valdybos, kuri turėtų būti autonomiška ir politiškai nepriklausoma, 


5 P. Flottes, 1931, p. 70. 

37 J. Mora, 1924, p. 21-22. 

*5 A. Bastianneli,1930, p. 417. 

* A. Bastianneli, 1930, Nr. 5, p. 148. 

projektą. Šios valdybos iniciatorių nuomone, jos tikslas būtų ir "iš 
demokratijos gilumų iškelti elitą, be kurio ši negalėtų įvykdyti savo 
priedermės“. Valdyba taip pat siekia, "kad neturtas neužkirstų kelio 
pašaukimui ir kad mūsų visuomeninė organizacija taptų kuo 
palankesnė tikrųjų nuopelnų šalininkams“ (bendra Ducos'o ataskaita 
1931 m., p. 419100, 

Pagal nacionalinės stipendijų valdybos projektą (kaip ir pagal 
Tautos globotinių valdybos projektą), privatus mokymas kartu su 
valstybiniu turėtų be jokio šališkumo pasinaudoti šiomis naujomis 
priemonėmis. Tačiau tai jau ateities projektai. 


TREČIAS SKYRIUS 


VALSTYBINĖ PRIVATAUS MOKYMO SISTEMA 
(SINTETINIS MOKYMO ORGANIZAVIMO BŪDAS) 


Sistemos teorinės sąlygos ir principai 


"Pagal mechaninę klasikinio liberalizmo koncepciją, - rašo 
S. Hessenas, — laisvė buvo visiškai uždaras ratas (p. 421), kurio 
turinys aiškiai apibrėžtas, tartum nekintama substancija. Naujajai 
demokratijos koncepcijai privačių asmenų laisvė nėra duota, o tik 
siūloma, ji yra ne baigtinis, o transformacijos procesą išgyvenantis 
dalykas, kūrybinė jėga, galinti ir augti, ir degeneruoti"!?!, 

Demokratinės visuomenės pagrindinis laisvės tikslas visuomet 
yra žmogiškoji būtybė, bet dėl skirtingų ir kintančių istorinių, 
socialinių ir politinių sąlygų šios laisvės formos ir tendencijos gali 
varijuoti skirtingose šalyse ar skirtingais laikotarpiais toje pat šalyje. 
Dažniausiai kaip tik dėl šios sąlygų įvairovės skirtingomis epochomis 
bei įvairiose demokratinės santvarkos šalyse nepadaromos tos pačios 
išvados apie demokratinių principų praktinį taikymą. 

Jau matėme tipišką laisvės principo taikymo mokymui 
sprendimą - nevalstybinę privataus mokymo sistemą. Tokia sistema, 
turint omenyje dabartinę demokratinių santvarkų politinę struktūrą, 
gali turėti daugiau ar mažiau reikšmingų trūkumų. Demokratinėse 


0 P. Flottes, 1931, p. 60. 
“S. Hessen, 1928, p. 421-422. 

šalyse parlamentas, išrinktas visuotiniais rinkimais, teoriškai gali būti 
laikomas tautos valios išraiška, bet iš tiesų ši tautos valia labiau 
fiktyvi nei reali. Iš tikrųjų demokratinės šalys yra valdomos 
parlamentinių daugumų, sudarytų iš vienos partijos ar jų koalicijos. 
Mirkinas-Guetzevitchius rašo, kad "iš tiesų rinkiminė kova didelėms 
organizuotoms partijoms virsta kova dėl valdžios. Partija nori gauti 
daugumą, kad turėtų valdžią ir sudarytų savo kabinetą. Ministrų 
pareigybė dabartinėmis politinėmis sąlygomis tėra tik būdas užimti 
valdžią, kad būtų vykdoma partijos paskelbta programa. Tokiu būdu 
ministerija tampa vykdomuoju partijos organu ir vykdo partijos 
direktyvas“'9?. Tokia padėtis šiuolaikinėje valstybėje sukelia 
apmaudžių padarinių kai kuriose visuomeninės valdžios veiklos 
srityse, ypač pavojingų švietimui, jei pastarasis yra beveik visiškai 
jos valdomas. Keičiantis parlamentinėms daugumoms, kartais 
valdžios vykdoma mokymo politika taip pat gali kisti. Tada jų 
simpatijos ir net jų netiesioginė ar tiesioginė parama perkeliama iš 
vienų institucijų kitoms, priklausomai nuo jų doktrinos. Tokiais 
atvejais valstybinių mokymo institucijų neutralumas gali įgauti arba 
religinei dvasiai, arba labiau ar mažiau agresyviam pasaulietiškumui 
palankią išraišką. Kai kuriose valstybėse šis neutralumas gali 
pasireikšti lojalumu ir pagarba etninėms mažumoms arba 
nacionalizmu ir brutaliomis asimiliacinėmis tendencijomis. Dėl to 
kai kurios piliečių kategorijos jaučia, kad pažeidžiamas jų tikėjimas, 
įsitikinimai ar doroviniai jausmai, nepaisoma jų interesų. Dėl to 
kyla garsios mokyklų kovos, apie kurias pasakoja daugelio 
šiuolaikinių valstybių politinė ir religinė istorija. Taigi, kaip rašo 
Paulis Leroy-Beaulieu, "valstybė, kuri teoriškai turėtų būti taikymo 
ir santarvės organas, siekiantis numalšinti neapykantą, daugelyje 
šalių tampa svarbiausiu nesantaikos veiksniu" '93 , 

Tokia padėtis daugeliu požiūrių pavojinga pačiai mūsų laikų 
valstybei, kuri, anot E. Sprangerio'?*, jau nebėra laikoma (kaip 
anksčiau Fichte's ir Hegelio sistemose) dieviškumo atstovavimu 
šiame pasaulyje, kurio vienybė, stabilumas ir valdžia remiasi nebe 
metafiziniu simbolizmu, bet laisvu dvasiniu piliečių pritarimu. 


“2 Mirkin-Guetzevitch, 1931, p. 17. 
105 P. Leroy-Beaulieu, 1911, p. 295. 
14 E. Spranger, 1928, p. 38, 44. 

Šiuolaikinė valstybė — svarbus kultūrinis veiksnys, bet ji nebėra 
viena tokia. Dar yra natūralių asociacijų, organizuotų 
bendruomenių, kurių buvimas įteisintas ganėtinai ilga istorine 
tradicija ir kurių dorovinio ir dvasinio turinio bei siekių negalima 
sutalpinti į tautinės valstybės "unitarizmo" normų rėmus. O jei 
valstybė nepaiso šių grupių doktrinų bei siekių ir juos pažeidžia, 
užuot buvusios lojalios valdžios bendradarbės bendroje valstybės 
veikloje, šios grupės dėl nuolatinio nepasitikėjimo ir opozicijos gali 
tapti griaunamąja jėga. 

Todėl demokratinei valstybei gyvybiškai svarbu rasti tokias 
veiklos formas, kurios ne tik mažiausiai žeistų privačių asmenų ir 
įvairaus pobūdžio bendruomenių (kultūrinių, socialinių, religinių) 
interesus ir veiklą, bet ir užtikrintų išorines sąlygas jų plėtrai ir taip 
jas integruotų į bendrąją tautos veiklą, kad šios galėtų drauge siekti 
ir savo specifinių tikslų, ir atliktų socialines funkcijas. Taigi, susidūrusi 
su socialine, doktrinine ir konfesijų įvairove, anot E. Sprangerio, 
"valstybė, jei tik ji nori gyvuoti, turi surasti organizuotą sintezę, kuri 
būtų anaiptol ne paprasčiausias suvienodinimas, o tik priešingų 
įtampų ir judėjimų vienybė" !05. 

Šitaip suvokiama demokratinė valstybė ne tik pripažįsta ir 
toleruoja konfesija, filosofine koncepcija ar etninėmis savybėmis 
besiskiriančių asmenų ir kolektyvų koegzistenciją ir veiklą, bet ir 
priklausomai nuo to, kiek jų tikslai sutampa su bendraisiais valstybės 
interesais, priima juos į savo saugumo sistemą ir tiesiogiai bei 
pozityviai remia jų veiklą. 


*kk 


Tokios valstybės koncepcijos įgyvendinimas turi rimtų 
padarinių organizuojant mokymą. Imama naujai interpretuoti 
valstybės neutralumo asmenų ar įvairių bendruomenių įkurtų 
institucijų atžvilgiu sampratą iš vienos pusės, o iš kitos pusės — šių 
institucijų laisvės ir lygybės valstybėje sampratą. Pasyvus valstybės 
neutralumas virsta aktyviu neutralumu, kuris pasireiškia vienoda ir 
pozityvia parama šioms institucijoms, nepaisant galimų jų 
doktrininio ar etninio pobūdžio skirtumų. Savo ruožtu, doktrininė 
laisvė yra pripažįstama ne tik už valstybinės veiklos ribų, bet daugiau 


705 E. Spranger, 1928, p. 25. 

ar mažiau įgyvendinama ir pačios valstybės ar jai padedant. Taip 
lygybė įgauna kitą prasmę. Vietoj asmenų, šeimų ar jų asociacijų 
lygiavos prieš tą patį įstatymą, atsiranda jų išeities taškų lygybė, jų 
šansų ir galimybių lygybė. 

Įvairioms privačioms mokymo institucijoms užtikrindama 
vienodas išorines veiklos sąlygas, valstybė siūlo joms tik formalų 
tikslą ir reikalauja iš jų kokybės lygybės, o ne mokymo ir auklėjimo 
principų tapatumo. Tad visoms konfesijoms ir įteisintoms 
doktrinoms, kurių tikslai sutampa su bendru valstybės tikslu, 
suteikiamos vienodos sąlygos ieškoti praktinės išraiškos nacionalinio 
švietimo sistemoje. 

Taigi matome valstybės įgyvendintą mokymo laisve pagrįstą 
sistemą, kurios matas - sintetinis mokymo organizavimo problemos 
sprendimas, iš vienos pusės pripažįstant diferenciaciją, iš kitos pusės — 
įtvirtinant vienybės ir pliuralizmo sintezę. 

Tačiau valstybės monopolio arba nevalstybės mokymo laisve 
pagrįstos sistemos šalininkai tokio tipo sistemoms priekaištauja dėl 
to, kad, pačios valstybės remiamos, jos pabrėžia bei skatina piliečių 
susiskaidymą ir tuo kelia pavojų nacionaliniams saitams ir vienybei. 

Pirmiausia reikėtų pažymėti, kad sintetinių sistemų iniciatoriai 
taip pat stengiasi formuoti bendrąją valią ir stiprinti nacionalinius 
ryšius, bet kitokiais metodais ir kitoje srityje. "Nacionalinis ryšys 
pasireiškia ne objektyvių idėjų identiškumu, bet psichinių nuostatų 
panašumu,"- rašo J.T. Delosas.— Galima turėti tuos pačius religinius, 
socialinius ir politinius įsitikinimus ir aiškiai jausti tautybės skirtumą. 
Nėra jokio nenuoseklumo, kad tą pačią universaliąją religiją 
(katalikybę) išpažįstantys ar vienijami tikėjimo ta pačia socialinės 
sanklodos forma žmonės susiduria ir susipriešina tautiniu požiūriu. 
Tautybė yra ne idėjų, bet formų bendrumas, kuris, įsismelkęs į kūnus 
ir sielas, lemia jauseną ir veikimo būdus“'0* . Pasak Hauriou"!“? , iš 
bendrojo mentaliteto kyla tautos dvasinė vienybė. „O užsienietis 
yra asimiliuojamas ne todėl, kad turi tokias pačias pažiūras, idėjas, 
nes skiriasi net ir bendrataučių idėjos, bet kai įgyja tokį pat 
mentalitetą, t.y. tokį patį visų idėjų suvokimo būdą“'9ė, - priduria 
Delosas. 


106 JT. Delos, 1930, p. 18. 
7 Ten pat. 
*08 Ten pat. 

Tokia tautinės dvasinės vienybės koncepcija sąmoningai arba 
nesąmoningai, verčiant aplinkybėms, yra kiekvienos valstybės 
privataus mokymo sistemos pagrindas. Ir nukreipdami visas mokymo 
kategorijas į bendrą tautos tikslą, pateikdami joms minimalią 
valstybės nustatytą programą, taip pat stengdamiesi, kad doktrinos 
požiūriu švietimo sistema organiškai išsirutuliotų iš pačios tautos 
struktūros, šios sistemos įgyvendintojai anaiptol nemano keliantys 
pavojų tautinei vienybei. Priešingai, jie siekia tikros dvasinės tautinės 
vienybės, ne fiktyvios, bet natūralios vienybės, nes jų sistema, 
būdama organiškos sandaros, remiasi, viena vertus, bendrais tautos 
siekiais, o kita vertus, sintetiškai atspindi tautą sudarančių 
bendruomenių siekius. 


*kX* 


Valstybinė mokymo laisve paremta sistema yra trijų rūšių 
veiksnių sandaros rezultatas. Pirmiausia, paminėtini doktrininio 
pobūdžio veiksniai, kaip antai konfesijos ir įvairios gyvenimo ir 
pasaulio koncepcijos (Weltanschaungen). Antra - veiksniai, susiję 
su šeimų ir asociacijų teisėmis, ir pagaliau — veiksniai, priskirtini 
valstybės vaidmeniui. Tokie dalykai, kaip glaudus ryšys tarp ugdymo 
ir įvairių religinių bei skirtingų filosofinių koncepcijų, netgi tam 
tikra ugdymo bei mokymo ir šių koncepcijų priklausomybė, be to, 
sunkumai siekiant valstybinių įstaigų neutralumo ir patenkinant kai 
kurių daugiau ar mažiau svarbių tėvų grupių norus, ir lemia 
atitinkamas valstybės, šeimų ar jų bendruomenių pozicijas 
valstybinėje mokymo laisve pagrįstoje sistemoje. 

Prof. St. Šalkauskis savo knygoje "Racionali mokyklų 
organizacijos sistema"'** suformuluoja tris pagrindinius principus, 
kuriais remiasi tokia sistema: 

1. Tėvų laisvė steigti ir rinktis mokyklas, tinkamas į jų vaikams.“ 
Ši laisvė kyla i iš kitų konstitucinių laisvių, tokių kaip sąmonės, žodžio, 
asociacijų** ir t.t. Valstybė gali įvesti privalomą mokymą, primesti 
savo minimalią programą, kontroliuoti ugdymą, bet negali priversti 
tėvų leisti vaikus į tas ar kitas mokyklas. 


109 St. Šalkauskis, 1927, p. 4-6. 
* Šalkauskis čia vartoja „mokymo laisvės“ (mokyklų steigimo) ir „mokyklinės laisvės" (mokyklos pa- 
sirinkimo) terminus. 
** „Apsisprendimo, žodžio ir susidraugavimo“. 

2. Mokyklinio teisingumo principas. Pagal šį principą, teisė į 
laisvę praranda realią vertę, jei visoms tėvų grupėms neužtikrinama 
vienodų galimybių rūpintis mokyklomis ir vaikų ugdymu. Todėl, 
jei tik valdžia imasi išskirtinai globoti kurį nors vieną mokyklos tipą, 
pavyzdžiui, pasaulietinę ar neutralią mokyklą su tikybos mokymu 
ar be jo, tėvų teisė steigti ir rinktis mokyklas tampa apgaule ar bent 
jau yra labai apribota. 

3. Mokyklinė taika. Siekiama, kad švietimo organizavimas būtų 
piliečių santarvės veiksnys. Šis principas išplaukia iš dviejų 
ankstesniųjų. Santarvė tarp mokyklos ir piliečių neįmanoma, jei 
(tiesiogiai ar netiesiogiai) mokykla tampa doktrininės, politinės ar 
nacionalinės priespaudos objektu, t.y. jei mėginama per mokyklą 
įgyvendinti kokią nors išskirtinę doktriną, kuri nepriimtina mokyklą 
lankančių vaikų tėvams, arba jei kurios nors rūšies mokyklose 
skatinama ar propaguojama netolerancija ir neapykanta kitoms 
grupėms, išpažįstančioms kitoniškas idėjas. 


ANTRA DALIS 


TIPIŠKI MOKYMO PROBLEMOS 
SINTETINIO SPRENDIMO BŪDAI 


KETVIRTAS SKYRIUS 
BELGIJOS MOKYKLŲ SISTEMA 
A. Belgų mokyklų sistemos formavimosi išoriniai veiksniai 
I. MOKYKLOS MONOPOLIS BELGIJOJE VALDANT OLANDAMS 


II. BELGŲ NEPASITIKĖJIMAS VYKDOMĄJA VALDŽIA 
JŲ NEPRIKLAUSOMYBĖS PRADŽIOJE 


I. MOKYKLOS MONOPOLIS BELGIJOJE VALDANT OLANDAMS. Sunku būtų 
rasti kitą šalį, kurioje mokyklos problema būtų turėjusi tokį poveikį 
bendrai šalies politikai kaip Belgijoje. Dar daugiau, pačios belgų 
šalies nepriklausomybė buvo įgyta kovojant dėl mokyklos. "Kaip 
žinote, vienas rimčiausių belgų priekaištų olandų vyriausybei — 
mokyklų organizavimas",- rašo Hermannas Pergameni"'?, o pasak 
M. Pirenne'o: "Katalikams mokyklos laisvė buvo vienas iš 
pagrindinių Revoliucijos tikslų"'"". 

Nuvertus Napoleoną I pergalę laimėjusioms valstybėms 
susitarus, Belgija 1815 m. buvo prijungta prie Olandijos po Vilhelmo 
I karūna. 

Vienas didžiausių naujojo monarcho ir jo vyriausybės rūpesčių 
buvo kuo greičiau "sulydyti" šias dvi prieš jų valią sujungtas šalis, 
turinčias skirtingas religines ir istorines tradicijas bei nuostatas. 
Olandija buvo didžiąja dalimi protestantiška valstybė, valdoma 
protestantų. Belgiškos provincijos, priešingai, buvo grynai 
katalikiškos, ir katalikų dvasininkija čia turėjo didelės įtakos. Belgų 


"HL. Pergameni, 1882, p. 9. 
M M. Pirenne, 1926, t. 4, p. 447. 

dvasininkija ir buržuazija patyrė Prancūzijos poveikį. Prancūzų 
kalba čia buvo oficialioji kalba, ją plačiai vartojo valdančiosios 
klasės. Karaliaus vyriausybei buvo kilę įtarimų, kad Prancūzija 
norėjo aneksuoti šias provincijas ir kad dvasininkija rėmė jos siekius. 
Taigi Olandijos vyriausybė įžvelgė šių dviejų ką tik sujungtų šalių 
suartėjimui gresiantį dvigubą pavojų — dvasininkiją ir prancūzus. 

Siekdama realios šalių sąjungos, vyriausybė ėmėsi stebėtinos 
veiklos. Jai puikiai pasisekė realizuoti šių kraštų ekonominę sąjungą. 
Dėl sėkmingai susiklosčiusių šių santykių Belgijos prekyba ir 
pramonė atsigavo ir įgijo reikšmingų ilgalaikių privalumų. Be to, 
vyriausybė siekė ir dvasinės sąjungos. Šį tikslą įgyvendinti ji tikėjosi 
steigdama visų lygių mokyklas, imdamasi jaunosios kartos ugdymo 
ir nušalindama nuo to užsienio jėgas — popiežinę Romą ar 
Prancūziją. Tos epochos vyriausybiniuose raštuose labai aiškiai 
dėstomos Olandijos vyriausybės mokyklų politikos koncepcijos. 
C. B. Houry rašo: "Žmonių bendruomenių gyvavimo trukmė ir 
stabilumas priklauso nuo harmoningos valdančiųjų ir valdomųjų 
sąveikos. Tik ugdymo svertu valdantieji gali suformuoti tautų 
intelektualinę ir moralinę konstituciją, idealiai derančią su civiline 
ir politine konstitucija, kuria, kaip savo tikruoju pagrindu, remiasi 
visa visuomenės egzistencija. Tik iš tiesų civiliniu mokymu ir 
ugdymu, visiškai atitinkančiu valstybės institucijų dvasią, vyriausybė 
galės auklėti tėvynei jos vertus piliečius"''2. 

Norėdama savaip ugdyti belgus, Olandijos vyriausybė steigė 
universitetus, atėnėjas*, pedagogines mokyklas ir daug pradinių 
mokyklų. Į universitetų katedras ji pasikvietė Olandijos ir Vokietijos 
mokslininkų. Bet karaliaus vyriausybė manė, kad vien tik pozityvių 
priemonių nepakanka. Ji puikiai suvokė, jog katalikų dvasininkijos 
įtaka liaudžiai galinga. Tuometinio belgų klero dvasinis vadovas 
Lammenais siūlė išlaisvinti religiją iš valstybės globos, nutraukti 
tradicinę sosto ir altoriaus sąjungą, kad Bažnyčia galėtų nevaržoma 
vykdyti savo dieviškąją misiją. Vilhelmui I, absoliučiam suverenui, 
tęsiančiam Napoleono ir žozefizmo“ tradiciją, tokia doktrina atrodė 
pavojinga ne vien jaunajai monarchijai, bet ir visuomeninei tvarkai. 


"2 C.B. Houry, 1829, p. 8-9. Čia jis cituoja kai kurias mintis iš Aristotelio „Politikos“, pavyzdžiui: 
„Naudingiausi ir visų su jais susijusių patvirtinti įstatymai niekam netinka, jei piliečiai nėra tinkamai 
išauklėti vyriausybės“. 
* Belgijos vidurinio mokymo įstaiga. 
** Juozapas II (pranc. Joseph II), Šv. Romos imperijos imperatorius (XVIII a.), suvaržęs Bažnyčios lais- 
ves ir padaręs ją pavaldžią valstybei. 

Kadangi dvasininkija formavo Belgijos jaunimą privačiuoju 
mokymu, o būdama tokia įtakinga, - ir viešąją nuomonę, vyriausybė 
manė galinti ne tik apriboti mokymo laisvę, kuria ypač naudojosi 
dvasininkija, bet ir įtvirtinti monopolį. 

"Ar vyriausybės apskritai turi išimtinę teise valdyti liaudies 
švietimą? — klausia tas pats Houry (p. 6), ir atsako: - Taip, paprastai 
vyriausybės, geros ar blogos, konstitucinės ar absoliutinės, 
respublikoniškos ar despotiškos, vien tik todėl, kad vadovauja 
tautoms, kad joms yra patikėta socialinė valdžia, turi išskirtinę teisę, 
arba tikriau - pareigą teikti gimstančioms kartoms liberalų mokymą, 
kuo giliausiai įdiegiantį joms tautines idėjas ir jausmus" "3. 

Olandijos vyriausybė, reformuodama švietimo sistemą, griebėsi 
vis griežtesnių priemonių. 1822 m. liepos 22, 1824 m. vasario 1 ir 
11 d. nutarimais ji atėmė iš bažnytinės valdžios teisę skirti pradinių 
mokyklų mokytojus, laikydama savo išskirtine kompetencija vertinti 
mokytojų sugebėjimus ir išduoti jiems pažymėjimus. 1825 m. 
birželio 14 d. nutarimu vyriausybė visoms vidurinio mokymo 
įstaigoms, kuriose mokėsi liberalių ir klerikalinių profesijų siekiantis 
jaunimas, paskyrė griežtą oficialią kontrolę. 

Karalius, remdamasis Pagrindinio įstatymo 224 straipsniu, 
teigiančiu, jog "liaudies švietimas yra nuolatinis vyriausybės 
priežiūros objektas", paskelbė, kad ateityje joks koležas ar atėnėja 
nebus atidaryti be Vidaus reikalų departamento leidimo, ir niekas 
negalės juose dėstyti, viename iš karalystės universitetų negavęs 
kandidato ar ės-lettres daktaro laipsnio. Turėdamas galvoje, jog 
Romos Katalikų Bažnyčiai reikės deramai išsilavinusių dvasininkų, 
jis liepė įsteigti Filosofijos koležą, kurį privalėjo lankyti būsimieji 
seminarijų mokiniai. Šio koležo mokytojai turėjo būti skiriami Vidaus 
reikalų ministro, "pritarus Malines arkivyskupui". Be to, 1825 m. 
rugpjūčio 14 d. įsaku karalius uždraudė priimti į Universitetą ar į 
valstybinius postus skirti tuos belgus, kurie mokėsi ne karalystėje. 
Šitokiu būdu, pasak Pirenne'o"'“, Vilhelmas I veikė prieš prancū- 
ziškąjį ultramontanizmą" ir apskritai prieš prancūzų įtaką, kaip 
karalius. Pilypas II panašiais 1570 m. draudimais Nyderlandų 
jaunimui - prieš Ženevos kalvinizmą. 


“3 C. B. Houry, 1829, p. 6-7. 
"4 Pirenne, 1926, p. 308-312. 
* Doktrinų, ginančių absoliutinę popiežiaus valdžią, visuma. Ant.- „galikonybė“. 

Bet šių griežtų priemonių rezultatai nelabai nuramino 
vyriausybę. Šalis buvo įdirginta. Stiprėjo opozicija. Liberalai dėl 
savo antiklerikalinių pozicijų kurį laiką sveikino vyriausybę už kovą 
prieš dvasininkiją, tačiau ėmė ne ką mažiau ja nepasitikėti, kai 
suprato, kad grumdamasi dėl naujųjų teisių su Bažnyčia, pati jas 
perimdavo. "Vyriausybė, anot Pergameni,- turėjo ugdymo 
monopolį. Šis ugdymas buvo nepriekaištingas, liberalus, bet jis 
netiko nei katalikams, nei liberalams: liberalai piktinosi matydami, 
kaip vyriausybė piktnaudžiauja monopoliu ir siekia nyderlandizuoti 
Belgiją; katalikai kurstė šiuos siekius, nes iš permainų tikėjosi daug 
naudos", 

Visai tautai spontaniškai sureagavus, jaunimo dvasios ir idėjų 
formavimas, priešingai vyriausybės lūkesčiams, išsprūdo oficialiajam 
ugdymui iš rankų. Oficialiajai mokyklai nepasisekė paveikti jaunimo 
moralinių nuostatų. Vyriausybės pastangos atsigręžė prieš ją pačią. 
1830 m. revoliucijos vadai beveik visi buvo baigę karališkąsias 
atėnėjas ir universitetus. "Norint pakeist Žmonių pažiūras, neužtenka 
šviesti, — aiškina Pirenne'as. - Mokykla išugdo jų sugebėjimus veikti, 
bet negali valdyti jų veiksmų. Ugdydama žmonių gabumus, mokykla 
juos padaro naudingesnius arba pavojingesnius, priklausomai nuo 
to, kaip jie pasinaudos mokykloje įgytomis žiniomis. Mokykla gali 
prisidėti prie valstybės tikslų tik tuomet, jei protinių galių ugdymas 
derės su kitu, daug intymesniu, savitesniu, įtaigesniu ugdymu ir 
išsilavinimu, kurį kiekvienas gauna gimtojoje aplinkoje, iš ten 
atsineštasis įsitikinimais, tradicijomis, paveldėtais poreikiais ir 
polinkiais, — jausmų ir pasąmonės pasauliu. Gal tokios dermės ir 
būta Olandijoje, bet ne Belgijoje“''*. 

Tokia padėtis negalėjo ilgai trukti. Ir katalikų, ir liberalų 
nuostatos gerokai pasikeitė. Pirmieji, smarkiai spaudžiami 
vyriausybės ir veikiami Lammenais, drauge su juo skelbė, kad 
vienintelis Bažnyčios išsigelbėjimas - laisvė. 

Kita vertus, jaunieji liberalai, nebepakęsdami Vilhelmo | 
absoliutizmo ir skatinami prancūzų parlamentinio liberalizmo įtakos 
(Benjamin Constant), reikalavo laisvės visose srityse, atsietos nuo 
valstybės globos, kylančios tik iš piliečių valios, vienodos visoms 
nuomonėms ir visiems tikėjimams. Šie neoliberalai, kaip teigia 


"5 Pergameni, 1882, p. 9-10. 
"e Pirenne, 1926, p. 350. 

Pirenne'as, nepatyrę Senojo režimo, Bažnyčią laikė didžiausiu 
šiuolaikinės visuomenės priešu. Jie atsiribojo nuo vyresniųjų 
antiklerikalizmo, kaip ir jaunieji katalikai, kurie atsisakė pretenduoti 
į Senojo režimo laikų privilegijas ir reikalavo laisvės netik sau 
vieniems, bet ir savo priešininkams. "Įstatymui svarbu tik piliečiai, 
pilietinės pareigos ir pilietinės teisės, — rašo de Potteris, vienas iš 
pagrindinių liberalų vadų, -— visa kita jam nerūpi. Tokios sąvokos, 
kaip katalikai ir nekatalikai, tikintieji ir kunigai, vienuoliai ir 
vienuolės, net jėzuitai, įstatymo požiūriu taip pat yra bereikšmiai 
žodžiai. Paremiant priešininkus, o ypač padedant jiems atgauti ir 
išsaugoti savo teises, dirbama visuotinės laisvės triumfo labui, savo 
pačių laisvės labui"!!?. 

Taigi belgų liberalai ir katalikai turėjo svarų argumentą bendrai 
veiklai. Kad jie galėtų vieningai veikti, neišvengiamai reikėjo 
koalicijos, ir 1828 m. buvo sudaryta Katalikų-liberalų unija. Lygia 
greta vyko nacionalinis išsivadavimo judėjimas, o 1830 m. rugpjūčio 
25 d. prasidėjo revoliucija, kurią vainikavo Belgijos nepri- 
klausomybės paskelbimas. Nepriklausomybė iš pagrindų pakeitė 
tautinio švietimo sistemos juridinį statusą ir jo praktinį pritaikymą. 


II. BELGŲ NEPASITIKĖJIMAS VYKDOMĄJA VALDŽIA NEPRIKLAUSOMYBĖS 
PRADŽIOJE, Spalio 4 d. laikinoji vyriausybė, atėjusi iš Briuselio 
barikadų, iškilmingai paskelbė, kad "Belgijos provincijos, jėga 
atplėštos nuo Olandijos, sudaro nepriklausomą valstybę". Lapkričio 
10d., politinėms grupėms tarpusavy visiškai sutariant, pradėjo darbą 
Nacionalinis kongresas, turėjęs patvirtinti pirmuosius laikinosios 
vyriausybės potvarkius ir galutinai įteisinti dekretais sukurtą švietimo 
situaciją. 

Tačiau čia dar reikėtų bendrais bruožais aptarti pirmuosius 
naujosios valdžios ir Nacionalinio kongreso žingsnius. 

Žlugęs olandų režimas savo reakcingu priešiškumu sunkino 
naujosios tvarkos, ypač švietimo srityje, formavimąsi. Olandijos 
vyriausybė piktnaudžiavo savo galia, varžydama laisvę, stengdamasi 
įtvirtinti monopolį. Naujosios valstybės kūrėjai, priešingai, paskelbs 
absoliučią laisvę ir ryšis daryti viską, kas tik įmanoma, kad minimaliai 
apribotų centrinės administracinės valdžios teises ir prerogatyvas. 


V L. Lebon, 1868, p. 395. 

Laikinosios vyriausybės ir Nacionalinio kongreso veikloje 
psichologijos požiūriu įžvelgiame stulbinantį panašumą į pirmuosius 
teisinius aktus tautų, po ilgo karo išsivadavusių iš užsienio valstybių 
viešpatavimo, negalinčių atsikratyti praeityje įdiegto didelio 
nepasitikėjimo vykdomąja valdžia. 

"| valdžią atėję nauji žmonės galvoja apie ateitį, bet dar daugiau 
jie galvoja apie praeitį"š, — rašo B. Mirkinas-Guetzevitchius. — Tai 
bendra visų revoliucijų tradicija, teikianti pirmenybę įstatymų 
leidžiamajai valdžiai: vykdomąja nepasitikima, nes dar gyvi skaudūs 
prisiminimai apie buvusiąją vykdomąją valdžią, o kad būtų užkirstas 
kelias praeities blogybėms, įtvirtinama įstatymų leidžiamosios 
valdžios viršenybė. Naujųjų Konstitucijų autoriai net, galima sakyti, 
buvo užhipnotizuoti praeities. Užuot su pasitikėjimu žvelgę į ateitį, 
jie vis gręžiojosi atgal, ir skausmingas prisiminimas apie praeities 
vyriausybės veikimo būdą paliko tokį ryškų pėdsaką šių vyrų 
politinėje sąmonėje, kad jie visiškai užmiršo, jog naujųjų 
demokratijų vykdomoji valdžia, respublikoniška vykdomoji valdžia 
neturi praeities“''?. Šios bendros pastabos ypač tinka 1830 m. 
Belgijai, išvaduotai iš olandų viešpatijos'??. Abiejų belgų partijų, 
katalikų ir liberalų, vienijamų rūpesčio įtvirtinti teisinį naujos 
valstybės statusą ir jo praktinį įgyvendinimą, psichologinės nuostatos 
dėl vykdomosios valdžios ir apskritai dėl valstybinės valdžios buvo 
tos pačios. "Liberaliajam individualizmui, kuriuo persmelkta 
Konstitucija, nebaisūs jokie padariniai. Jo idealas — minimaliai 
sumažinti vyriausybės ir socialinę prievartą,- rašo Pirenne'as.- 
Valstybės valdžiai čia tenka kukli dalis. Tai daroma bijant 
despotizmo, veikiama prieš apšviestąjį* Gijomo absoliutizmą ir, 
vadovaujantis liberalizmo principu, tikima tik laisve. Šiuo atžvilgiu 
katalikų ir nekatalikų nuomonės sutampa. Jų tikėjimas laisve toks 
tvirtas, kaip kad Ruso tikėjimas įgimtu žmogaus gerumu"'?'. 


"8 B. Mirkin-Guetzevitch, 1931, p. 9. 

"9 B. Mirkin-Guetzevitch, 1931, p. 203-204. 

*20 Jos taip pat tinka kalbant apie prancūzų revoliucijos pradžią. 1789 m. Steigiamosios asamblėjos 
(„Konstituantos“) taktika, 1791 m. Konstitucija buvo nuolat veikiamos nepasitikėjimo vykdomąja 
valdžia ir rūpesčio apriboti jos galias. Šiuo klausimu žr. P. Duclos, 1932, p. 132 ir 250. 

* „Absolutisme ėclairė". Apšviestoji monarchija, apšviestasis absoliutizmas - švietėjų terminas. 

'21 Pirenne, 1926, p. 445. 

Šios psichologinės nuostatos atsispindėjo visose vyriausybės ir 
Nacionalinio kongreso darbo srityse, bet labiausiai jos atsiskleidė 
ugdymo baruose. 


B. Pagrindiniai pradinio mokymo formavimosi etapai ir mo- 
kyklų kovos 


|. ABSOLIUČIOS MOKYMO LAISVĖS PERIODAS. 
PIRMIEJI TEISINIAI POTVARKIAI IR JŲ PADARINIAI 


1. Pirmasis laikinosios vyriausybės dekretas, datuojamas 
1830 m. spalio 12 d., atpalaidavo šalį nuo priemonių, 
monopolizavusių švietimą ir varžiusių laisvę. "Potvarkiai, kurie buvo 
uždėję pančius ugdymo laisvei, anuliuoti. Universitetai, koležai, 
parengiamajam ugdymui suteikta parama išsaugojami, kol 
Nacionalinis kongresas priims nutarimą šiuo klausimu", - skelbiama 
dekrete'?. 

Spalio 16 d. dekretu vyriausybė suteikė piliečiams teisę savo 
nuožiūra jungtis politiniais, religiniais, filosofiniais, literatūriniais, 
industriniais ar komerciniais tikslais. Kitu tos pačios dienos dekretu 
vyriausybė paskelbė spaudos laisvę, religinių apeigų laisvę ir 
dvasininkijos nepriklausomybę. Pagal šio dekreto 2 straipsnį: "Bet 
koks įstatymas ar nurodymas, trukdantis laisvai reikšti nuomones ir 
skelbti doktrinas žodžiu, pasitelkus spaudą ar ugdymą, yra 
panaikinamas“'23 . 1831 m. sausio 3 d. vyriausybė nurodė: "Laisvą 
doktrinų konkurenciją laikant geriausia apsauga nuo nemokšiškumo; 
Žmonėms, kurie pasisiūlys būti mokytojai, Vidaus reikalų komitetas 
suteiks teisę naudotis ugdymo priemonėmis ir net valstybės žinioje 
esančiomis patalpomis"?2*, 

Šiuos laikinosios vyriausybės potvarkius įteisino Konstitucija, 
už kurią balsuota Nacionaliniame komitete vasario 6 d. Jos 17 
straipsnis skelbia: "Mokymas yra laisvas. Visas prevencines 
priemones nustato tik įstatymas. Valstybės lėšomis išlaikomas 
valstybinis mokymas taip pat reguliuojamas įstatymais". 


122 L. Lebon, 1868, p. 397. 
23 L. Lebon, 1868, p. 398. 
124 A. de Chanoine de Meester, 1922, p. 11. 

Kongreso daugumos nepasitikėjimas valstybės valdžia buvo 
labai didelis. Net tada, kai vienas deputatas pasiūlė įstatymo pataisą 
iškilus būtinybei skirti kai kurias privačių mokyklų priežiūros 
priemones, kurios būtų patikimos tik tiesiogiai tautos išrinktiems 
pareigūnams, ji buvo atmesta 75 balsais prieš 71. Toks rezultatas 
nuliūdino kai kuriuos liberalus. Nors mokymo laisvė buvo vienas 
jų principų, jie žinojo, kad realybėje ji pastūmės visą privatų 
mokymą į nekontroliuojamos dvasininkų įtakos gniaužtus. 

Bet nieko nebebuvo galima padaryti. Visos konstitucinės teisės 
buvo bendras triūsas: pasak Pirenne'o, "kiekviena partija 
geranoriškai nusileido kitos siekiams“, ir „supynus į vieną dvi 
programas“, kiekvienas gavo tai, ko prašė".'2 Taigi absoliuti 
mokymo laisvė buvo garantuota visiems. Valstybės lėšomis teikiamą 
mokymą turėjo apriboti specialus įstatymas. 

Šiais teisiškai galiojančiais potvarkiais valstybė prarado švietimo 
valdymo monopolį (la direction suprė me de Vinstruction). Jos 
paskyrimo, vadovavimo, priežiūros ir inspektavimo teisės galiojo 
tik jos pačios įsteigtose, išlaikomose ar subsidijuojamose įstaigose. 
Kad galėtų steigti mokymo įstaigas, valstybė turėjo gauti teisėtvarkos 
institucijų pritarimą, o komunos, asociacijos ir privatūs asmenys 
galėjo jas kurti valdžiai nesikišant. Tiesą sakant, komunos tapo 
valdžia komunų taryboms galėjo teikti tik neoficialias rekomen- 
dacijas. Svarbiausios prerogatyvos, kurias išsaugojo vyriausybė, buvo 
iš Valstybės iždo skiriamo subsidijavimo sąlygų nustatymas. 

2. Neribotos mokymo laisvės tarpsnis, kurio nereglamentavo 
joks pagrindinis įstatymas ir kur buvo paliekama visiška veikimo 
laisvė komunoms, asociacijoms ir privatiems asmenims, truko iki 
1842 m. Staigiai pereinant nuo visiškos priklausomybės į absoliučią 
laisvę, dažnai tyko dideli pavojai. Panašiais atvejais šalia 
entuziastingų žygių ir tikro veiklos įkarščio pasireiškęs aplaidumas 
ir nenuoseklumas, o kartais ir aklas pasipriešinimas sukom- 
promituoja geriausius idealistų ketinimus. Užuot pasinaudoję 
pažangių poslinkių galimybėmis, tie, nuo kurių tai priklauso, dažnai 
ima vengti savo visuomeninių pareigų. Taip atsitiko daugeliui 
Belgijos komunų absoliučios laisvės laikotarpiu. 


125 Pirenne, 1926, p. 443. 


Naudojantis mokymo laisve, šalyje atsirado daug privačių 
mokyklų — taip sukurta pavojinga konkurencija komunų mokykloms 
ir jų mokytojams. Greta mokyklų, kurias įsteigė ir tiesiogiai valdė 
religinės korporacijos, atsidarė daug naujų, kurioms vadovavo 
pasauliečiai, improvizuoti mokytojai. Privačių mokyklų steigėjai 
ne visada pakankamai rūpinosi samdyti mokytojus, galinčius 
visuomenei teikti visas būtinas garantijas, o tai dar blogiau, turint 

Kita vertus, tas nepasitikėjimas, kurį komunoms kėlė ankstesnė 
administracija, išblėso ne iš karto. Mokyklos, kurios iki revoliucijos 
buvo visiškai centrinės valdžios valdomos, susilaukė kritikos. 
Daugelio komunų administracijos, remdamosi savo teise reguliuoti 
mokymą, tuo pasinaudojo neigiama linkme, nes panaikino ar 
apribojo biudžeto lėšas, skirtas švietimui. 

Vos paskelbus absoliučią laisvę, centrinė vyriausybė nusprendė 
reaguoti į tokio pobūdžio reiškinius. Trims mėnesiams tepraėjus nuo 
šios datos, vyriausiasis švietimo administratorius 1831 m. sausio 27 d. 
paskelbė valdytojams cirkuliarą, kur pateikė primygtines 
rekomendacijas. Keletas citatų: "Vienas iš pirmųjų naujosios 
administracijos žingsnių buvo kuo aiškiausiai paskelbti ugdymo 
laisvę. Šis iškilmingas teorijos, kasdien susilaukiančios vis daugiau 
šalininkų, įdiegimas buvo įstatymiškai pareikšta pagarba belgų tautos 
santarvei ir sveikam protui. Deja, kai kuriose vietovėse ribotas 
mąstymas, nežabotos aistros ar asmeniniai interesai iškraipė šį 
neginčijamą principą, o tarpais net visiškai nukrypstama nuo tikrojo 
tikslo. Daugelio kaimo komunų ir net kelių gana didelių miestų 
valdžia, ypač per pastaruosius du mėnesius, atleidinėja mokytojus, 
juos pakeisdami žmonėmis, kurie retai kada turi reikiamų garantijų, 
o kartais jie visai nieko neskiria į atleistų mokytojų vietas... Kitur 
griebiamasi net ne individų, bet vienu plunksnos brūkštelėjimu 
panaikinamos ištisos įstaigos... Tai piktnaudžiavimas, ir labai rimtas: 
aukštosios administracijos savivalė pavirsta savivaldybių 
savivaliavimu“ 726. 

Tačiau ši nemaloni reakcija truko tik dvejus pirmuosius metus. 
Vėliau prasidėjo abejingumo laikotarpis, kurį nutraukė bendros 
aukščiausiosios valdžios ir provincijų administracijų pastangos, be 
to, 1836 m. įstatymas, kuris galutinai nustatė provincijų ir komunų 


126 L Lebon, 1868, p. 403. 

struktūrą. Vis dėlto, nors nebuvo jokio organiško įstatymo dėl 
pradinio ugdymo, mokyklų daugėjo. 1830 m. gruodžio 31 d. 
karalystėje buvo 4046 mokyklos; 1840 m. gruodžio 31 d. - 5189. 
Tad per 10 metų jų skaičius padidėjo iki 1143, o tiksliau — iki 1732, 
turint omeny mokyklas, iki 1830 m. veikusias toje teritorijoje, kurios 
vėliau Belgija neteko. Bet šis kiekybinis progresas įvyko neturint 
bendro plano. Mokyklų tinklas šalyje buvo blogai pasiskirstęs. 
Dauguma mokyklų telkėsi miestuose, o 163 komunos dar neturėjo 
savo mokyklos. Vietovių ar komunų sričių, kuriose reikėjo steigti 
mokyklas, buvo daugiau nei 1200'27. 

Susiklosčius tokiai situacijai, ir Rūmai, ir visuomenės nuomonė 
skelbė dvi tendencijas. Liberalai teigė, kad neribota laisvės sistema 
nedavė norimų rezultatų ir, remdamiesi 17 straipsnio antruoju 
punktu ("Valstybinis švietimas, teikiamas valstybės lėšomis, yra taip 
pat reguliuojamas įstatymo“), jie reikalavo reguliaraus valstybės 
kišimosi bei laikė valstybinį ugdymą taisykle, o privatųjį — išimtimi. 

Katalikai, labiau nukentėję nuo olandų mokyklos monopolio 
ir priekabių, vis dar persekiojami prisiminimų, dažniausiai 
nepasitikėjo vyriausybės pastangomis. Bet, spaudžiant aplinkybėms 
ir liberalų propagandai, nuosaikaus valstybės kišimosi į ugdymą 
idėja darė įtaką ir katalikams. "Tikėdami priešininkų nuoširdumu, 
kai kurie jų liovėsi primityviai kaltinę valstybę nekompetencija ir 
pageidavo, kad centrinė valdžia kištųsi nuosaikiai, padrikas 
iniciatyvas sujungtų į bendrą planą, jas stimuliuotų, o prireikus 
papildytų. Mainais jie tepaprašė, kad valstybinėse mokyklose 
ugdymas ir auklėjimas būtų pagrįsti religija“, — rašo Pierre'as 
Verhaegenas'?š 

Apie 1840 m. buvo nesutariama tik dėl to, kaip valstybė turėtų 
reguliuoti ugdymo reikalus ir kokių garantijų reikėtų religijos 
mokymui. Katalikai ir liberalai išsprendė ginčą padarydami abipusių 
nuolaidų, iš kurių 1842 m. išsirutuliojo pirmasis organiškas įstatymas, 
sukūręs plačią visuomenės švietimo organizaciją. 


"7 L. Derie, 1895, p. 27-28. 
128 P. Verhaegen, 1906, p. 23. 

II. GALUTINIS TEISINIS AKTYVAUS VALSTYBĖS VAIDMENS PRIPAŽINIMAS 
ORGANIZUOJANT MOKYMĄ 


1. PiRMUOju 1842 M. ŠVIETIMO ĮSTATYMU ĮTEISINTAS REŽIMAS (1842— 
1879). 1842 m. įstatymui buvo lemta suvaidinti svarbų vaidmenį 
Belgijos švietimo raidoje. Šis pirmasis organiškas įstatymas, 
sustiprindamas valstybės įtaką ugdymui, pateikė galutinę 
Konstitucijos interpretaciją. Aktyvus valstybės vaidmuo tampa jos 
globėjiškos misijos alternatyva. Įstatymas nuosekliai diegė valstybinį 
švietimą vietovėse, kur nebūta privačios iniciatyvos, nelaukdamas, 
kol ji atsibus, ir taip ją paskatindamas. Tokiu būdu jis oficialiai sukūrė 
valstybės organizuotą konkurenciją tarp dviejų ugdymo rūšių. Šiuo 
požiūriu įstatymas yra dabartinės mokymo sistemos išeities taškas, 
ir dauguma jo potvarkių tebegalioja pagrindiniame švietimo 
įstatyme. 

Šis įstatymas buvo abiejų šalių sandėrio vaisius. Katalikai sutiko 
su gana didele centrinės valdžios intervencija, o liberalai oficialiai 
pripažino dvasininkijos kišimąsi. Pirmieji susitaikė su valstybės 
formuojamu ugdymu, o antrieji - su religijos mokymu valstybinėse 
mokyklose. Kurdami įstatymą, jo autoriai, iš vienos pusės, rėmėsi 
principu, kad kiekvienas Belgijos pilietis turi teisę į mokymą ir kad 
tie, kurie nori mokytis, turi disponuoti praktinėmis priemonėmis 
mokslui įsisavinti; iš kitos pusės, jie rėmėsi tuo, jog vien komunų, 
asociacijų Ir asmenų iniciatyvos neužtenka, kad piliečiai gautų 
mokymo pagrindus. Todėl pagal įstatymą kiekvienai komunai buvo 
privalu turėti bent vieną pradinę mokyklą ir tinkamas patalpas. Taip 
valstybė, nors ir neįvesdama privalomo mokymo, vertė kurti 
mokymo įstaigas. Vargšų vaikai turėjo teisę į nemokamą mokymą. 

Pagal įstatymo nuorodas, mokyklos galėjo būti /aisvos, 
šefuojamos arba priklausančios komunoms. Pastarąjį mokyklų tipą 
steigė ir administravo komunų tarybos. Komunoms atiteko jų 
išlaidos, o trūkstant lėšų, remti turėjo provincija ar valstybė. 
Mokytojus skyrė komunų tarybos. Šios mokyklos buvo tiesiogiai 
prižiūrimos minėtų tarybų, provincijos valdininkų ir kontroliuojamos 
valstybės inspektorių. Tai valstybinės mokyklos. Jei komunos 
švietimo poreikius visiškai tenkino privačios mokyklos, ji galėjo būti 
atleista nuo prievolės steigti komunos mokyklą ir galėjo gauti teisę 
šefuoti vieną ar keletą privačių mokyklų, kurios įstatymiškai atstotų 
komunų mokyklas. Taigi, prisiimdamos visas komunų mokyklų 
funkcijas, šefuojamos mokyklos gaudavo valdžios subsidijų ir 
būdavo jos inspektuojamos. 

Nešefuojamos ir subsidijų negaunančios privačiosios mokyklos 
galėjo vykdyti komunų mokyklų funkcijas arba visai jų nepaisyti. 
Pirmuoju atveju jos nemokamai priimdavo visus vargšų vaikus ir 
kartą per metus būdavo inspektuojamos; antruoju atveju - būdavo 
visiškai laisvos ir niekaip nekontroliuojamos. 

Mokytojai į įstatymu reguliuojamas mokyklas buvo priimami 
padedant dviem valstybinėms pedagoginėms mokykloms (viena 
Valonijoje, kita Flandrijoje), baigę pedagoginius kursus, kuriuos 
vyriausybė prijungė prie aukštųjų pradinių mokyklų, arba privačias 
valstybės šefuojamas pedagogines mokyklas. Pastarosios, kaip ir 
šefuojamos pradinės mokyklos, buvo kontroliuojamos valstybės 
inspektorių ir turėjo teisę į Valstybės iždo subsidijas. 

Religinis ir etinis mokymas valstybinio mokymo programoje 
buvo privalomas. Jį teikė mokytojai, vadovaujami parapijos kunigų. 
Pedagoginėse mokyklose tikybą ir etiką dėstė kapelionai. Mokiniai, 
neišpažįstantys daugumos tikėjimo, buvo atleidžiami nuo tikybos 
pamokų. Religijų valdžių atstovams buvo suteikta teisė bet kuriuo 
metu inspektuoti valstybines mokyklas, bet jie tegalėjo kontroliuoti 
tikybos ir etikos mokymą. Tikybos ar kaip nors su ja susijusius 
vadovėlius bei etikos vadovėlius taip pat kontroliavo religinė 
vyresnybė. Visa kita, t.y. išskirtinai civilinės valdžios rankose likęs 
mokymas, buvo civilinės inspekcijos kompetencija. 

Tokie yra šio tranzakcija paremto 1842 m. įstatymo, priimto 
tik trims susilaikius Deputatų rūmuose bei vienbalsiai patvirtinto 
Senate ir galiojusio 37 metus, būdingiausi potvarkiai. 

2. TEORINIS šIO ĮSTATYMO POBŪDIS. Nesunku išskirti svarbiausias 
doktrinines idėjas, rodžiusias kelią šio įstatymo autoriams. Didžiąją 
dalį įstatymo parengė ir pristatė liberalų ministras, baronas 
Nothombas, kaip ir didysis prūsų ministras fon Humboldtas savo 
esė apie "valstybės veiklos apribojimą“, manęs, jog valstybė teprivalo 
sudaryti materialines sąlygas religiniam, dvasiniam ir etiniam 
mokymui. Nors pažiūros jį siejo su XVIII a. filosofija, jis buvo 
įsitikinęs, savo didžiai katalikiškoje šalyje negalima apsieiti be 
Bažnyčios bendradarbiavimo, ir todėl reikalavo, jog pradinėje 
mokykloje būtų privalomas religinis mokymas ir auklėjimas. "Mes 
atsižadame XVIII a. politinių doktrinų, kurių skelbėjai norėjo visiškai 
sekuliarizuoti mokymą ir kurti visuomenę ant grynai racionalaus 
pamato. Mes nenorime vien pilietinio mokymo, skelbiame mokymą 
esant neatsiejamą nuo auklėjimo, norime visapusiško ugdymo, kuris 

įmanomas tik mokymą siejant su etiniu ir religiniu auklėjimu"'?? — 
šiais žodžiais Nothombas pradėjo debatus dėl 1842 m. įstatymo. 
Valstybinio mokymo laisvės principą jis ketino pritaikyti abiem 
didžiosioms organizuotoms galioms — valstybei ir Bažnyčiai. Iš 
vienos pusės, religinį ir etinį mokymą jis padarė visiškai priklausomą 
nuo Bažnyčios, iš kitos pusės, jį apsaugojo nuo oficialaus komunos 
ir valstybės inspekcijos kišimosi. Ieškodamas praktinio būdo 
mokymo organizavimo problemai išspręsti ir susidūręs su katalikų 
ir liberalų tezių opozicija, Nothombas neatmetė nė vienos iš jų: jas 
sugretino'39, 

3. KATALIKŲ IR LIBERALŲ UGDYMO DOKTRINŲ EVOLIUCIJA. 1842 m. 
įstatymą, kurį beveik vienbalsiai priėmė parlamentas, palankiai 
sutiko ir viešoji nuomonė. Nuo pat pradžių jis darė teigiamą įtaką 
švietimo būklei tiek kiekybės, tiek kokybės prasme. Tačiau, nors šio 
balsavimo metu šis įstatymas susilaukė visuotinio pritarimo, tarp 
liberalų netrukus prieš jį kilo vis stiprėjanti reakcija. Pasikeitė 
politinių ir doktrininių grupių santykiai bei veikimo sąlygos. Tų 
veiksnių, kurių skatinami liberalai ir katalikai sudarė 1828 m. Uniją 
ir kurie vėliau skatino juos bendradarbiauti, jau nebebuvo. 

Šalies nepriklausomybė buvo iškovota ir laiko sutvirtinta. Visos 
religinės ir pilietinės teisės numatytos įstatymais ir įgyvendinamos. 
Nebijodami perdėti, apie šį darbą mokyklos labui galime pasakyti 
tai, ką Pirenne'as pasakė apie Konstituciją: "Be greito liberaliosios 
katalikybės ir politinio liberalizmo sutarimo ji būtų buvusi 
neįmanoma. Galima sakyti, kad ji atsidūrė dviejų idėjinių srovių, 
kurios buvo priešingos praeityje, bet nesutars ir ateityje, susikirtimo 
taške" '?! . Perėjusios susikirtimo tašką šios srovės toliau laisvai tekėjo 
kiekviena savo vaga, stengdamosi kurti šalies ateitį kiekviena pagal 
savo doktrinos logiką ir esmę. Jų praeities tradicijos buvo skirtingos, 
skyrėsi ir jų programų vertybinė skalė. Kurį laiką aktualieji jų tikslai 
sutapo, nors tolimieji tikslai visuomet skyrėsi, tuo greitai ir visiškai 
akivaizdžiai buvo įsitikinta. 

Dvasininkija, remdamasi tuo, jog jai buvo skirta vadovauti 
religiniam mokymui valstybinėse mokyklose ir jį prižiūrėti, bei 
darydama išvadas iš šios 1842 m. įstatymo dalies, tvirtino, kad jai 
suteikta teisė kontroliuoti pradinių klasių mokytojus. 1844 m. 


* P. de Hauleville, 1870, p. 32. 
“0 H. Reh, 1919, p. 81-82. 
131 Pirenne, 1926, t. 6, p. 412. 

lapkričio 23 d. vyskupai parašė vyriausybei laišką pageidaudami, 
kad vyriausybė tiksliai nusakytų jų kišimosi formas. Civilinė valdžia, 
tarpininkaujant ministrui Nothombui, atsakė, jog vyriausybė kartais 
galėtų pasitarti su dvasininkais dėl mokytojų skyrimo, tačiau tik ne 
oficialiai ir ne privaloma tvarka, o iš mandagumo. 

Kita vertus, praėjus vos ketveriems metams, kai buvo priimtas 
pirmasis pradinio mokymo įstatymas, 1846 m. birželio 14 d. į kon- 
gresą susirinkę liberalai papildė į savo programos 3 straipsnį tokiu 
reikalavimu: "Organizuoti visų pakopų valstybinį mokymą, 
reguliuojamą išimtinai pilietinės valdžios, suteikiant jai visas 
konstitucines priemones, kad atlaikytų konkurenciją su privačiomis 
įstaigomis, ir vėl uždrausti parapijų dvasininkų kišimąsi į pilietinės 
valdžios organizuoto mokymo valdymo reikalus“ '32, 

Baigiantis pirmajai XIX a. pusei, Belgija ėmė smarkiai ir 
visapusiškai vystytis. Klestėjo šalies visuomeninis gyvenimas, vyko 
įvairūs idėjiniai sąjūdžiai. Reguliariai vyko parlamento rinkimai, 
kuriuose partijos kaudavosi dėl valdžios, priešingų partijų doktrinų 
susidūrimai neišvengiamai vykdavo visos liaudies akivaizdoje. 
Netrukus visuomeninio gyvenimo arenoje pasirodė nauji veikėjai, 
niekuo nesusiję su didžiosiomis Unijos dienomis ir skelbiantys 
visiškai kitoniškas nuomones nei jų pirmtakai, todėl draugiškas anų 
laikų tarpusavio supratimas darėsi vis sunkiau pasiekiamas. Nauji 
vėjai buvo jaučiami ir vykdant mokyklų politiką. 

1842 m. įstatymo potvarkiai davė dvigubų rezultatų. 
Manydami, kad religijos įtaka valstybiniam mokymui yra 
pakankamai garantuota, katalikai pamažu pasitraukė iš privataus 
mokymo, kuris absoliučios laisvės laikotarpiu buvo suklestėjęs, bet 
reikalavo didelių aukų. 

1840 m. iš 5189 pradinių mokyklų Belgijoje katalikai turėjo 
2284, visiškai jų valdomas ir išlaikomas, ir 796 — valstybės 
subsidijuojamas, bet daugiau ar mažiau jiems priklausančias 
mokyklas'?*, o 1878 m., naujojo liberalaus įstatymo išvakarėse, 
jiems visiškai priklausė 890 mokyklų ir dar 463 valdžios šefuojamos 
bei subsidijuojamos mokyklos. Komunų mokyklų tuo metu 
padaugėjo nuo 2109 iki 43769*., 


32 P. de Haulleville, 1870, p. 78. 
35 P. Verhaegen, 1906, p. 28. 
“41. Derie, 1895, p. 38. 

Liberalai žinojo, kad didžioji katalikų jėga buvo jų įkurtos ir 
išlaikomos mokyklos, be to, didžiulę jų įtaką patiriančios valstybinės 
mokyklos, ruošiančios naująją katalikišką kartą ir garantuojančios 
naujus jų doktrinų ir tradicijų gynėjus. Todėl liberalų partija, kurios 
"istorinė misija, —- kaip rašo Benoit Bouchė, - buvo apsaugoti 
pilietinę visuomenę nuo teokratinės visuomenės išpuolių" ?, 
stengėsi įgyvendinti savo 1846 m. programą, vieną vertus, 
išvaduodami valstybinį mokymą iš dvasininkijos įtakos, kita vertus, 
kiek įmanoma trukdydama subsidijuoti privačias šefuojamas 
mokyklas. 

Pamažu antireliginės tendencijos stiprėjo. Ir vis dėlto, kaip teigia 
Pierre Verhaegenas,"** švietimo įstatymą, nors ir diskutuojamą, 25 
metus nuoširdžiai palaikė visi ministrai, katalikai ir liberalai, kurie 
pakaitomis rūpinosi švietimu. Tik po 1860-ųjų, negalėdami teisėtu 
būdu pasiekti, kad 1842 m. įstatymas būtų peržiūrėtas, liberalai 
darė tam tikrų administracinių pataisų: arba neleisdavo šefuoti 
privačių mokyklų, arba liberalų daugumą turinčiose komunose 
panaikindavo religinį mokymą, arba - atskirais atvejais - išleisdavo 
įstatymų, kurių esmė nesutapdavo su organiškuoju įstatymu. 
Pavyzdžiui, 1866-1868 m. liberalų dauguma atsisakė įtraukti religinį 
mokymą į suaugusiųjų mokyklų programą, o 1864 m. įstatymas dėl 
stipendijų ir fondų mokymui finansuoti įtvirtino valstybinių mokyklų 
monopolį. 1876 m. liberalai pareikalavo, kad oficialusis švietimas 
būtų neutralus ir pasaulietinis, grynai mokslinis, nemokamas ir 
privalomas. 

1878 m. rinkimų metu liberalai gavo 10 balsų daugumą 
Rūmuose ir 6 balsų persvarą Senate. Jie manė, kad atėjo laikas 
įgyvendinti savo mokyklų programą. Pergameni, vienas iš liberalų 
kovotojų dėl naujos tvarkos, savo grupės tuometinę nuostatą šitaip 
išreiškė: "Liberalizmo esmė - ne lieti sterilias ašaras dėl nelaimin- 
gųjų, silpnųjų ir likimo nuskriaustųjų, nuklimpusių klerikalų 
purvynuose, bet ištiesti jiems ranką, pakelti juos, apginti nuo jų 
pačių klaidų, gal net apribojant jų laisvę. Liberalizmas yra kovinga 
partija, kaip ir visos didžiosios partijos, norėjusios suvaidinti svarbų 
vaidmenį pasaulyje; tai gera ietis, kuriai niekada negalime leisti 
rūdyti mūsų rankose ir kurios mes turime visuomet griebtis liaudies 
labui ir ultramontanistinėms doktrinoms, klerikalinėms mokykloms 
bei Romos katalikų dvasininkijos galybei sunaikinti"'37 . 


5 B. Bouchė, 1926, p. 256. 
136 P. Verhaegen, 1906, p. 26. 
*? Pergameni, 1882, p. 32. 

III. PASAULIETINĖS IR ETATISTINĖS UGDYMO TENDENCIJOS 
VALDANT LIBERALAMS 


1. 1879 m. ĮSTATYMO REŽIMAS (1879-1884). Liberalai atėjo į 
valdžią 1878 m. birželio 12 d. Naujoji vyriausybė tučtuojau ėmėsi 
kurti naujojo pradinio mokymo įstatymo projektą. Projektas buvo 
pristatytas 1879 m. sausio 21 d. Nepaisant atkaklios katalikų 
opozicijos, įstatymas buvo priimtas Rūmuose birželio 6 d. 67 balsais 
prieš 31, vienam susilaikius. Jo pagrindinis autorius ir gynėjas buvo 
ministras van Humbeckas, radikalaus liberalizmo atstovas. 

1879 m. įstatymo autorių atraminė idėja buvo ta, kad 
intelektualinę kultūrą reikia laikyti esmingiausiu pažangos ir 
nacionalinės gerovės veiksniu, todėl mokyklos privalo turėti grynai 
mokslinį pobūdį. Atsižvelgiant į religinius ir doktrininius 
bendrataučių skirtumus, valstybinėms mokykloms nuo šiol reikės 
rūpintis tik tautos ir valstybės gyvenimui naudingų piliečių ugdymu. 
Todėl įstatymas skelbia, kad valstybinis švietimas yra neutralus. 
Religinis mokymas išbraukiamas iš švietimo programos. Jis 
paliekamas šeimų ir įvairių tikėjimų dvasininkų rūpesčiui. Mokykloje 
paskiriama patalpa, kurioje prieš arba po pamokų komunos mokyklą 
lankantys vaikai galėtų mokytis tikybos. Panaikinama ir bažnytinė 
mokyklų kontrolė. 

Iš oficialiųjų pedagoginių mokyklų bet koks religinis mokymas 
buvo išguitas. Tik mokyklų vidaus tvarkos taisyklės užtikrino studentų 
teisę atlikti religines savo tikėjimo apeigas. 

Naujojo įstatymo potvarkiai, apibrėžiantys santykių tarp 
valstybės, komunos ir mokyklos tipą, išryškina liberalų vyriausybės 
mokyklų politikos etatistines* tendencijas. Praeityje komunos ir 
Bažnyčia dažnai sudarydavo sąjungą svarstant švietimo klausimus. 
Naujasis įstatymas sumažins komunų autonomiją organizuojant 
mokymą ir pašalinti iš mokymo sistemos Bažnyčios konkurenciją. 
Pagal šį įstatymą, kaip ir pagal ankstesnįjį, kiekviena komuna privalo 
įsteigti bent vieną pradinę mokyklą, o vyriausybei palikta teisė 
nustatyti išlaikomų mokyklų skaičių kiekvienoje komunoje ir klasių 
bei mokytojų kiekį kiekvienoje mokykloje. Teisinis privataus 
mokymo aspektas taip pat patyrė pokyčių. Įstatymas uždraudė 
komunoms šefuoti ar subsidijuoti privačias mokyklas. Jis panaikino 


* Etatizmas - valstybės įsigalėjimas visuomenės gyvenime. 

ir privačių pedagoginių mokyklų teisę išduoti diplomus. Be to, pagal 
įstatymą, komunų tarybos nuo šiol galės rinktis mokytojus tik 
valstybines pedagogines mokyklas baigusių kandidatų. Suspenduoti 
pradinių klasių mokytoją daugiau nei 15 dienų ir jį atšaukti turi 
teisę tik Švietimo ministras. Šitokiu būdu įstatymas valstybės rankose 
centralizavo liaudies švietimo sistemos mokytojų rengimą. 

2. KATALIKŲ REAKCIJA IR JOS PADARINIAI, Tačiau šį įstatymą 
įgyvendinant susidurta su aistringu katalikų pasipriešinimu; jiems 
pavyko pasiekti šiokių tokių rezultatų. Katalikų rezistencijai ėmę 
vadovauti vyskupai panaudojo visas savo galioje turimas priemones. 
Kai kurias jų aptarsime. 

Rengiant Įstatymo projektą gavėnios proga vyskupai paskelbė 
kolektyvinį įsaką — ganytojišką laišką, adresuotą specialiai šeimų 
tėvams. Jie ypač stengėsi atskleisti antireliginį projekto pobūdį ir 
neišvengiamą jo padarinį - mokyklą be Dievo. Laiškas baigėsi 
malda, kurią nuo šiol kiekvieną sekmadienį visose šalies bažnyčiose 
kunigai kartos po Mišių pamokslo: "Nuo mokyklų be Dievo ir nuo 
mokytojų be tikėjimo, apsaugok mus, Viešpatie!"'38 

Praėjus dviem mėnesiams po įstatymo priėmimo, rugsėjo 1-ąją, 
vyskupai vėl paskelbė dvasininkijai kolektyvinę deklaraciją 
"Praktiniai nurodymai nuodėmklausiams“, kuri apibendrino visus 
ankstesnius jų nuopelnus ir buvo lemiamas žingsnis kovoje dėl 
mokyklos. Tame laiške rašoma: "Kunigai neis dėstyti tikybos jiems 
numatytose patalpose. <...> Tėvai, kurie leis savo vaikus į 
valstybines mokyklas, nusidės mirtina nuodėme. O jeigu jie atkakliai 
laikysis savo sprendimo, neteks teisės gauti Ligonių patepimo 
sakramento. <...> Mokytojai negali toliau eiti savo pareigų 
vyriausybinėse mokyklose, nebent būtų kokių ypatingų priežasčių. 
<...> Na o liaudies švietimo inspektoriai, negali būti atleisti iš 
pareigų, nes jau pačia savo paskirtimi šie valdininkai įsipareigoja 
vykdyti pasmerktąjį įstatymą" *??, 

Nors vyriausybė ėmėsi administracinių sankcijų įstatymui 
įgyvendinti, katalikų reakcijos padarinius greitai buvo galima justi, 
nes pakito valstybines ir privačias mokyklas lankančių mokinių 
santykis. Oficialiais 1878 m. duomenimis, t.y. naujojo įstatymo 
išvakarėse, vyriausybės kontroliuojamas mokyklas lankė: 


138 P. Verhaegen, 1906, p. 62. 
139 Ten pat, p. 89-90. 

1) komunų mokyklas... 527 417 mokinių; 
2) šefuojamas mokyklas... 70 796 mokiniai; 
HH —————————————— 598 213. 


O tos pačios statistikos duomenimis, visiškai laisvas 
(neinspektuojamas) katalikiškas mokyklas tuo pat metu lankė 90 212 
mokinių.'*? Šių mokyklų mokinių skaičius 1879 m. valstybės 
kontroliuojamų mokyklų sąskaita padidėjo iki 379 277 mokinių'*! . 
1881 m. komunų mokyklų mokinių skaičius buvo sumažėjęs iki 
339 317, o šefuojamų mokyklų iki 801742, 

Nuo įstatymo įsigaliojimo, t.y. nuo 1879 m. sausio, iki 1881 m. 
gruodžio buvo pastatyta 2061 privati mokykla. Po vyskupų 
nurodymų 1880 m. pabaigoje atsistatydino 1750 iš maždaug 7500 
komunų mokyklų mokytojų. 

3. LiBERALŲ IR KATALIKŲ TEZĖS 1884 M. RINKĖJAMS. Propaganda "už" 
ir "prieš" valstybinį ir privatų mokymą vykdyta su ypatingu užmoju. 
Mokyklų problema buvo viena iš svarbiausių bendrose politinėse 
diskusijose. 

Liberalai akcentavo valstybės nepriklausomybę nuo religinių 
bendruomenių ir jų dogmų. Valstybei priklauso pilietinė, o ne 
religinė sritis. Skirtingoms religijoms ji turi suteikti vienodas teises 
ir garantuoti šią laisvę, nesirūpindama jų potvarkių įgyvendinimu. 
"Bet ji turi atlikti svarbią pareigą, — rašoma mūsų šiuolaikinių 
visuomenių liberalų darbuose. — Tai nurodyta Konstitucijoje. Sis 
ugdymas negali būti sektantiškas ar nukreiptas prieš kokį nors 
tikėjimą, jis turi būti prieinamas visiems šalies vaikams, nepaisant 
jų šeimų išpažįstamos religijos. Jis taptų sektantiškas, jei valstybė 
atsisakytų neutralios valstybinės mokyklos, nusileisdama atskiroms 
Bažnyčioms, kurių mokyklos būtų remiamos iš valstybės biudžeto; 
tokios mokyklos būtų propagandos prieš šalies institucijas ir teises 
židiniai“'*. Tai buvo oficiali liberalų tezė, skelbiama ruošiant ir 
įgyvendinant 1879 m. įstatymą. 


1401. Derie, 1895, p. 39, IV lentelė (iš /Annuaire de Belgigue, 1892) 

“1 Malou statistikos duomenys. Oficialūs raportai nuo 1878 m. liovėsi spausdinę duomenis apie pri- 
vačias pradines mokyklas. Žr. P. Verhaegen, 1906, p. 101-131. 

“2 L. Derie, 1895, p. 39. 

43 14 Rėvision constitutionnelle en Belgigue et ses consėguences, p. 50-51. 

Kovodami prieš šį įstatymą, katalikai siūlė programą, kuri turėtų 
būti "grįžimas prie laisvės ir vienybės tradicijų“, jų rinkiminėje 
programoje sakoma, jog tai būtų "nei valstybė auklėtoja, nei valstybė 
komersantė, nei pramoninė valstybė, nei valstybė liaudies 
linksmintoja, nei valstybė zakristijonas. Ir jokiu būdu ne valstybė, 
kuri dėl bendrosios gerovės skverbiasi į pačius intymiausius piliečių 
gyvenimo reikalus. Po bendrosios gerovės priedanga slypi visos 
despotizmo formos"'**, 

1884 m. birželio 11 d. rinkimai turėjo išspręsti konfliktą. Jie tai 
padarė suteikdami katalikams 34 balsų persvarą. 


IV. NUOLATINĖ BELGŲ MOKYKLŲ SISTEMOS EVOLIUCIJA 
VALSTYBINIO PRIVATAUS MOKYMO KRYPTIMI 


1. 1884 M. ĮSTATYMO REŽIMAS. Vykdomoji valdžia katalikams 
atiteko 1884 m. birželio 16 d. Šalis buvo suerzinta nesiliaujančių 
mokyklinių kovų, ir vienas iš pirmųjų naujosios vyriausybės darbų 
buvo paruošti naują švietimo įstatymą, kuris, autorių nuomone, 
atitiktų bendrąją šalies valią ir galų gale atneštų taip trokštamą taiką. 
Manyta, jog tai būsiąs nuosaikumo ir decentralizacijos aktas, kuris 
turėjo sugrąžinti pasitikėjimą komunų administracijomis. Pasak 
dr. Hanso Reho!“*, katalikiška mokyklų politika išmoningai 
naudojosi nacionaline belgų antipatija bet kokiai valstybės valdžios 
koncentracijai ir griežtai organizacijai, taip pat belgų troškimu matyti 
išsiskleidžiant juridinį ir visuomeninį gyvenimą komunose. 

Naujojo decentralizuojančių pakraipų įstatymo projektas buvo 
greitai priimtas, ir jau rugsėjo 20 d. Moniteur skelbė naująjį 1884 m. 
švietimo įstatymą. Kaip ir ankstesnysis, 1884 m. įstatymas, vis dar 
ragindamas, kad kiekviena komuna sukurtų bent po vieną mokyklą, 
kartu suteikė komunoms teisę nustatytomis sąlygomis šefuoti vieną 
ar kelias privačias mokyklas. Sefuojamos mokyklos naudojosi 
komunų, provincijų ir valstybės subsidijomis. Jei komuna imdavosi 
šefuoti kokią mokyklą, karalius galėjo atleisti ją nuo mokyklos 
steigimo ar išlaikymo prievolės. Tikybos mokymas nebuvo 
privalomas. Komunos turėjo teisę įrašyti jį į savo mokyklų programas, 
bet tėvai galėjo atleisti savo vaikus nuo tikybos mokymosi. Jei 


13 H. Charriot, 1910, p. 118. 
“5 H. Reh, 1919, p. 90. 

dvidešimties mokyklinio amžiaus vaikų turinčių šeimų galvos 
prašytų tokio atleidimo, komuna būtų priversta jų vaikams įsteigti 
vieną ar keletą specialių klasių. Jei, priešingai, komuna būtų 
atsisakiusi įtraukti religinį mokymą į savo mokyklos programą 
prašant dvidešimčiai šeimų galvų, vyriausybė, jų prašoma, būtų 
galėjusi imtis šefuoti vieną ar kelias privačias mokyklas, kurios atitiko 
būtinas sąlygas. 

Privačios pedagoginės mokyklos vėl buvo aprobuotos. Jos 
atgavo ankstesnes teises, ir komunos galėjo laisvai rinktis mokytojus. 

Šis įstatymas iš esmės pakeitė 1879 m. įstatymą. Kai kurie jo 
straipsniai, ne sykį modifikuoti ir taisyti, buvo įtraukti ir į dabartinį 
švietimo įstatymą. O privatus mokymas po 1878 m. įstatymo tapo 
nuolatinės kryptingos evoliucijos atspirties tašku kartais prieš kairiųjų 
opoziciją, kartais jai pritariant. 

Nors šis įstatymas buvo priimtas prieš liberalų opozicijos valią, 
didžioji nekatalikiškos viešosios nuomonės dalis buvo jam lojali. 
"Aš manau, sakė Vandervelde?*as Atstovų rūmuose (1895 m. liepos 
24 d.), —- kad 1884 m. įstatymo nutarimas, suteikiantis komunai 
teisę rinktis arba visiškai neutralią mokyklą, arba tokią, kurioje 
mokoma tikybos, gali pasiteisinti, turint omeny dabartinę padėtį. 
1884 m. įstatymo potvarkis, dvidešimties šeimų tėvams suteikiantis 
teisę reikalauti mokyklos, kurioje ugdymas atitiktų jų įsitikinimus, 
mums atrodo taip pat teisėtas, žinoma, su sąlyga, kad šio principo 
bus sąžiningai laikomasi" "“*, 

2. 1895 M. ĮSTATYMO REŽIMAS. Tačiau kad ir kiek nuosaikumo bei 
apdairumo katalikai buvo į 1884 m. įstatymą sudėję, jis neilgai 
išliko toks, koks buvo patvirtintas. Katalikai netrukus ėmė reikalauti, 
kad įstatymas būtų peržiūrėtas. "1884 m. įstatymui katalikai 
suformulavo du priekaištus: kodėl] religinis mokymas fakultatyvus 
ir kodėl nutylimos šefuojamos mokyklos“,- rašė Ch. du Buso de 
Warnaffe'as'*7, 

Po pakartotinių katalikų pergalių rinkimuose šiuos reikalavimus 
įteisino 1895 m. rugpjūčio 15 d. įstatymas. Nuo šiol pirmas arba 
paskutinis pamokų pusvalandis kiekvieną dieną turėjo būti skirtas 
religiniam ugdymui'“? . Bet, įvesdami privalomą religinį mokymą, 


'46 Jos. Hoyois, 1895, p. 72-73. 
“7 Ch. du Bus de Warnaffe, 1932, p. 85. 

katalikai tėvams ir mokytojams paliko sąžinės laisvę. Todėl tėvai 
norėdami galėjo atleisti savo vaikus nuo tikybos pamokų. Mokytojas 
"per pamokas turėjo susilaikyti nuo bet kokio proveržio prieš 
religinius šeimų, kurių vaikai jam patikėti, įsitikinimus" (5 str.). Taigi, 
jei mokykloje yra bent vienas nuo tikybos pamokų atleistas mokinys, 
visų kitų programos dalių mokymas turi tapti neutralus. Jei tokių 
mokinių nėra, komunos valdžia gali suteikti ugdymui konfesinį 
pobūdį. 

Kalbant apie privačias mokyklas, įstatymas pripažino teisę į 
valstybės subsidijas toms iš jų, kurios nebuvo komunų šefuojamos, 
bet atitiko visas teisines šefavimo sąlygas. Jos, t.y. tinkamos šefuoti 
mokyklos, religinio mokymo į savo programą neprivalėjo įtraukti. 

Šis įstatymas netenkino nei laisvamanių, nei katalikų. Teoriškai 
būdama konfesinio pobūdžio, mokykla netiko laisvamaniams. Ji 
netenkino ir tikinčių šeimų norų; netgi katalikų daugumą turinčiose 
komunose užtekdavo atsirasti keliems ar bent vienam nuo tikybos 
pamokų atleistam mokiniui, ir mokykla tapdavo neutrali. O privačių, 
tinkamų šefuoti mokyklų steigimui reikėjo didelių išlaidų, nes jos 
turėjo teisę tik į valstybės, bet ne į komunos ar provincijos subsidijas. 

Apie 1910 m. mokyklų problema tapo tokia svarbi, kad daugiau 
nei 100 000 katalikiškų šeimų galvų pasirašė Rūmams adresuotą 
peticiją. Jos rezultatas — 1811 m. vasario 28 d. ministro Scholaerto 
pristatytas įstatymo projektas'“?, kurio gravitacinis centras buvo 
"mokyklinis talonas". Šis "talonas" turėjo būti savotiška stipendija, 
padengianti mokymosi išlaidas. 

Valdžios institucijos pasidalijo šio "talono" išlaidas tokiu būdu: 
valstybė skyrė 6/10, provincija 1/10 ir komuna - 3/10 visų mokymui 
būtinų pinigų. Pats ministras šitaip aiškino šį projektą: "Valstybės 
valdžia mokslo metų pradžios išvakarėse sako šeimos tėvui: jūs turite 
du 6 ir 14 metų vaikus, štai jums du talonai jų vardu, pasirinkite 
mokyklą, į kurią juos leisite. Jums labiau patinka komunos mokykla? 
Nuneškite šiuos talonus tos mokyklos vadovybei. Teikiate pirmenybę 
privačiai mokyklai? Atiduokite tuos du talonus šios mokyklos 
vadovybei. Jei pasirinktumėte pirmąją įstaigą savo vyresniajam, 
nuneškite ten vieną iš talonų, o kitą pasilikite, jei norite, antrajai 
mokyklai. Jūs laisvas, elkitės, kaip jums patinka“'*9. 


148 Įstatymo projekto tekstą žr.: L. du Bus de Warnaffe, 1911, p. 96-101. 
150 A. Bessiėres, 1921, p. 148. 

Valstybės valdžia būtų skyrusi paramą įvairioms mokykloms 
proporcingai pagal surinktų mokyklinių talonų skaičių. Šio įstatymo 
projekto autoriai tikėjo, kad, išsaugodami komunų autonomiją 
organizuojant švietimą, drauge jie ruošia sąlygas realiai įgyvendinti 
privataus mokymo laisvę. 

Dėl šios sumaniai sugalvotos talonų sistemos privatus mokymas 
būtų prilygintas valstybiniam mokymui. "Talonas" tėvų rankose būtų 
tapęs mokyklinės lygybės simboliu, kaip balsavimo biuletenis — 
politinės lygybės simbolis. Šis įstatymo projektas susidūrė su atkaklia 
kairiųjų partijų opozicija ir buvo atmestas, o Scholaerto vadovau- 
jama ministerija turėjo atsistatydinti 

3. 1914 M. ĮSTATYMO REŽIMAS. Vėl iškilo būtinumas peržiūrėti 
galiojantį švietimo įstatymą, ir ši kampanija vyko gana audringai. 
Be priekaištų, kuriuos įvairios grupės galėjo pareikšti galiojančio 
švietimo įstatymo doktrinai, jį peržiūrėti skatino ir naujos aktualios 
problemos, ypač - privalomo mokslo problema ir iš jos kylanti 
visuotinio nemokamo mokslo problema. 

Kairiųjų partijų jau keletą dešimtmečių peršamą privalomą 
mokymą katalikų partija atmetė, nes, jų žodžiais tariant, tėvams 
nebuvo suteiktos visiškos ir efektyvios garantijos, kad būtų galima 
laisvai rinktis arba privačią, arba valstybinę mokyklą. 

Parlamentinius 1912 m. birželio 12 d. rinkimus taip pat lydėjo 
mokyklinės kovos. Kaip ir praėjusį kartą, juos laimėjo katalikų partija. 
1913 m. birželio 20 d. Mokslo ir meno ministras Poullet pristatė 
naują švietimo įstatymo projektą, kuriuo siūlyta įvesti privalomą 
mokymą, išsaugoti 1895 m. įstatymu nustatytą privalomą religinį 
mokymą ir padidinti valdžios subsidijas privačioms mokykloms. 
Projektas siūlė įpareigoti komunas, kad suteiktų privačių mokyklų 
moksleiviams tas pačias teises į mokyklinę paramą* (drabužiai, 
valgyklos ir moksleivių stovyklos), kurios buvo teikiamos valstybinių 
mokyklų moksleiviams. 

Šis projektas susidūrė su stipriu kairiųjų partijų 
pasipriešinimu.'?' Tai buvo ryžtingi privalomo mokymo šalininkai, 
tačiau jokiu būdu nenorėjo, kaip patys teigė, padaryti privalomas 
konfesines mokyklas ir švaistyti valstybinius fondus privačioms 
sektantinėms mokykloms, jų antimoksliškam mokymui. Nepritardamos 


* Assistance scolaire. 
*57 Apie kairiųjų partijų ir katalikų partijos mokyklinių doktrinų konfliktą žr.: H. Reh, 1919, p. 97-114. 

šiam įstatymo projektui, keturiasdešimt devyniose sesijose kairiųjų 
partijos kovėsi už pasaulietinę ir neutralią privalomą mokyklą. Jos 
norėjo, kad Apreiškimu grindžiamas religinis mokymas būtų paliktas 
už mokyklos ribų, o mokyklinis ugdymas remtųsi vien tik moksliniais 
pagrindais. Religinę moralę turėjo pakeisti visuotinės moralės 
mokymas, bendrosios dorovės idėjos, paliekant nuošalyje įvairias 
skirtingų tikėjimų interpretacijas. Religiniai jausmai būtų paliečiami 
tik kalbant apie prigimtinę religiją, kuri yra aukščiau už tikybinės 
dogmas, ir tik tiek, kiek religiniai jausmai ir idėjos susiję su žmogaus 
prigimtimi. 

Kairiosios pakraipos partijos nurodė, kad didinant subsidijas 
nepakankamai kontroliuojamam privačiam mokymui, mėginama, 
iš vienos pusės, valstybės lėšomis šalyje sustiprinti klerikalizmą ir 
sektantizmą, o iš kitos pusės -— susilpninti valstybinio švietimo padėtį, 
lyginant jį su klerikaliniu privačiu mokymu. Jos išsakė būgštavimus, 
kad komunos dėl ekonominių priežasčių vis daugiau mokytojų 
pasauliečių pakeis kongregacijų* nariais, kurie dėl savo ypatingos 
padėties tenkinsis kuklesnėmis materialinėmis sąlygomis. 

Katalikų partija gynėsi nenorėjusi pakenkti valstybiniam 
mokymui ir pabrėžė liaudies švietimo pakilimą, prasidėjusį per 
paskutinius kelis dešimtmečius valdant katalikų vyriausybėms. 
Neutrali mokykla, numatoma kairiųjų partijų, jos manymu, tėra 
chimera, kuri realybėje greitai virstų antireligine mokykla. 

Žmogaus tikslai, remiantis katalikų partijos doktrina, taip pat 
pranoksta valstybės tikslus. Valstybė per dažnai elgiasi su vaikais 
pagal savo egoistinius interesus, nepaisydama tėvų valios ir 
autoriteto. Vaikai turi teisę į laimę, kurią jiems gali duoti tik 
krikščioniškas ugdymas ir tikėjimas į Dievą. Štai iš čia ir kyla 
krikščioniškos tautos valstybinės valdžios pareiga įvesti mokykloje 
religinį mokymą, ginant asmenų sąžinės laisvę ir atsižvelgiant į tėvų 
reikalavimus. Mokykla nėra paprasta valstybinė įstaiga, ji yra tėvų 
įgaliotinė. 

Be to, katalikų partija teigė, kad valstybė tik atlieka distribu- 
tyvaus** socialinio teisingumo aktą, subsidijuodama privatų 


* Kongregacija - katalikų vienuolių ir pasauliečių bendruomenių, kurių nariai vadovaujasi bendrais 
įžadais, religinis susivienijimas. 
** Distributyvus teisingumas suteikia kiekvienam tai, kas jam priklauso (' komutatyvus teisingumas 
reiškia teisių ir pareigų pasidalijimą, paremtą asmenų lygybe). 

mokymą, kuriuo šeimos pasitiki ir kuris įgyvendina įstatyme 
nurodytas sąlygas, priešingai komunų mokyklų mokymui, kuris 
priimtinas tik maždaug pusei šalies gyventojų. Visų piliečių 
mokamus mokesčius valstybinė valdžia turi panaudoti visų 
reikmėms ir švietimo srityje, ir kitur. Pasak katalikų partijos, būtų 
nusižengta socialiniam teisingumui, jei kai kurios piliečių kategorijos 
susidurtų su alternatyva — arba mokėti specialų mokyklinį mokestį, 
arba nesinaudoti įstatymo skelbiama mokymo laisve. Vargšai neturi 
net šios alternatyvos. Jų materialinis vargas lemia mokyklos 
pasirinkimą ir kartu — jų vaikų ugdymą. Štai kodėl katalikų partija 
yra už tėvų laisvę daugmaž vienodomis sąlygomis rinktis ir 
valstybinių mokyklų, ir privačių mokyklų teikiamą išsilavinimą. Ji 
yra taip pat už komunų laisvę švietimo srityje. Šis įstatymas, 
įteisinantis katalikų dezideratus*, po Belgijos parlamente iki tol 
neregėtų aistringų debatų ir nepaisant stiprios kairiųjų opozicijos“*, 
buvo priimtas 1914 m. gegužės 19 d. 

Skelbdami visiems 6-14 metų vaikams privalomą mokslą, 
1914 m. įstatymo leidėjai itin pasistengė, kad teisinė prievolė 
nekonfliktuotų su religinėmis ir filosofinėmis piliečių pažiūromis. 
Iš tokio rūpinimosi atsirado įstatymo 2 straipsnio teiginys, kuriuo, 
remiantis numatoma suspenduoti privalomo mokslo principą, "kai 
tėvai ar globėjai skundžiasi dėl jų vaikų ar globotinių sąžinei 
daromos žalos visose 4 km spinduliu aplink jų gyvenamą vietą 
esančiose mokyklose". Kad būtų užkirstas kelias piktnaudžiavimams, 
priežasčių** sąraše nurodoma, jog kompetentinga jurisdikcija 
kiekvienąkart spręs, ar pateikti motyvai yra pagrįsti ir rimti. Įstatymas 
taip pat draudžia mokytojui kritikuoti asmenų ar šeimų, kurių vaikai 
lanko mokyklą, religines ar filosofines nuostatas (31 str.). 

Privataus mokymo priešininkai jau seniai priekaištavo, kad per 
daug personalo narių neturi pradinių klasių mokytojams būtinų 
dokumentų. 1914 m. įstatymas nutildė šiuos priekaištus; jo 15 
straipsnyje pabrėžiama, jog visi valstybės subsidijas norinčių gauti 
privačių mokyklų mokytojai privalės būti belgai ir turėti diplomus. 

Kad būtų išvengta spaudimo renkantis mokyklą, 12 straipsnis 
skelbė: "Kiekvienas, kuris, mėgindamas paveikti šeimos galvą, kad 


* Dezideratai [lot. desiderata - kas pageidaujama] - pageidavimai, norai. 
152 Balsavimo metu liberalai ir socialistai paliko salę. 
** Dėl kurių gali būti atidedama privalomo mokymo prievolė. 

šis siųstų savo vaiką į kokią nors mokyklą ar iš jos atsiimtų, naudos 

prievartą, smurtą, grasinimus ar privers jį baimintis, jog gali prarasti 

darbo vietą, ar manyti, kad jam, šeimai ar turtui gresia pavojus, bus 

baudžiamas nuo 50 iki 500 frankų. Jei nusikals tarnautojas, valstybės 

pareigūnas ar valstybės tarnautojas, bauda gali būti padvigubinta“". 
Visi minėti nurodymai galioja iki šiol. 


V. PRIVATAUS MOKYMO REŽIMO TEISINIS IR 
FINANSINIS STIPRINIMAS POKARIO LAIKOTARPIU 


Vos tik Belgijai priėmus naująjį švietimo įstatymą, žmoniją 
užliejo kelerius metus trukusio pasaulinio konflikto kraujas. Po 
Didžiojo karo, 1919-aisiais, katalikų partija, be pertrūkio valdžiusi 
Belgiją 35 metus, prarado parlamentinę daugumą. Ją gavo kairiosios 
grupuotės ir išlaikė iki šiol*. Prisimenant, kokios aistringos kovos 
buvo kilusios dėl religinio mokymo valstybinėse mokyklose ir 
privačių, valdžios subsidijas gaunančių mokyklų teisinio statuso, 
buvo galima tikėtis radikalaus mokyklų politikos pasikeitimo. Tačiau 
nieko panašaus neatsitiko. Demokratine santvarka ir visu jos 
socialinių faktorių kompleksu pagrįstas tautos kolektyvinis 
gyvenimas taip pat turi savo logiką ir kartais verčia jai paklusti 
stipriausius individus, net pačias energingiausias grupuotes. 

Bendra pokario atmosfera ir praktiniai poreikiai kreipė politines 
grupuotes į atsargius sprendimus ir priemones. "Kol programos dar 
redaguojamos, — sakė Mokslo ir meno ministras socialistas Jules'is 
Destrėe,- niekas mūsų nestabdo. Kai reikia jas įgyvendinti, paaiškėja, 
kad problemos kyla ne taip, kaip mes norėtume, ir reikia jas priimti 
tokias, kokios jos yra“'*3, 

Tuoj po paliaubų ir keletą metų po jų pūtė smarkus santarvės 
ir abipusės tolerancijos vėjas. Tas pats socialistų ministras savo 
garsiojoje kalboje Roux mieste 1921 m. birželio 26 d. aiškino: "Iš 
vienos pusės, valstybės teisės, privatus mokymas, o iš kitos - mokymo 
laisvė, tėvų teisė laisvai rinktis mokyklą, toks yra įstatymų leidėjų 
inspiruotas susitaikymas. Man jis atrodo aprobuotinas. <...» Mes — 
socialistai, mes turime ką veikti, užuot atgaivinę liberalų partijos 
tradicijas ir nuoskaudas; mes turime garantuoti, kad nemėginsime 


* Ketvirtasis dešimtmetis. 
*3 R. Van Haudenard, 1927, p. 28. 

persekioti ar engti privataus mokymo. <...> Reikia, kad mokymas, 
privatus ar valstybinis, taptų svarbiu nacionaliniu reikalu. Tokio 
nacionalizavimo galima pasiekti ir itin nepažeidžiant komunų 
autonomijos ar privataus mokymo vadovų idėjų dėl konfesinio jų 
mokyklų pobūdžio. Tačiau jis turėtų praplėsti valstybės teises" 9*. 

Senatorius socialistas Lekeu, komentuodamas šią kalbą 
oficialiame socialistų partijos leidinyje Le Peuple (1921 m. birželio 
29 d.), išreiškia pasitenkinimą, jog ministras pabrėžė, kad jo 
mokyklinės santarvės taikos koncepcija atitinka socialistų partijos 
doktriną ir direktyvas, jis netgi priduria: "...Darbo partija, ištikima 
pati sau, ratifikuos savo iškalbingo įgaliotinio parlamente žodį ir 
veiksmą... Privatus mokymas yra faktas, kuris šiandien prieš mus 
iškyla dar aiškiau, nes pasirodo esąs vienas iš būtinų faktorių 
įgyvendinant, nors netobulai, privalomą mokymą. Mes esame 
pozityvios dvasios, atsikratę bergždžio sektantizmo. Katalikai turi 
teisę duoti savo vaikams religinį išsilavinimą, kaip ir racionalistai 
turi teisę užtikrinti saviesiems intelektinę orientaciją be jokios 
dogminės tendencijos“ *š. 

Savo ruožtu, 1922 m. generalinis Socialistų partijos (POB*) 
kongresas, pripažindamas, kad "šalį draskiusios mokyklinės ir 
religinės kovos buvo pavojingos liaudies švietimui ir socialinei 
darbininkų evoliucijai ir kad šias kovas atgaivinus tuoj po paliaubų, 
būtų buvę pakenkta valstybės atsikūrimui ir darbininkiškųjų reformų 
įvedimui"'5*, bei skelbdamas savo prieraišumą neutralios ir 
pasaulietinės valstybinės mokyklos principui, nusprendė sutramdyti 
aktyvų priešiškumą esamam privačiam mokymui. 

Kai kurios socialistų partijos grupuotės turėjo ir konkretesnių 
priežasčių gerbti privatų mokymą: "Flandrijoje iš 100 už mane 
balsuojančių rinkėjų 70 yra religingi, - aiškina savo konferencijoje 
1927 m. kovo 24 d. kitas socialistų Mokslo ir menų ministras 
Camille'is Huysmansas. — Štai kodėl flamandų socialistų kitoniškas 
pažiūris į ugdymą negu valonų. Aš sutinku remti visas mokyklas su 
sąlyga, kad jose nebus politikuojama nei mokoma nekęsti artimo“'*?. 


54 R. Van Haudenard, p.12-13. 
155 Ten pat, 1927, p. 14. 
* Parti Ouvrier Belge - Belgijos darbo partija. 
*5 R. Van Haudenard, 1927, p. 15. 
157 Ten pat, p. 24. 

Tokioje štai psichologinėje atmosferoje buvo pradėtos pokario 
mokyklų reformos. Buvo išsaugotas 1914 m. įstatymas su privalomu 
religiniu mokymu valstybinėse mokyklose (turint galvoje ir 
numatytus atleidimus). 1919 m. lapkričio 13 d. ir 1920 m. rugpjūčio 
14 d. įstatymai dėl mokytojų atlyginimų tolygiai pagerino ir 
valstybinio, ir privataus švietimo darbuotojų materialinę padėtį. Nuo 
šiol valstybė įsipareigoja kasmet skirti komunoms ir tinkamų šefuoti 
mokyklų vadovybėms vienodas subsidijas, atitinkančias mokytojų 
atlyginimus. 

Įstatymai ir potvarkiai dėl atskirų atvejų, atsiradę priėmus jau 
minėtus įstatymų, nepadarė jokių principinių permainų. Taigi, 
žingsnis po žingsnio nurodę ir paanalizavę būdingiausius belgų 
švietimo sistemos evoliucijos momentus, galime pateikti bendrą 
pradinio mokslo tvarkos vaizdą, kuris atskleis valstybinės valdžios 
ir privačių iniciatyvų prerogatyvą nacionalinio švietimo srityje. 


VI. PRADINIO MOKYMO POBŪDIS IR BENDRA PADĖTIS 


1. BENDRIEJI TEISINIAI POTVARKIAI. Mokymas privalomas ir trunka 
8 metus (nuo 6 iki 14 m.). Visiems moksleiviams mokymas yra 
nemokamas, o kai kuriems nemokamai teikiami net mokymo 
reikmenys. 

Pradinis mokymas - visos šalies dėmesio objektas. Įstatymas 
garantuoja šeimos tėvo teisę rinktis mokyklą ir leidžia tėvams mokyti 
savo vaikus namų sąlygomis. Rūpindamiesi, kad mokymo 
organizavimas, ypač mokymo dvasia, kuo geriau atitiktų šeimų 
lūkesčius, Belgijos įstatymų leidėjai įgaliojo vietinės valdžios 
organus, nepažeidžiant centrinės valdžios kontrolės, kurti mokyklų 
valdybą. 

2. ĮVAIRIOS MOKYKLŲ KATEGORIJOS. Įstatymas pripažįsta tris mokyklų 
rūšis: komunų mokyklas, šefuojamas mokyklas ir tinkamas šefuoti 
mokyklas. Be to, egzistuoja ir labai nedaug visiškai laisvų mokyklų. 
Mokyklų įstatymas joms netaikomas, todėl jos negauna jokių 
valdžios šubsidijų ir jų niekas nekontroliuoja. 

a) Komunų mokyklos. Teisinis ir doktrininis jų pobūdis. 
ir valdo komunos, remdamosi mokyklų įstatymu. Tiesą pasakius, 
tai oficialiosios valstybinės mokyklos. 

Įstatymas numato, kad kiekvienoje komunoje turi būti bent po 
vieną mokyklą, įkurtą tinkamose patalpose (13 str.). Tačiau yra dvi 

šio principo išimtys: karalius, pasitaręs su nuolatiniais deputatais, 
gali atleisti komuną nuo tokios mokyklos steigimo ir išlaikymo, jei 
ji imasi šefuoti vieną ar kelias privačias mokyklas; be to, prireikus 
karalius gali leisti dviem ar keletui komunų susijungti steigiant ir 
išlaikant komunos mokyklą. 

Komuna privalo įsteigti mokyklą, jei durys šeimos galvos, iš 
viso turinčių ne mažiau kaip dvidešimt mokyklinio amžiaus vaikų, 
reikalauja ją įkurti. Komunų mokyklų išlaikymo išlaidos iš principo 
atitenka komunai. Tačiau valstybė jai skiria subsidijas, padengiančias 
įstatymu numatytą pradinių klasių mokytojų atlyginimą, be to, skiria 
trečdalį mokyklos statybai būtinų lėšų. Provincijų finansinė parama 
statyboms yra fakultatyvi, bet pagal įstatymą jos turi padengti dalį 
mokykliniams reikmenims skirtų išlaidų (22 str.). 

Pradinių klasių mokytojų skyrimo ir atšaukimo teisė priklauso 
komunų taryboms. 


Religinis mokymas yra privalomas (17 str.). Tačiau, nors 
įstatymas įgaliojo kiekvieną komunos mokyklą įtraukti tikybos 
pamokas į savo programą, nė vienas mokinys neverčiamas eiti | 
šias pamokas. Tėvai (arba globėjai) gali nuo jų atleisti savo vaikus 
bet kuriuo mokslo metų laiku. Tėvų apsisprendimas turi būti laisvas. 
Komunų administracijoms, mokyklų komitetams ar mokytojams 
uždrausta vykdyti propagandą "už" ar "prieš" tikybos pamokas. 
Tačiau ši teisė paliekama su mokykla nesusijusiems asmenims ar 
asociacijoms'53. Tikybos mokyti gali parapijos dvasininkas, 
mokytojas (jei jis pats sutinka) ir bet kuris kitas parapijos dvasininkų 
paskirtas ir komunų tarybos palankiai priimtas asmuo. 

Jei visi vaikai lanko religinio ugdymo pamokas, visas mokymo 
kursas, atsižvelgiant į tėvų norus, gali būti konfesinio pobūdžio. 
Bet kai yra atleistų nuo tikybos vaikų, bendras visos klasės ugdymas 
negali remtis jokia konfesija. Tokiu atveju mokytojas turi būti 
absoliučiai neutralus religinėms ar filosofinėms pažiūroms (21 str.). 
Komunų (ir subsidijuojamų) mokyklų pradinių klasių mokytojai per 
rinkimus net už mokyklos ribų turi susilaikyti nuo partinių ginčų 
(1896 m. vasario 15 d. ministerijos aplinkraštis; Mokslo ir meno 


15 1921 02 12 d. ministerijos cirkuliaras. L. de Paeuw, 1926, p. 41. 

ministro pareiškimas Rūmuose 1913 m. spalio 29 d. ir 1920 m. 
vasario 25 d. ministerijos aplinkraštis)? 

Religinis ir dorovinis ugdymas vyksta kartu. Tačiau, be religinės 
moralės pamokų, įstatymas numato galimybę ir pačiam mokytojui 
mokyti etikos. 21 straipsnyje mokytojui nurodoma "išnaudoti visas 
progas įteigti savo mokiniams moralės priesakus, įkvėpti jiems 
pareigos jausmą, meilę tėvynei ir t.t..." 

1921 m. birželio 15 d. ministro Destrėe aplinkraščiu mokytojai 
gali sistemingai diegti praktinę moralę, neliesdami jos pagrindų'*?. 

b) Šefuojamos mokyklos. Įstatymas leidžia komunai šefuoti 
vieną ar kelias privačias mokyklas (13 str.). Šefavimas - tai aktas, 
kuriuo komunos taryba, norėdama užtikrinti labiausiai tėvams 
priimtiną mokymą vietos vaikams, imasi globoti privačią mokyklą, 
teikdama jai kai kurias privilegijas mainais į tam tikrus mokyklos 
vadovo (savininko, direktorių tarybos, savininkų tarybos) prisiimtus 
įsipareigojimus. Taigi šefuojamos mokyklos - tai privačios mokyklos, 
kurias komunos prilygina savo, komunų, mokykloms ir kuriomis 
jos kartais turi teisę pakeisti komunų mokyklas. Nors šefavimui 
nereikia jokio aukštesnės valdžios sutikimo, tačiau šį aktą 
įstatymiškai pakeičia teisinės sąlygos, išvardintos 15 straipsnyje. 

Mokykla turi būti įsteigta tinkamose patalpose. Mokytojai 
privalo būti belgai ir turėti valstybinės pedagoginės mokyklos ar 
vyriausybės pripažintos (provincijos, komunos ar privačios 
pedagoginės) mokyklos diplomus. Kad galėtų būti šefuojamos, 
privačioms mokykloms reikia bent jau pritarti valstybės parengtai 
programai, paklusti įstatymo numatytai valstybės kontrolei ir atitikti 
įstatyme ir karaliaus potvarkiuose nusakytas nemokamo mokymo 
sąlygas. 

Šefavimo sutarties negalima pasirašyti ilgesniam nei 10 metų 
laikotarpiui, bet gali būti atnaujinta. Šefuojama mokykla dėl religinio 
ir dorovinio mokymo turi sutikti su tomis pačiomis sąlygomis, kaip 
ir komunų mokyklos. Mainais už šiuos įsipareigojimus privati 
šefuojama mokykla gauna kai kurias įstatymo numatytas ir kitas, 
fakultatyvias, privilegijas. 


159 Ten pat, p. 46. 
160 Ten pat. Žr. t.p. L. Bauwens, 1926, p. 49. 

Komuna įsipareigoja už savo šefuojamą privačią mokyklą 
mokėti mokytojų atlyginimus (iš tiesų ši pareiga atitenka valstybei) 
ir padengti išlaidas tų vaikų, kurie turi teisę nemokamai gauti 
mokymo priemones. Be šių įstatyme numatytų privilegijų, komuna 
gali savo nuožiūra padaryti kitų nuolaidų: pavyzdžiui, leisti naudotis 
komunos patalpomis ar skirti papildomą paramą šildymo, valymo 
ir kt. išlaidoms padengti. 

Gali kilti klausimas, kiek galios išsaugo privačios mokyklos 
steigėjai, kai jų įstaiga tampa šefuojama. Jie išlaiko didžiąją savo 
autonomijos dalį, nes įstatymas nesuteikia komunų taryboms jokios 
tiesioginės valdžios jų šefuojamose mokyklose. Mokyklos lieka 
privataus komiteto valdžioje, ir tik ši valdyba turi teisę rinktis 
mokytojus. 

c) Tinkamos šefuoti mokyklos. Tai privačios mokyklos, kurios 
atitinka visas šefavimui būtinas sąlygas, bet kurių nešefuoja komunų" 
tarybos. Iš valstybės ir provincijos jos gauna tas pačias subsidijas, 
kaip ir šefuojamos mokyklos. Tačiau skiriasi pensijų mokytojams 
mokėjimo tvarka. Valstybė moka visą pensiją komunų ir šefuojamų 
mokyklų personalui, o tinkamų šefuoti laisvų mokyklų mokytojams 
ji moka tik 3/5 šios pensijos. 

Mokyklos, priėmusios šefavimą, dėl suteikiamų privalumų 
pasidaro iš dalies priklausomos nuo komunos, o tinkamos šefuoti 
mokyklos tik šiek tiek vyriausybės kontroliuojamos, todėl yra daug 
savarankiškesnės. Būtinos teisinės sąlygos vienodos ir šeftuojamoms, 
ir tinkamoms šefuoti mokykloms. Tačiau yra vienas pagrindinis 
skirtumas - tai visai kitokio pobūdžio religinis ir dorovinis mokymas 
bei apskritai doktrininė mokymo esmė. Tikybos kursas privalomas 
šefuojamoms ir komunų mokykloms, o tinkamoms šefuoti 
mokykloms jis absoliučiai fakultatyvus (15 str.) taigi ugdymas jose 
gali būti grynai racionalistinis. 

Tinkamų šefuoti mokyklų personalą, kaip ir šefuojamose 
mokyklose, renkasi mokyklos vadovybė. Aukščiausioji valdžia tik 
patikrina, ar pasirinkti asmenys atitinka teisines sąlygas. Moksleivių 
paramos (valgyklos, mokyklinė apranga, moksleivių stovyklos ir 
pan.) komisijų subsidijos turėjo būti skiriamos visiems vaikams, 
neatsižvelgiant į jų lankomos mokyklos tipą. 

Įstatymo nesilaikančios komunų šefuojamos ir tinkamos šefuoti 
mokyklos netenka valstybės skiriamų subsidijų personalui išlaikyti. 

3. ŠEFAVIMO PRINCIPO IR SUBSIDIJAVIMO IŠPLĖTIMAS 

a) Parengiamosios* mokyklos ir suaugusiųjų mokyklos. Be 
įprastinių pradinių mokyklų, įstatymas pripažįsta ir parengiamąsias 
mokyklas dar nesulaukusiems mokyklinio amžiaus vaikams bei 
suaugusiųjų mokyklas pradiniam popamokiniam* * mokymui. Pagal 
švietimo įstatymo 33 str., kuriuo apibrėžiama teisinė parengiamųjų 
ir suaugusiųjų mokyklų padėtis, tiek vienų, tiek kitų steigimas yra 
ne privalomas, o fakultatyvus. Kaip ir pradinės mokyklos, jos gali 
būti trijų tipų: komunų, šefuojamos ir tinkamos šefuoti. Valstybinės 
subsidijos joms skiriamos tuo pačiu principu ir tokiomis pat 
teisinėmis sąlygomis, kaip ir pradinėms mokykloms. Tik valstybė 
nemoka jokios pensijos privačių parengiamųjų mokyklų personalui. 

b) Pedagoginės mokyklos. Pedagoginės mokyklos gali būti 
valstybinės, įsteigtos centrinės, provincijos ar komunos valdžios, ir 
privačios, įsteigtos privačių asmenų ar asociacijų įstatymo numatyta 
tvarka. Šios mokyklos gali būti vyriausybės pripažintos ir gauti 
subsidijas atitinkančias išlaidas, mokytojų atlyginimams. 
Neturtingiems jaunuoliams, studijuojantiems pripažintose privačiose 
pedagoginėse mokyklose, taip pat gali būti skiriamos studijų 
stipendijos. Jų išduoti diplomai įstatymiškai turi tokią pat vertę, kaip 
ir valstybinių pedagoginių įstaigų diplomai. Religinis mokymas yra 
privalomas visose valstybinėse ir pripažintose privačiose 
pedagoginėse mokyklose tiems moksleiviams, kurie nepasiprašė 
atleidžiami. Vidaus tvarkos taisyklės (41 str.) užtikrina absoliučią 
pagarbą kiekvieno pedagoginės mokyklos mokinio sąžinės laisvei. 

4. VALSTYBINIO MOKYMO IR PRIVATAUS MOKYMO PADĖTIES STATISTINIS 
PALYGINIMAS. Mokyklų skaičiaus kitimą per paskutiniuosius dešimt 
metų pagal oficialius duomenis galima pavaizduoti šitaip'*! : 


* Ecoles gardiennes, pažodžiui - „mokyklos-auklės“, ikimokyklinio mokymo įstaigos, tarpinis variantas 
tarp vaikų darželio ir pradinės mokyklos, maždaug atitinka parengiamąsias grupes darželyje ar 
mokykloje. =, 

** Post-scolaire. 
161 Šios dvi oficialiais dokumentais paremtos statistinės lentelės perimtos iš Ch. du Bus de Warnaffe, 
1932, p. 35. 

Metai Komunų mokyklos Privačios mokyklos! | 
1921 4913 3174 
1922 4925 3191 
1923 4938 3213 
1924 4942 3232 
1925 5067 3262 
1926 5077 3266 
1930 5123 3381 
i a "2 
*Privačiomis mokyklomis čia reikėtų laikyti šefuojamas ir tinkamas 
šefuoti mokyklas. 


| 


Bendroji pradinio, parengiamojo ir pedagoginio valstybinio ir 
privataus mokymo padėtis 1930 m. gruodžio 31 d.'*2 


| Mokyklų Klasių | Mokinių [Vidutinis Mokytojų 
skaičius į skaičius| skaičius |mokinių| skaičius 
skaičius 
klasėje 
| i L 


Pradinis mokymas 


Valstybės | 
subsidijos!“ 


Komunų G.284 146 L 17212 |P.90.000. 00079* 
mokyklos F. 161043 27 R. 584 A.387.321. 729 
445 189 17796 477.321. 729 
Šefuojamo G. 86 645 L. 4568 
mokyklos 2040 8406 E. 183011 32 R. 4462 A. 148. 438.918 
269 656 9030 P. 9. 000. 00019 
Tinkamos 1341 | 5479 G.67 758 7 28 L. 3821 A. 100. 281.323 
šefuoti E. 87569 R. 2156 257. 720. 241 
mokyklos 155327 | 5977 J 
Iš viso 8504 870172 32803'9 |735. 041. 970 


162 Šiuos skaičius pagal oficialius duomenis mums pateikė pats Ch. du Bus de Warnaffe. 
"65 Kalbama apie įprastinės valstybės išlaidas. Išskirtinės išlaidos, nei jokios provincijų ar komunų iš- 


laidos čia 


neįtrauktos 


164 P. — pensijos, A. - atlyginimai. Skaičiuoti ir komunų parengiamųjų mokyklų personalo atlyginimai. 
“65 Neskaičiuotos pensijos privačių parengiamųjų mokyklų personalui. 
'614091 vyrai, 18 712 moterys; L (pranc. laigues) - pasaulietinės , R (rėligieux) - konfesinės . 

| Mokyklų) Klasių | Mokinių įVidutinis| Mokytojų| Valstybės 
skaičius | skaičius| skaičius |mokinių| skaičius subsidijos 
skaičius 
klasėje 
| 
Parengiamasis ugdymas 
Komunų 1424 2452 G.39 189 
mokyklos E 37751 31 2551 A.41. 130. 346 
76. 940 | 
Šefuojamos G.49 006 
mokyklos | 1272 2481 E. 50 097 39 2510 A. 24. 846. 979 
99 103 | 
Tinkamos | 12323 2000 G. 35461 
šefuoti F. 37432 31 A. 25. 243.703 
mokyklos 72. 893 
Iš viso 3928 |6933 | 248, 936 | 191. 221.028 
Iš viso 1 
bendrai 12432 | 36509 | 1119108 | 39. 883 | 826. 262. 998 


r 


Pedagoginės pradinės mokyklos 


Mokyklų | Studentų Išduota diplomų 
skaičius skaičius 
Valstybinės: vyrai 9 112 t246 
moterys 7 134 
Pripažintos: vyrai 22 437  t1172 
moterys || | 43 735 
Iš viso 81 1418 
Mokyklų kontingento augimas 
Komunų Privačios Iš viso 
mokyklos mokyklos 
1921 12 31 515 240 439 569 954 809 
1922 1231 487 662 423 095 910 757 
1923 1231 453 965 401 927 855 892 
1924 12 31 422 602 383 778 805 380 
1925 12 31 418 038 377 247 795 285 
1926 12 31 419 862 380 538 800 400 

Komunų Privačios 1 Iš viso 
mokyklos 
L | y | mokyklos l 
1927 12331 419 210 384 410 803 620 
1928 1231 420 109 391 018 811 127 
1929 12 31 429 747 405 760 835 507 
19306 1231 L 446 189 424 983 871 172 


C. Vidurinis mokymas 
I. NEVALSTYBINĖ PRIVATAUS MOKYMO SISTEMA 


Belgijos viduriniojo*ž mokymo pobūdis paaiškinamas tos 
epochos, kurioje gimė visa Belgijos švietimo sistema, dvasia ir 
konstitucintais potvarkiais. 

Privatus vidurinis mokymas, smarkiai klestintis ir pavydžiai 
saugantis savo nepriklausomybę, iki šiol tebėra absoliučiai laisvas 
ir teisiniu, ir finansiniu požiūriu. Tik valstybinis vidurinis mokslas 
paklūsta įstatymų numatytai reglamentacijai. 

Revoliucijos suformuota laikinoji vyriausybė 1830 m. spalio 
12 d. nutarimu paskelbė, kad visi tekstai, kuriais buvo apribota 
ugdymo laisvė, yra anuliuojami, bet tokia universitetų, koležų ir kt. 
mokymo įstaigų tvarka išliks, kol Nacionalinis kongresas priims 
nutarimą dėl jų likimo. Kongresas Konstitucijos 17 str. paskelbė, 
kad "ugdymas yra laisvas. Visos prevencinės priemonės 
uždraudžiamos. Pažeidėjai baudžiami tik įstatymo numatyta tvarka. 
Valstybės lėšomis išlaikomas visuomenės švietimas taip pat 
reguliuojamas įstatymų". Praėjo 20 metų, kol atsirado įstatymas dėl 
viduriniojo mokymo. Siuo tarpiniu laikotarpiu valstybinį vidurinį 
mokymą vyriausybė tvarkė aplinkraščiais ir ministerijos nutarimais. 

Pirmasis įstatymas dėl viduriniojo mokymo priimtas 1850 m. 
birželio 1 d. Jis buvo modifikuotas 1881 m. birželio 15 d., 1887 m. 
vasario 6 d., 1890 m. balandžio 10 d., 1891 m. liepos 3 d. ir 1929 m. 
gegužės 21 d. įstatymais. Pagal šio įstatymo 1 str., valstybė, 
provincijos ir komunos iš principo yra vienodai kompetentingos 
kurti vidurinio mokymo įstaigas. 


* Autorius akcentuoja, kad prancūzai ir belgai vartoja skirtingus terminus viduriniajam mokymui nu- 
sakyti: secondaire (pranc.) ir moyen (belg.). 

Valstybinės vidurinio mokymo institucijos yra dviejų pakopų: 
1) aukštesniosios vidurinės mokyklos, vadinamos karališkosiomis 
atėnėjomis**, ir 2) žemesniosios vidurinės mokyklos, turinčios 
viduriniųjų mokyklų*** vardą. Be mokymo, įstatymuose minimas 
ir auklėjimas. Rūpinimąsi auklėjimu įstatymas paveda komunoms, 
nes jos geriausiai atstovauja šeimoms. Komunų valdžia tiesiogiai ar 
tarpininkaujant patikimiems privatiems asmenims gali kurti 
pensionatus šalia valstybinių mokymo įstaigų. 

Provincijų ir komunų mokymo įstaigos vadinamos koležais 
arba vidurinėmis provincijų ar komunų mokyklomis. Kai kurios šių 
mokyklų subsidijuojamos valstybės, o kitos visiškai išlaikomos 
provincijos ar komunos biudžeto. 

Valstybinėse vidurinio mokymo institucijose mokymas yra 
neutralus. Religinis mokymas privalomas, bet tėvai arba globėjai 
turi teisę atleisti savo vaikus ar globotinius nuo tikybos pamokų 
lankymo ir šiuo atžvilgiu jiems užtikrinta visiška laisvė'*?, 


1I. VALSTYBINIO IR PRIVATAUS MOKYMO 
PADĖTIES STATISTINIS PALYGINIMAS 


Privataus vidurinio mokymo įstatymas nereglamentuoja. Šis 
mokymas nei valdžios institucijų subsidijuojamas, nei tiesiogiai jų 
kontroliuojamas. Taigi, kaip rašo kanauninkas Blampainas, "pradinis, 
pedagoginis ir profesinis ugdymas dėl finansinės valstybės paramos 
ryžosi leisti pastarajai kištis į savo funkcionavimą ar net organi- 
zavimą, tačiau vidurinis mokymas išsaugojo beveik nepaliestą, tarsi 
žaliava, kaip pasakytų chemikai, laisvę, tokią, kokią ją sukūrė 1830 m. 
Nacionalinio kongreso nutarimai"'**.. 

Teisiškai ir faktiškai privatus vidurinis mokymas kontroliuoja 
pats save, remdamasis savo paties direktyvomis, priklausomai nuo 
to, kieno žinioje jis yra. "Kontrolė - beveik neišvengiamas mokestis 
už finansinę paramą: visiškos nepriklausomybės kaina - bet kokių 
subsidijų atsisakymas"'*?, — aiškina Ch. du Bus de Warnaffe*as. Tačiau 
nors privačios viduriniojo mokymo institucijos ir negauna jokių 
subsidijų, jų mokiniai, kaip ir tie, kurie mokosi valstybinėse 


** Athėnėes royaux. 
*** Ecoles moyennes. 
167 Apie valstybinį vidurinį mokymą žr.: L. de San, 1910 ir L. Bauwens, 1930. 
16 Blampain, 1932, p. 25. 
169 Ch. du Bus de Warnaffe, 1931, t. 2, p. 60. 

mokyklose, gali kreiptis į Talentų fondą, oficialią organizaciją, įkurtą 
1921 m. spalio 15 d. ir 1927 m. birželio 25 d. įstatymais bei 
karališkuoju 1927 m. birželio 26 d. įsaku. Juo labai gabiems ir 
neturtingiems vaikams suteikiama galimybė tęsti mokslą, kai jie 
baigia pradinę mokyklą. "Talentų fondo parama skiriama po pradinės 
mokyklos tiek merginoms, tiek vaikinams tolesniam mokymuisi 
vidurinėse, pedagoginėse, techninėse, profesinėse ir meno 
mokyklose, išskyrus aukštąsias ir nepriklausomai nuo pasirinktos, 
bus mokymosi įstaigos (valstybinės ar privačios), kad tik ji suteiktų 
rimtas garantijas dėl mokymo lygio“'7?, —- sakoma 21 įstatymo 
straipsnyje. Bet privačių vidurinių mokyklų mokinius labiau remia 
Studijų fondas, kurį 1926 m. įkūrė Daugiavaikių šeimų lyga'?! . Sis 
fondas yra privati organizacija, bet gauna valstybės paramą. 1932 m. 
valstybės biudžete tam buvo numatyta milijonas frankų. 

Nors teisiniu požiūriu privatus mokymas yra absoliučiai laisvas, 
iš tiesų jis gerokai priklausomas nuo valstybinio mokymo, ypač tai 
pasakytina apie programas ir mokymo trukmę. Privataus vidurinio 
mokymo programa ir paties mokymo organizavimas pagrindiniais 


"bruožais analogiškas valstybiniam. Tokia analogija būtina, kad 


privačios vidurinės mokyklos būtų priimtos dalyvauti bendrame tarp 
vidurinio mokymo įstaigų kasmet vykstančiame konkurse''?, kad 
jų diplomai būtų pripažinti ir suteiktų jų mokiniams galimybę 
studijuoti universitete. 

Būtų įdomu palyginti valstybinio vidurinio mokymo padėtį su 
privačiu viduriniuoju mokslu mokinių skaičiaus požiūriu. 
Oficialiosiose vidurinio mokymo įstaigose 1930 m. mokėsi 48 374 
mokiniai: 14 540 - aukštesnėje pakopoje (atėnėjos, koležai ir licėjai) 
ir 33 834 vidurinėse mokyklose!?* . Nacionalinei privataus vidurinio 
mokymo federacijai'"* priklausiusios privačios vidurinio mokymo 
įstaigos tais pat metais turėjo 51 966 mokinius''*. 


"70 Manuel ..., 1929, p. 530. 

"1 Ch. du Bus de Warnaffe, 1931,t. 2, p. 60. 

'72 Dalyvavimas šiamę konkurse yra privalomas visoms valstybinėms mokymo įstaigoms, o priva- 
čioms fakultatyvus. 

"3 Pagal oficialius duomenis šiuos skaičius pateikė Ch. du Bus de Warnaffe. 

*74 Tai katalikiška organizacija. 

*75 Žr. minėtos federacijos sekretoriaus abato N. Hierso straipsnį leidinyje Problė.mes d'ėducation, p. 56. 
Žr. t. p. J. de Smet, p. 28. 1931-1932 m/m. Federacijai priklausančių įstaigų mokinių skaičius pa- 
didėjo iki 54 928 (49 012 berniukų ir 5916 mergaičių). Bendros statistikos apie privatų vidurinį mo- 

kymą nėra. 

D. - Aukštasis mokslas 
I. DABARTINIO BELGIJOS AUKŠTOJO MOKSLO IŠTAKOS 


Pagrindiniai Belgijos aukštojo mokslo įstatymai šį terminą taiko 
tik studijoms universitetuose ir jiems priklausančiose mokyklose. 
Ištisus amžius aukštasis mokymas Belgijoje telkėsi Luveno (Leveno) 
universitete (įst. 1426 m.), kuris buvo uždarytas prancūzų režimo 
laikais 1798 m. spalio 25 d. Direktorijos dekretu. Jį uždarius buvo 
steigiamos įvairios praktinio pobūdžio mokyklos: teisės, medicinos, 
farmacijos ir t.t. Kai 1814 m. Belgija buvo prijungta prie Olandijos, 
iš visų pusių pasigirdo reikalavimai kurti geriau šalies poreikiams 
pritaikytas aukštojo mokymo institucijas. Į šiuos prašymus 
atsižvelgta. 1816 m. rugsėjo 25 d. nutarimu dėl aukštojo mokymo 
organizavimo šiaurinėse Nyderlandų provincijose Olandijos 
vyriausybė įsteigė tris daugmaž išsamias programas turinčius 
universitetus: vieną Luvene (Leveno), antrą Gande (Gente) ir trečią 
Lieže. Daug užsienio (olandų ir vokiečių) mokslininkų, pakviestų 
karaliaus Vilhelmo I, prisidėjo prie šio darbo. 

Olandijos vyriausybė turėjo aukštojo mokymo monopolį ir 
1825 m. nusprendė, kad nuo šiol pareigybiniai ar tarnybiniai 
laipsniai nebebus skiriami aukštąsias studijas baigusiems užsienio 
universitetuose. 1830 m. revoliucija sujaukė Olandijos vyriausybės 
sukurtą aukštojo mokymo sanklodą. Nors, kol Nacionalinis 
kongresas ką nors nuspręs šiuo klausimu, laikinoji vyriausybė paliko 
galioti šiek tiek pakeistą 1816 m. nutarimą ir ipso facto visus tris 
universitetus, juose viešpatavo anarchija, ir, tiesą sakant, iš 
universitetų buvo likęs tik pavadinimas''* . Dėstytojai užsieniečiai 
buvo atleisti. Politinės problemos suvėlino bendrą aukštojo mokymo 
atkūrimą. 1831-1835 m. vyriausybė prie universitetų, kuriuose dar 
vyko studijos, tik įkūrė egzaminų komisijas laipsniams skirti. 
Privačios iniciatyvos, kurioms naujasis politinis režimas paliko visišką 
veikimo laisvę, netruko įsiterpti ir į šią ugdymo sritį. 1834 m. lapkričio 
4 d. katalikų vyskupija Malines (oland. Merkhshem — vert. past.) 
įsteigė "Katalikiškąjį universitetą“, kuris, vyriausybei uždarius 
valstybinį Luveno universitetą (1834 m. rugsėjo 27 d.), buvo 
perkeltas į Luveną (1835 m. gruodžio 1 d.). Po šešiolikos dienų, 
1834 m. lapkričio 20 d., liberalų asociacija Briuselyje įsteigė "Laisvąjį 
Belgijos universitetą“. 


*76 L. Arendt, 1876, p. 27. 

Privačių universitetų steigimas pagreitino pirmojo organiško 
įstatymo dėl aukštojo mokslo svarstymą ir priėmimą. Šis įstatymas 
išleistas 1835 m. rugsėjo 27 d. Vietoj trijų liko du reorganizuoti 
valstybiniai universitetai - Gando ir Liežo. 


Il. TEISINĖ AUKŠTOJO MOKYMO EVOLIUCIJA. 
REŽIMO RAIDA VALSTYBINIO PRIVATAUS MOKYMO KRYPTIMI 


Ruošiant ir priimant šį įstatymą, svarbus vaidmuo teko 
politiniams faktoriams. Labiausiai diskutuota dėl egzaminų ir 
laipsnių teikimo klausimų, kurie buvo labai svarbūs, siekiant 
privataus mokymo nepriklausomumo. 1835 m. įstatymas išsprendė 
šią problemą tokiu būdu: vietoj pačių universitetų, kaip buvo įprasta 
valdant olandams, įstatymais pripažintus diplomus kiekvienam 
universitetiniam laipsniui nuo šiol turėjo išduoti speciali centrinė 
komisija. Valstybiniai ir privatūs universitetai išsaugojo tik 
prerogatyvą suteikti mokslinį laipsnį. Kiekvieną komisiją turėjo 
sudaryti 7 nariai: 2 paskirti Atstovų rūmų, 2 — Senato ir 3 — 
vyriausybės. Kaip matyti iš komisijų sudėties, privatūs universitetai 
teikiant laipsnius nebuvo atstovaujami. Laikyta, kad įstatymo 
leidžiamosios valdžios dalyvavimas yra pakankama privataus 
aukštojo mokymo nepriklausomybės garantija. Ir iš tiesų, skirdami 
privačių universitetų dėstytojus komisijų nariais, Rūmai užtikrindavo 
tų universitetų atstovavimą proporcingai jų dydžiui. 

Be kitų paskatinimų, 1835 m. įstatymas įsteigė 60 stipendijų 
po 400 Fr, prieinamų ir valstybinių, ir privačių universitetų 
studentams, kurios turėjo būti skirstomos centrinės komisijos 
nuožiūra. 1835 m. įstatymas dėl komisijų skyrimo turėjo būti 
pritaikytas per trejus metus, tačiau jo galiojimo laikas buvo pratęstas 
iki pat 1849 m. Tais pat metais Rūmams pristatytas naujas įstatymo 
projektas. Be kitų ydų, 1835 m. įstatymui buvo prikišta, kad šis 
įteisino Rūmų intervenciją skiriant komisijų narius ir šitaip 
privilegijavo tą ar kitą universitetą. Ant įstatymo krito šešėlis. 
"Mokslinis gyvenimas, - teigiama naujojo įstatymo projekto motyvų 
apžvalgoje, — universitetuose sunyko, ir dėl šio liūdno fakto vieni 
kaltina egzaminuojamų dalykų gausumą, kiti — pačią 1825 m. 
rugsėjo 27 d. įstatymu įsteigtą komisijų instituciją“'/*. 


“731. Beckers, 1904, p. 19. 


Naujas įstatymas buvo išleistas 1849 m. liepos 15 d. Jis patikėjo 
komisijų skyrimą vykdomajai valdžiai, įpareigodamas sudaryti jas 
taip, kad privataus sektoriaus dėstytojai būtų atstovaujami lygiai su 
kitais. Kiekvienam laipsniui buvo sudaryta centrinė komisija, 
posėdžiaujanti Briuselyje, ir universitetų komisijos universitetiniuose 
miestuose. Kiekviename fakultete* , sudarytame iš dviejų universitetų 
(valstybinio ir privataus), buvo po komisiją. Pakaitomis Gando 
universitetas turėjo susijungti su Briuselio, o Liežo universitetas — 
su Luveno universitetu. 

Tokia jungtinių komisijų sistema, kaip rašo L. Beckersas, buvo 
pažangi palyginti su ankstesne sistema, bet, jo manymu, turėjo kitą 
trūkumą: "ta pati komisija siejo dvi konkuruojančias mokymo 
institucijas ir šitaip skatino erzinančias diskusijas, kuriose aistros 
neretai nugali teisingumą"! . 

Kitas, 1857 m., įstatymas išsaugojo jungtinių komisijų sistemą. 
Ji išsilaikė iki 1876 m. Tais metais Rūmams buvo pristatytas naujas 
įstatymo projektas, ir po diskusijų dėl šio projekto gimė 1876 m. 
gegužės 20 d. įstatymas, pakeitęs jungtines komisijas visiškos laisvės 
sistema. Naujasis įstatymas davė teisę patiems universitetams teikti 
laipsnius pagal minimalią įstatymo nustatytą programą. Jis taip pat 
įsteigė centrinę komisiją, skirtą vien privačias įstaigas baigusiems 
studentams. 

Išskyrus grynai mokslinius titulus, valstybinių ar privačių 
universitetų ar centrinės komisijos išduoti diplomai turėjo būti 
patvirtinti specialios komisijos Briuselyje, kad įgytų teisinę galią. 
Grąžindama laipsnių skyrimo teisę patiems universitetams, ši 
reforma sutvirtino mokymo laisvę. Reformos projekto autorius teigė: 
"Šitokia sistema mes bent jau išvaduosime mokymą iš šiandien jį 
slegiančios vergovės ir pasieksime metodo laisvę, mokslinių tyrimų 
laisvę ir taip pat labai svarbią studijų laisvę" !/* . 

Tačiau žinant, jog trejų metų laikotarpis iš tiesų nebuvo 
pakankamai ilgas, kad būtų pastebėti teigiami ar neigiami minėtų 
reformų padariniai, šios vis būdavo tęsiamos toliau. 

Įgyvendinant 1876 m. įstatymą, nemažą patirtį įgijusi 
vyriausybė padarė išvadą, jog atėjo metas nutraukti laikinąjį režimą 
ir suteikti stabilumo akademinių laipsnių teikimui. 


* Fakultetas —- aukštojo mokslo įstaiga, dabar - universitetas. 
175 L. Beckers, 1904, p. 20. 
176 L. Beckers, 1904, p. 24. 

Ir iš tiesų, 1890 m. balandžio 10 d. įstatymas galutinai įteisino 
laipsnių teikimo sistemą, eksperimento tvarka taikytą pagal 
ankstesnįjį įstatymą. 


*kk 


Privataus aukštojo mokymo santykiai su valstybe nuo to laiko 
iki mūsų dienų* padarė nemažą pažangą tiek teisiniu, tiek finansiniu 
požiūriu. 

1911m. rugpjūčio 12 d. įstatymas (Lantsheere'o įstatymas) 
suteikė taip lauktą"? civilio asmens statusą privatiems Briuselio ir 
Luveno universitetams. Šis įstatymas buvo labai naudingas privačių 
universitetų plėtrai. "Lantsheere'o įstatymas,- sakė Luveno 
universiteto rektorius inauguracinėje kalboje 1911 m.,- jokiu būdu 
nesikėsina nei į universitetų laisvę, nei į jų nuosavybę. Jis tik padeda 
jiems vykdyti savo misiją, sudarydamas sąlygas patogiau įgyvendinti 
teises, užtikrindamas teisėtus kelius jiems patiems turėti reguliarius 
ir stabilius išteklius“ 78 . 

Po Didžiojo karo [vykusio 1914-1918 m.] valstybės ir privataus 
aukštojo mokymo santykių raida įgavo pastarajam dar palankesnį 
pobūdį. Prieš karą valstybė neskyrė privačiam aukštajam mokymui 
jokių subsidijų, o po jo padėtis pasikeitė. 1922 m. Rūmai pirmą 
kartą balsavo už vieno milijono subsidijos skyrimą kiekvienam iš 
abiejų privačių universitetų. Nuo 1924 m. ir vienas, ir kitas gauna 
kasmetinę 500 000 Belgijos frankų paramą. 

Galiausiai 1930 m. birželio 23 d. įstatymas dėl kasmetinių 
subsidijų laisvajam Briuselio universitetui, katalikiškajam Luveno 
universitetui ir Monso šachtų ir metalurgijos mokyklai įtvirtino 
stabilią ir galutinę privataus aukštojo mokymo subsidijavimo tvarką. 

"Pašalpa, kasmet skiriama iš valstybės biudžeto aukščiau 
minėtoms įstaigoms, — skelbiama įstatymo 2 straipsnyje, — turi 
sudaryti tris penktadalius įprastiniame biudžete numatytų lėšų 
personalo atlyginimams ir pašalpoms bei materialinėms abiejų 
valstybinių universitetų ir jų priklausomybių išlaidoms, išskyrus 
ypatingas išlaidas. 

Pašalpa paskirstoma taip, kad Briuselio ir Luveno universitetams 
tektų vienoda suma, o Monso šachtų ir metalurgijos mokykla gautų 
penktadalį kiekvienam universitetui skirtos subsidijos" !??.. 


* 1933 m. 
*77 Įstatymo projektas šiuo klausimu 1851 m. žlugo. 
Vš L. van der Essen, Luveno universiteto generalinis sekretorius, p. 18 
*9 Moniteur Belge, 1930, Nr. 182, p. 3408. 

To paties įstatymo 3 straipsnis nustato šias sąlygas minėtai 
subsidijai gauti: 

1. Biudžetas ir sąskaitos bus kasmet pateikiama vyriausybei. 

2. Šių įstaigų dėstytojų, mokslininkų ir administracijos gaunami 
atlyginimai ir pašalpos neturi būti didesni už atlyginimus ir pašalpas, 
kuriuos valstybė moka savo universitetų personalui"'80., 

Kasmetinė subsidija kiekvienam iš privačių universitetų dabar 
pasiekė 10 milijonų frankų sumą'?!, 

Tokios yra teisinės ir materialinės sąlygos, kurias valstybė 
numato privataus aukštojo mokymo veiklai. Taigi aukštasis mokslas, 
kaip ir pradinis, Belgijoje vystėsi valstybinio privataus mokymo 
sistemos kryptimi. 

Šiandien dar tvirčiau galėtume teigti apie šią Belgijos aukštojo 
mokymo tvarką tą patį, ką L. Beckersas rašė dar amžiaus pradžioje: 
"Turbūt vienas iš džiaugsmingiausių mokymo laisvės rezultatų yra 
nuostabus privačios ir oficialios iniciatyvos didėjimas, vienų ir kitų 
lenktyniavimas dėl bendro idealo - intelektine galia, vaikų mokymu 
stipresnės Belgijos“! . 

Štai keletas skaičių, kurie atskleidžia privačių ir valstybinių 
universitetų augimą pagal studentų skaičių: 


Akademiniai | Valstybinis [ Valstybinis | Katalikiškasis Laisvasis 
metai Gando Liežo Luveno Briuselio 
universitetas | universitetas | universitetas |universitetas 
[- 
1835-1836 372 290 261 250 
1850-1851 315 504 615 339 
1880-1881 656 1161 1512 1239 
1900-1901! 802 1602 1961 1024 
1925-1926 * 1624 2409 3291 1637 
1929-1930 3 1690 2469 3964 2242 
1932-1933 1789 2750 4040 2834 
*'1835-1901 m. duomenys paimti iš priedo L. Beckerso knygos gale. 
2 G. Monti, La Liberta della scuola, Milanas, 1928, p. 616. 
E Duomenis pateikė Ch. du Bus de Warnafte. 


50 Moniteur Belge, 1930, Nr. 182, p. 3408. 
**! L.van der Essen, p. 28. 
*82 |. Beckers, 1904, p. 36. 

E. Dabartinė belgų mokyklų sistemos padėtis lyginant su pasku- 
tinėmis politinių partijų tendencijomis 


Dabartinė Belgijos mokyklų sistema pagrįsta visiška laisve ir 
apima gerai organizuotą visų pakopų valstybinį ir privatų mokymą, 
kuris visose pakopose yra teisiškai lygus su valstybiniu ir kurį išlaikyti 
padeda valstybinės institucijos. 

Kaip galėjome įsitikinti, dabartinė sistema, esanti nuo pat 
Belgijos nepriklausomybės pradžios, išskyrus 1878-1884 m., 
didžiąja dalimi yra nuolatinės evoliucijos į valstybinio privataus 
mokymo sistemą rezultatas. Valstybinės valdžios intervencijos 
(subsidijavimas ar teisinė parama praktiškai įgyvendinant mokymo 
laisvę) plėtra vyko ir prieš kairiųjų valią, o pokario laikotarpiu joms 
aktyviai ar pasyviai pritariant. 

Baigiant Belgijos mokyklų sistemos studiją, kyla klausimas, ar 
Ši (privataus valstybinio mokymo) sistema galutinai įsitvirtino. 

Neseni įvykiai rodo, kad ji vis dar smarkiai puolama. Kairieji 
neseniai nusprendė kritikuoti dabartinę mokyklų sistemos padėtį ir 
iki šiol jos vystymąsi reguliavusias tendencijas, nes pastebėjo 
nuolatinę privataus katalikiško mokymo plėtrą (bendroje mokymo 
evoliucijoje jis netgi pranoksta valstybinį). 

Iš tiesų, 1931 m. lapkričio 29 d. Briuselyje įvyko specialus 
Belgijos socialistų partijos (POB*) kongresas, turėjęs galutinai 
patvirtinti septintąjį jų programos straipsnį, kuris patikslino partijos 
nuostatą dėl privataus mokymo subsidijavimo. 

Oficialus pranešėjas šiuo klausimu, Trocletas'33 , pateikė šiuos 
pagrindinius galiojančios sistemos ir esamos situacijos trūkumus: 
nuo 1921 iki 1929 m. vaikų skaičius parengiamosiose komunų 
mokyklose padidėjo tik apie 33 000, o klerikalinių mokyklų mokinių 
skaičius išaugo daugiau nei 62 000. Be to, 1929 m. komunų 
mokyklose tebuvo 37 000 mergaičių, o konfesinėse mokyklose — 
81 000. "Jūs suprantate, kokios įtakos tokia disproporcija turės 
ateities rinkimams,"- pareiškė pranešėjas. 


* Parti Ouvrier Belge - Belgijos darbininkų partija. 
1 Žr. Le Peuple, 1931, Nr. 333. 

Otechninio mokymo!** padėtis, pranešėjo nuomone, yra tokia: 
"427 valstybinės mokyklos, gaunančios 21 mln. subsidijų, ir 793 
privačios mokyklos - 42 mln. subsidijų". Situacija aiškėja prisiminus, 
kad konfesinės mokyklos — proletariato skaldymo įrankis ir ginklas 
prieš socializmą. Parengiamoji mokykla — pradinės mokyklos; tai 
profesinės mokyklos daigynas. O krikščioniškieji sindikatai verbuoja 
savo narius prie katalikiškų profesinių mokyklų slenksčio. 

Pranešėjas taip pat atkreipė kongreso dėmesį į valstybinio 
švietimo klerikalizavimą įvedant religinį mokymą ir pradinėms 
mokykloms samdant mokytojus iš privačių mokyklų absolventų. 
Ataskaita papildoma šiais skaičiais: katalikiškose pedagoginėse 
mokyklose yra daugiau nei 9000 mokinių, t.y. dvigubai daugiau 
negu valstybinėse mokyklose. Valstybinėse mokyklose vaikinams 
kasmet išduodama 350 diplomų, o privačiose - 600. Tarp merginų 
ši proporcija yra 300 ir 1000. 

Pranešimas baigiamas pritarimu mokyklos nacionalizavimui, 
vieningai mokyklai ir pasaulietiškumo plėtojimo. 

Po diskusijų'95 kongresas 41 5052 balsais prieš 11 790, daugiau 
nei 68 910 susilaikius ir su 95 656 rezervuotais balsais'**, priėmė 
tokį nutarimą: 

„a) priskirti tai pačiai švietimo ministerijai visas mokyklas, kad 
jose būtų laikomasi tų pačių bendrųjų taisyklių; 

b) mokymas turi būti pasaulietiškas ir pagarbus visiems 
politiniams, filosofiniams ir religiniams įsitikinimams; 


184 Techninis mokymas, itin populiarus Belgijoje po karo, yra ne nacionalinio (kaip pradinis ar vidurinis 
mokymas), o regioninio pobūdžio. Yra tik trys valstybinės techninės mokyklos. Visos kitos priklauso 
komunoms, provincijoms arba yra privačios. 

Tarp privačių techninių mokyklų galima išskirti neutralias mokyklas, įsteigtas pramoninių ar komer- 
cinių grupių, ir kitas, įsteigtas tokių doktrininių grupuočių, kaip katalikų (jų mokyklų daugiausia) ir 
socialistų asociacijos. 

Valstybines ir privačias technines mokyklas vienodai subsidijuoja valstybė. Jos dar nepavaldžios or- 
ganiškajam įstatymui. Subsidijų skyrimą ir visa, kas su tuo susiję, reglamentuoja ministerijos potvarkiai. 
Techninio mokymo biudžetas 1919 m. buvo 3 900 000 BEF, 6 1930 m. padidėjo iki 75 000 000 BEF. 
Dar šiuo klausimų žr. Belgijos privataus mokymo federacijos prezidento straipsnį: H. Peters, 1932, p. 29. 

185 Buvo ir karštai pritariančių subsidijų išsaugojimui, pvz., Bouchery ir C. Huysmans, buvęs švietimo 
ministras. Jie sakė, kad reikalaujant nutraukti subsidijas tik konfesiniam ugdymui, daroma meškos 
paslauga valstybinei mokyklai ir kad negalima nustatyti bendrų taisyklių. Tokiu atveju reikėtų taip 
pat numatyti ir išimtis, ir čia kaip pavyzdį jie nurodė aukštąjį mokymą (Briuselio universitetą), privačias 
profesines mokyklas ir privačias visuomeninės tarnybos socialistų mokyklas, subsidijuojamas bib- 
liotekas ir kitas sritis, savitarpio pagalbą ir kt. 

*96 Balsai tų federacijų, kurios išreikš savo nuomonę vėliau. 

c) mokslas visiškai nemokamas visiems parengiamųjų, pradinių 
ir profesinių mokyklų moksleiviams; 

d) pradinių klasių mokytojo vietą gali gauti tik tie kandidatai, 
kurie yra baigę valdžios įkurtas pedagogines mokyklas; 

e) komunai neišgalint, valstybė pati oficialiai turi steigti 
valstybines mokyklas, gerbiančias visų piliečių filosofinius ir 
religinius įsitikinimus; 

f) panaikinti formalų prašymą vaikus atleisti nuo tikybos 
pamokų, kad religinis mokymas taptų tikrai fakultatyvus, t.y. kad jį 
gautų tik tie vaikai, kurių tėvai pareiškė tokį norą; 

8) nutraukti subsidijas politinio ir konfesinio pobūdžio 
mokykloms, kurias įkūrė ir administruoja ne valstybinė valdžia. 

Panaikinami laikinieji potvarkiai, o POB generalinei tarybai 
patikima imtis būtinų priemonių šiai programai realizuoti“'*?. 

Už Delattre'o pasiūlymą nedelsiant įgyvendinti priimtą 
rezoliuciją balsavo 323 101, prieš - 207 198, susilaikė 20 000 
deputatų. Tai buvo paskutinė belgų socialistų partijos nuostata dėl 
mokymo organizavimo. 

Liberalų partija 1912 m. birželio 18 ir 19 d. kongrese savo 
ruožtu pareiškė susirūpinimą mokyklų problema. Po karštų diskusijų 
beveik vienbalsiai (10 prieš ir 1 susilaikė) prieita prie tokių išvadų: 

"Liberalų kongresas mano, kad: 

a) būtina išsaugoti bazinę partijos doktriną, skrupulingai 
laikantis Konstitucijos 17 straipsnio, skelbiančio mokymo laisvę ir 
numatančio valstybinius kreditus tik valstybiniam mokymui, kuris 
prieinamas visiems vaikams ir todėl neutralus; 

b) per būsimą kadenciją reikia tęsti 1920 m. įstatymo laikinai 
pristabdytą politiką, kiek įmanoma, laikantis vyriausybės veiklos, 
kuri užtikrina kreditus, gerovę, socialinę teisę ir šalies saugumą; 

c) organizuojant valstybinį ugdymą, atitinkantį visuomenės 
reikalavimus, turi būti imtasi šių priemonių: 

e užtikrinti šeimoms laisvą pasirinkimą tose komunose, kuriose 

valstybinės mokyklos buvo uždarytos; 

e panaikinti privalomą prašymą, kad vaikas būtų atleistas nuo 

tikybos pamokų; 

+ išsaugoti pirmumo teisę valstybinių mokyklų diplomantams 

gauti postus valstybinio švietimo sistemoje; 


187 Ie Peuple (belgų socialistų partijos organas), 1931, Nr. 333. 

» laikytis įstatymo, reikalaujančio pagarbos tėvų įsitikinimams 
ir nacionalinėms institucijoms; 

» priimti bendrą statutą, sistemingai užtikrinantį pasaulietišką, 
tautinį ir neutralų visų pakopų mokymą ir techninio profesi- 
nio mokymo plėtimą vadovaujant švietimo ministerijai; 

» salų gale griežtai sudrausminti mokyklų kovas, kurios yra 
kenksmingos nuomonių santarvei"'8š. 

Panašią rezoliuciją dėl mokyklų priėmė ir Belgijos pradinių 
klasių mokytojų generalinės federacijos* kongresas 1932 m. 
rugpjūčio 28 d.'8? 

Belgijos katalikų nuomonė šiuo klausimu ir siekiai yra gana 
aiškūs. Abatas R.G. van den Houte'as, La Revue Catholigue des 
idėes et des faits redaktorius, taip apibūdina tuometinę mokyklų 
situaciją: "Nuo 1918 m. mokymo laisvė įgyvendinama mažiau 
neteisingai kaip anksčiau. Bet nors mūsų pradinis, pedagoginis, 
profesinis mokymas bei Luveno universitetas ir gauna dalį visiems 
priklausančių pinigų, vienodo traktavimo, kurį pabrėžia įstatymas, 
toli gražu nesilaikoma. Vidurinis privatus mokymas vis dar nieko 
negauna, o valstybinis mokymas gana brangiai atsieina mokesčių 
mokėtojams. Bet pilietinė santarvė — tai kompromiso rezultatas. 
Belgijos katalikai tenkinasi esama padėtimi. Jų pasauliečių ir 
nuolatinės dvasininkijos bei vienuolių atsidavimas, neišsenkanti 
tikinčiųjų labdara kompensuoja tai, ką laisvajam ugdymui turėtų 
duoti gera distribucinė teisė" '??. 

Kaip matyti, Belgijos mokyklų sistema dar nėra pagrįsta visų 
grupių pripažintu organišku įstatu, kaip kad yra Olandijoje, kur 
pagrindiniai mokyklų sistemos bruožai aiškiai išdėstyti pačioje 
Konstitucijoje. Ji dar remiasi suinteresuotų grupių politinių jėgų ir 
interesų pusiausvyra. 

Bouchery, vienas iš belgų socialistų kongreso delegatų 1931 m. 
ir priimtos rezoliucijos priešininkas, prieš balsavimą įspėjo savo 
partiją: "Radikalus balsavimas būtų tik bergždžias paradas <...>, 


i 


188 Ch. du Bus de, Warnaffe, 1931, Nr. 31. 

* Neutrali pasaulietinės pakraipos federacija (aut. past.) 
185 Ia Revue Catholigue des idėes et des faits, 1931, Nr. 31. 
199 R.G. von den Hout, p. 19. 

Dabartinė situacija yra 50 metų trukusios atkaklios katalikų kovos 
rezultatas. Mes negalime pakeisti šios situacijos nepradėję lygiai 
tokios pat atkaklios kovos. Politikoje reikia atsižvelgti į priešininko 
elgesį"'?'. 

Ateitis parodys'?? . 


PENKTAS SKYRIUS 
OLANDIJOS MOKYKLŲ SISTEMA 
A. Politinė ir religinė terpė 


|. RELIGIJOS IR MOKYKLOS PROBLEMA 
VALSTYBINIAME (OLANDIJOS GYVENIME 


Olandų mokyklų sistema, tokia, kokią ją Matome šiandien, 
kaip ir belgų bei prancūzų sistemos, yra kompromisų, ilgos 
doktrininės ir politinės kovos rezultatas. 

Mokyklų problema daugiau nei pusę amžiaus buvo išskirtinė 
Nyderlandų* viešajame gyvenime. Nuo XIX a. antrosios pusės 
pradžios ji net buvo tapusi konflikto simboliu ir svarbiausiu didžiųjų 
religinių bei filosofinių doktrinų, įvairių politinių partijų, kurios 
varžėsi dėl viešosios nuomonės Olandijoje, mūšio lauku. Tam tikrą 
laiką kova dėl mokyklos buvo pagrindinė politinių jėgų persigru- 
pavimo priežastis, partijų sąjungų kūrėja ir griovėja. Pirmiausia 
reikėtų paminėti, kad priešingų politinių partijų skilimo linija 


I Le Peuple, 1930 11 30 
92 Taeda savo straipsnyje „Le deuxiš me Cabinet de Brogueville"// (Le Flambeau, 1933, sausis, p. 108- 
126) taip reziumuoja ministerijos pranešimo ištrauką, bylojančią apie katalikų-liberalų koalicijos 
(šioji vėl buvo atnaujinta po paskutiniųjų rinkimų (1932 11 27) į Rūmus ir (1932 12 04) į Senatą), ka- 
bineto mokyklų politiką: „Mokyklų problema: daugiau jokių naujų išlaidų nebus numatyta privačiam 
mokymui (ne ką daugiau ir valstybiniam), jų neapsvarsčius Ministrų Taryboje; techninis ir žemės 
ūkio mokymas yra Švietimo ministerijos žinioje, - „su sąlyga, kad bus išsaugota techninė direkcija 
Darbo ministerijoje ir Žemės ūkio ministerijoje" (tai nelabai aišku); „mokyklų problemą svarstys 
Komisija, kurios tikslas - kuo geriau parengti belgų vaikus ateičiai ir įgyvendinti šioje srityje galutinę 
taiką (teišsipildo šie žodžiai!)“ (p. 121). 
* Autorius, kalbėdamas apie Olandiją, vartoja du terminus: Pays Bas (Nyderlandai) ir Hollande (Olan- 
dija), abu jie, žinoma, tos pačios valstybės pavadinimas (vert. past.). 

Olandijoje buvo ne demokratiniai ar socialiniai klausimai, o religija. 
"Noriu pabrėžti,- rašė Salverda de Grave, - kad religija turėjo ir 
dar turės svarbų vaidmenį Nyderlandų asmeniniame ir politiniame 
gyvenime. Cia matyti akivaizdus prieštaravimas: olandas yra menkas 
idealistas, tačiau sykiu jis ir mistikas. Dėl savo būdo ilgai brandina 
labai praktiškus projektus, o kita vertus, yra linkęs į religines 
spekuliacijas. Tikėjimai dominuoja šalies gyvenime. Kad jį 
pažintume, kad suprastume šalies vidaus politiką, reikia suvokti 
religinę situaciją“? 

Nuo protestantizmo atsiradimo (jis vėliau tapo daugumos 
religija) iki maždaug praėjusio amžiaus vidurio šalį skaldė 
pragaištinga religijų — kalvinizmo ir katalikybės — kova. Spaudžiant 
liberalų judėjimui, kuris kilo po Prancūzijos revoliucijos, konfliktui 
dėl mokyklos plėtojantis, religinė kova politikos arenoje pakeitė 
frontą: iš vienos pusės, kartu susiėjo visos politinės protestantų 
grupuotės, siekusios išlaikyti ar atkurti šalies teisėtvarką ir socialinę 
tvarką, grindžiamą krikščioniškais principais, o iš kitos pusės — visi 
tie, kurie skelbė indiferentizmą arba daugiau ar mažiau akivaizdų 
ateizmą religijos atžvilgiu. 

Ilgoje ir varginančioje mokyklų kovoje pažiūros, kurios vienaip 
ar kitaip įsigalės Olandijos visuomenėje ir parlamentiniu keliu lems 
mokyklų organizacijos pobūdį, reiškėsi beveik vien per politines 
partijas. Partijos buvo taip glaudžiai susijusios su olandų mokyklų 
sistemos evoliucija ir galutiniu jos parengimu, kad būtų visai tikslinga 
peržvelgti pagrindines politines Olandijos partijas, turėjusias įtakos 
ir mokyklų sistemos formavimui, ir tolesnei jos raidai. 


II. POLITINĖS PARTIJOS IR MOKYKLA 


1. DEŠINIOSIOS PARTIJOS 

Antirevoliucinė partija. Olandų kalvinizmas nuo pat atsiradimo 
darė didesnę įtaką visuomenės gyvenimui nei vokiečių 
protestantizmas savo šalyje. Jis stengėsi remtis pasaulietinės valdžios 
galia, kad išsaugotų nacionalinės "Nederlandsche Hervormde Kerk" 
bažnyčios vienybę, bet nesileido absorbuojamas valstybės. Kai 
kalvinizmas galutinai nustojo buvęs valstybine religija (dėl prancūzų 


S3Salverda se Grave, 1932, p. 147. 

įtakos šalyje paplitus liberalioms Revoliucijos idėjoms ir 1848 m. 
Konstitucijos — liberalų partijos kūrinio, įvedusio parlamentinę 
santvarką), remdamasis savo paties teorija ir principais, jis rado 
pakankamai jėgų, kad parlamentine veikla darytų įtaką viešajam 
gyvenimui. 

Susidarius naujoms sąlygoms, nuo protestantų konservatorių 
masės atsiskyrė grupė, siekianti imtis politinės veiklos, kuri remtųsi 
kalvinizmo principais. Kovojant dėl mokymo laisvės, dviejų didelių 
vadų — Groeno van Prinstererio ir Kuyperio* — vadovaujama grupė, 
pasivadinusi antirevoliucine partija („Parti anti-rėvolutionnaire"), 
vis didėjo ir tapo galinga politine jėga, kuriai bus lemta atlikti vieną 
iš svarbiausių vaidmenų sprendžiant mokyklų organizavimo 
problemą. 

Dr. Kuyperis taip apibūdina savo partiją: "Antirevoliucinė 
partija kildina save iš 1572 m. kalvinistų judėjimo. Išoriškai ji yra 
bazinio prancūzų revoliucijos principo priešininkė, ir tai vienintelė 
priežastis,dėl kurios ji pasivadino antirevoliucine“'**. Nors partija 
pritardavo ir aprobuodavo kai kurias prancūzų Revoliucijos įkvėptas 
reformas, bet tik tas, kurias ji kildino ne iš revoliucinių principų, o 
"iš Dievo ir amžinųjų Šventraštyje išsakytų Dievo priesakų, jo 
žodžio“!*5, 

Dėl mokyklos problemų — antirevoliucinė partija yra prieš 
oficialiosios mokyklos principą ir pripažįsta mokymą teikiančios 
valstybės koncepciją tik tada, kai privačios iniciatyvos nepakanka. 
Ji reikalauja vienodų teisių visoms mokykloms, nepaisant jų 
pedagoginio ar konfesinio pobūdžio skirtumų. Jos, t.y. Groeno van 
Prinstererio suformuluotas mokymo principas, kad "privati mokykla 
turi būti taisyklė, o valstybinė mokykla - jos priedas,“ išliko nė kiek 
nepakitęs. 

Istorinė krikščionių unija. Antirevoliucinė partija buvo politinė 
protestantų grupuotė, sėkmingai prisitaikiusi prie naujųjų 
parlamentinio gyvenimo sąlygų. Mokyklų kovos jai teikė tam tikrą 
jėgų vienybę. Tačiau kai šią kovą akimirksniu numalšino 1889 m. 
įstatymas (Mackay įstatymas), įteisindamas didžiumą antire- 


* Daugumą pavardžių autorius rašo be inicialų. Jiems atkurti reikėtų nemažų pastangų ir ilgų ieškojimų 
to meto archyvuose, todėl išsaugojamas originalo variantas. 
'* Verschave, 1910, p. 58. 
185 Ten pat, p. 59. 

voliucionierių reikalavimų dėl privataus mokymo, galutinai atsivėrė 
jų socialinių nuostatų skirtumai, kurie virtualiai buvo jaučiami jau 
po pirmojo jų lyderio Groeno van Prinstererio mirties. 

Kuyperis į savo partijos programą buvo įtraukęs daug 
reikalavimų, pavyzdžiui, kad būtų daug glaudesni santykiai su 
liaudies klasėmis, miestų ir kaimų gyventojais, išplėsta balsavimo 
teisė ir pan. Tokios demokratinės tendencijos nepatiko 
konservatoriškajai partijos frakcijai, kuriai vadovavo Savorninas — 
Lohmanas. Faktinis skilimas įvyko dėl rinkiminio 1891 m. projekto. 
1896 m. minėtoji frakcija, pasivadinusi "Nepriklausoma 
antirevoliucine partija“*, paskelbė deklaraciją apie oficialų 
atsiskyrimą nuo antirevoliucinės partijos. 

Tos pačios antirevoliucinės partijos viduje lygiagrečiai egzistavo 
ir reformuotosios Nyderlandų Bažnyčios pamokslininkų ortodoksų 
grupė. Ši grupė Šventajam Raštui neteikė tokios pat socialinės 
reikšmės kaip partijos lyderis. Be to, jai nelabai patiko 
antirevoliucinės ir katalikų partijų politinės veiklos suartėjimas. 
Katalikybė visuomet buvo jos priešas, su kuriuo reikia kovoti. Todėl 
įvykus atviram antirevoliucionierių ir katalikų aljansui (šios grupės 
nuomone, tai buvo didžiausia niekšybė), grupė 1897 m. 
transformavosi į atskirą politinę partiją - Istorinį krikščionių rinkiminį 
aljansą. Bet po nepriklausomų antirevoliucionierių šefo Savornin — 
Lohmano ir istorinių krikščionių frakcijos lyderio Vissero pastangų 
šios dvi naujos partijos'** susiliejo į vieną politinę partiją - Istorinę 
krikščionių uniją. 

Taigi Olandijoje galop susiformavo dvi politinės protestantų 
partijos: viena antirevoliucionierių, o kita — istorinių krikščionių. 
Pastaroji, palyginti su pirmąja, labiau konservatoriška socialiniu 
požiūriu ir labiau laikosi tradicionalizmo religiniu požiūriu. Ji 
akcentuoja istorinį olandų tautos ir valstybinių institucijų 
krikščioniškumą. Savo mokyklų programoje ši partija reiškiasi kaip 
prisiekusi privataus mokymo šalininkė, bet šito reikalauja ne taip 
įsakmiai kaip antirevoliucionieriai. Tačiau valstybiniam mokymui 
ji stengėsi suteikti ryškesnį krikščionišką pobūdį. 

Katalikų partija. Katalikų partija yra reikšmingiausia Olandijos 
viešajame gyvenime. Realios organizacijos prasme ji nėra sena, kaip 


* Parti anti-rėvolutionnaire indėpendant. 
196 Prie šių dviejų partijų taip pat prisijungė autonomiška istorinių krikščionių grupuotė iš Fryzijos pro- 
vincijos. 

ir kitos politinės šalies partijos. Bet savo dvasia, kaip rašė pagrindinis 
jos kūrėjas Schaepmanas, "Katalikų partija Nyderlanduose visų 
pirma yra tradicinė partija. Istorija ją sukūrė ir daro tokią, kokia ji 
dar tebėra“??. 

Po religinio karo, kuris įgijo kovos už nepriklausomybę pobūdį 
(prieš ispanų valdymą), į Olandiją atkeliavus protestantizmui, 
katalikybė tapo mažumos religija'?**. Katalikai prarado visas politines 
ir pilietines teises. Ilgą laiką katalikiškas mokymas ir viešos apeigos 
buvo uždrausti. XVIII a. katalikams jau leista rinktis kai kuriuose 
namuose, bet jie vis dar tebebuvo išstumti iš valstybinių tarnybų ir 
nacionalinio gyvenimo. 

Į Nyderlandus persimetusi Prancūzijos revoliucija katalikams 
grąžino pilietines ir politines teises. 1798 m. konstitucija suteikė 
laisvę, kuria jie pasinaudojo ir grąžino į gyvenimą savo religinę 
organizaciją. Tačiau ši laisvė buvo daugiau teorinė, nes iš tiesų, 
nors nuo šiol kalvinizmas ir liovėsi buvęs oficialia valstybine religija, 
protestantai tebelaikė katalikus įsibrovėliais. 

Iš tiesų tik 1848 m. konstitucija leido katalikams visiškai atgauti 
savo teises ir pasirodyti politinėje arenoje. Parlamentinės veiklos 
pradžioje katalikai palaikė liberalų pastangas įdiegti modernių teisių. 
Tačiau mokyklų problema iš esmės suardė liberalų ir katalikų aljansą. 

1857 m. mokyklų įstatymas įteisino neutralią valstybinę 
mokyklą ir grynos ir paprastos mokyklinės laisvės be valstybės 
pagalbos principą. Katalikų dauguma (kaip ir antirevoliucinė partija) 
reikalavo peržiūrėti įstatymą. Kolektyvinis 1868 m. vyskupų raštas, 
kuriame susiskaldžiusiems katalikams nurodomos jų pareigos ugdyti 
savo pačių vaikus, grąžino santarvę ir tapo katalikų kovos dėl 
privataus mokymo programa. 

Po pralaimėjimo kuriant ir leidžiant 1878 m. mokyklų įstatymą 
(jis įteisino liberalų reikalavimus) katalikai pajuto, kad jiems trūksta 
politinės organizacijos. Nuo 1881 m. katalikų dvasininkas 
Schaepmanas ėmėsi kurti demokratinės pakraipos katalikų partiją. 
Jo pastangos buvo vainikuotos 1886 m., kai katalikai parlamentarai 
patvirtino savo programą. Jų programos socialinės dalies pagrindą 
sudarė enciklika Rerum Novarum. 


97 P. Verschave, 1910, p. 13. 

'98 Pagal 1920 m. gyventojų surašymo duomenis, Olandijoje buvo 2 400 000 katalikų. Pagal 1930 m. 
surašymo duomenis, Olandijoje iš viso buvo 7 290 388 gyventojai (žr. Salverda de Grave, 1932, 
p.108 ir 38). 

Švietimo srityje teorinė ir praktinė katalikų partijos pozicija 
atitiko 1868 m. paskelbto kolektyvinio vyskupų laiško principus ir 
buvo beveik identiška antirevoliucionierių pozicijai. Kaip ir 
pastarieji, katalikų programa reikalauja realios teisinės ir faktinės 
privataus ir valstybinio mokymo lygybės. Teoriškai jų idealą buvo 
suformavęs dar Groenas van Prinstereris: privati mokykla turi būti 
taisyklė, o valstybinė mokykla - jos priedas. 

Krikščioniškųjų partijų koalicija. Kova dėl mokyklos suvienijo 
bendrai veiklai protestantų ir katalikų partijas. Maždaug pusę 
amžiaus ši kova Olandijos vidaus politiką buvo pavertusi garsiąja 
krikščioniškųjų ir ateistinių principų Antiteze. "Preliminariniu raportu 
dėl 1907 m. biudžeto svarstymo“, atsakant į kairiųjų partijų kritiką, 
pabrėžiama ši politinio gyvenimo ypatybė: "Anksčiau būta įvairių 
niuansų: politinių liberalų iš vienos pusės ir įvairių atspalvių politinių 
konservatorių iš kitos pusės. Tačiau pamažu, išsprendus esmines 
politinių nesutarimų priežastis, o religinėms problemoms ir kovai 
dėl mokymo iškylant į pirmąjį planą, partijų išsidėstymas kito — vis 
dažniau ėmė jungtis tie, kurie laikėsi Dievo apreikštų tiesų, prieš 
tuos, kurie daugiau ar mažiau pripažino proto savarankiškumą. Taigi 
pozityvaus krikščioniškojo tikėjimo grupuotės, aplinkybėms verčiant 
ėmusios gerbti ir pasitikėti viena kita, ir politikoje kartu ėmėsi 
bendros veiklos, kurios nesukurtų joks partijos lyderis savo įtakos 
galia ir nesusilpnintų jokia opozicija“ '??. 

Suvokusios, kad kova vyksta jau ne tarp protestantizmo ir 
katalikybės (kaip XVII a.), o tarp pačios religijos Ir daugiau ar mažiau 
atvirai pasireiškiančio ateizmo arba indiferentizmo, bei aplinkybių 
priverstos drauge kovoti dėl tų pačių principų, katalikiškosios partijos 
iš pradžių sudarė nebylų faktinį aljansą, o kai visuomenė jau buvo 
pasiruošusi, jį pakeitė oficiali krikščioniškųjų partijų koalicija, kuriai 
beveik iki pat mūsų dienų buvo lemta pirmauti politiniame 
Nyderlandų gyvenime?“?, 


2. KAIRIOSIOS PARTIJOS 

Liberalų judėjimas ir partijos. Liberalų olandų judėjimą 
paskatino Prancūzijos revoliucija. Jo doktrinos pagrindą sudarė 
tautos suverenumo principas ir ekonominio liberalizmo sistema. 


199 P. Verschave, 1910, p. 243. 
20 Šį „krikščioniškoji koalicija“ liovėsi oficialiai egzistavusi 1925 m. lapkričio mėn. Istoriniams krikš- 
čionims atsisakius suteikti prašomų kreditų ambasadai prie Šventojo Sosto. Žr. P. Verschave, 1929. 

Jis netrukus buvo pastebėtas viešajame Olandijos gyvenime. 
Pirmosios XIX a. pusės pabaigoje šis jaunas ir entuziastingas 
judėjimas jau buvo toks stiprus, kad 1848 m. konstitucija jam leido 
įvertinti savo principus - įsijungti į politinį Olandijos gyvenimą ir 
atgaivinti jį moderniomis tiesomis. Kai 1849 m. valstybę ėmė valdyti 
liberalų sudarytas ministrų kabinetas, vadovaujamas didžiojo lyderio 
Thorbecke'o, jai palaikyti šalyje susikūrė didelė liberalų partija, kuri, 
nors viduje ir susiskaidžiusi, beveik pusę amžiaus dominavo 
politiniame Olandijos gyvenime. Liberalų partijos iškilimas į valdžią 
buvo naujo mąstymo priešinimasis protestantiškajam konservaty- 
vizmui. Svarbiausios liberalų partijos bruožas — aistringa meilė 
laisvei, kurią ji pripažino ir kurios reikalavo visiems. Laisvė 
liberalams — pati sau tikslas. Jie siekė, kad valstybė laikytųsi 
sisteminio neutralumo, būtų pasyvi tiek konfesijų, tiek ir bet kokiai 
individualiai ar visuomeninei veiklai, kuri nepavojinga viešajai 
tvarkai, ir kad jos veikla tik užtikrintų laisvą individualių teisių 
funkcionavimą. 

Valstybės nesikišimas* buvo pagrindinis liberalų teorijos 
principas. Teoriją skelbė neginčijamas šios partijos lyderis profesorius 
Thorbecke'as, 25 metus vadovavęs jos veiklai ir užtikrinęs partijos 
vieningumą. Tačiau pramonės pokyčiai ir apskritai naujos gamybos 
sąlygos bei ekonominė krizė, kurį laiką siautėjusi antrojoje XIX a. 
pusėje, skatino naujas socialines reikmes. Taip atsirado marksistinis 
socializmas ir, pamažu įsitvirtindamas Olandijoje, pasiūlė radikalių 
sprendimų. 

Tokia padėtis teikė vis daugiau rūpesčių, liberalų partijai, 
skelbusiai nesikišimo* doktriną, ir turėjo neišvengiamai sukelti iš 
pradžių vidinį skilimą, o paskui - ir partijos iširimą. Vieni liberalai 
baisėjosi, matydami plečiantis valstybės intervenciją, o kiti ją laikė 
dar nepakankama. Nors kova dėl mokyklos kurį laiką dar galėjo 
išsaugoti jų nebetikrą sąjungą, tačiau po 1889 m. mokyklų įstatymo, 
truputėlį apmalšinusio protus iškilus kitoms socialinėms 
problemoms, ši sąjunga tapo nebeįmanoma. 

Troelstra, vienas iš svarbiausių socialistų vadų, 1904 m. gruodį 
savo kalboje Antruosiuose rūmuose, nebijodamas apsirikti, išdrįso 
taip apibūdinti liberalus: "Antrasis mano uždavinys yra pažvelgti į 


* Non-interventionisme. 


kairę, pažvelgti į... ką? liberalų partiją? Negalima to teigti. Į liberalų 
partijas? Ir taip sakyti nevalia. Vienas garbingas oratorius kalbėjo 
apie "neorganizuotus liberalus". Taigi aš turiu sakyti taip: pažvelgti 
į skirtingus asmenis ir skirtingas grupuotes, kurie, pasivadinę 
liberalais, sėdi toje Rūmų pusėje“??' . Ir iš tiesų, kadaise galinga ir 
didelė liberalų partija nebeegzistavo. Spaudžiant naujoms 
socialinėms reikmėms, iš jos susidarė trys srovės, suformavusios 
atskiras liberalios pakraipos partijas. 

Senoji liberalų partija. Tai buvusios didelės partijos likučiai ir 
jos tradicijų tęsėjai, kurių reikšmė politiniame gyvenime ilgainiui 
mažėjo. Prieš dvejus paskutinius rinkimus šios partijos vardas visai 
išnyko iš parlamentinės arenos. 

Liberalų unija (pažangieji liberalai)??? . Naujos tendencijos 
pamažu ryškėjo dar buvusioje liberalų partijoje. 1891 m. pažangieji 
liberalai jau atskirai paskelbė rinkiminį manifestą, o 1896 m. 
pasirodė Liberalų unijos programa. Joje teigiama, kad liberalų partija 
turi "atsikratyti vyriausybinio individualizmo, remti likimo 
nuskriaustuosius, aktyvinti visuomenės gyvenimą, ugdyti 
solidarumą, plėsti valstybės atsakomybę, suteikti platesnes balsavimo 
teises"203 . Taigi užuot laikiusis nesikišimo politikos, Unija pripažino 
daugiau ar mažiau energingą valstybės veiklą. 

Liberalų demokratų lyga (Vrijzinnig Democraten). Ji atsirado 
suskilus pažangiesiems liberalams. 1901 m. kairysis Liberalų unijos 
sparnas paliko partiją ir kartu su Amsterdamo radikalų lyga įkūrė 
naują liberalų partiją, pavadintą "Liberalų demokratų lyga". 

Nesikišimo principui liberalai demokratai priešpriešino 
energingą valstybės veiklą ir reikalavo daugybės socialinių 
demokratinių reformų. Nuo socialistų jie skyrėsi tuo, kad nepritarė 
socialinių klasių kovai ir prisiekė šių klasių darną, kurią valstybė 
turėtų puoselėti. 

Liberalų pozicija mokyklų klausimu. 

Buvusi liberalų partija (ir jos sekėjai) buvo sudaryta iš religijai 
indiferentiškų elementų ir gana agresyvių laisvamanių, kurie buvo 
ir liko ryžtingi neutralaus valstybinio mokymo šalininkai bei gynėjai. 


21 P. Verschave, 1910, p. 106. 

221921m. Liberalų unija kartu su keliomis panašių tendencijų mažesnėmis grupuotėmis įsteigė Laisvės 
lygą (Vrijheidsbond), naują liberalų partiją. Žr. Salverda de Grave, 1932, p. 96. 

203 P. Verschave, 1910, p. 139. 

"Liberalų partijoje yra gana gausi grupė asmenų, nusiteikusių prieš 
konfesinį ugdymą ir negalinčių sutikti, kad jį subsidijuotų valstybė", — 
rašo Romainas Moyersoenas??*. Visos nuolaidos privačiam mokymui 
buvo gautos prieš pastarųjų valią, ir net jeigu jie suteikdavo jam 
kokių nors privilegijų, tai dažniausiai dėl visai kitų priežasčių. 

Antitezė* , mokyklinių kovų padarinys, vis dar buvo pagrindinis 
partijas skiriantis veiksnys. Nuo šio amžiaus pradžios krikščioniškoji 
koalicija ėmė vis labiau dominuoti politiniame Olandijos gyvenime. 
Tuo pat metu kai kurie kairiųjų vadai ypač stengėsi, kad politinės 
koalicijos kurtųsi kitokiais pagrindais, pavyzdžiui, pagal demokra- 
tines ar socialines pažiūras, nes tarp dešiniųjų buvo demokratų, o 
konservatorių — tarp kairiųjų. "Jei tokio sutarimo būtų pasiekta, — 
aiškino Th. Verhoevenas, — Antitezei ateitų galas, ir nuo šiol 
parlamentą sudarytų kitos dvi didelės grupės: demokratai ir 
konservatoriai. Tačiau mokyklinė kova per daug tvirtai suvienijo 
dešiniųjų partijas, ir kol ji truko, beveik nebuvo galimybių, 
trokštamiems partijų paskirstymo pokyčiams. Todėl liberalų partijoje 
vis gausėjo balsų, reikalaujančių nusileisti dešiniųjų norams dėl 
mokyklos"205, 

Spaudžiant dar ir kitiems socialiniams poreikiams, liberalų 
vyriausybės valdymo metu peržiūrint konstituciją 1917 m., 
Pagrindinis įstatymas buvo papildytas finansinės valstybinio ir 
privataus ugdymo lygybės** principu. 

Socialistinis judėjimas ir partija. Vokietijoje gimęs ir vystęsis 
marksistinis socializmas greitai rado atgarsį ir Olandijoje. Prieš 
įsisteigiant organizuotai socialistų partijai, socializmo dvasia buvo 
persiėmę kai kurie liberalių darbininkiškųjų asociacijų nariai. 

Priversti atsiskirti, prieš tai įsteigę tris grupuotes, 1881 m. 
socialistai įkūrė socialdemokratų lygą — "Social-demokratische 
Bond“. Vadovaujant energingam lyderiui, buvusiam pastoriui 
Domelai Nieuwenhuisui, olandų socializmas greitai plito. 1887 m. 
Domela Nieuwenhuisas tapo pirmuoju socialistų deputatu 


24 R. Moyersoen, 1895, p. 125. 
* Žr. p. 121. 
205 Th. Verhoeven, 1926, p. 18. 
** Autorius čia vartoja terminą „pėrėguation financiėre“, t.y. „tolygus lėšų paskirstymas“ arba „lygios 
proporcijos įvedimas". 

Parlamente. Tačiau 1891 m. pralaimėjęs ir susipykęs su vokiečių 
socialistais, jis nusprendė pasitraukti iš politinės arenos ir imtis atvirai 
revoliucinės veiklos. 1892 m. vykusiame kongrese Lyga paskelbė 
savo programą, kurioje pareiškiama, "kad ji tęs dabartinių socialinių 
sąlygų destrukciją visais teisėtais ir neteisėtais, taikiais ir karingais 
būdais"'20*, 

Parlamentinės veiklos šalininkai pasitraukė iš Lygos ir 1894 m. 
įsteigė naują organizaciją "Socialdemokratische Arbeiderspartij" — 
socialdemokratinę darbo (darbininkų) partiją, kurios lyderiu tapo 
P. J. Troelstra. Ši nauja revizionistinės* pakraipos marksistinio 
socializmo partija dėl savo lanksčios, laiko dvasią atitinkančios 
reformizmo politikos tapo viena iš galingiausių šiuolaikinės 
Olandijos organizacijų. Jos pozicijos mokymo klausimais skyrėsi 
nuo liberalų pozicijų. 

Socialistinio judėjimo pradžioje Domela Nieuwenhuisas ir jo 
draugai buvo karšti mokymo laisvės šalininkai. 1889 m. įstatymą, 
praplėtusį privataus mokymo teises ir įteisinusį subsidijavimo 
principą, jie atmetė tik dėl tų sąlygų, kurias šis įstatymas kėlė 
privačiam ugdymui, ir todėl, kad jis išlaikė neutralų oficialiojo 
ugdymo pobūdį. Iš tiesų buvo manoma, kad to meto socialistinės 
asociacijos siekė įstatymui prieštaraujančių tikslų, todėl jos negalėjo 
gauti juridinio statuso ir pasinaudoti įstatymu, įteisinančiu 
subsidijuojamą privatų mokymą. 

Socialistai priešinosi valstybinei mokyklai, nes šioji turėjo būti 
neutrali. Anot D. Nieuwenhuiso, "neutrali mokykla - tai negyva, 
bedvasė mokykla, tikras automatas“ (Sociėtėt Nouvelle, 1894)297 . 
Neutralios oficialiosios mokyklos įteisinimas jo požiūriu prilygo 
didžiausios netolerancijos aktui, "nes egzistuoja sutartinis melas, ir 
aš, kaip socialistas, sakė jis,- negaliu leisti, kad mano vaikai būtų 
auklėjami socialinių prietarų atmosferoje"29*. Todėl D. Nieu- 
wenhuisas ir jo draugai reikalavo visuotinės mokymo laisvės ir siūlė 
privalomą valstybinį mokymą, bet su doktrinine mokyklų 


206 P. Verschave, 1910a, p. 206. 
* Revizionizmas - tarptautinio darbininkų judėjimo oportunistinė kryptis, atmetanti pagrindinius mark- 
sizmo teiginius, propaguojanti reformizmą. 
207 R. Moyersoen, 1895, p. 130. 
208 Ten pat. 

autonomija. Tokia olandų socialistų nuostata ir D. Nieuwenhuiso 
pažiūros labai skyrėsi nuo tuometinių vokiečių socialdemokratų 
pažiūrų, atsispindėjusių jų naujojoje Erfurto programoje 1891 m. 
Pastaroji siūlė nutraukti oficialias subsidijas religinių pakraipų 
mokykloms bei asociacijoms ir reikalavo supasaulietinti pradinę 
mokyklą, pasaulietinės valstybinės mokyklos lankymą padaryti 
privalomą, o mokymą joje - nemokamą?“ . 

Nuo D. Nieuwenhuiso atsiskyrę olandų socialistai pritarė ne 
visoms jo mintims dėl mokymo, ypač dėl neutralios valstybinės 
mokyklos, tačiau jie lygiai taip pat nepritarė ir Erfurto programoje 
vyravusioms idėjoms. Jų 1902 m. kongresas priėmė štai tokią 
rezoliuciją dėl mokymo problemos: 

"SDAP*, socialdemokratinės darbo partijos, kongresas 
reikalauja, kad valstybė pasirūpintų, jog visur būtų teikiamas 
privalomas ir nemokamas pradinis mokymas; 

būtina, kad pradinis ugdymas atsigautų, kad valstybė jį 
kontroliuotų ir padengtų visas jo išlaidas; 

konstatuojame, kad Nyderlandų darbininkų klasės dauguma 
nori savo vaikams konfesinio ugdymo, ir siūlome jiems 
neprieštarauti, nes socialinei demokratijai nevalia žlugdyti 
darbininkų klasės vienybės dėl keleto su teologinėmis diskusijomis 
susijusių problemų; 

sutinkame, kad privačiai mokyklai būtų sudarytos tokios pat 
materialinės sąlygos kaip oficialiajai mokyklai, atsižvelgta į mokytojų 
socialinę padėtį; valstybė turi užtikrinti tėvams teisę rinktis priimtiną 
mokyklą; 

skelbiame, jog esam pasiruošę imtis veiksmų abiejų ugdymo 
rūšių finansinei lygybei įgyvendinti tik tuomet, kai visos minėtos 
sąlygos bus įvykdytos"2'9, 

Tokią olandų socialistų poziciją dėl mokymo problemos, 
skirtingą nuo daugelio kitų šalių socialistų pozicijų, galima paaiškinti 
specifinėmis Olandijos politinio, socialinio ir religinio gyvenimo 
sąlygomis. Kaip matyti, nors olandų socialistai seniai buvo pasirengę 
kelti reikalavimus dėl privataus mokymo, tačiau taip darė daugiau 
iš oportunistinių paskatų nei dėl paties mokyklinės laisvės principo. 


29 W. Ofienstein, p. 11. 
* Socialdemokratische Arbeiderspartij. 
20 T. Verhoeven, 1926, p. 22. 

Iš tiesų didžioji dauguma darbininkų katalikų ir nemažai 
darbininkų protestantų liko ištikimi savo religijoms. Veikiant šiai 
abipusei įtakai, kova dėl mokyklos stiprino religinius jausmus bei 
ryšius, todėl dešiniųjų ir krikščionių koalicijos bloko nariai labai 
skyrėsi socialiniu požiūriu. Revizionistinės pakraipos socialistai 
manė, jog visai tinkama gilinti darbininkų klasės skilimą kovojant 
prieš konfesinę mokyklą. Jų lyderis ir pagrindinis 1902 m. pasiūlymų 
paketo iniciatorius Troelstra partijos leidinyje Het Vo/k (1902 01 28) 
nurodė, kad "norint išgelbėti klasių kovą, reikia palikti ramybėje 
religinę kovą"2V. 

Socialistai gerai suvokė, kad jeigu jiems pavyktų socialinių 
interesų pagrindu sudaryti naujas parlamentines koalicijas, jų 
veikimo ir socialistinių reformų galimybių laukas smarkiai išsiplėstų. 
Tai paaiškina lojalų socialistų partijos bendradarbiavimą vykdant 
1917 m. ir 1920 m. mokyklų reformas, kurios įvedė beveik visišką 
teisinę ir faktinę privataus pradinio ugdymo ir valstybinio pradinio 
ugdymo lygybę. 


B. Pradinio mokymo tvarkos kilmė ir raida 
I. DABARTINĖS MOKYKLŲ SISTEMOS IŠTAKOS 


Dabartinės olandų mokyklų sistemos pradžios reikia ieškoti 
XVIII a. pab. — XIX a. pr. Iš pradžių ji kūrėsi veikiama Prancūzijos 
revoliucijos idėjų. 

Iki XIX a. Olandija neturėjo nacionalinio valstybinio ugdymo. 
Pradinis mokymas buvo patikėtas provincijų administracijoms, 
miestams, komunoms ar net kai kuriems notabliams* . Pagal 
valstybės dvasią mokyklos buvo konfesinio pobūdžio ir 
kontroliuojamos kalvinistų Bažnyčios. Katalikų Bažnyčia buvo 
nušalinta nuo ugdymo reikalų. Jos nariai net neturėjo teisės nei 
dėstyti, nei steigti savo mokyklų. 

Revoliucijos metu šalį užkariavus prancūzams, jos idėjų 
veikiama 1795-aisiais Olandija sukūrė Batavijos respubliką** — 


2! Ten pat, p. 21. 

* Notabliai (pranc. notable - žymus) - žymūs aukštuomenės atstovai (aukštieji dvasininkai, bajorai, 
miesto aukštuomenė), karaliaus patariamojo organo atstovai. 

** Batavijos resp. (lot. batavi, olandai), valstybė (1795-1806), Prancūzijos sukurta jos užimtoje Olan- 
dijoje. Olandija paskelbta Batavijos respublika — pagal senųjų atsikėlėlių į Nyderlandus batavų 
(germanų gentis) vardą. 1806 m. Napoleonas I paskelbė respubliką Olandijos karalyste; karaliu- 
mi paskyrė brolį Liudviką Bonapartą. 

pasaulietinę valstybę, kurioje Bažnyčia buvo atskirta nuo valstybės 
ir paskelbta politinė lygybė, religinė laisvė bei švietimas kaip 
valstybės funkcija. Švietimas neteko savo konfesinio pobūdžio. 

1798 m. Konstitucija mokymą pavertė valstybės tarnyba. 
Vėliau, laikydamasi bendrosios šalies politikos ir veikiama 
Napoleono idėjų, valdžia aiškiai siekė centralizuoti ir suvienodinti 
ugdymą. Pirmieji švietimo įstatymai ir ypač jų praktinis taikymas 
buvo tų siekimų rezultatas. Šie įstatymai ir sąlygų, kuriomis jie buvo 
priimti bei vykdomi, visuma yra dabartinės mokyklų sistemos išeities 
taškas. Sistemos raidoje nuo jos atsiradimo iki mūsų dienų galima 
išskirti 4 periodus : 

1) faktinio monopolio periodas (1801-1857); 

2) nevalstybinio privataus mokymo periodas (1857-1889); 

3) valstybinio privataus mokymo įsitvirtinimo periodas (1889— 

1917/20); 
4) dabartinis vien tik valstybės pastangomis įgyvendinto priva- 
taus mokymo režimas ir jo įgyvendinimas. 


II. FAKTINIO MONOPOLIO PERIODAS (1801-1857) 


Pirmasis švietimo įstatymas, turėjęs įgyvendinti 1798 m. 
konstitucijos idėjas apie ugdymą, buvo paskelbtas 1801-aisiais. 
Mokymo organizavimą jis patikėjo komunoms, o centrinei valdžiai 
mokyklų inspektavimą. Pradinių klasių mokytojai turėjo atitikti tam 
tikras sugebėjimų ir dorovės sąlygas. 

Įstatymas įteisino sąlyginį neutralumą; reikėjo gerbti visas 
konfesijas, atsižvelgiant į bendrus jas vienijančius bruožus, t.y. gerbti 
tam tikrą prigimtinę religiją. Pavyzdžiui, mokytojas turėjo pagarbiai 
kalbėti apie Aukščiausiąjį, bet negaėjo leistis į dogmatinius 
aiškinimus. Be to, pagal įstatymą du pusdieniai per savaitę buvo 
skirti vaikų religiniam ugdymui jų pačių bažnyčiose. Įstatymas 
pripažino asmenų teisę steigti privačias mokyklas, jei bus gautas 
komunos valdžios leidimas ir privatūs mokytojai pateiks tokias pat 
garantijas, kaip ir komunų mokyklų mokytojai. 

Šis įstatymas buvo trumpalaikis. Vis labiau stiprėjo 
centralizavimo idėjos, kurios turėjo būti įteisintos nauju įstatymu. 
Pastarasis, labai aiškiai remiantis šias idėjas, buvo pristatytas ir 
priimtas 1806 m. Kaip tik jį įvedant respubliką pakeitė monarchija, 
bet karalius Liudvikas Bonapartas įstatymą ratifikavo ir leido vykdyti. 

Įstatymas patvirtino absoliučią valstybės teisę valdyti privatų 
ugdymą ir leido komunoms pačioms steigti vyriausybės valdomas 
ir kontroliuojamas mokyklas. 

Doktrinos požiūriu, kaip nurodė dar 1801 m. įstatymas, 
valstybinė mokykla turėjo būti neutrali. Šis sąlyginis neutralumas 
nebuvo nei ateizmas, nei indiferentiškumas, nes prie įstatymo pridėto 
reglamento 22 str. sakoma: "Mokymą reikia organizuoti taip, kad 
tinkamų ir naudingų žinių įsisavinimas būtų susietas su protinių 
savybių ugdymu ir mokiniams būtų įdiegtos visos krikščioniškos ir 
socialinės dorybės“?! 

Taigi pagal įstatymą mokytojas galėjo ir privalėjo mokyti 
bendrųjų krikščionybės tiesų, kuriomis remiasi visa dabartinė 
civilizacija, tačiau šis mokymas buvo apribotas. Mokytojas negalėjo 
svarstyti dogminių klausimų, kuriuos kiekvienas tikėjimas 
interpretuoja skirtingai. Pagrindinių religinių konfesijų dvasininkai 
buvo kviečiami užpildyti šią spragą po pamokų. 

Kiekviena pamoka užbaigiama krikščioniška malda. 

Pagal teisinius tekstus privatūs asmenys taip pat galėjo kurti 
mokyklas, tačiau jie turėjo gauti aiškų valstybinės valdžios leidimą. 
Įstatymas nurodė valdžios institucijoms, kad jos šykščiai dalytų 
leidimus privačioms mokykloms steigti, kad būtų užkirstas kelias 
sparčiai jų plėtrai?9. 

Nors teoriškai mokymo laisvė nebuvo panaikinta, dėl griežtos, 
sąmoningai nepalankios privačiam ugdymui taikomos 
reglamentacijos jos nebuvo, arba tikriau — beveik neliko. 
Administraciniu požiūriu pakakdavo, kad privati mokykla gautų nors 
kokią valstybės, provincijos, komunos ar net labdaringos arba 
religinės organizacijos paramą, ir ją imta laikyti valstybine. Taigi 
privačia mokykla vadinta tik toji, kuri buvo išlaikoma vien iš mokinių 
mokamų užmokesčių. 

Privačių, kaip ir valstybinių mokyklų mokytojams, buvo privalu 
turėti Oficialios provincijų komisijos išduotus kvalifikacinius 
diplomus: 

Tai būdingiausi įstatymo, kuris yra pagrindinis dabartinės 
mokyklų sistemos šaltinis ir kuriam buvo lemta pusę amžiaus tvarkyti 
pradinio ugdymo reikalus, bruožai. 


212 R. Moyersoen, 1895, p. 4. 
"5 F. Bachmann, 1928, p. 8. 

Iš pradžių šis įstatymas sutiktas palankiai, tačiau po Liudviko 
Bonaparto valdymo ir 1811 m. spalio 22 d. dekreto, prijungusio 
olandų mokyklų sistemą prie imperatoriškojo Universiteto, jo 
vykdymas sukėlė didelį nepasitenkinimą, ypač katalikiškose olandų 
provincijose ir Belgijoje, sujungtoje su Olandija 1815 m. 

Jau žinome, kokie buvo šiuo įstatymu remiamos olandų 
vyriausybės mokyklų politikos padariniai Belgijoje. Olandijoje, kaip 
ir kitose šalyse, įgyvendinti sąlyginį ugdymo neutralumą buvo 
sunkiau, nei paskelbti jį teisiniuose raštuose. 

Visuomeniniai papročiai dar buvo persmelkti kalvinizmo; tai 
darė poveikį mokyklai ir skatino katalikų nepasitenkinimą. Per 
Olandijos istorijos pamokas, pavyzdžiui, kalbant apie 
protestantizmo atsiradimą, ispanų viešpatavimą, kovą dėl 
nepriklausomybės ir pan., kildavo aibė labai delikačių klausimų. 
Šiuo požiūriu kai kuriose valstybinėse mokyklose ne visuomet buvo 
laikomasi įstatyme nurodyto neutralumo. Kita vertus, liberalios 
idėjos, dariusios nemažą įtaką mokytojams, o per pastaruosius ir 
pačiam ugdymui, taip pat kurstė kai kurių protestantų reakciją. 

Nepasitenkinimas, ypač katalikų, dėl to, kad privačios 
konfesinės mokyklos sistemingai negaudavo leidimo, nors jis būdavo 
nesunkiai duodamas kitoms, oficialų neutralumo tipą atitinkančioms 
privačioms mokykloms, vis didėjo. Godefroi, tapęs ministru 1860 m., 
sakė: "Galiu pagrįstai kalbėti, nes, galiojant 1806 m. įstatymui, 
daugelį metų buvau vietinės Amsterdamo komisijos narys. Aš dažnai 
piktindavausi dėl to savavališkos atsisakymo duoti leidimą, visuomet 
pasitelkiant stereotipinį motyvą — esą nėra būtinybės"'?!*. 

Belgijos atsiskyrimas, jos demokratinė Konstitucija, įteisinanti 
visišką ugdymo laisvę, turėjo tam tikros įtakos olandų 
visuomeniniam gyvenimui ir viiešosios nuomonės formavimuisi. 
Daugelyje straipsnių lyginamos šių dviejų šalių mokyklų sistemos ?"?. 

Privataus mokymo šalininkai pabrėžė tėvų teisę visagalės 
valstybės akivaizdoje. Kolektyvinis tėvų sąjūdis ėmė kovoti prieš 
galiojantį švietimo režimą. Nepatenkinti katalikai ir protestantai 
(pastarieji vadovaujami galingo vadovo Groeno van Prinstererio) 
pradėjo dar energingiau steigti privačias mokyklas. 


24 P. Verschave, 1910, p. 8. 
25 J. Schrėteler, 1931, p. 33. 

Taip toliau tęstis negalėjo. Nuolat steigiant ir skatinant neutralias 
visiems prieinamas valstybines mokyklas ir lygia greta, sistemingai 
trukdant steigti privačias mokyklas, siekta sukurti moralinę tautos 
vienybę, nepriklausomą nuo religinių ir doktrininių skirtumų, tačiau 
rezultatas. 

Pamažu viešajai nuomonei ėmė įgristi galiojantis švietimo 
režimas. Kai spaudžiant liberalioms idėjoms šalis panūdo 
Konstitucijos peržiūrėjimo, o vėliau - ir parlamentinės santvarkos, 
1806 m. įstatymu pagrįsta mokyklų sistemos kritika ir mokymo 
laisvės reikalavimai tapo labai griežti. 

Pagaliau revoliuciniais 1848 metais katalikų palaikomi liberalai 
galėjo peržiūrėti Konstituciją liberaliųjų tendencijų požiūriu. Be 
kitų šiuolaikinių teisių, į Konstitucijos tekstą labai aiškiai buvo įrašyta 
ir mokymo laisvė. 

Naujosios Konstitucijos 194 straipsnis skelbė: "Valstybinis 
mokymas yra nuolatinio vyriausybės rūpinimosi objektas. 
Valstybinio švietimo organizavimą reglamentuoja įstatymas, 
nežeisdamas niekieno religinių įsitikinimų. Valdžios rūpesčiu visoje 
karalystėje bus teikiamas pakankamas pradinis mokymas. Mokymas 
yra laisvas; valdžios priežiūrą ir vidurinių bei pradinių mokyklų 
mokytojų kvalifikacijos ir dorovingumo egzaminą, — reguliuoja 
įstatymas. 

Kasmet generaliniai luomai pateikia karaliui raportą apie 
aukštųjų, vidurinių ir pradinių mokyklų padėtį". 

Papildomame straipsnyje buvo nurodoma priedermė 
galiojančią mokyklos teisę suderinti su konstituciniu laisvės principu. 

Naujasis švietimo įstatymas pakeitęs 1806 m. įstatymą, pasirodė 
tik po devynerių metų - liberalams atėjus į valdžią; įsigalėjo kita, 
naująją Konstituciją atitinkanti, dvasia. "Man būtų malonu- rašė 
liberalų ministras Thorbecke'as 1849 m. aplinkraštyje provincijų 
valdžiai,- jei valdžios institucijos, nagrinėdamos prašymus steigti 
privačias mokyklas, būtų kuo palankiausios ir atlieptų dabartinės 
Konstitucijos dvasią“?! , 

Vienas olandų mokyklų sistemos raidos periodas ėjo į pabaigą. 


*6 Fr. Bachmann, 1928, p. 11. 

11. NEVALSTYBINIO PRIVATAUS MOKYMO PERIODAS (1857-1889) 


Kuriant naujojo Konstitucijoje numatyto švietimo įstatymą, 
susidurta su daugeliu kliūčių. Parlamentinės grupuotės, iš tiesų 
atstovavusios vyraujančioms šalies visuomenės nuomonėms, 
nesutarė nei dėl valstybinio mokymo pobūdžio, nei dėl Konstitucijos 
tekste įrašytos mokymo laisvės koncepcijos. 

Liberalai, savo rankose turėję valdžią, nors ir pripažindami 
mokymo laisvę, norėjo, kad valstybės valdžia visapusiškai rūpintųsi 
tik neutralaus mokymo plėtote ir klestėjimu. Jie norėjo išlaikyti 
valstybinės mokyklos neutralumą tokį, kaip jis nusakytas 1806 m. 
įstatyme, ir išstumiant iš valstybinės mokyklos protestantų Bibliją 
bei katalikų katekizmą padaryti jį dar efektyvesnį. Sias priemones 
įteisinantys 1849 ir 1853 m. pateikti įstatymų projektai patyrė 
pralaimėjimą po antirevoliucionierių sukelto triukšmingo protestantų 
judėjimo. Antirevoliucionieriai kovojo prieš visus valstybinio 
mokymo neutralumą saugančius projektus ir reikalavo, kad 
mokymas remtųsi religiniu ugdymu, kuris taptų jo sudėtine dalimi. 
Be to, reikalaudami, kad būtų atsižvelgta į visų religinius įsitikinimus, 
jie norėjo, jog įstatymas numatytų vien protestantams, katalikams 
ir atitinkamai vien izraelitams skirtų mokyklų steigimą. Kaip tik 
tuomet jų lyderis Groenas van Prinstereris ištarė savo garsųjį, jau 
ne kartą minėtą šūkį, kad atskiros mokyklos turėtų būti taisyklė, o 
mišrios - tik išimtis. 

Naujasis įstatymo projektas (jis bus patvirtintas) buvo pagrįstas 
liberaliomis idėjomis. Jį 1857 m. vasario 27 d. pristatė ministras 
van Rappartas. 

Atmesdami protestantų kritiką, įstatymo kūrėjai aiškino, kad 
jų siūlomo neutralumo tikslas — ne padaryti mokymą nereliginį ar 
ištrinti religiją iš vaikų sąmonės, o tik apsaugoti valstybinį mokymą 
nuo kišimosi į dogmų sritį, kuri yra kiekvienos atskiros religijos 
reikalas. Valstybė, anot jų, turėjo nesivelti į religines diskusijas. 

Pagrindinis to meto olandų liberalizmo ideologas Thorbecke'as, 
savo baigiamojoje kalboje svarstant įstatymą aiškiai pabrėžė šį 
įstatymo bruožą: "Valdžia,- sakė jis,- veikdama ir leisdama veikti, 
yra taip pat nepriklausoma nuo bet kurios konfesijos, kaip ir 
konfesijos yra nepriklausomos nuo valstybės. Kadaise priklausomybė 
buvo abipusė. Nuo 1789 m. imta suvokti ir įstatymas paskelbė, kad 
religija visiškai priklauso religinės laisvės sričiai, kurios valstybinė 
valdžia neturėtų imtis valdyti. Šis didysis principas nebesukelia mūsų 

pasipriešinimo, tačiau koreliatyvus principas, sąlyga — valstybės 
nepriklausomybė nuo bet kokio dogminio tikėjimo — nepriimamas 
taip pat visuotinai. Ar tai, kad pasaulietinė valdžia nėra priklausoma 
nuo Bažnyčios, kaip ir Bažnyčia nuo pasaulietinės valdžios, reikia 
suprasti, jog krikščionybė yra svetima valstybei ir viskam, kas daroma 
valstybės vardu? Taip, jei tai krikščionybė tų, kurie sako: už mano 
tikėjimo yra tik netikėjimas, ir tie, kurie nesuvokia krikščionybės 
taip kaip aš, nėra krikščionys. Ne, ir aš sakau "ne", kai pripažįstama, 
kad krikščionybė yra aukščiau už visus dogminius skirtumus ir 
nesutarimus"?!?,, 

Thorbecke'as taip pat aiškino, kaip ir kokia prasme krikščionybė 
sudarys neutralumo pagrindą: "Krikščionybe persmelkti mūsų 
įstatymai, mūsų vyriausybė, mūsų socialinis gyvenimas ir mūsų 
papročiai; tačiau tai ne konkrečios bažnyčios krikščionybė. Tai 
šviesa, o įvairios religinės konfesijos tėra jos spinduliai, tai 
krikščionybė, esanti aukščiau už visus konfesinius nesutarimus, kaip 
kad žmonija yra aukšiau už visas formas ir sistemas, kuriomis 
kiekvienas pagal savo supratimą mėgina priartėti prie mokslo ar 
stengiasi jį išreikšti'?'?. Jis nurodė, kad "krikščionybė neliko 
Bažnyčioje, ji tapo visuomenine jėga — mūsų civilizacijos dvasia, 
srove, išplitusia visose visuomenės arterijose. Kaip tik šią 
krikščionybės įtaką savaime jaus liaudies švietimas, nesvarbu, ar 
įstatymas ją minės, ar nutylės“2'?., 

Tokia turėjo būti valstybinio švietimo įstatymo doktrina. 

Antirevoliucionieriai vėl ėmė atkakliai teigti, kad vietoj tokios 
neutralios mokyklos koncepcijos jau geriau būtų ateistinis mokymas, 
kuris, anot jų, nieko neapgaudinėtų ir kurio privalumas būtų tas, 
kad ilgai jis neišsilaikytų. 

Dauguma katalikų, pagal visiems bendrą taisyklę gavo taip 
lauktą mokymo laisvę, palaikė liberalus, teikdami pirmenybę 
teisiniam neutralumui prieš pozityvų krikščionybės mokymą, kuris 
būtų mokytojo protestanto rankose, kaip dažnai pasitaikydavo 
praeityje. 


27 D. Bacot, 1875, p. 21-22. 
24 P. Verschave, 1910 a, p. 59-60. 
23 Ten pat, p. 60. 

O privatus mokymas įstatyme pripažįstamas labai aiškiai. 
Privačių pradinių mokyklų mokytojai turėjo atitikti tuos pačius 
sugebėjimų ir dorovės reikalavimus, kaip ir valstybinių mokyklų 
mokytojai. Įstatymas leido privačioms mokykloms gauti subsidijas 
iš komunų, bet jas gavus reikėjo laikytis neutralumo, taikomo 
valstybinėms mokykloms, ir mokykla privalėjo priimti visų konfesijų 
mokinius. Įstatymų leidėjai dar laikėsi principo, kad Valstybės iždo 
subsidijomis gali naudotis tik visiems atviros mokyklos ir kad 
valdžios institucijų subsidijos visus, kurie gauna šią paramą, paverčia 
valstybine tarnyba. 

Palyginus su 1806 m., naujasis įstatymas praplėtė komunų 
teises organizuojant mokymą, tačiau drauge užkrovė joms didžiulę 
finansinę naštą. Komunų valdžia nuspręsdavo, kiek turi būti 
mokyklų, tam tikromis sąlygomis skirdavo ir atleisdavo valstybinių 
pradinių mokyklų mokytojus ir dalijo įstatymo reikalaujamus 
moralumo pažymėjimus, be to, turėjo padengti ir visas valstybinio 
mokymo išlaidas: atlyginimams, patalpoms, įrangai, šildymui ir pan. 
Valstybė privalėjo mokėti pensijas tik valstybinių mokyklų 
mokytojams pensininkams. Susitarusi su provincijos valdžia, ji galėjo 
skirti subsidijas kai kurioms komunoms, kurių išlaidos mokymui 
per daug slėgė biudžetą. “ 

Nepaisant stiprios antiradikalų opozicijos, už įstatymo projektą 
balsavo dauguma (47 balsai prieš 13 Antruosiuose rūmuose) ir 
1857 m. rugpjūčio 13 d. įstatymas buvo priimtas. 


*k* 


Šis įstatymas įsigaliojo kitų metų sausio 1 d. Nors dėl to, kad 
teisiškai jis, iš vienos pusės, pripažino mokymo laisvės principą, o 
iš kitos — sustiprino valstybinės mokyklos neutralumą, jį daugiau ar 
mažiau palankiai sutiko didžioji viešosios nuomonės dalis, tačiau 
šis pasitenkinimas neilgai truko. Priekaištų įstatymui greitai gausėjo, 
ir todėl jis buvo įgyvendintas ne taip sklandžiai. Antirevoliucionieriai 
kovojo prieš šį projektą nuo pat jo kūrimo pradžios; katalikų 
nuomonės šiuo klausimu išsiskyrė, bet nepatenkintųjų skaičius 
gausėjo kasmet. Įstatymo priešininkai maištavo prieš valstybinio 
mokymo neutralumą, laikydami jį faktiškai neįmanomu. 

Nors kasdieninis gyvenimas jiems pateikdavo įrodymų, tačiau 
buvo ir jų kritikos svarbą menkinančių veiksnių. Iš tiesų, visiškai 
protestantiškų ar katalikiškų provincijų komunų valdžia skirdavo 

savo tikėjimo mokytojus; /pso facto, valstybinė mokykla išlaikė tam 
tikrą konfesinį pobūdį. Deja taip buvo ne visoje šalyje. Egzistavo 
religiniu ar doktrinos požiūriu mišrūs kraštai; dideliuse miestuose 
šie skirtumai buvo labai ryškūs, ir kaip tik čia valstybinio mokymo 
neutralumo problema bei privačių mokyklų klausimas tapo ypač 
opus. 

Be to, įvairių konfesijų tikintieji nerimavo dėl daugumą 
vyriausybėje turėjusių liberalų, doktrinos evoliucijos. Jiems rodėsi, 
jog liberalai išėjo už savo indiferentiškumo ir religinio neutralumo 
ribų, kad galėtų daugmaž atvirai kovoti su religijomis. Schaepmanas, 
katalikų partijos steigėjas, primindamas katalikų ir liberalų 
bendradarbiavimą peržiūrint 1848 m. konstituciją ir rengiant 1857 m. 
įstatymą, taip aiškino jų išsiskyrimą ir naująją padėtį: "Po 
keturiasdešimties metų tenka pripažinti, kad tuometinė liberalų 
partija galėjo vadintis teisingumo ir laisvės partija. Žinoma, ji buvo 
kilusi iš revoliucinių sluoksnių, jos šaknys buvo 1879 m. principai, 
tačiau, turint galvoje reakcijos ir kontrevoliucijos piktnaudžiavimus, 
liberalizmas atrodė kaip išsigelbėjimas. Jis bylojo apie laisvę, jis 
vadavo, jis drąsino. Jis dar nebuvo absoliučiai doktrininis, dar 
nebuvo ir sektantizmo požymių. Katalikai buvo dėkingi už dabartį 
ir daug tikėjosi iš ateities"??? O kalbėdamas apie pasikeitusią 
pastarųjų poziciją dėl 1857 m. įstatymo režimo, Schaepmanas rašė: 
"kai kurie oficialios mokyklos neutralumą laikė dideliu laimėjimu — 
Biblija dingo iš mokyklos. Buvo tikima neutralumu, kuris būtų 
krikščioniškas, bet nežeistų izraelitų. Apsirikta, ir tai galima buvo 
pastebėti gana greitai. Neutralus mokymas kuo toliau, tuo labiau 
virto nereliginiu mokymu"22! , 

Mes nešiimsime svarstyti, ar tokia nuomonė apie liberalų 
partijos doktrinos transformaciją ir neutralaus mokymo esmę 
pagrįsta, ar ne. Tačiau reikia nepamiršti, kad panašūs vertinimai 
atsispindėjo visuose protestantų ir katalikų sluoksniuose. Kova dėl 
mokyklos įgavo vis didesnį užmojį ir darėsi svarbiausia šalies vidaus 
politikos problema. "Idėjų kova,- rašė Bachmannas,- iš pradžių 
vykusi uždarose grupėse, mokslininkų kabinetuose, mažai 
skaitomuose laikraščiuose, tautos išrinktųjų atstovų susirinkimų 


220 P. Verschave, 1910b, p. 222. 
221 P Verschave, 1910b, p. 15. 

erdvėje, nuo šiol plito su šimtą kartų didesne jėga iš kaimo į kaimą, 
gatvėse, net šeimos rate"??? 

Privačios mokyklos šalininkai 1860 m. įkūrė krikščioniško- 
tautinio mokymo asociaciją, o 1868 m. reformuoto mokymo 
asociaciją. Tais pat metais katalikų vyskupijai savo garsiuoju 
kolektyviniu įsaku suteikė katalikams požiūrių vienybę ir mokyklų 
programą: "Bažnyčia nori, kad jaunimas nutuoktų apie mokslą, bet 
sykiu ji nori, kad mokymas būtų visais atžvilgiais katalikiškas ir 
religinis. Kai, aplinkybėms susiklosčius, mokykloje neįmanoma gauti 
būtino ar visapusiškai Bažnyčios siekius atitinkančio mokymo, 
leidžiama stoti į nekatalikišką mokyklą, tačiau visuomet su sąlyga, 
kad ten nebus mokoma nieko, kas prieštarautų religijai ir dorovei"2?3, 

Toji dalis gyventojų, kurie buvo nepatenkinti neutralių 
valstybiniu mokymu ir norėjo suteikti savo vaikams integruotą 
ugdymą, atitinkantį jų tikėjimo dvasią, ieškojo išeities steigdami ir 
išlaikydami privačias mokyklas. 

Ištyrus švietimo padėtį tarp dviejų įstatymų, skaičiai rodo štai 
ką: 1858 m. sausio 1 d. šalyje buvo 3473 pradinės mokyklos, iš jų 
2516 valstybinės ir 957 privačios; iš pastarųjų tik 25 gaudavo 
komunų subsidijas. 1878 m. mokyklų skaičius padidėjo iki 3826, 
iš kurių 2731 — valstybinės ir 1095 privačios; iš pastarųjų 120 buvo 
subsidijuojamos.??* Iš šių duomenų labai aišku, kad privačios 
mokyklos sudarė trečdalį visų mokyklų skaičiaus. Tokia padėtis iš 
privačių mokyklų steigėjų ir jas lankančių vaikų tėvų reikalavo 
didelių finansinių išlaidų. Todėl tėvai, mokantys už privačias 
mokyklas ir kartu, kaip mokesčių mokėtojai komunaliniu mokesčiu 
padedantys išlaikyti valstybines mokyklas, kuriomis patys 
nesinaudojo, ėmė suvokti tą pritrenkiančią nelygybę tarp jų ir tų, 
kurių vaikai lankė valstybines mokyklas. Dar labiau jie piktinosi 
tuo, kad komunos privačioms mokykloms dažnai sudarydavo 
nepakeliamą konkurenciją, naudodamosi įstatymo joms teikiama 
galimybe valstybines mokyklas padaryti nemokamas. 

Kaip tik todėl faktine situacija nepatenkinti privataus ugdymo 
šalininkai stengėsi pasiekti, kad būtų peržiūrėtas 1857 m. įstatymas, 
ir pakeisti situaciją palankia privačioms mokykloms linkme, kad 


22 Fr. Bachmann, 1928, p. 13. 
225 P Verchave, 1910b, p. 16. 
23 Moyersoen, 1895, p. 11,12. 

pastarosios galėtų gauti valstybines subsidijas, neaukodamos tam 
savo konfesinio ar doktrininio pobūdžio, kuris iš tiesų yra pagrindinė 
jų egzistavimo priežastis. 

Naujieji, kompromisiniai, mokyklų įstatymų projektai, pateikti 
svarstyti 1867, 1868 ir 1876 m., patyrė pralaimėjimą. Liberalai, 
per 1887-ųjų rinkimus gavę akivaizdžią daugumą, nusprendė 
pakeisti galiojantį įstatymą. 1857 m. įstatymas juos nuvylė, bet dėl 
kiek kitokių priežasčių: daugiausia todėl, kad komunos, kurioms 
įstatymas patikėjo formuoti valstybinį ugdymą, nuveikė 
nepakankamai daug. 

Liberalų ministrui Kappeyne'ui van de Kappello inicijavus, 
įstatymas buvo baigtas peržiūrėti 1878 m. rugpjūčio 17 d. (išleistas 
tų pačių metų lapkričio 1 d.). Naujasis įstatymas vėl įteisino visus 
liberalų reikalavimus, išskyrus privalomą mokymą. Dauguma 
nepanoro įvesti privalomo mokymo tuo metu, kai didžiojoje šalies 
dalyje opozicija prieš valstybinę mokyklą buvo įnirtingiausia, o 
privačių mokyklų dar buvo nepakankamai, kad galėtų priimti visus 
nepatenkintuosius. "Be pagarbos piliečių įsitikinimams,- rašė 
R. Moyersoenas,- buvo ir politinių motyvų. Neatsargiai žengdami 
pirmyn, tik padidintume valstybinės mokyklos priešininkų jėgas"225.. 

1878 m. įstatymas išlaikė ankstesniųjų įstatymų skelbtą 
valstybinio mokymo neutralumą. Mokykla ir toliau buvo valdoma 
komunos, bet valstybė perėmė 50 94 išlaidų, kartu gaudama ir 
didesnės intervencijos teisę. Komunos taryba tebeturėjo teisę skelbti 
nemokamą mokymą. 

Mokymo laisvė, regis, išliko tokia pat, kaip ir buvusio režimo 
metu, jei nekreiptume dėmesio į padidėjusią valstybinės valdžios 
vykdomą privačių mokyklų statybos, įrengimo ir kitokią kontrolę 
(sk. 4). Šių mokyklų šalininkai čia įžvelgė priešiškumą ir netiesioginę 
grėsmę jų egzistencijai. 

Kaip matome, 1878 m. įstatymu nepasiūlyta jokio naujo 
principo, tik pateikta keletas pataisų liberalų partijos siekiams 
įtvirtinti. Taigi opozicinėms partijoms priimtinas sprendimas dar 
nebuvo surastas. Dešinieji pradėjo daug smarkesnę nei anksčiau 
kampaniją prieš įstatymų leidėjus ir esamą situaciją. Mokyklų kova 
galutinai perėjo į politinę areną: "Generalinių luomų??? , provincijų 


225 Moyersoen, 1895, p. 54. 
26 T.y. parlamento. 

valdžios, komunų Tarybų rinkimuose dominavo vienintelis 
klausimas: "Esi už ar prieš krikščionišką mokyklą, esi valstybinės 
mokyklos draugas ar priešas". Ir dešiniesiems, ir kairiesiems tai buvo 
vienintelis pastovus rinkimų devizas“227 , 

1887 m., peržiūrint Konstituciją, dešinieji pasiūlė keisti ir 194 
straipsnį, skelbusi, kad "valstybinis ugdymas yra nuolatinio 
vyriausybės dėmesio objektas"; vyriausybė nuolat atsisakydavo remti 
privatų mokymą. Nors minėto straipsnio (vėliau tapusio 192-uoju) 
tekstas nebuvo modifikuotas, diskusijų metu jį imta interpretuoti 
naujai, esą jis neprieštarauja privataus mokymo subsidijavimui ir 
todėl, parlamentinei daugumai palankiai nusiteikus privačių 
mokyklų atžvilgiu, šioms galėjo būti leista gauti valstybės iždo 
paramą. Daugelis liberalų parlamentarų taip pat palaikė šią 
interpretaciją, kurią rėmė profesorius liberalas Buysas, turėjęs didelį 
autoritetą. Todėl naujoji dauguma 1889 m., padedant daliai tų pačių 
liberalų, į Olandijos mokyklų teisę įvedė subsidijavimo principą, 
prieš kurį buvo taip ilgai kovota. Cia prasideda naujos Olandijos 
mokyklų sistemos evoliucijos etapas. 


IV. VALSTYBINIO PRIVATAUS MOKYMO ĮSITVIRTINIMO PERIODAS 


1. SUBSIDIJUOJAMO PRIVATAUS MOKYMO ATSIRADIMAS IR RAIDA. 

1888 m. parlamento rinkimuose, kuriuose buvo manipu- 
liuojama mokyklų problema, daugumą gavo krikščioniškoji 
koalicija. Naujoji ministerija, vadovaujama barono Mackay'aus, 
atėjusi į valdžią svarstant mokyklų problemą, pirmiausia ir ėmėsi ją 
spręsti. 

Ministerijos pareiškime vyriausybė aiškino numatomos 
reformos pobūdį: "Rinkimų rezultatai mums atskleidžia 
nenumaldomą šalies troškimą, kad reglamentuojant mokymą būtų 
atsižvelgta į krikščioniškus tautos įsitikinimus. Todėl karaliaus 
vyriausybė, laikydama valstybinį mokymą nuolatinio savo dėmesio 
objektu, atsižvelgdama į Pagrindinio įstatymo nustatytas ribas, 
stengsis, kiek tai įmanoma, pašalinti kliūtis, iki šiol trukdžiusias 
vystytis privačiam mokymui". 

Į šias tendencijas atsižvelgusio įstatymo projektas buvo 
svarstomas 1889 m. rugpjūčio 17 d. 


*? Fr. Bachmann, 1928, p. 16-17. 

Pagrindinės diskusijos vyko dėl dviejų svarbiausių naujovių: 
privačių mokyklų teisės gauti vyriausybines subsidijas ir 
valstybinėms mokykloms nustatytos prievolės rinkti mokyklinius 
mokesčius. 

Privataus mokymo idėja buvo padariusi pažangą. Iki 1848 m. 
jis buvo tik daugiau ar mažiau toleruojamas, iki 1889 m. naudojosi 
tik elementaria teisine egzistencija, tačiau, patyręs visus savo raidos 
etapus, tapo įprastas ir įrodė, kad yra reikalingas, esant tokioms 
religinėms, politinėms ir socialinėms olandų gyvenimo sąlygoms. 
Didžioji Olandijos gyventojų dalis, kurių religiniai įsitikinimai buvo 
ypač tvirti, nepasitikėjo neutraliu valstybiniu ugdymu, ir todėl 
daugiau nei 27 Y4 vaikų lankė privačias mokyklas. Dėl to ugdymas, 
nors jam ir reikėjo didelių finansinių išteklių, pasirodė esąs 
gyvybingas, tvirtas ir nusipelnė valdžios paramos. Visa tai 
vyriausybės vadovui suteikė galimybę šiuo klausimu išreikšti 
neįprastą ministrams nuomonę ir pasiūlyti reformą, kuri pradės naują 
olandų mokyklų sistemos formavimo erą. 

Valstybei ėmus pozityviai remti privatų mokymą, pastarojo 
šalininkai siekė panaikinti ir kitas sąlygas, kurios netiesiogiai jį darė 
netolygų valstybiniam mokymui. Iš tiesų, privačios mokyklos buvo 
priverstos rinkti mokyklinius mokesčius, nes numatytos subsidijos 
negalėjo padengti visų išlaidų, o valstybinių mokyklų to daryti 
nevertė nei ankstesnė legislatūra, nei materialinės jų egzistavimo 
sąlygos. 

1889 m. įstatymų leidėjai, norėję šiuo atžvilgiu suvienodinti 
abiejų ugdymo rūšių sąlygas, susidūrė su dilema: arba panaikinti 
mokyklinius mokesčius privačiose mokyklose, arba padaryti juos 
privalomus ir valstybinėse mokyklose. Parlamentarų dauguma buvo 
linkusi patvirtinti antrąją išeitį. 

Be praktinių poreikių, kuriais buvo motyvuojama kalbant apie 
privatų mokymą, jo šalininkai, remiantys šį sprendimą, pateikė ir 
psichologinio bei pedagoginio pobūdžio motyvų. Schaepmanas tai 
aiškina šitaip: "Teoriškai ir iš pirmo žvilgsnio atrodo, kad nemokamo 
mokymo klausimas net nesvarstomas turėtų būti išspręstas 
teigiamai... Praktika ir kasdienybės faktai rodo, jog reikia atsižvelgti 
į tautos papročius ir charakterį. Nemokamas mokslas — skambūs 
žodžiai, mažai teveikiantys liaudį, kuri apie dalykų svarbą ir kokybę 
sprendžia pagal tai, kiek ekiu jai viskas kainuoja. Be abejo, mokymas 
turi būti nemokamas vargingiesiems, niekas dėl to nesiginčija. Tačiau 
nepasiturintiems mokyklinis mokestis yra puikus stimulas. Jis verčia 

juos akylai prižiūrėti savo vaikų mokymą; dažnai net turtingiesiems 
jis daro stebuklingą poveikį"228 . 

Todėl, jų manymu, mokyklinis mokestis turėjo ne tik 
nepakenkti, bet, priešingai, skatinti liaudies švietimo pažangą. Šiuos 
du potvarkius (subsidijavimo principą ir mokyklinio mokesčio 
principą) įteisinantis įstatymas po ilgų diskusijų buvo priimtas 
Antruosiuose rūmuose 1889 m. rugsėjo 26 d. 71 balsu prieš 27. 
Septyniolika liberalų balsų prisijungė prie dešiniųjų. 

Baimintasi, kad Pirmieji rūmai, kuriuose dominavo 
homogeniška liberalų dauguma, nepatvirtins priimto įstatymo. 
Tačiau nugalėjo troškimas užgesinti konfliktą dėl mokyklos, padarius 
kai kurių nuolaidų privačiam mokymui, ir įstatymas buvo patvirtintas 
31 balsu prieš 18. Jis įsigaliojo 1889 m. gruodžio 8 d. ir šnekamojoje 
kalboje buvo pavadintas "Mackay įstatymu“ arba "Sutaikymo 
įstatymu" 223, 

Privačioms mokykloms įstatymas suteikė teisę į valstybės 
paramą išsaugant doktrininį pobūdį. Tai reiškė, kad valstybė mokės 
minimalų atlyginimą privačių mokyklų mokytojams, kaip kad 
anksčiau jį mokėdavo komunų mokyklų mokytojams. Papildomam 
privačiam ugdymui valstybė skyrė tokią pačią paramą, kaip ir 
papildomam komunų teikiamam ugdymui*. Kiekviena privati 
mokykla, atitinkanti įstatyme numatytas sąlygas, galėjo pateikti 
prašymą paramai gauti, nebijodama, kad jis bus atmestas. Pirmoji 
sąlyga buvo reikalavimas, kad privačiai pradinei mokyklai 
vadovautų juridinio asmens statusą turinti institucija ar asociacija. 
Kitos sąlygos buvo maždaug panašios į komunų mokykloms 
keliamus reikalavimus. 

Pati komuna negalėjo remti privačių mokyklų, išskyrus kai 
kuriuos įstatymo atskirai aptartus atvejus, pavyzdžiui, kai šios 
mokyklos buvo prieinamos visiems komunos vaikams arba kai jos 
sutikdavo tapti neutralios. 

Valstybinės mokyklos ir toliau priklausė komunai. Iš esmės visos 
mokymo išlaidos teko jai vienai, valstybė dengė tik išlaidas 
minimaliam mokytojų atlyginimui ir 2596 išlaidų mokyklų statybai. 
Mokyklinis mokestis valstybinėse mokyklose buvo privalomas 


220 R. Moyersoen, 1895, p. 23-24. 
229 P. Verchave, 1910b, p. 283. 
* Turimas omeny papildomas popamokinis ugdymas (vert. past.). 

visiems, išskyrus varginguosius. Valstybinis mokymas išlaikė 
ankstesnių įstatymų apibrėžtą neutralumą. Romainas Moyersoenas 
to laikotarpio valstybinės mokyklos neutralumą apibūdino taip: 
"Mokytojas negali visiškai išvengti aplinkos ir savo paties asmeninių 
prietarų įtakos, bet jeigu jis stengiasi neužgauti mokyklą lankančių 
vaikų ar jų tėvų religinių įsitikinimų, jis patenkina įstatymo valią... 
Mokytojas gali kalbėti apie Dievą, apie dieviškąją Apvaizdą, apie 
sielos nemirtingumą - visos šios tiesos yra glaudžiai susijusios su 
morale. Bet jis negali Jėzaus Kristaus dieviškumo skelbti žydų 
vaikams. Mokyklose nėra religinių emblemų"? . 

Už mokyklos ribų mokytojas atgaudavo visišką laisvę. 

Tokie yra pagrindiniai 1889 m. įstatymo bruožai mums rūpimu 
požiūriu. 


*kX* 


Palikime nuošaly visus ginčus ir daugiau ar mažiau niūrias 
pranašystes, susijusias su įsigaliojusiu įstatymu, — patirtis įrodė, kad 
jos nepagrįstos. Galime teigti, jog mokyklinis konfliktas sušvelnėjo. 
O dėl paties mokymo - abi jo rūšys toliau progresavo, nors ir 
skirtingu ritmu. 

Pagal 1889 m. įstatymą gyventojams skirtos subsidijos buvo 
naudingos. Dar daugiau sakė prof. Schrėteleris: "Didelį liaudies 
sąjūdį, kai jis įsibėgėjęs, nėra lengva sustabdyti. Jis nori išnaudoti 
visas savo principų galimybes. Tikslas aiškus — visiška privačios ir 
valstybinės mokyklų finansinė lygybė"23! . 

Ir iš tiesų, veikiama liaudies judėjimo, subsidijų vertė nuolatos 
didėjo ir teisiškai, ir faktiškai. Subsidijų sistemą sankcionavo ir išplėtė 
vėlesni įstatymai. 1901 m. birželio 24 d. įstatymas suvienodino 
valstybės paramą privačių ir komunų mokyklų statyboms. Šiuo 
įstatymu valstybė prisiėmė ketvirtadalį išlaidų privačios mokyklos 
statyboms, taip pat kaip nuo 1889 m. skirdavo lėšų komunų mokyklų 
statyboms. 1905 m. birželio 5 d. įstatymas pritaikė privačių pradinių 
mokyklų mokytojų teisių lygybės su valstybiniais mokytojais principą 
ir mokant pensijas. 


30 R. Moyersoen, 1895, p. 75-76. 
237 J. Schrėteler, 1931, p. 35. 

Taigi prieš galutinį sutvarkymą olandų mokyklų sistemą galima 
nusakyti šitaip: komunos rūpinasi valstybiniu mokymu, o privačios 
organizacijos - privačiu mokymu. Valstybė vienodai padėjo išlaikyti 
abi mokymo rūšis. Tokia vienoda valstybės parama - tai minimalus 
atlyginimas mokytojams, apmokėtas ketvirtadalis mokyklų statymo 
išlaidų, kiti netiesioginiai privalumai (pavyzdžiui, pietūs mokykloje) 
ir vienodos subsidijos popamokiniam ugdymui .232 

Toks finansinės privataus mokymo būklės pagerėjimas, 
palyginus su 1889 m. įstatymo režimo laikotarpiu, smarkiai skatino 
jo vystymąsi. Pažvelkime į abiejų mokymo tipų padėties kitimą per 
20 metų, galiojant subsidijų režimui: 1890 m. buvo 2959 valstybinės 
pradinės mokyklos su 454 296 mokiniais ir 11 197 mokytojais prieš 
1252 privačias mokyklas su 188 052 mokiniais ir 4340 mokytojais. 
1912 m. suskaičiuotos 3313 valstybinių mokyklų*, 566 867 
mokiniai ir 16 605 mokytojai, o privačiam sektoriui priklausė 2121 
mokykla, 365 887 mokiniai ir 10 714 mokytojai. Taigi, per tuos 22 
abiejų mokymo rūšių raidos metus mokyklų, mokinių ir mokytojų 
skaičius padidėjo taip: 

354 —111 941 — 5408 valstybiniam mokymui ir 

869 — 177 835 — 6374 privačiam ugdymui?33 

Kaip matyti iš skaičių, privataus mokslo plėtra buvo daug 
didesnė. Privačių mokyklų mokiniai sudaro daugiau negu trečdalį 
visos mokyklų populiacijos. Toji nepaliaujama plėtra rodo 
visuomenei, kad privatus mokslas nėra atsitiktinumo ar kokios nors 
grupuotės užgaidų rezultatas ir atitinka olandų nacijos didžiosios 
dalies dvasią. Niekas nebedrįstų rimtai neigti jo vaidmens ar svarbos 
ugdant olandų jaunimą. Iš tiesų jis jau yra sudėtinė tautinio ugdymo 
dalis. 

Tačiau, nepaisant valstybės paramos, privačioms mokykloms 
išlaikyti vis dar reikėjo milžiniškų organizatorių pastangų ir išlaidų. 
Šių mokyklų direkcijų biudžetas ir mokinių tėvai turėjo padengti 
7594 statybos išlaidų, visas išlaidas mokymo reikmenims įsigyti, 


232 Taip pat būtų galima paminėti privalomą mokymą, įvestą 1900 m. birželio 7 d. įstatymu. Tarp prie- 
žasčių, dėl kurių galima atleisti nuo privalomo mokymo, minėto įstatymo 7 straipsnis numato sąžinės 
klauzulę. Žr. P. Verschave, 1910a, p. 88, 181. 
* Pradinių. 
33 C. Hentzen, 1928, p. 14. 

„aptarnaujančiam personalui išlaikyti, elektrai, šildymui ir kt., o tas 
pačias valstybinių mokyklų išlaidas dengė visų mokesčių mokėtojų 
išlaikomas komunos iždas. Tiems Olandijos gyventojams, kurie 
nesinaudojo valstybiniu mokymu ir kurie ipso facto netiesiogiai 
turėjo mokėti nemenką dvigubą mokestį už mokslą, tai buvo dar 
viena didžiulė socialinė neteisybė. Ši neteisybė tų pačių gyventojų 
atžvilgiu padidėjo dvigubai, valstybiniam mokymui dar padarius 
nuolaidų privataus mokymo nenaudai. Pavyzdžiui, komunos turėjo 
teisę prie valstybės mokytojams mokamo minimalaus atlyginimo 
pridėti papildomą algą. Dėl to pradinės komunos mokyklos 
mokytojas iš viso per metus gaudavo 500-600 florinų daugiau nei 
privačios mokyklos mokytojas. 

Be to, daliai papildomų* mokytojų atlyginimus mokėjo tik 
komunos. Taigi iš 4 620 000 Šiaurinės Olandijos valstybinių mokyklų 
mokytojų atlyginimams išleistų florinų 1910 m. tik 2 290 000 florinų 
sumokėjo valstybė, o visa kita, t.y. 2 330 000 fl, buvo komunų 
mokami papildomi atlyginimai. Tais pat metais toje pačioje 
provincijoje iš 128 000 popamokiniam ugdymui išleistų florinų tik 
26 000 buvo valstybės lėšos. Tad valstybės iždui privačios mokyklos 
mokinys per metus atsiėjo 26 fl mažiau nei valstybinės mokyklos 
mokinys, o tai, turint omeny visą privačių mokyklų mokinių skaičių, 
reiškė 10 000 000 florinų ekonomiją?3*. 

Be viso to, dėl mokyklų konkurencijos dauguma komunų tik 
pro forma taikė 1889 m. įstatymu įvestą mokestį, sumažinusios jį 
iki minimumo. Dėl to ir privačios mokyklos buvo priverstos 
sumažinti mokestį už mokslą, o tai dar labiau apsunkino jų 
egzistenciją. 

Privataus mokslo šalininkai, iš vienos pusės konstatuodami 
tuometinę dviejų mokymo rūšių nelygybę skirstant valstybės iždo 
paramą, o iš kitos pusės — suvokdami vis didėjančią privataus 
mokymo reikšmę ir svarbą nacionalinio švietimo sistemoje bei šeimų 
teisę rūpintis vaikų auklėjimu, be paliovos reiškė nepasitenkinimą 
esama padėtimi. Jie reikalavo visiškos finansinės dviejų mokymo 
rūšių lygybės. 


* Surnumėraires. 
285 C. Hentzen, 1928, p. 17-18. 

Jų požiūriu, norint išspręsti šią problemą nurodyta kryptimi, 
nebeužteko naujo įstatymo, reikėjo surasti galutinį sprendimą, 
organišką statutą, nedviprasmiškai įteisintą Konstitucijos tekste. 

1913 m. pradžioje Heemskerko ministerija jau ruošė tokių 
pakeitimų projektą. Tačiau artėjo tų pat metų birželio mėnesį turėję 
įvykti parlamento rinkimai. 1913 m. kovo 17 d. trys dešiniosios 
partijos dėl šių rinkimų sudarė politinę sutartį vyriausybės 
numatomam Konstitucijos peržiūrėjimui paremti, ypač dėl švietimo 
režimo pakeitimo (192 str.). 

Naujo privataus mokslo teisių išplėtimo idėja populiarėjo. 
Zernike?as, pripažintas autoritetas šiuo klausimu ir liberalų partijos 
narys, analizuodamas mokyklų problemą nagrinėjantį rinkiminės 
liberalų programos skyrių, žurnalui Onze Eeuw rašė: "Visa tai 
teisinga, bet dar nepakankama. Jei norime mokyklinės taikos - o 
kas jos nenori! — nereikia bijoti daiktų vadinti tikraisiais vardais. 
Privatus mokslas turi teisę būti visuomenės pripažintas ir jos 
gerbiamas, jis turi būti vertinamas kaip nepamainomas nacionalinio 
švietimo elementas. Kaip toks, jis turi teisę į didesnę paramą, žinoma, 
su sąlyga, jeigu jis nesipriešins griežtai inspekcijai ir valstybės 
intervencijai. Nieko dykai! Savaime aišku, pedagoginių principų 
laisvė turi išlikti nepakitusi, tačiau dėl šių principų mokymas neturi 
patirti jokių mokslinių ar moralinių nuostolių“235. Nauji įvykiai 
parodė, jog Zernicke'as ne vienintelis taip mąstantis liberalas. 

Socialistų partija liko ištikima saviesiems Groningeno 
pasiūlymams?**. 

Tokios maždaug buvo visuomenės nuostatos šiuo klausimu 
prieš 1913 m. birželio mėnesio rinkimus, kuriuose laimėjo kairieji. 


2. GALUTINIO SINTETINIO SPRENDIMO PARUOŠIMAS, ĮTEISINANTIS VISIŠKĄ 
ABIEJŲ MOKYMO RŪŠIŲ LYGYBĘ, 

Liberalo demokrato Boso bandymas suformuoti iš liberalų ir 
socialistų sudarytą koalicinę vyriausybę nepavyko. Kitam liberalui, 
buvusiam Teisingumo ministrui Cortui van der Lindenui, pavyko 
sudaryti "ekstraparlamentiniu" vadinamą ministrų kabinetą, kuris 


turėjo būti "virš" politinių partijų, o iš tiesų jį sudarė liberalai. 


235 Hentzen, 1892, p. 32-33. 
236 Žr. šios knygos p. 110, 

išplėsti visuotinio balsavimo teisę. Bet, iškilus būtinumui peržiūrėti 
pagrindinį įstatymą, šiam liberalų kabinetui teko ieškoti mokyklų 
klausimo sprendimo, kuris turėtų būti galutinis. 

Karūnos* kalboje rugsėjo mėnesį naujoji vyriausybė skelbė, 
jog "Konstitucija bus peržiūrėta dėl balsavimo teisės suteikimo 
visiems nustatytą amžių pasiekusiems (išskyrus išimtis, kurios bus 
numatytos) vyriškos lyties nyderlandams ir dėl moterų balsavimo 
teisę uždraudžiančių paragrafų panaikinimo. Mes ketiname pavesti 
Valstybės komisijai, kad ištirtų, ar įmanoma rasti patenkinamą 
bendrą privataus mokymo subsidijavimo ir su tuo susijusių sąlygų 
problemos sprendimą"*? . 

Šis pareiškimas sukėlė didelę nuomonių įvairovę. Be pozityvaus 
dešiniųjų bendradarbiavimo Konstitucijos peržiūrėjimas nebuvo 
įmanomas. Tačiau abi protestantų partijos ir katalikų partija spalio 
pradžioje nusprendė nedalyvauti peržiūrint Konstituciją dėl 
visuotinio balsavimo teisės, o jei būtų pakviestos į Karūnos kalboje 
minėtą Valstybės komisiją, sutikti tik tuomet, jeigu vyriausybės 
pasiūlytas Konstitucijos peržiūrėjimas palies ir 192 str. ir jei Komisijos 
mandatas nepanaikins finansinės privataus ir valstybinio mokslo 
lygybės. 

Kairiosios partijos ar dėl politinio oportunizmo, ar dėl socialinės 
teisybės motyvų reagavo taikiai. Troelstra, socialistų lyderis, savo 
straipsnių serijoje “Kovos kryptis“ ("Direction de combat") 1913 m. 
spalio mėn. Het Volk yra atviras: "... ir be kita ko: veikti energingai 
ir suvokiant tikslą, kad būtų pašalinta kliūtis —- mokyklų problema, 
trukdanti galutinai suirti dešiniųjų koalicijai. Vyriausybės pastangas 
rasti visoms partijoms priimtiną kompromisą reikia palaikyti. Todėl 
reikia duoti laisvą kelią naujai susidarančioms ir persigrupuo- 
jančioms partijoms, kurios atsižvelgtų tik į realią padėtį atitinkantį 
vidinį tautos pasidalijimą, t.y. pasidalijimą į darbininkų ir kapitalistų 
klases, ...šią moderniąją antitezę" 238 . 

Galų gale, po šiokių ar tokių vyriausybės ir politinių partijų 
svyravimų bei tarpusavio aiškinimosi, buvo pasiekta, kad Valstybės 
komisijos veikloje dalyvautų visos partijos. Komisija turėjo parengti 


* Discours de la Couronne. 
7 Hentzen, 1892, p. 41. 
233 Hentzen, 1892, p. 45. 

tokį mokyklų problemos sprendimą, kuris būtų ne kokios nors 
daugumos primestas, bet kurį lojaliai vertintų visos grupuotės. Pati 
komisija turėjo būti lyg koks miniatiūrinis parlamentas, kur 
kiekvienai iš septynių parlamentinių partijų atstovavo frakcijos 
Antruosiuose rūmuose lyderis ir kitas deputatas, pageidautina 
mokyklinių problemų ekspertas. Iš tiesų 1914 m. Staatscourant Nr.1 
paskelbė 1913 m. gruodžio 31 d. karališkąjį dekretą, kuriuo buvo 
įsteigta minėtoji Valstybės komisija ir kuris nurodė jos sudėtį bei 
patikslino jos paskirtį. 

Taigi atitinkamai pagal partijų skaičių komisiją sudarė 14 narių — 
8 kairieji ir 6 dešinieji. Jos prezidentu, liberalu demokratu Bosu, 
kurį paskyrė ministras pirmininkas, pasitikėjo visos be išimties 
grupuotės. 


1914 m. sausio 8 d. komisija pradėjo darbą. Atidarymo 
posėdyje premjeras Cortas van der Lindenas patikslino komisijos 
paskirtį: "Šitiek metų mūsų politiką lėmusioje kovoje stengėtės, kad 
nugalėtų tai, kas, jūsų manymu, labiausiai atitiktų jūsų idėjas, jei 
valdžia būtų jūsų vienų rankose. Tačiau dabar į šiuos dalykus 
turėtumėte pažvelgti kitaip. Turite pripažinti, jūsų idėjos viena kitą 
riboja. Dvi mokymo formos, valstybinė ir privati, iškyla prieš jūsų 
akis kaip mūsų istorinės raidos elementai. Turite rasti būdus, kad 
šios formos klestėtų, ir užtikrinti jų laisvę. Iš vienos pusės, reikės 
nustatyti valstybinės valdžios pareigas šioms dviem mūsų liaudies 
švietimo šakoms, o iš kitos pusės — pagrindinis būsimų jūsų projektų 
principas turi būti pagarba kiekvieno įsitikinimams. Tokiu būdu 
dabartinėmis gyvenimo sąlygomis mūsų liaudies švietimas galės tapti 
tikrai nacionalinis. Nesiliaujančioms ir bevaisėms kovoms eikvotą 
energiją reikės paversti galinga jėga mūsų tautai ugdyti"23?.... 


2 Šio ir keleto kitų dokumentų vertimus pasiskolinome iš Jac van Stapelen, "La pėrėguation financiėre 
entre I'enseignement public et I'enseignement privė (1913-1923)", in Documentation Catholigue, 
Nr. 579, 1931 09 26, p. 14, taip pat Documentation catholigue, 1932 04 16 ir 23. Detalesnį šio lai- 
kotarpio aprašymą ir daugiau bei išsamesnių dokumentų tekstų galima rasti; Cassianus Hentzen, 
1892, p. 1-330. 

Pasiūlytos užduoties sprendimo komisijos nariai ėmėsi ieškoti 
su stebėtinu lojalumu. Po dvejų metų ir dviejų mėnesių darbo, 
1916 m. kovo 11 d. komisija karalienei pristatė sutartinai (išskyrus 
vieną balsą) priimtą "Laikinąjį raportą" apie pasiektus rezultatus ir 
naujos, Konstitucijos peržiūrėjimą numatančios, 192 str. redakcijos 
projektą. 

Balandžio 12 d. raportas buvo publikuotas, ir po trijų dienų 
ministras pristatė minėto straipsnio projektą parlamentui. Vietoj 
motyvų apžvalgos čia buvo pateikta komisijos ataskaita. 192 
straipsnio naujojo teksto projekte siūloma, kad nuo šiol ne tik 
valstybinis mokymas, bet mokymas apskritai, t.y. valstybinis ir 
privatus, būtų nuolatinio vyriausybės dėmesio objektas. 

Be to, nurodęs valdžios pareigą stebėti, kad visose komunose 
būtų galima gauti pakankamą bendrąjį pradinį valstybinį 
išsilavinimą, projektas įvedė ir visišką, teisinę ir faktinę, valstybinio 
ir privataus mokymo lygybe valstybėje ir komunoje. Jame taip pat 
sakoma, kad įstatymas nustatys priemones šiai lygybei įgyvendinti, 
tačiau, šiaip ar taip, jos negalės kenkti doktrininių srovių ar 
pedagoginei laisvei. 

Raporto su 192 str. tekstu pabaigoje labai aiškiai apibūdinama 
naujovių prasmė: "Nuojauta, kad bus ištaisyta taip ilgai viešpatavusi 
neteisybė, įsitikinimas, kad, tapęs įmanomas, bendradarbiavimas 
greitai pakels liaudies švietimo lygį, padėties pagerėjimas, kurį pagal 
siūiomus projektus žada šis bendradarbiavimas, — tokios yra daugelio 
narių koncepcijos, dėl kurių komisija rekomenduoja šiems 
projektams suteikti įstatymo galią“? 


XX 


Visais, išskyrus vieną, balsais ir lojaliai visų partijų atstovų — 
Valstybės komisijos narių — priimtas projektas nebuvo taip pat 
sutartinai sutiktas visuomenės. 

Kairieji vis dar nesutarė šiuo klausimu. Senieji liberalai ir dalis 
Unijos liberalų sukilo prieš projekte numatytą finansinę lygybę. 
Viename iš jų leidinių, 1916 m. gegužės 15 d. Handelsblad, 
išspausdinto straipsnio "Non possumus" pabaigoje rašoma: "Iš to 


40 Documentation Catholigue, 1931 09 26, p. 417. 

negalime tikėtis nieko kito, kaip tik valstybinės mokyklos galo. Tai 
reiškia elgtis neteisingai su kitais tėvais, kuriuos gąsdina dogminis 
(klerikalinis ar socialistinis) mokymas. Tai vėl reiškia šalies, ypač 
kaimo, klerikalizavimą (tai gali būti ir socialdemokratizavimas) 
valstybinių kasų lėšomis. Todėl: "Non possumus!"'24! 

Kita kairiųjų grupė, kuriai vadovavo vienintelis komisijos narys 
disidentas* Tydemanas, sutiko su siūloma finansine lygybe, bet ne 
kaip su natūralia privataus mokymo teise, o kaip su skaudžia 
būtinybe, kurią lėmė kitos politinės ir socialinės sąlygos, iš kurių 
svarbiausia buvo poreikis įteisinti visuotinį balsavimą. Atsižvelgdama 
į tokią padėtį, ši grupuotė stengėsi nepažeisdama numatyto 
susitarimo sustiprinti valstybinio mokymo pozicijas ir sudaryti kuo 
sunkesnes sąlygas privačiam mokymui. 

Trečioji, gausiausia, kairiųjų grupuotė lojaliai ir be pagiežos 
priėmė naujojo straipsnio apie mokymą projektą, laikydama įį 
teisingu ir atitinkančiu Olandijos visuomenės gyvenimo evoliucijos 
sudarytas sąlygas. Sios grupės atstovai į Valstybės komisijos raportą 
įtraukė tokį fragmentą: "Valstybinio mokymo šalininkai pareiškė 
pakankamai tvirtai juo tikį, todėl pasitiksią konkurenciją lygiaverčiais 
ginklais. Nors dėl to gali sumažėti valstybinių mokyklų, jiems tai 
nebūtų dingstis apriboti finansinę lygybę, kurią jie vertina kaip 
teisingumo aktą. Tai tik rodytų, kad didesnė tautos dalis teikia 
pirmenybę privačiai mokyklai ir kad būtų neteisinga dirbtinai 
išsaugoti tai, ko tauta nenori"?**, 

Šiai grupei priklausė visi komisijos nariai, išskyrus Tydemaną, 
liberalų vyriausybės nariai, beveik visi liberalai demokratai, dalis 
unijos liberalų ir galiausiai — politinė socialistų partija. 

Dešinieji, visos trys partijos, numatomam sprendimui pritarė 
su didesniu ar mažesniu pasitenkinimu. Antirevoliucionieriams ir 
katalikams labiau būtų patikę, jei būtų įgyvendintas jau seniai jų 
giriamas principas, kad privati mokykla turi būti taisyklė, o valsty- 
binė - jos priedas. 

Taip šalyje vyko propaganda "už" ir „prieš“ projektą. 

Artėjo parlamentinių diskusijų metas, ir liberalų vyriausybė 
1916 m. rugsėjo 1 d. paskelbė "Atsakymą-Memuarą", kuriame 


1 Cas.Hentzen, 1892, p. 115-—116. 
* Čia - balsavęs prieš projektą. 
242 Documentation Catholigue, 1931 09 26, p. 419. 

aiškino reformos kryptį ir motyvus. Pateikiame keletą būdingų šios 
lemiamos vyriausybės kalbos ištraukų: "...Kaip protingai teigiama 
Laikinajame raporte, svarbiausia projekto problema yra finansinė 
lygybė, įstatymo leidėjams primesta prievolė. Palikdami straipsnį 
tokį, koks jis yra dabar, pratęstume mokyklų kovas iki begalybės; 
priimdami vyriausybės siūlomą projektą, jas užbaigiame.<...> 
Autorių nuomone, dauguma priekaištų siūlomoms priemonėms 
remiasi netikslinga opozicija tarp valstybinio mokymo ir privataus 
mokymo. Vaikų auklėjimas pirmiausia yra tėvų pareiga. Šiam 
principui prieštarauja tikrai nedaugelis, jį įsakmiai patvirtina mūsų 
Civilinis Kodeksas. Taigi valstybė gali veikti reglamentuodama ir 
papildydama, bet ne prisiimdama tėvų pareigą. 

Net jeigu tėvai neatlieka savo pareigų, veikia ne valstybė, o 
globėjos. Prisiimdama mokymo naštą, civilinė valdžia teikia tėvams 
būtiną pagalbą, kad šie galėtų atlikti savo pareigą, kaip reikalauja 
tautos interesai. Privalomas mokymas, geros mokymo kokybės 
reikalavimai iš dalies apibrėžia šią pareigą, bet jos nepanaikina. 
Todėl nėra jokio savaiminio priešiškumo valstybiniam mokymui, 
mokymui, kuris teikiamas civilinės valdžios rūpesčiu. Priešiškumas 
atsiranda, kai valstybės mokymas ima konfliktuoti su tėvų laisve 
vykdyti šią pareigą, kaip liepia jų sąžinė. 

Kova šioje šalyje vyko iš esmės ne tarp valstybinio mokymo ir 
privataus mokymo, o tarp neutralaus mokymo ir konfesinio 
mokymo. 

<...> Tokioje šalyje kaip mūsų, kur religiniai įsitikinimai labai 
skirtingi, valdžios rūpesčiu teikiamas mokymas gali būti tik neutralus; 
valdžia nesikiša į religijos reikalus. Neatsakykime nieko į klausimą, 
ar kraštutinis neutralumas neatsižada ko nors būtino ir naudingo. 
Faktiškai mes turime neutralų mokymą. Tačiau didžiajai tautos daliai 
šis mokymas nesutampa su tuo, ką religija ir sąžinė laiko tėvų 
pareiga. Taigi pripažinta, kad tėvų laisvė patiems apsispręsti dėl 
vaikų mokymo negali būti pažeidžiama, nebent būtų panaikinta 
sąžinės laisvė. 

Tačiau, kita vertus, ši valstybės priežiūros apribota laisvė rinktis 
mokymą suteikiama tuo pat metu verčiant tėvus, kaip mokesčių 
mokėtojus, išlaikyti jiems nenaudingą mokymą, kuris tačiau visiškai 
tenkina kitą tautos dalį. Valdžia skelbė: jūs laisvi, bet turite mokėti 
ir už pasirinktą mokymą, ir už savo bendrapiliečių mokymą. Toks 
nevienodas pareigų paskirstymas dabar jau vadinamas neteisybe. 
Tie, kurie kovoja už valstybinį mokymą, nes, jų nuomone, jis geresnis 

už privatų, užmiršta, jog valstybės prievarta jie nori laimėti kovą, 
kurią galima laimėti tik dvasiniais ginklais, gerbiant kiekvieno laisvę. 
Akivaizdu, kad, skirdami subsidijas privačiam ugdymui, taikos 
nepasieksime. Subsidijos gali sušvelninti neteisybę, bet jos 
nepanaikins. Teikdami subsidijas, nusižengiame principui. Iškyla 
dilema: arba esant grynai ir paprastai mokymo laisvei neteisybės 
nėra — o tad kam dalinti valstybės kasų lėšas? — arba neteisybė 
egzistuoja, - bet kodėl tada būti teisingiems tik iš dalies? Logika 
reikalauja visiškos finansinės lygybės, ji viena tegali visus sutaikyti. 

Kai kurie teigia, kad neutralus mokymas užleis vietą 
konfesiniam, bet reikia pasakyti, jog valstybė neturi rinktis tarp dviejų 
mokymo metodų. Valstybinė mokykla yra neutrali ne todėl, kad 
neutralumas — geriausia mokymo forma, o todėl, kad ši mokykla 
gali teikti tik neutralų mokymą. Valstybinė mokykla neturi virsti 
propagandos prieš konfesinį ugdymą priemone. Tie, kurie mano, 
jog konfesinė mokykla niekam tikusi ar net pragaištinga, turėtų 
stengtis gauti savo privatų mokymą, o ne kovoti su konfesiniu 
ugdymu nelygioje kovoje. Siuo atveju remtis valstybe — vadinasi, 
pamažu silpnėti. Tas, kuris prašo tokios pagalbos, šiuo aktu pripažįsta 
priešininko pranašumą. 

<...> Deputatai, kurie nemano galį pritarti šiam vyriausybės 
projektui, sako, kad jį priėmę taikos nepasiektume. Politinė kova 
dėl mokyklos, anot jų, yra būtina dviejų visiškai priešingų religinių 
srovių egzistavimo išdava. Kiti deputatai protingai sako, jog niekas 
nesitiki, kad vyriausybės projekto patvirtinimas sutaikytų dvi 
priešingas religines sroves, bet neigia, jog politinė kova - 
neišvengiamas šių dviejų srovių egzistavimo padarinys. Politinę kovą 
skatina tai, kad valstybė dalyvauja sprendžiant dvasinius reikalus. 
Kol tai bus laikoma valstybiniu dalyku, politinė kova išties 
neišvengiama. Valstybės paramos prašoma norint apsisaugoti nuo 
dvasinio priešininko propagandos. Tai prilygsta prisipažinimui, kad 
nelabai tikima savo pačių įsitikinimų stiprumu. Be to, tai dar rodo 
ir nesugebėjimą suvokti, kokia turi būti civilinės valdžios pareiga 
valstybėje, kurioje labai vertinama nuomonės laisvė. Kol laikomasi 
įstatymų, propaganda ir priešinimasis tai propagandai neliečia 
valstybės"23 


3 Documentation Catholigue, 1931 09 26, p. 421-424. 

Šios liberalų vyriausybės "Atsakyme-Memuare", siūlančiame 
sintetinį mokyklų problemos sprendimo būdą, atsižvelgiama į visų 
grupuočių pozityvius siekius šiuo klausimu, išdėstytos koncepcijos 
vyravo po reformos projekto pristatymo vykusiuose debatuose. 
Bendrosios diskusijos Antruosiuose rūmuose prasidėjo 1916 m. 
spalio 17 d. 

Iš pradžių šias idėjas labai gynė krikščioniškųjų partijų nariai, 
tačiau ne kaip idealų sprendimo būdą, kuris galėtų būti paskelbtas 
teze, nes verčia valstybę skirti tiek pat dėmesio bei vienodai rūpintis 
ir klaida, ir tiesa, bet kaip hipotezę — vienintelį teisingą ir logišką 
sprendimą modernios ir liberalios, savo doktrinos neturinčios 
valstybės, kurios gyventojai susiskaidę religiniu ir doktrinos požiūriu, 
sąlygomis?**. 

Vėliau jas kaip demokratiškiausią išeitį arba tiesiog kaip 
esamomis sąlygomis priimtiną modus vivendi karštai palaikė ir kai 
kurie žymūs kairiųjų partijų atstovai. Siam požiūriui tipiška ryžtinga 
socialistų atstovo ir jų mokyklų eksperto Gerhardo kalba: "Aš manau, 
kad neutrali mokykla visiškai atitinka mūsų koncepciją, tačiau kodėl 
turėčiau sakyti kitiems: O jūs lankysite mano mokyklą nepaisant 
savo įsitikinimų, nes aš manau, kad manoji yra geriausia, man regis, 
ji pranašesnė už jūsiškę. Prievarta įtikėti pranašumu neįmanoma, 
priešingai, kankinio aureole apgaubti blogesni dalykai ima greitai 
atrodyti geriausi. Todėl tik remdamiesi nuoširdžiu ir tvirtu įsitikinimu, 
tik nepalaužiamai tikėdami, kad būtina pripažinti ir suteikti laisvę, 
ir tik norėdami nekliudomai ją suteikti sakome: Reikia, kad jūs, 
kaip ir mes, galėtume laisvai gyventi pagal savo įsitikinimus, bet 
mes taip sakome dar ir todėl, jog turime šaltą praktinę ir istorinę 
patirtį. Leiskite kalbėti labiau asmeniškai. Norėdamas sėkmingai 
kovoti su jumis, klerikalais, besilaikančiais tokių klaidingų pažiūrų, 
turiu jums suteikti visišką veikimo laisvę"?*> . 

Diskusijų metu abiejų Rūmų parlamentarai galų gale pasiekė 
visuotinį sutarimą. Po šių diskusijų, Konstitucijos 192 straipsnio 
projektas, patyręs keletą techninių pataisų, tačiau išlaikęs visiškos 
valstybinio ir privataus mokymo finansinės lygybės principą, buvo 
galutinai priimtas: visais balsais Antruosiuose rūmuose 1917 m. 


4 Hentzen, 1892, p. 148-149; Verhoeven, 1926, p. 10-411. 
245 Documentation Catholigue, 1931 09 26, p. 427. 

rugsėjo 25 d. ir taip pat vieningai, išskyrus vieną — antire- 
voliucionieriaus — balsą Pirmuosiuose rūmuose tų pat metų lapkričio 
29 d. 

1917 m. gruodžio 12 d. šis modifikuotas Konstitucijos straipsnis 
buvo iškilmingai patvirtintas. Štai naujasis tekstas, pradėjęs naują 
olandų mokyklų sistemos erą: 

"1. Švietimas yra nuolatinio vyriausybės dėmesio objektas. 

2. Teisė mokyti bus nevaržoma, jai nekenks nei pilietinės 
valdžios vykdoma priežiūra, nei egzaminai pradinio bendrojo 
lavinimo ir vidurinio mokymo darbuotojų sugebėjimams ir elgesiui 
kontroliuoti. Šie dalykai bus numatyti įstatymuose. 

3. Įstatymu bus nustatytas toks valstybinis ugdymas, kuris gerbs 
visų religines pažiūras. 

4, Kiekvienos komunos valdžia turės pasirūpinti, kad būtų 
užtektinai mokyklų, teikiančių pakankamą bendrojo lavinimo 
valstybinį pradinį mokymą. 

5. Įstatymas numatys šių potvarkių išimtis, svarbu, kad būtų 
visuomet palikta galimybė pasinaudoti šiuo mokymu. 

6. Sąlygas, būtinas, kad visiškai ar iš dalies valstybės iždo 
išlaikomas mokymas būtų kokybiškas, įstatymas nustatys taip, jog 
būtų išsaugota privataus mokymo teisė į nuomonių laisvę. 

7. Bendrojo lavinimo pradiniam mokymui sąlygos bus 
nustatytos taip, kad visiškai valstybinių kasų išlaikomas privatus 
mokymas ir valstybinis mokymas būtų vienodos kokybės. 

8. Kuriant įstatymus bus ypač stengiamasi išsaugoti privataus 
ugdymo teisę rinktis mokymo priemones ir skirti mokytojus. 

9. Privatus bendrojo lavinimo pradinis mokymas, atitinkantis 
įstatymo nurodytas sąlygas, bus išlaikomas valstybinių kasų, kaip ir 
valstybinis mokymas. Įstatymas turės nustatyti, kaip valstybinės kasos 
subsidijuos vidurinį mokymą. 

10. Kasmet karaliaus nurodymu Generaliniai luomai turės 
paskelbti raportą apie švietimo būklę“2** . 

Viename iš pridėtinių straipsnių (13) patikslinta, kad per trejus 
metus po šių potvarkių paskelbimo karalius pateiks šiems 
konstituciniams potvarkiams įgyvendinti būtinus įstatymus. 


6 Documentation Catholigue, 1931 09 26, p. 432. 

V. DABARTINIS VIEN TIK VALSTYBĖS PASTANGOMIS ĮGYVENDINTO 
PRIVATAUS MOKYMO REŽIMAS 


Praėjus pusei metų po peržiūrėtos Konstitucijos paskelbimo, 
1918 m.liepos 18 d. įvyko rinkimai į antruosius Rūmus, suteikę 50 
vietų dešiniesiems ir 50 vietų kairiesiems. 

Valdžia pateko į krikščioniškosios koalicijos rankas. Vyriausybė, 
vadovaujama Ch. Ruyso de Beerenbroucko (iš kairiųjų partijos), 
kuris Svietimo, meno ir mokslo ministeriją patikėjo Th. de Visserui 
(iš Istorinių krikščionių sąjungos), ėmėsi rengti švietimo įstatymą, 
praplečiantį ir išryškinantį konstitucinius potvarkius. Šio įstatymo 
projektas buvo pristatytas 1919 m. balandžio 26 d. Santaikos ir 
daugmaž tobulo partijų tarpusavio sutarimo dvasia teigiamai paveikė 
Rūmuose vykusias diskusijas ir balsavimus. Todėl įstatymas, teisiškai 
įtvirtinantis konstitucinius potvarkius, galutinai buvo priimtas 
Antruosiuose rūmuose 1920 m. birželio 30 d. 75 balsais prieš 3 (du 
komunistai ir vienas senasis liberalas), o tų pat metų spalio 7 d. - ir 
Pirmuosiuose rūmuose (be vardinio balsavimo). 

Naujasis įstatymas buvo paskelbtas spalio 9 d., o įsigaliojo 
1921 m. sausio 1-ąją. Taigi didžioji olandų mokyklų sistemos 
reforma, suteikusi galutinį teisinį statusą pradiniam ugdymui, buvo 
baigta. 


*kk 


Anot Cassianuso Hentzeno**? , 1920 įstatymas "plačiai ir giliai" 
įgyvendino finansinę privataus ir valstybinio mokymo lygybę. 

Pirma,valstybinės kasos vienodai padengia abiejų rūšių 
paprasto ir aukštesnės pakopos pradinio bei pedagoginio mokymo 
išlaidas. Antra, valstybinėms kasoms tenka visos išlaidos: mokytojų 
atlyginimai, mokyklų statybos ir kitos normaliam mokyklų 
funkcionavimui būtinos lėšos. Algas moka valstybė, o visa kita — 
komunos. Valstybinis ugdymas išliko toks pats neutralus. Jei atsiranda 
bent 12 mokyklinio amžiaus vaikų, kurių tėvai ar globėjai reikalauja 
valstybinės mokyklos, pagal įstatymą komuna privalo jiems duoti 
tokią mokyklą. Pastaroji turi būti išsaugota, kol ją lankys bent 8 
vaikai (192 str.). 


47 C. Hentzen, 1892, p. 212. 

Jei norinčių lankyti valstybinę mokyklą vaikų yra per mažai, 
įstatymas numato galimybę lankyti gretimos komunos valstybinę 
mokyklą ar įkurti bendrą kelių komunų mokyklą (192 str.), o 
komunos iždas gali kompensuoti transporto išlaidas, jei tarp 
moksleivio namų ir mokyklos yra daugiau nei 4 km (13 str.), be to, 
jeigu tėvai sutinka, įstatymas leidžia komunos lėšomis mokyti šių 
šeimų vaikus namie?“?, 

O privačiam ugdymui, jei juridinio asmens statusą turinti 
konfesinė ar neutrali asociacija nori įkurti arba išplėsti privačią 
mokyklą ir gauti tam būtinas lėšas iš komunos, jei gali pateikti 
prašymą komunos tarybai (73 str.) su: 

1) įrodymais, kad per 100 000 gyventojų turinčioje komunoje 
mokyklą lankys mažiausiai 100 mokinių, nuo 50 000 iki 100 000 
gyv. turinčioje komunoje — 80 mokinių, 25 000-50 000 gyv. 
komunoje — 60 mokinių ir mažiau nei 25 000 gyv. turinčioje 
komunoje — bent 40 mokinių. Aukštesnio lygio pradiniam mokymui 
šis minimumas tam pačiam gyventojų skaičiui mažesnis: 60, 48, 
36 ir 24 mokiniai; 

2) asociacijos įsipareigojimu prieš prasidedant statyboms, 
pervesti į komunos kasą 15 26 steigimo išlaidų sumos garantijos 
sumetimais“? ; 

3) deklaracija apie tai, kiek mokinių lankys mokyklą, apie 
maksimalų leistiną mokinių skaičių klasėse, klasių skaičių ir apie 
tai, ar mokykla bus skirta paprastam, ar aukštesnio lygio pradiniam 
ugdymui; 

4) deklaracija apie tai, kad mokyklą steigiančios institucijos ar 
asociacijos vadovybė prisijungė prie privačių mokyklų, pagal 89 
str. $ 7 įsteigusių Apeliacinę komisiją. 

Kai, be abiems mokymo rūšims būtinų sąlygų, įvykdomos dar 
ir šios, komunos Taryba privalo patenkinti šį prašymą. 

Įstatymas taip pat numato galimybę kai kuriais atvejais įsteigti 
privačią mokyklą be specialaus ministro leidimo, net jei mokinių 
skaičius mažesnis už minimumą, bet ne mažesnis už 25 paprastai 
pradinei mokyklai ir 18 aukštesniojo lygio pradinei mokyklai. Tačiau 
šiuo atveju garantinė suma buvo 3096 nuo visų steigimo išlaidų. 


28 Analogiškos priemonės numatytos ir privačiam ugdymui. 
29 Jei mokykla įvykdo visas įstatyme nurodytas sąlygas, ši garantinė suma mokyklos steigimo asociacijai 
grąžinama po 20 metų. 

Kaip matyti, valstybinis mokymas išlaikė tam tikrą pranašumą 
dėl mokyklai įsteigti būtino mokinių minimumo. Didesnio 
minimumo ir 1596 (ar 3090) mokyklos statybos sumos iš privačių 
asociacijų reikalaujama tam, kad šios geriau įsisamonintų 
prisiimamą pareigą ir būtų išvengta piktnaudžiavimo. 

Įstatymų leidėjų rūpinimasis faktine privataus ir valstybinio 
mokymo lygybe akivaizdžiais išreikštas 100 straipsnyje, kurį 
olandiško problemos sprendimo būdo šalininkai Vokietijoje 
pavadino "kuriozu"*59 ir kuris, anot profesoriaus S. Hesseno??!,, yra 
nuostabus 1920 m. įstatymo dvasios pavyzdys. Šiame straipsnyje 
nurodoma, kad jei komunos taryba leidžia valstybinei mokyklai 
turėti vieną ar kelis papildomus mokytojus (priimtus viršijant 
įstatymo numatytą mokytojų-mokinių skaičiaus proporciją), kuriems 
moka komuna; ipso facto, toje pačioje komunoje esanti privati 
mokykla įgyja teisę turėti papildomų mokytojų, kuriems moka 
komuna. 

Savaime suprantama, kad, norėdamos pasinaudoti įstatymo 
nustatyta finansine lygybe, privačios mokyklos turi priimti tuo pačiu 
įstatymu nustatytą minimalią programą ir sutikti su valstybės 
inspekcija. Tačiau kiekvienu atveju jos gali laisvai rinktis konfesiją 
ar doktriną. Religiniai ir politiniai motyvai negali lemti, ar privačios 
asociacijos komunos tarybai (77 str.) pateiktas prašymas bus 
patenkintas, ar atmestas. Paskui privačią mokyklą kurianti asociacija 
pati, valstybės inspektoriui pritariant, renkasi mokytojus. 

Norint užkirsti kelią piktnaudžiavimui doktrinine privačių 
mokyklų laisve (tai galioja ir valstybinėms mokykloms), 10 
straipsnyje numatyta, kad kompetentingi valdžios pareigūnai gali 
atleisti mokytojus, jei šie skleistų mokykloje moralės normoms 
priešingą mokymą ar skatintų nepaklusti šalies įstatymams.232 

Privačių pedagoginių mokyklų subsidijavimo tvarka kitokia. 
Iš valstybės jos gauna: 


20 Das Hollūndische Schulgesetz, 1921, p. 18. 

251 S. Hessen, 1928, p. 468. 

252 Be Valstybės švietimo ministerijos inspektorių kontrolės, dar yra komunos administracijos vietinė 
inspekcija, kurią vykdo Komisija. Ši Komisija steigiama, atsižvelgiant į įstatymų leidėjų norą har- 
moningai veiklai suvienyti, iš vienos pusės, valstybinį ir privatų mokymą, o iš kitos pusės - tėvus ir 
mokytojus. Todėl Komisiją sudaro mažiausiai penki nariai: vienas valstybinę mokyklą lankančių 
mokinių tėvų atstovas, vienas privačios mokyklos mokinių tėvų atstovas, valstybinių mokytojų atstovas 
ir privačių mokytojų atstovas; penktasis narys išrenkamas laisvu balsavimu (176 ir 184 str.). 


192 


1) atlyginimus mokytojams; 

2) tam tikrą sumą (kuri kinta keičiantis mokinių skaičiui) mo- 

kyklos statybai ir pastato išlaikymui; 

3) tam tikrą sumą (taip pat priklausančią nuo mokinių skaičiaus) 

vadovėliams ir kitiems mokyklos reikmenims pirkti; 

4) papildomą sumą mokiniams internams paremti (162 str.). 

Tokie yra pagrindinių 1920 m. įstatymo potvarkių svarbiausi 
bruožai??3, 

Olandų vyriausybės galvoms atrodė, kad šia reforma jie atlieka 
mokyklinės teisybės aktą ir taip liausis politinė kova, nuo seno vykusi 
dėl mokyklos. Tokia minčių eiga tik paaiškina, kodėl visos politinės 
partijos lojaliai bendradarbiavo kuriant reformos projektus ir kodėl 
beveik vieningai balsuota priimant šiuos projektus. 


*kk 


1920 m. įstatymo įgyvendinimas turėjo tam tikro poveikio 
abiems ugdymo rūšims (valstybinei ir privačiai) ir švietimo padėčiai 
apskritai. Kitokių nei Olandijoje mokymo problemos sprendimo 
būdų šalininkai nurodo kai kuriuos apmaudžius olandų švietimo 
sistemos padarinius, ypač neproporcingai pagal mokinių skaičių 
išaugusias mokyklas ir, svarbiausia, jos finansinę padėtį. "Įvedus šią 
kraštutinės decentralizacijos sistemą, pirmasis padarinys buvo 
nepaprastas mokyklų skaičiaus padidėjimas, kurį dar labiau skatino 
finansinis Olandijos klestėjimas pokario metais,- rašė S. Hessenas.— 
Visos konfesinės bendruomenės, net ir pačios mažiausios, troško 
įsteigti savo mokyklą. Daugelyje kaimų, kur anksčiau viena gerai 
aprūpinta ir daug mokytojų turinti valstybinė mokykla mokė visus 
mokyklinio amžiaus vaikus, dabar pastatytos trys ar net keturios 
mažos mokyklos, o tai reiškia ne tik mokinių išsklaidymą, bet ir 
pabrangusį mokymą", 


253 Lygybės principas netaikomas privačioms parengiamosioms mokykloms ar vaikų darželiams. Jos 
negauna jokios valstybės paramos. Kai kurias iš šių mokyklų vis subsidijuoja komunos, pvz., Ams- 
terdame, Roterdame, La Haye, Utrechte ir kitur. Kadangi šios subsidijos nėra numatytos įstatyme, 
jų dydis įvairiuose miestuose skirtingas. 

254 S. Hessen, 1928, p. 468. 

Pastarasis mano, kad 1920 m. Olandijos mokyklų reforma yra konfesinės mokyklos pergalė. Būdamas 
pozityvios mokymo laisvės ir lojalios privataus mokymo integracijos į nacionalinę švietimo sistemą 
šalininkas, S. Hessenas šlovina mokyklinę laisve ir autonomiją, kurios ne tik kuo geriau pasinaudotų 
įvairių visuomeninių jėgų ugdomaisiais resursais, bet ir, kaip Condorcet sistemoje, dar labiau iš- 
ryškins švietimo ir ugdymo įstatymų vertę (Die Eigengesetzlichkeit der Schule). 

Apie Olandijos mokyklų sistemą, žr. Reinhold Lehman, Holland / Staat, Kirche und schule im Aus- 
lande, 1927, p. 7-20; taip pat Grossmann, Holland als Erzieher (eine Studie ūber das hollindische 
Schulgesetz) // Preussische Lehrerzeitung, 1928 nr. 22, 23, 25. 

Nuo nuomonių pereisime prie statistinių faktų, kurių analizė 
atskleis realius 1920 m. įstatymo padarinius ir abiejų mokymo rūšių 
raidos tendencijas. Štai oficialūs skaičiai, nurodantys mokyklų ir jų 
mokinių skaičių prieš ir tuojau po įstatymo paskelbimo?“* : 


19200115 570324| 461370 |1031 694 


19210101 560907, 479207 |1040114 
1922 01 01 549046, 489709 |1038755 
1922 1231 534863| 527757 |1062 620 
1923 1231 527585, 561618 | 1089 203 


Kaip matyti iš 1920 m. įstatymo sukurtos situacijos, mokyklų 
raidos tendencijos Olandijoje palankesnės privačiam, o ne 
valstybiniam mokymui, ir ne tik atsižvelgiant į bendrą mokyklų bei 
jas lankančių mokinių skaičių, bet ir į mokyklų ir mokinių skaičiaus 
santykį kiekvienoje iš šių dviejų mokymo rūšių. Per pirmuosius tris 
įstatymo taikymo metus privačių mokyklų skaičius padidėjo 918, o 
jų mokinių padaugėjo maždaug po 109 kiekvienai naujai mokyklai; 
tuo metu valstybinių mokyklų skaičius padidėjo 371, o mokinių 
sumažėjo iki 42 739. 

Be to, reikia pažvelgti į mokytojų ir mokinių skaičiaus santykį. 
1923 m. gruodžio 31 d. valstybinėse mokyklose buvo 17 390 
pradinių klasių mokytojų ir 372 laikinai laisvų vietų, iš viso 17 762. 
Privačiose mokyklose atitinkamai 17 836 ir 166, iš viso 18 002. Iš 
viso buvo 35 764 vietos, iš kurių 35 226 — užimtos. Taigi, vienam 
mokytojui tenka 30,4 mokinio.25* 

Kokią įtaką šiam santykiui turėjo finansinė lygybė? Savo 1924 m. 
lapkričio 21 d. pranešime Antruosiuose rūmuose ministras Colijne'as 
pareiškė, kad kai kur būta nereikalingų išskaidymų, dėl kurių be 
jokios būtinybės mokytojų skaičius padidėjo maždaug tūkstančiu. 


255 Šie skaičiai, paremti oficialiais duomenimis, paimti iš Hat sich ..., 1927, p. 9. 
256 Šie skaičiai paimti iš Bachmann, 1928, p. 69-70. Jie remiasi oficialiais, 1925 m. Švietimo ministerijos 
publikuotais duomenimis apie 1922-1923m. ugdymo padėtį. 

Be šio papildomo tūkstančio, vienam mokytojui vietoje 30,4 tektų 
31,4 mokiniai (Vokietijoje ši proporcija vidutiniškai yra 45,4).297 
Kaip matome, skirtumas nebūtų labai didelis. Priežasčių, kodėl 
mokytojų yra tiek daug palyginus su mokiniais, reikėtų ieškoti ne 
tiek finansinėje lygybėje, kiek nedidelėse įstatymo numatytose 
normose, kurios, beje, buvo pakeistos per 1923 m. techninę įstatymo 
reviziją. 

Pagal 1920 m. įstatymą, santykis tarp mokinių ir mokytojų 
skaičiaus turėjo būti toks??š : 


Mokiniai Mokytojai 
Iki "LRA 1 
tarp. 26-60... aaa saaa aaa 2 
“ r ——————— 3 
“ 91—-134....L aaa 4 
“ 135-179...LL Lakis 5 
„ 180-224....LL La aaaaaai 6 
„ 225—269....LLa aaa aaa 7 
k 270-314...LL aaa 8 
“ 315-359...LL aaa aaa 9 
k 360-400....L Lake 10 


bendrai paėmus, proporcija yra 34,5. 
1923 m. peržiūrėjus įstatymą??? : 


Mokiniai Mokytojai 
Iki HA 1 
tarp. 33-72... aa kaka as 2 
“ 73—-116..LL aaa aaa 3 
“ 117-160...L Lake 4 
“ 161-210...L Lake 5 
“ 211-260...LLk akanai 6 
k 261-314..LL aaa aaa 7 
“ 315-369...LL aaa aaa 8 
ir t.t. ir t.t. 


bendrai paėmus, proporcija yra 41,8. 
257 Ten pat. 
258 Bachmann, 1928, p. 70. 
259 Ten pat, p. 71. 

Palyginus bendrą mokyklų skaičių su bendru mokytojų 
skaičiumi 1923 m. gruodžio 31 d., matyti, kad santykis yra 4,9 
(Vokietijoje —- 3,5). 

Iš Hesseno pateikto apibūdinimo galima būtų manyti, kad po 
1920 m. įstatymo įvyko daug neprotingų išsiskaidymų ir kad mažytės 
mokyklėlės, ypač konfesinės, buvo steigiamos neregėtais mastais. 
Iš tiesų, tais metais buvo 155 mokyklos, turinčios tik vieną mokytoją, 
iš kurių 136 buvo valstybinės ir tik 19 privačių?“. 

Tačiau labiausiai minėtu įstatymu įvestai sistemai priekaištauta 
dėl didelių finansinių nuostolių. Palyginus skaičius, atsiskleidžia 
tokia padėtis: valstybės ir komunų kasmetinės išlaidos privačiam 
mokymui žemiau nurodytais metais buvo“! : 


1911-1915 m., vidutiniškai... 37 724 493 florinų 
1916-1919... kaka aaa kaka aaa aaa 76 501 039 „ 
1920 Lk aaa aa aa saaa aaa saaa aaa 126 920572 „ 
1921 LL. aa aaa aaa aaa aaa 151 199901 „A 
1922 kaka aaa aaa aaa aaa aaa aaa aaa aaa 160 630 976 „ 
1923 La kana aaa aaa aaa aaa 157 826 238 


Staigus išlaidų padidėjimas (daugiau nei 50 milijonų 1920 m.) 
akivaizdus. Tačiau taip atsitiko ne dėl 1920 m. liepos 14 d., kuris 
turėjo įsigalioti tik 1921 m. sausio 1-ąją, o dėl įstatymo, kuris 
aprobavo pradinių mokyklų mokytojų algas ir įteisino ne tik praktinę 
lygybę tarp valstybinių ir privačių pradinių mokyklų mokytojų, bet 
ir pagerino bendrą finansinę mokytojų padėtį. Palyginę skaičius, 
tuo dar kartą įsitikiname. Paprastų pradinių klasių mokytojų 
atlyginimai, Šriklausomai nuo stažo, buvo tokie:2*2 

1919 m. — nuo 500 iki 825 florinų (vidutiniškai 662,5) 

1920 m. - 1000-2300 „( » ...1650) 

1921 m. - 1600-3250 „( „ ...-2250) 

Mokytojų, einančių mokyklos vadovo pareigas, atlyginimai buvo: 

1919m.- 500-925 florinai (vidutiniškai ... 725,5) 

1920 m. - 1300-2600 „( ———— 1950) 

1921 m. - 1200-3800 „( 


260 Bachmann, 1928, p. 72. 
261 Ten pat, p. 66. 
262 Ten pat, p. 68. 

Mokytojų darbo užmokestis sudaro didžiausią visų švietimui 
skirtų išlaidų dalį. Pavyzdžiui, 1923 m. jos buvo 99 358 851 florinų, 
t. y. 62,994 visų išlaidų.?9 Tais pačiais metais mokyklų statyboms 
skirta 16 690 713 florinų, iš kurių 4 469 777 — valstybinėms ir 12- 
220 926 — privačioms mokykloms?“*. Savaime aišku, kad, įvedus 
finansinę lygybę, valstybinės kasos patyrė didelių išlaidų, tačiau 
dėl bendrų išlaidų švietimui padidėjimo negalima kaltinti vien tik 
finansinės lygybės. Anot Bachmanno, reikia atsižvelgti į padidėjusius 
personalo atlyginimus, mokyklų patalpų atnaujinimą, taip pat į 
naujai įvestus septintus privalomus pradinio mokslo metus?“ bei 
kitas mokyklų reformas, kurias įvedė abiejų mokymo rūšių lygybę 
užtikrinantys įstatymai. 

Vienas iš švietimo ministrų, Waszinkas, 1927 m. ypač 
akcentavęs kai kuriuos neigiamus 1920 m. įstatymo padarinius, 
drauge nurodė, kad juos lėmė ne pats principas, kuriuo remiasi 
sistema, bet techniniai minėto įstatymo nesklandumai?““. Stai kodėl 
1920 m. įstatymas buvo techniškai peržiūrėtas kelis kartus (1923 ir 
1924), o 1926 m. įsteigta Valstybinė komisija, kurios tikslas, pagal 
ją sukūrusį karališkąjį dekretą (1926 m. sausio 2 d.), buvo: 

"a) atsižvelgiant į pradinio valstybinio ir privataus mokymo 
finansinės lygybės gaunant valstybinių kasų paramą principą (kaip 
tai nustatyta Konstitucijos 195 straipsnyje) ir nedarant žalos 
gyvybiniams mokymo interesams, ištirti, ar galima padaryti 1920 m. 
pradinio mokymo įstatymo pataisų, kurios užtikrintų pigesnį šio 
principo įgyvendinimą, ar galima panaikinti nebūtinus mokymo 
laisvės suvaržymus ir apskritai pašalinti kliūtis, kylančias taikant 
1920 m. įstatymą; 

b) gavus teigiamą atsakymą, pateikti savo pasiūlymus įstatymo 
projekto arba, jei būtina, karališkojo dekreto forma"2*7 . 

Dar prieš rengiant 1920 m. įstatymą buvo aišku, kad juo įvesta 
sistema iš valstybinių kasų pareikalaus daugiau lėšų nei ankstesnioji. 


263 Bachmann, p. 67. 

263 Ten pat, 1928, p. 75. 

265 1926 m. spalio 1 d. 74,1946 pradinių mokyklų turėjo septintą klasę; nuo 1927 m. rugsėjo 1 d. septintieji 
privalomi metai turėjo būti įvesti visose šalies mokyklose (žr. ten pat, p. 80). 

266 J. Schrėteler, 1931, p. 42. 

267 Hatsich..., 1928, p. 213. 

Tačiau ruošiant šį įstatymą parodyta tiek geros valios, taip ilgai dėl 
jo kovota kitų motyvų vardan ir siekiant kitų rezultatų, kurie turėjo 
atsverti padidėjusias išlaidas. 

"Norint būti objektyviems, reikia atkreipti dėmesį į didelius 
šio įstatymo privalumus, — rašo Schrėteleris. — Reliatyvios laisvės 
principas, nustatantis visiems būtinų žinių esmę (Die Substanz), bet 
paliekantis daug vietos iniciatyvai ir brangintinai pedagogikos 
įvairovei, be abejo, yra svarus privalumas lyginant su visuotinio 
susiformavimo sistema. Todėl, kaip nuolat patvirtina daugybė 
pranešimų iš Olandijos, šalyje suklestėjo spalvingas pedagoginis 
gyvenimas. Atsirado sveika konkurencija, verčianti ieškoti kuo 
tobulesnių veiklos būdų. Privati mokykla, nuoširdžiai stengiasi 
panaudoti visas turimas priemones pagal išgales, kad pagerėtų 
mokymas. Mokymo būdai visur atitinka šiandienos reikalavimus ir 
metodai tobulėja... 

Bet pirmiausia, vis labiau prigyja teisingumo principas, juo 
vadovaujantis tvarkomi žmonių reikalai ir patenkinamas kiekvieno 
protingas prašymas. Olandijoje kiekvienas gali gauti gerą mokymą 
ir kartu vidinį išsilavinimą pagal, jo manymu, teisingas religines ar 
filosofines doktrinas. Šis vidinis nuolat didėjančios olandų švietimo 
sistemos grandies vieningumas labai vertintinas, ypač paties ugdymo 
požiūriu"**?., 

Štai bendra parengiamojo, pradinio ir pedagoginio valstybinio 
ir privataus mokymo situacija pagal paskutinius statistinius 
duomenis?9? ; 


Skaičius Iš viso |Valstybinis Privatus mokymas 


mokymas | | . 
Iš viso | Katalik. Protest. 


Mokymas parengiamosiose mokyklose (1929 m. gruodžio 31 d.) 


Mokyklos 
Mokiniai 
Institucijos 


268 Schrėteler, 1931, p. 44-45. 
28 Šiuos skaičius, ištyręs oficialius duomenis, 1933 m. sausio 13 d. mums pateikė Th. Verhoevenas, 
Het R.K. Centraal Bureau voor onderwijs en opvoeding( La Haye) direktorius. 

Skaičius Iš viso 


Privatus mokymas 
Katalik. 


Iš viso Protest. Kitoks 


Pradinis mokymas (1931 m. gruodžio 31 d.) 


173 126 
78 199 
867 


Mokyklos 
Mokiniai 
Institucijos 


8678 |470 496 | 798 182 | 458 361 


Pedagoginis mokymas (1929 m. rugsėjo 16 d.) 
Mokyklos 104 35 69 44 22 3 
Mokiniai 8487 2443 6044 3526 2243 275 


C. Vidurinis mokymas 


Vidurinio mokymo problema Olandijoje buvo sprendžiama 
tais pačiais principais ir maždaug ta pačia dvasia, kaip ir pradinis 
ugdymas. Šalia valstybinio vidurinio mokymo čia esama stipraus 
privataus vidurinio mokymo, kurį valstybė ne tik toleruoja, bet ir 
palaiko. 

Socialiniai motyvai ir faktoriai, lėmę pradinio mokymo pobūdį, 
taip pat veikė ir vidurinio mokymo evoliuciją, o vienos mokymo 
pakopos reformos gana greitai sukeldavo kitos pakopos reformas. 

Visa tai leidžia trumpai apžvelgti šio etapo raidą ir, nurodant 
tik atramos taškus, aprėpti pagrindinius vidurinio mokymo sistemos 
bruožus bei jos struktūrą. 

Pagrindinės vidurinio mokymo įstaigos yra gimnazijos, 
"buržuazinės" mokyklos (Hoogere Burgerschool) ir licėjai. 

1) Dabartinė gimnazijų sandara buvo įteisinta 1876 m. 
balandžio 8 d. įstatymu, kuris pritaikė joms 1848 m. Konstitucinio 
įstatymo principus. Pagal įstatymą, jų paskirtis — ruošti jaunimą 
universitetinėms studijoms. Gimnazijas išlaikyti turėjo komunos, 
bet valstybė galėjo joms skirti subsidijas. 

Minėtas įstatymas, remdamasis konstituciniu mokyklinės laisvės 
principu, pripažino privačių gimnazijų egzistavimą, bet šios neturėjo 
teisės į jokias subsidijas ir nesinaudojo laipsnių teikimo teise. Dėl 
pastarojo fakto privačias gimnazijas baigusius mokinius, norinčius 
įstoti į universitetą, turėjo egzaminuoti arba valstybinės gimnazijos 
mokytojai, arba speciali karaliaus sudaryta komisija. 

Jei privati gimnazija gaudavo valstybinių kasų subsidijų, ipso 
facto ji turėdavo tapti neutrali, taigi situacija buvo identiška privačių 
pradinių mokyklų padėčiai tuo pačiu periodu. 

Įkandin 1889 m. įstatymo dėl pradinio mokslo, priimtas 1905 m. 
gegužės 22 d. įstatymas dėl aukštojo mokslo?*? pritaikė subsidijų 
principą ir gimnazijoms, nesikėsindamas į jų konfesinį ar doktrininį 
pobūdį. Šis įstatymas joms taip pat suteikė laipsnių skyrimo teisę. 

2) Vidurinės "buržuazinės mokyklos“, vadinamos H. B. S., — 
tai didžiojo liberalų ministro Thorbecke*o kūrinys (1863 m. gegužės 
2 d. įstatymu). Pagal autoriaus sumanymą, šios mokyklos turėjo 
"išugdyti gausią buržuaziją, kuri, nesitenkindama pradiniu mokslu 
ir siekdama rimtesnių, platesnių, rafinuotesnių žinių, ruošiasi 
įvairioms pramoninės valstybės funkcijoms“??9 . Jos skyla į du 
padalinius: humanitarinę-ekonominę ir matematikos-fizikos. 

Anot J. Beunso, „čia užtenka tik pasakyti, jog toks skirstymas 
remiasi teze, reikalaujančia, kad šalia mokyklos, kurios išeities 
taškas — "žmogus", būtų mokykla, susitelkusi į "gamtą", bei mokykla, 
kuriai rūpėtų "visuomenė". Gimnazija būtų toji mokykla, kurioje 
svarbiausių dalykų pasirinkimą lemia "žmogaus" studijos; vidurinėje 
fizikos-=matematikos mokykloje — H. B. S. — pirmenybė tektų 
"samtai", o vidurinėje humanitarinėje-ekonominėje mokykloje, arba 
H. B. S. A., pagrindinis studijų objektas būtų "visuomenė" .27! 

Kaip ir 1889 m. bei 1905 m. įstatymai, 1909 m. birželio 14 d. 
įstatymas suteikia subsidijų ir laipsnių gavimo teisę šio tipo 
vidurinėms mokykloms. 

3) Olandijos licėjai —tai vidurinio mokymo įstaigos, daugiausia 
atsiradusios iš gimnazijos ir vidurinės "Pburžuazinės"“ mokyklos 
derinio. Todėl juose paprastai esti dvi pirmos pagrindinio lavinimo 
klasės, paskui ketverių metų kursas — gimnazijos ekvivalentas, trejų, 
o kartais ketverių metų kursas, tolygus vidurinei "buržuazinei" 
mokyklai, ir net penkerių metų kursas, atitinkantis aukštosios 
komercinės mokyklos programą. 

Teisiniu ir finansiniu požiūriu valstybiniai ir privatūs licėjai 
tvarkomi taip pat, kaip anksčiau minėtos vidurinio mokymo įstaigos. 


29 Formaliai pagal 1876 m. įstatymą gimnazijos yra aukštojo mokymo įstaigos paruošiamoji pakopa. 
270 P. Verschave, 1910a, p. 205. 
27 J. J. W. Beuns S. J., 1930, p. 9. 


200 


Pagal paskutinę 1922 m. gegužės 22 d. įstatymu įsteigtoms 
privačioms vidurinėms mokykloms teikiamų subsidijų bendrąją 
reglamentaciją valstybė joms skiria: | 

a) 8070 mokytojų ir administravimo personalo atlyginimų ir 
pensijoms skirtų įmokų sumos; 

b) 7544 kitų normalų mokyklos funkcionavimą užtikrinančių 
išlaidų sumos. Įstatyme patikslinama, kad: "Valstybė grąžina 
mokyklos vadovybei 7576 žemės nuomos ir emfiteuzės*, patalpų 
nuomos, remonto, šildymo, elektros ir valymo, vandens, mokyklos 
baldų pirkimo ir kitų mokyklos išlaidų"??? ; 

c) 9040 metinių palūkanų nuo mokyklos statybai ir įrengimui 
bei žemei pirkti paimtų kreditų. 

Komunos turi teisę, bet neprivalo, skirti subsidijas. Kaip pavyzdį 
pateikiame lentelę — vieno licėjaus gautų subsidijų sąmatą?" : 


Išlaidos 


A. Mokytojų personalas 


a) AlgOS LL aa kaka aaa 100 000 fl. 
b) pensijų įmokų kompensacijos..... 10 800 fl. 
(16 000-5220 valstybės įmokų į pensijų kasas paimtos 114 000 fl. 


iš mokymo personalui skirtų lėšų). 
c) pašalpa daugiavaikėms šeimoms..... 3200 fl. 


B. Mokyklos inventorius. ..LLLaa ak kaka aaa 16200 fl. 
C . 
Eišallo gar 
b) emfiteuzė....LLk kaka aaa t 1240 fl. 


D. Pastatai ir žemė: 
D'. Pastatų ir žemės plėtimo išlaidos pagal 


patvirtintą planą ir biudžetą....LLLLLL kasas aaa aaa asas kasai 800 Il. 
Dž, Pastatų ir žemės apmokestinimas „L. kaka aa 12320 L. 
e Ia 144560 fl. 


* Emfiteuzė, paveldima žemės nuoma, suteikianti nuomininkui daiktinę teisę naudotis nuomojamu 
sklypu, jį įkeisti, perleisti šią teisę kitam asmeniui, perduoti ją paveldėjimo būdu (Tarptautinių žo- 
džių žodynas, V., 1985). 

2 C. Van den Broeck, 1931, p. 337. 
2731. J. W. Beuns S. J., 1930, p. 24-25. 

Pajamos 
A. Subsidijos (skaičiuota pagal vidurinio mokymo įstatymo 5 str. 1, a, b ir < dalis 
bei (arba) aukštojo mokymo įstatymo 168 str. 1, a, b ir c dalis). 


8094 subsidijų išlaidoms A ( žr. „Išlaidos“) .-...s 91200 fl. 
804 » LTA 12960 „ 
754 “ C (air D) aaa a kaka 930 „ 
9046 » UT 720 
B. Mokestis už mokslą, laikantis 45 str. 5 dalies sąlygų ir (arba) aukštojo mokymo 
įstatymo 168 -3 str. 2 dalies... 20000 „ 
C. Komunų subsidijos „LLLk aka kaka aaa aaa | 
D. Kitos pajamos (išsk. kompensacijas, gautas už bet kokį naudojimąsi patalpomis 
HS ilųoR——————————————————————————————— o) 
Iš viso...136 898 fl. 
Iš viso išlaidų... 144 560 fl. 
Iš viso pajamų... 136 896 fl. 
Deficitas..... 7 662 fl. 


1924 m.liepos 28 d. įstatymas dėl ekonominių priežasčių teisę 
gauti subsidijas paliko tik toms mokykloms, kurios buvo įsteigtos 
iki 1921 m. spalio 6 d. Vyriausybė gali teikti paramą ir vėliau 
įkurtoms mokykloms, kurios neturi teisės į subsidijas, tačiau tik 
įstatymo numatyta išimties tvarka. Ir iš tiesų, pastaraisiais metais 
subsidijas mokykloms pamažu vėl imta skirti??*. 

Mainais už valstybės subsidijas privačios vidurinės mokyklos 
turi laikytis kai kurių įstatyme nurodytų sąlygų. Pavyzdžiui, 
subsidijuojamų mokyklų mokytojai privalo turėti tuos pačius 
mokslinius laipsnius, kaip ir valstybinių mokyklų mokytojai. Algos 
irgi turi būti tokios pat. Be to, įstatymas iš šių mokyklų reikalauja, 
kad mokymo dalykai jų programose ir jiems skiriamų valandų 
skaičius sutaptų su valstybinių mokyklų programa. Vienintelis 
skirtumas — religinis mokymas. 

Kitos teisinės sąlygos susijusios su valdymu, pastatais, mokesčiu 
už mokslą, egzaminais ir inspekcija. Valstybės inspektoriai turi teisę 
bet kada tikrinti subsidijuojamas mokyklas. 

Vidurinės subsidijuojamos mokyklos gali laisvai spręsti, ar 
įvesti, ar neįvesti religinį mokymą. Jų doktrininė laisvė reiškiasi ir 
mokyklų vadovybei suteikta teise skirti mokytojus, rinktis vadovėlius, 


274 C. Van den Broeck, 1931, p. 336. 

be to, bendra, religine ar ne, atmosfera. Pastaroji yra kitų ugdymo 
sąlygų -religinių apeigų, bendrakultūrinių konferencijų ir asociacijų, 
sporto klubų ir kt. — išdava. 

Taigi vyriausybės subsidijos, primetančios subsidijuojamoms 
vidurinėms mokykloms minimalią mokslo programą ir valstybės 
inspekciją, jokiu būdu nesikėsina į jų doktrininę autonomiją, kuri 
yra šių mokyklų egzistencijos pagrindas. 

Statistiškai 1930-1931 m/m. valstybinio vidurinio mokymo ir 
privataus vidurinio mokymo padėtis atrodo taip?“ : 


Mokyklų ir Iš viso |Valstybinis Privatus mokymas 
mokinių 
skaičius 


Gimnazijos 56 3 15 7 
Mokiniai 7833 4552 3281 2075 1206 
11 
11 


7 


mokymas | ||| , . 
Iš viso | Katalik. Protest. Kitoks 


4 22 
H.B.S.A. 
(5 metai) 8 3 1 
Mokiniai 2538 2218 320 145 
H.B.S.B. 
Mokiniai 1844 1642 202 95 107 
H.B.5.B. 
(5 metai) 116 77 39 
Mokiniai 19223 13229 5994 


275 Šiuos statistinius duomenis mums taip pat pateikė Th. Verhoevenas. 
Keletas pastabų apie profesinį ir specialų ugdymą: 
Privačios profesinės (pramonės ir technikos) mokyklos bei kursai visiškai išlaikomi valstybinių kasų. 
Šios įstaigos gauna 7096 realių išlaidų sumos iš valstybės, likusius 3096 - iš komunos. 
Privačios komercinės mokyklos ir kursai paprastai gauna iš valstybės 5096 realių išlaidų sumos, 0 
kitus 5095 - bendrai iš provincijos ir komunos. 
Privačios žemdirbystės ir sodininkystės mokyklos bei kursai taip pat gauna subsidijas. Valstybė pa- 
dengia visas be išimties jų išlaidas personalo algoms ir transportui bei mokymo reikmenims. Komunos 
taip pat teikia įvairaus dydžio subsidijas. 


1929-1930 m/m buvo 1019 valstybinių mokyklų ir kursų su 133 106 mokiniais ir 204 privačios 
katalikiškos įstaigos su 22 645 mokiniais (trūksta duomenų apie protestantišką ir neutralų ugdymą). 
Tuo pat metu buvo 78 valstybinės žemdirbystės ir sodininkystės mokyklos su 4324 mokiniais bei 
1656 valstybiniai kursai su 26 665 mokiniais. Tokio tipo privačių katalikiškų mokyklų buvo 28 su 
1622 mokiniais ir 315 kursų su 5768 mokiniais. 

Mokyklų ir Iš viso | Valstybinis Privatus mokymas 
mokinių mokymas 
skaičius Iš viso | Katalik. Protest. Kitoks 


Licėjai 40 10 30 12 11 7 
Mokiniai 8481 2552 5929 2191 2144 1594 


Vidurinės 
mergaičių 21 10 11 7 1 
mokyklos 2264 1605 659 356 43 
Mokinės 


D. Aukštasis mokymas 


Pagal sistemos logiką tas pats privataus ir valstybinio mokymo 
paralelizmas buvo pritaikytas ir aukštajam Olandijos mokslui. 

Jau keletą amžių Olandija turi tris valstybinius universitetus — 
Leideno (įkurtas 1575 m.), Utrechto (1636) ir Groningeno (1624). 
Kitąmet po pagrindinio 1876 m. aukštojo mokymo įstatymo 
paskelbimo žymioji Amsterdamo municipalinė atėnėja buvo 
performuota į Amsterdamo komunos universitetą. Pagal įstatymą 
komunos universitetas nuo pat įsikūrimo turėjo tas pačias teises dėl 
mokymo, egzaminų ir paaukštinimų, kaip ir valstybiniai 
universitetai. 

Taigi Olandija turi keturis valstybinius universitetus. 

1876 m. įstatymas pritaikė mokymo laisvės principą aukštajam 
mokymui, suteikdamas bet kuriam individui ar pripažintai privačiai 
asociacijai teisę įkurti aukštąją mokyklą. 

Su tam tikromis išlygomis (kurios panašios į privačioms 
subsidijuojamoms gimnazijoms keliamas sąlygas) 1905 m. įstatymas 
pripažintiems privatiems universitetams suteikė teisę skirti laipsnius, 
o valstybei — teisę skirti subsidijas, kad universitetai galėtų įsigyti 
būtinas patalpas. Toks valstybės įnašas į privačių universitetų kasas 
neturi viršyti 100 000 florinų per 25 metus. Generaliniai luomai 
pagal situaciją gali nustatyti subsidijos sumą, laikydamiesi šių rėmų. 
Privati iniciatyva netruko pasinaudoti aukštojo mokymo laisve. 

1880 m. Amsterdame kalvinistinė asociacija "Už reforma 
pagrįstą aukštąjį mokymą“ įsteigė Laisvąjį Amsterdamo universitetą. 
1923 m. buvo įkurtas Laisvasis katalikiškas Neimegeno universitetas. 

Abu universitetai naudojosi įstatymo suteiktomis teisėmis. 
Miestai ir provincijos taip pat galėjo padėti išlaikyti privačius 
universitetus. Pavyzdžiui, katalikiškasis universitetas, be jau minėtos 
valstybinės subsidijos, kasmet gauna 100000 fl. iš Neimegeno 
miesto. Be privačių universitetų, 1905 m. įstatymas tam tikromis 
sąlygomis numato ir kitas aukštojo mokymo laisvės formas, kaip 
antai privačias katedras ir paskaitas valstybiniuose universitetuose. 
Pavyzdžiui, protestantai turi kalvinizmo teologijos katedras trijuose 
valstybiniuose universitetuose; katalikai, savo ruožtu, Utrechto 
universiteto Filologijos ir filosofijos fakultete įsteigė Logikos, 
metafizikos, psichologijos ir dorovės mokymo bei Lyginamosios 
klasikinės filologijos ir senovės krikščionių civilizacijos istorijos 
katedras, Tomizmo filosofijos katedrą Leideno universitete ir kitą 
tokią pat Amsterdamo komunos universitete. 

Universitetų populiacijos padėtis buvo tokia: 1923-1924 m/m. 
keturi valstybiniai universitetai turėjo 6436 studentus, o du laisvieji 
universitetai - 486779. 1930-1931 m/m. valstybiniuose universite- 
tuose studijavo 8906 studentai, o laisvuosiuose — 956: 447 
katalikiškajame ir 509 protestantiškajame universitete??? . 


ŠEŠTAS SKYRIUS 


BENDROSIOS TARPTAUTINĖS POLITIKOS IR TEISĖS TENDENCIJOS 
(| SISTEMINĮ SPRENDIMO BŪDĄ) 


Pasaulinis karas, kuris didžia dalimi kilo dėl tautų troškimo 
išsivaduoti ir tam tikra prasme prasidėjo kaip kova už žmogaus teises, 
logiškai mąstant, žadėjo naujų tarptautinės teisės principų, susijusių 
su žmogumi, tautybėmis, valstybe ir tarptautine bendruomene, 
progresą. 

Ikikarinės Europos valstybių sienos neatitiko daugmaž tikslaus 
tautų — skirtingų psichologinių grupuočių — pasiskirstymo. Tokią 
padėtį daugiausia lėmė dar XIX a. pradžios diplomatijos sukurta 


276 G. Monti, 1928, p. 663. Apie universitetinio ugdymo evoliuciją žr. P. Verschave, 1910,a. 
277 Skaičius pateikė Th. Verhoeven. Be universitetų, dar yra 4 specialios aukštosios mokyklos: 2 vals- 
tybinės su 2362 studentais ir 2 privačios - 1 katalikiška (121 stud.) ir kita neutrali su 366 studentais. 

situacija. Pavyzdžiui, Vienos kongresas, anot P.P.Y. de la Briėre'o, 
"paskirstė provincijas ir gyventojus pagal pusiausvyros principą, 
visiškai neatsižvelgdamas į kiekvienos provincijos ar gyventojų 
tradicijas, tikėjimą ir siekius, o vadovaudamasis tik didžiųjų 
pirmaujančių valstybių patogumu ar politiniais interesais, kad būtų 
išlaikyta priešiškų jėgų pusiausvyra"278 . 

Tokia situacija gal nebūtų pernelyg apsunkinusi politinio XVII a. 
gyvenimo, tačiau visiškai kitaip tai atrodė XIX a. ir XX a., kai prasidėjo 
ir išsiplėtojo tautų judėjimas. 

Iš vienos pusės, pabudusi tautinė sąmonė dažnai 
išprovokuodavo perdėtas dominuojančių tautų nacionalistines 
tendencijas, savo interesus jos daugmaž sutapatindavo su tos 
epochos absoliutinės valstybės interesais, todėl jų politika atvirai ar 
slaptai linko į valstybės vykdomą asimiliaciją. Iš kitos pusės, 
nacionalinių mažumų grupuotės, kurių siekiams ir interesams buvo 
pakenkta, įsitraukė į iredentizmo ar separatizmo judėjimus. 

Taigi tuometinis etniniu-tautiniu požiūriu gana heterogeniškų 
valstybių egzistavimas ir teritorijų keliavimas iš vienų rankų į kitas 
kėlė labai opių problemų, kurios buvo svetimos ankstesnės 
sanklodos valstybėms. Kai kurie faktoriai — juridinis ir teisinis 
vienodumas, visuotinai privaloma karinė tarnyba, priverstinis 
oficialios kalbos vartojimas, — kurie šiandien daugumoms 
netiesiogiai padeda tęsti asimiliacinę veiklą, tada dažniausiai dar 
neegzistavo. 

Visų pirma, kaip rašo R.P.Y. de la Briėre?as, "liaudies švietimas 
ankstesnėse valstybėse nekėlė jokios politinės problemos. Kad ir 
kokia būtų aukščiausioji valdžia, mokykla visiškai priklausė nuo 
vietinės valdžios ar institucijų, ypač bažnytinių ar religinių. 
Šiuolaikinėse valstybėse mokykla, sukurta ar subsidijuojama ir 
kontroliuojama valstybės, jos programų valdoma, yra didžiausios 
politinės reikšmės organizmas. Jei pasikeistų valdymas, valdžia 
pereitų į kitas rankas, vieną iš labiausiai gyventojus paveiksiančių 
nacionalinių problemų sukeltų švietimo sistemos pertvarkymas"279 . 

Iš tiesų, šiuo atžvilgiu prieškario socialinės ir politinės sąlygos 
lėmė daugelio tautinių ir religinių mažumų diskriminavimą. Todėl 


28 Y. de la Briėre, 1932, p. 52-53. 
29 Ten pat, 1932, p. 55-56. 

tuoj po karo, kai visuomenės nuomonę buvo apėmęs jausmas, kad 
nuo šiol žmonija pradės naują - teisybės, laisvės ir taikos — erą, ir 
kai kūrėsi daug naujų valstybių bei vyko reikšmingi kai kurių senųjų 
valstybių sienų pertvarkymai, kuriais politines tautinių suverenitetų 
sienas bandyta daugmaž sutapatinti su psichologinėmis populiacijų 
sienomis, be daugelio kitų su etninėmis, kalbinėmis ir religinėmis 
mažumomis susijusių klausimų iškilo ugdymo problema. 

Taigi mažumoms tinkamos švietimo sistemos kūrimas tapo 
vienu iš tarptautinei teisėtvarkai ir politikai rūpimų problemų ir jos 
darbo objektų. 


Dabartinį Tautų Sandraugos paktą galima laikyti bendrąja 
teisinių principų, kuriais turi remtis valstybių ir tarptautinės 
bendruomenės santykiai, deklaracija, tačiau kai kurios mokslinės 
asociacijos, pavyzdžiui, Tarptautinės teisės institutas, vis dar mėgina 
sukurti panašios deklaracijos principus, apibrėžiančius tam tikras 
universalias ir humaniškas įvairioms daugumų ir mažumų (etninių, 
kalbinių, religinių) rūšims vienodas pareigas bei teises, kurios taptų 
aukščiausiąja visų civilizuotų valstybių chartija. 

1921 m. spalį de Lapradelle'o Tarptautinės teisės institutui 
pasiūlyto Valstybių teisių ir pareigų deklaracijos projekto 6 straipsnis 
skelbia: "Valstybės turi pareigų ne tik kitoms valstybėms, bet ir 
žmonėms. Pasitaiko atvejų, kai pareiga ginti asmenų ir grupių 
gyvybę, laisvę ir tikėjimą turi pirmauti prieš pareigą gerbti kitų 
valstybių laisvę" 2*0. 

Šio instituto 1929 m. spalio 12 d. deklaracijoje, paskelbtoje 
A. Mandelstamo iniciatyva, galima perskaityti štai ką: 

"Pirmas straipsnis. Kiekvienos valstybės pareiga yra pripažinti 
visų individų lygią teisę į gyvybę, laisvę ir nuosavybę ir savo terito- 
rijoje visiems suteikti visišką šios teisės apsaugą, nediferencijuojant 
tautybių, lyčių, rasių, kalbų ar religijų. 

Ketvirtas straipsnis. Dėl jokio tiesiogiai ar netiesiogiai lyčių, 
rasių, kalbų, tautybės skirtumu paremto motyvo valstybė negali nė 
iš vieno savo piliečio atimti kokios nors asmeninės ar visuomeninės 


286 |. de Fur, G. Chklaver, 1928, p. 55. 


207 


teisės, ypač teisės naudotis valstybiniu švietimu, vykdyti įvairią 
ekonominę, profesinę ir pramoninę veiklą. 

Penktas straipsnis. Numatyta lygybė turi būti ne nominali 
(tariama), o veiksminga. Ji daro neįmanomą bet kokią tiesioginę ar 
netiesioginę diskriminaciją“*!. 

Pirmieji Tautų Sandraugos pakto projektai, kuriuos pristatė 
Wilsonas ir Britanijos delegatai, jau turėjo analogiškus potvarkius“*, 
tačiau, juos apsvarsčius, buvo atsisakyta idėjos įtraukti į į patį Paktą 
visuotinai taikytinas priemones. 

Šiuos potvarkius, labiau sukonkretintus, naujoms ir kai kurioms 
senoms valstybėms šiek tiek pritaikė Versalio sutartis ir papildomos, 
vadinamos mažumų sutartys — Sen Žermeno, Neji, Trianono ir 
Lozanos. Šiomis sutartimis devynios Tautų Sandraugos šalys? savo 
etninėms, kalbinėms ir religinėms mažumoms priklausantiems 
išeiviams garantuoja žadėtąsias teises. Kitos penkios šalys??* pasirašė 
panašias, tokias pat garantijas teikiančias deklaracijas. O dėl 
labdaringų, religinių ar visuomeninių mažumų institucijų ir ypač 
jų ugdymo įstaigų, Minėtos sutartys beveik identiškais terminais 
nustato jas pasirašiusioms valstybėms specialų režimą. 

Pavyzdžiui, 1919 m. birželio 28 d. sutarties tarp pagrindinių 
Aljanso valstybių ir Lenkijos šiuos klausimus aptariantys straipsniai 
teigia: 

"8 straipsnis. Etninėms, religinėms ar kalbinėms mažumoms 
priklausantys išeiviai lenkai globojami tos pačios sutarties ir turi tas 
pačias teisines ir faktines garantijas, kaip ir kiti lenkų išeiviai. Jie 
turės tokią pat teisę savo lėšomis kurti, valdyti ir kontroliuoti 
labdaringas, religines ar visuomenines institucijas, mokyklas ir kitas 
ugdymo įstaigas, su teise jose laisvai kalbėti savo kalba ir netrukdomi 
išpažinti savo tikėjimą. 

9 straipsnis. Dėl valstybinio mokymo Lenkijos vyriausybė 
miestuose ir apskrityse, kur gyvena daug lenkų išeivių, kalbančių 
ne lenkų kalba, sudarys atitinkamas sąlygas, kad šių Lenkijos išeivių 
vaikai pradinėse mokyklose būtų mokomi jų gimtąja kalba. Tačiau 


281 V. de la Briėre, 1932, p. 235. 

22 N. Ito, 1931, p. 20-21. 

26 Austrija, Bulgarija, Graikija, Vengrija, Lenkija, Rumunija, Čekoslovakija, Turkija ir Jugoslavija. 
24 Albanija, Estija, Suomija, Latvija ir Lietuva. 

šioji išlyga nesutrukdys Lenkijos vyriausybei minėtose mokyklose 
lenkų kalbą padaryti privalomą. 

Miestuose ir apskrityse, kur gyvena daug etninėms, religinėms 
ir kalbinėms mažumoms priklausančių lenkų išeivių, šioms 
mažumoms bus suteikta galimybė gauti ir naudotis solidžia dalimi 
tų sumų, kurias valstybės,savivaldybių ar kiti biudžetai skirtų iš 
valstybinių fondų mokymo, religiniams ar labdaros tikslams"285 . 

Čia reikėtų paminėti, kad, anot A. Mandelstamo?““, akivaizdus 
šių potvarkių liberalumas susilpnėja dėl gana neaiškios jų redakcijos 
ir netikslių įgyvendinimo sąlygų: "daug išeivių", "solidi sumos dalis" 
ir pan., visa tai praktikoje gali būti įvairiai interpretuojama ir skatinti 
piktnaudžiavimus. 

Šiuose straipsniuose konkrečiai paminėtos ne pačios mažumos, 
o tik asmenys, išeiviai, priklausantys šioms mažumoms. Praktiškai 
teisę gauti valstybinių fondų paramą turi tik atskiri asmenys ar 
mažumų įstaigos. 

10 straipsnio, bylojančio apie Lenkijos žydus, redakcija daug 
tikslesnė ir, be to, jau mini žydų mažumą kaip kolektyvinę esybę: 
"Valstybės kontroliuojami, Lenkijos žydų bendruomenių paskirti 
vietiniai mokyklų komitetai proporcingai padalins pagal 9 straipsnį 
iš valstybinių fondų žydų mokykloms skirtas lėšas, o jiems padės 
šių mokyklų vadovybė ir steigėjai. 

9 straipsnio potvarkiai dėl kalbų vartojimo mokyklose taikomi 
ir minėtoms mokykloms.2š? Šiame straipsnyje asmeninė teisė jau 
virsta kolektyvine teise. Tai tautinės mažumos ar skirtingos kultūrinės 
grupės būdas išreikšti tai, kas vokiškai vadinama Kulturautonomie, - 
"kultūrinę autonomiją“. Kitos mažumą sudarančios tautos taip pat 
siekia šio tikslo. 

Kultūrinės autonomijos idėja jau nesvetima. Faktiškai geriausiai 
ji įgyvendinta Estijoje, kur ši sistema mažumoms buvo suteikta, 
jokiomis sutartimis neverčiant to daryti. 1930 m. birželio 17 d. Estijos 
Respublikos Konstitucijos 21 paragrafas skelbia: "Estijos teritorijoje 
gyvenančių tautinių mažumų nariai gali kurti autonomiškas 
institucijas savo kultūros ir tautos gerovei išsaugoti, jei tik šios 
institucijos niekaip nekenks valstybės interesams“288 . 


285 | Je Fur, G. Chklaver, 1928, p. 469 (tekste nepabraukta). 
256 A. Mandelstam, 1931, p. 126. 

287 L. Ie Fur, G. Chklaver, 1928, p. 469. 

288 A. Mandelstam, 1931, p. 135. 

1925 m. vasario 5 d. įstatymas smarkiai praplėtė šias 
konstitucines nuostatas ir įteisino visišką kultūrinės autonomijos 
sistemą?**?. Pagal šio įstatymo raidę ir dvasią, kiekviena tautinė 
mažuma turi teisę jungtis į visuomeninę-juridinę bendruomenę, kad 
iš valstybės ir komunos valdžios perimtų teises ir pareigas savo pačių 
kultūros labui. Visi, besiskelbiantys priklausą tai tautybei ir kultūrai, 
priimami į bendruomenę. Administraciniams ir organizaciniams 
reikalams tvarkyti steigiamas nacionalinis kadastras. Svarbiausios 
šio kultūrinio se/f-government“ pareigos — tai jo narių švietimo 
administravimas, organizavimas ir priežiūra. 

Šių pareigų vykdymo išlaidas (pvz., valstybinių mokyklų, kurias 
lanko tautinės bendruomenės vaikai ir kurioms vadovauja ši 
bendruomenė, išlaikymas) padengia valstybė ir komunos. 
Bendruomenės kompetencija yra ir kitos kultūrinio gyvenimo sritys, 
pvz., jaunimo, sporto organizacijos, konferencijos, bibliotekos, 
muziejai, teatrai ir kt. Kultūrinės veiklos kryptis ir programą kuria ir 
įgyvendina pačios bendruomenės išrinkti valdymo organai. Pastarieji 
turi teisę skelbti bendruomenės nariams privalomus reglamentus, 
įvesti specialius mokesčius jų poreikiams patenkinti. Teisė skirti 
darbuotojus į visų bendruomenės institucijų tarnybas bei mokytojus 
į jų valdomas mokyklas priklauso kompetentingiems bendruomenės 
organams. 

Suteikdama savo mažumoms tokią didelę autonomiją, Estija 
pasiliko priežiūros teisę, kad būtų išvengta piktnaudžiavimų ir būtų 
apsaugoti bendri valstybės interesai. 

Estijos sistema tėra logiškas ir lojalus sutartyse dėl mažumų 
paskelbtų nuostatų išplėtimas. 


x*xX 
Dėl tokios organizacijos pagrįstumo ir naudingumo, be 
abejonės, galima ginčytis, kaip, beje, ir dėl visų kitų socialinės 


sanklodos klausimų. Nesileisdami į ilgas diskusijas, norėtume tik 
prabėgomis paminėti, kad, nors tokio tipo sankloda leidžia 


8 W. Hasselblat, 1929, p. 705-708. 
* Pačių, savo vyriausybė (angl.). 


210 


mažumoms iš esmės pasinaudoti savo teisėmis, ji, anot A. Man- 
delstamo?*?, niekaip nesikerta ir su valstybės interesais, nes 
neperžengia kultūrinės ir socialinės veiklos ribų, neturi politinės 
valdžios. 

Šios reformos mastai gali dar padidėti. Ištyręs valstybės ir 
organizuotų bendruomenių veiklą bei jų santykius, R.P. Delosas 
padarė išvadą: "Taip sumažėja antinomija, priešinusi valstybę ir 
tautines grupuotes. Kur glūdi jų darnos paslaptis? Tai bendra baigtis, 
galutinis tikslas, kurio siekia ir vieni, ir kiti —- tarnauti žmogui. 
Prisiėmusios tikrojo tarno vaidmenį, valstybė ir organizuotos tautinės 
grupuotės nebėra besikaunantys priešai, o bendradarbiai, kurių 
dvigubas veikimas tarnauja tam pačiam galutiniam tikslui. Taigi nėra 
jokios esminės prieštaros tarp tautinės ištikimybės savo kultūrinėms 
institucijoms ir paklusnumo valstybei. Funkcijų diferenciacija lemia 
teisių Ir pareigų diferenciaciją“?! 

Mūsų manymu, ugdymo problemos sprendimo būdas, pateiktas 
sutartyse dėl mažumų, savo koncepcija ir iš to kylančiomis 
tendencijomis labai artimas švietimo problemos sprendimo būdui, 
kurį pavadinome "sintetiniu". 

Įtraukiant mažumų apsaugos klauzules į konstitucinę valstybių 
teisę, šiomis sutartimis realizuojamos išorinės sintetinio sprendimo 
sąlygos. Žvelgiant iš sociologijos pozicijų, jose apibendrinta 
organiškos valstybės koncepcijos ir struktūros idėja. 

Sutartis pasirašiusios valstybės nei teisiškai, nei faktiškai negali 
būti absoliutinės ir niveliuojančios, jos turi atsižvelgti į heterogenišką 
savo piliečių sudėtį. Valstybė nebegali sutapti su viena išskirtine 
grupuote, ji tampa jėga, koordinuojančia elementus, iš kurių pati 
yra organiškai sudaryta. "Visi konvenciniai mažumų įstatymai, — 
rašo Mandelstamas, — pagrįsti pripažinimu, kad nacionaliniai, 
religiniai ar kalbiniai savitumai turi teisę būti paremti ir plėtojami"'232 , 

Kokie sintetinio sprendimo elementai aiškiai būdingi sutartimis 
apibrėžtai švietimo sistemai? Visų pirma, didysis mokyklos laisvės 
principas, suteikiantis mažumoms teisę steigti, valdyti ir kontroliuoti 
mokyklas ir kitas ugdymo įstaigas. Antra, sutartys ne tik įteisina gryną 


20 A. Mandelstam, 1923, t. 1., p. 444. 
27 J. T. Delos, 1932, p. 47. 
22 A. Mandelstam, 1923, p. 444. 

ir paprastą mokyklos laisvės principą, bet numato net ir efektyvią 
pagalbą, įpareigoja išsaugoti mažumų teises valstybinėse mokyklose. 

Be abejo, iškart kyla klausimas, ar šie potvarkiai buvo 
įgyvendinti. Taip. Nors juos įgyvendinant kiekviena šalis padarė 
pakeitimų, tačiau reikia pripažinti, kad daugiau ar mažiau jie yra 
realizuoti. Be to, šie potvarkiai buvo įtraukti į sutartis pasirašiusių 
šalių konstitucinę teisę ir nebepriklauso nuo politinio režimo 
pakitimų nei nuo Konstitucijos peržiūrėjimų, todėl visuomet turi 
privalomą juridinę galią. 

Mums buvo svarbu parodyti, kad vykstant didelėms politinėms 
permainoms ir teritoriniams pokyčiams, kai panašioms priežastims 
ir aplinkybėms verčiant tarptautinė politika ir teisė turėjo spręsti 
praktinę mažumų švietimo ir kultūros organizavimo problemą, buvo 
pasirinktas bemaž sintetinis sprendimo būdas. 

Tokia yra dabartinė situacija. Baigiant šį skyrių, gali būti įdomu, 
kokios tendencijos atsiras ir kokia išeitis bus pasirinkta ateityje. 
Norėtume atsakyti kaip Vichniakas: "ši išeitis galėtų būti ne 
unifikacija, centralizavimas ir suprastinimas, bet sudėtingumas, 
diferenciacija bei pliuralumo ir vienybės sintezė“??3, o patikslinti 
galėtume kaip R.P. Delosas: "Grupuotes ir jų institucijas pagal jų 
socialines funkcijas skirstanti diferenciacija kartu su atskirų 
grupuočių veiklą harmonizuojančia integracija - toks, mūsų 
manymu, yra socialinės pažangos dėsnis"29*. 


23 Vichniak, 1931, p. 462. 
24 ).T. Delos, 1932, p. 48. 


TREČIA DALIS 


SINTETINIO SPRENDIMO PRIEŽASTYS 
IR PADARINIAI 


SEPTINTAS SKYRIUS 
BENDROSIOS SINTETINIO SPRENDIMO PRIEŽASTYS 


I. ŠEIMŲ IR KOLEKTYVŲ SIEKIMAS TURĖTI DOKTRININĘ UGDYMO AUTONOMIJĄ 

Mokyklų kovos, visur daugmaž panašios, ėmė siautėti įvairiose 
šalyse nuo XIX a. pradžios. Jų reikalavimai beveik identiški 
paskelbtiesiems sutartyse dėl mažumų, o tai rodo, kad šalia specifinių 
kiekvienai epochai ir kiekvienai šaliai, kurioje vyksta tokia kova, 
priežasčių esama tam tikrų bendrų, iš dalyko esmės kylančių 
priežasčių. Dėl jų priimami panašūs sprendimai arba užsimezga 
konfliktai, jeigu į jas neatsižvelgiama kuriant ar reformuojant 
švietimo sistemą. 

Dabartinį mastą mokyklų konfliktai įgijo, kai nuo XVIII a. pab. 
valstybės ėmė kurti visų pakopų mokymą, daugiau ar mažiau 
sumažindamos kitų socialinių jėgų įtaką arba net jas pašalindamos 
iš jaunosios kartos mokyklinio ugdymo. Valstybei įsikišus į ugdymo 
reikalus, kova tampa neišvengiama, jei nerandama būdo suderinti 
savo pačios interesų su interesais kitų jėgų, kurios konkuruoja dėl 
ugdymo ir rūpinosi juo daug anksčiau nei valstybė. 

Iš tiesų ugdymas, kaip socialinis faktorius, atsirado daug 
anksčiau, nei valstybė juo ėmė rūpintis. Jis spontaniškai kyla iš šeimų 
ir visuomenės kolektyvų poreikių. Istorija pateikia begalę pavyzdžių, 
rodančių, kad ugdymas formuojasi savaime, nepaisant to, ar valstybė 
juo rūpinasi, ar jį apleidžia. Papročiai, tradicijos, kolektyvinės idėjos 
ir apskritai tam tikra kultūra daugiau ar mažiau organizuotai 
perteikiami iš kartos į kartą. 

Šeimos, logiškai ir istoriškai atsiradusios anksčiau už valstybę 
ir būdamos labiausiai suinteresuotos bei pirmieji ugdymo veiksniai, 
spontaniškai susigrupuoja pagal bendrus tikėjimus, tautybę, dažnai 
net pačios to dar gerai nesuvokdamos. 

Imdamasi ugdymo, valstybė randa jau susiformavusias, tą pačią 
religiją išpažįstančių arba ta pačia kalba kalbančių vaikų lankomas 

ugdymo įstaigas. Valstybės kišimąsi į šią sritį (kai mėginant pakeisti 
privačią iniciatyvą steigiamos valstybinės mokyklos ir teisiškai 
reglamentuojamos jau egzistuojančios) lėmė ne tiek pedagoginiai, 
kiek politiniai motyvai. Skirtingų šalių ir epochų švietimo formavimo 
istorija, didžiųjų užkariavimų ar kolektyvinių migracijų į naujas šalis 
ir daugianacionalinių valstybių istorija tai rodo gana aiškiai. 


Seniausias Prancūzijos ir Belgijos švietimo istorijos periodas, 
ypač Galijos epocha, yra tipiškas to pavyzdys. Užkariaudami Galiją 
(58-50 m. pr. Kr.), romėnai jau rado druidų, senovės galų renkamo 
žynių ordino, įkurtas mokyklas. Visoje Galijos teritorijoje druidai 
buvo įsteigę mokyklų, iš jų seniausia ir žymiausia — Bibrachte'o 
(Autuno). Kaip ir mūsų laikų valstybės, romėnų valstybė gerai suvokė 
švietimo ir ugdymo galią. Tai puikus būdas įsitvirtinti užkariautoje 
šalyje. Todėl Roma šalia druidų mokyklų ėmėsi kurti savo valstybines 
mokyklas, anot H. de Riancey, skatinama dviejų pagrindinių motyvų: 
"Sustiprinti savo valdžią ir sužlugdyti nugalėtą tautą“??? . Imperijos 
mokyklos įsikūrė svarbiausiuose šalies centruose. Jų užduotis buvo 
pritraukti Galijos jaunimą, taigi atitraukti jį nuo druidų mokyklų. 

Be imperijos mokyklų, dar buvo miestų įkurtos mokyklos. 
Tačiau valstybinių mokyklų veikla nesužlugdė privačių ugdymo 
institucijų (privačių mokytojų ir namų mokyklų). 

Konstatuodamas šią privataus ir valstybinio ugdymo 
koegzistenciją ir jų konkurenciją romėnams užkariavus Galiją, 
H. de Riancey pateikia tokį jų vystymosi apibūdinimą: "Kruopštus 
faktų tyrimas patvirtina, kad privačios, laisvos mokyklos beveik 
visada atsiranda anksčiau už valstybines. Pirmųjų gausumas, toji 
daugybė mokinių, kurią jos pritraukia, jų mokytojų nuopelnai 
pareigūnams atvėrė akis. Imta svarstyti, kaip intensyvinti studijas, 
sudaryti palankias veikimo sąlygas, skatinti stropumą, todėl buvo 
skiriamos kompensacijos, suteikiamos privilegijos bei kuriami 
fondai, ir galiausiai miestas arba kunigaikštis imdavosi globoti vieną 
kurią mokymo instituciją ir mokėti visas jos išlaidas. Sulig 
paskutiniuoju geradarystės mostu toji institucija tapdavo nemokama — 
tai vienas iš lanksčios romėnų politikos bruožų"??* . Nors vyko galų 
genčių sukilimai, kurie daug kartų griovė romėniškas mokymo 


25 H. de Riancey, 1844, p. 17. 
26 Ten pat. 

institucijas, romėnų pastangos buvo vaisingos. "Lanksti politika leido 
jiems ilgiau nei penkis šimtmečius išsaugoti šiuos vertingus 
laimėjimus. Greitai visa Galija perėmė romėnų tikėjimą, institucijas, 
papročius, kalbą ir literatūrą"??7, — rašė Leonas Lebonas. 

Kai sunykus pilietinei visuomenei ir kraštą užpuolus barbarams 
žlugo senoji romėnų mokyklų sistema, ugdymo reikalus į savo rankas 
vėl perėmė nevalstybinės struktūros. "Karaliai barbarai, dar visai 
vaikai ir neturintys kultūros, — rašė L. Lebonas, — negalėjo turėti 
įtakos ugdymui; juos pačius iš pradžių reikėjo parengti protingai ir 
dvasingai veiklai. Štai dėl ko romėnų apleistą, o barbarų nepažintą 
ugdymą priglaudė Bažnyčia ir net dvylika amžių faktiškai jį 
valdė"?95 . Todėl E. Candaux ir rašo, kad "mokykla gimė iš Bažnyčios 
ir ilgus amžius gyvavo jos šešėlyje. Koležas atsirado iš vienuolyno, 
universitetas — iš katedros, o pradinės mokyklos šaknys glūdi 
zakristijono katekizmo pamokose"??? . 

Taigi dabartinėje epochoje, didžiųjų kolonizacijų ir migracijų 
į naujus kraštus laikotarpiu, pirmasis ugdymo organizatorius buvo 
ne valstybė. Kalbant vien tik apie Siaurės Ameriką — Jungtinėse 
Valstijose ilgą laiką mokyklos kūrėsi ir plėtėsi tik privačios iniciatyvos 
pastangomis. Masačiūsetso valstija dar 1642 m. išleido įstatymą 
dėl mokyklų, tačiau jų steigimą paliko šeimoms, valdžia turėjo tik 
prižiūrėti, kad vaikai gautų būtinas žinias, ypač "esminių religijos 
dalykų ir svarbiausių valstijos įstatymų skaitymo ir aiškinimo“ 
pamokas.?9 Visose kitose valstijose valdžia ugdymą taip pat paliko 
šeimų ir religinių bendruomenių rūpesčiui. Netgi 1800 m. 9 iš 16 
Amerikos valstijų Konstitucijose mokyklos visiškai neminimos?! . 
Čia, kaip ir Europos valstybėse, švietimo sistemos buvo pradėtos 
kurti tik XIX a. 

Ugdymo veiklos spontaniškumas, tėvų siekiai ir privačių 
iniciatyvų įtaka šiai sričiai dar sėkmingiau pasireiškė Kanadoje, ypač 
prancūziškoje jos dalyje, Kvebeko provincijoje, kur susikūrė bene 
lojaliausia pasaulyje švietimo sistema. "Tėvai patys turėjo steigti 
savo mokyklas,- rašo R. P. Egide-M. Roy, — daug anksčiau, nei 


7 L. Lebon, 1868, p. 52. 

28 Ten pat, p. 62. 

29 E. Candaux, 1930, p. 32. 
200 J. Schrėteler, 1931, p. 509. 
301 Ten pat, 1931, p. 510. 

valstybė ėmėsi jiems padėti. Pastebėta, kad prancūziškoje dalyje 
dažnai jie pralenkdavo net kunigus. XIX a. pradžioje vyriausybė 
pasisiūlė steigti nemokamas mokyklas, kuriose nepageidautinas tėvų 
kišimasis, taigi šie nenorėjo į jas leisti savo vaikų“392. Kvebeko 
švietimo sistemai, per visą savo raidą visuomet atsižvelgusiai į tėvų 
pageidavimus ir pergalingai apsigynusiai nuo federalinės vyriausybės 
mėginimų ją etatizuoti ir centralizuoti, pavyko tapti tikra organiška 
nacionaline ugdymo sistema, tikėjimų ir tautybių požiūriu puikiai 
atspindinčia provincijos sudėtį. 

Pagrindiniai, baziniai, šios sistemos vienetai yra mokyklų 
savivaldybės - katalikų ir protestantų, prancūziškos arba angliškos, 
bei nepriklausomos nuo kitų administracinių vienetų. Visos mokyklų 
sistemos galva — ne Švietimo ministerija, o Liaudies švietimo taryba, 
kurią sudaro du komitetai: vienas katalikų, kitas - protestantų. "Jie 
tiesiogiai įgyvendina pagrindinę įstatymų leidėjus įkvėpusią idėją — 
išsaugoti mokyklų organizacijoje rasių, kalbų ir religijų dualizmą, 
kuris būdingas visam šalies gyvenimui, - aiškina Hubert'as Pierlot. — 
Todėl reikia būti apdairiems, kad vienintelė, daugumos iškelta 
valdžia nepiktnaudžiautų savo galia ir neprimestų visiems daugumos 
valios; žodžiu, nereikia įvelti mokyklos į politinę veiklą. Todėl ir 
nėra jokios Liaudies švietimo ministerijos"39> . 

Galima būtų paminėti dar daugiau faktų, tačiau ir tų, kuriuos 
atidžiau patyrinėjome (belgų ir olandų mokyklų sistemų raida) ar 
jau pateikėmė kaip pavyzdžius, visiškai gana padaryti šiai išvadai: 
iš vienos pusės, daugiau ar mažiau tobula mokyklų sistema, 
atsiradusi kaip privačios iniciatyvos - šeimų bei konfesinių, etniniu 
ar kalbiniu požiūriais skirtingų asociacijų, yra ankstesnė už 
valstybinės valdžios veiksmus šioje srityje, o iš kitos pusės, kai tik 
valdžia imasi sistemingos veiklos, šeimos ir bendruomenės stengiasi 
išsaugoti savo teisę spręsti, kokia dvasia turi būti auklėjami ir mokomi 
jų vaikai mokykloje. 

Šių doktrininės ugdymo autonomijos tendencijų pagrindą 
sudaro idealios vertybės, ypač religinės, dorovinės ir tautinės, dėl 
kurių žmonės dažnai pasiruošę paaukoti gyvybę. "Tai reiškia, kad 
švietimas, kaip ir dresūra, pats savaime nesuteikia visuomenei to, 


202 R. P. Egide-M.Roy, 1924, p. 253-254. 
33 H. Pierlot, 1911, p. 36-37. 

ko jai reikia. Pastaroji įsiamžina tik perduodama savąsias verty- 
bes?0*, - rašo C. Bouglė ir priduria: - Mes leidžiame laiką rodydami 
naujai atėjusiems — netiesiogiai, pavyzdžiais ir veiksmais, arba 
tiesiogiai, patardami ir bardami, - tai, ką verta dievinti ir ką reikia 
niekinti"305. 

Tačiau, kad šis nuolatinis naujųjų kartų įvesdinimas į 
visuomenės gyvenimą pasitelkus ugdymą ir perteikiant joms tikrąsias 
vertybes būtų nenutrūkstamas ir sėkmingas, reikia tam tikrų 
socialinių sąlygų. "Neverta detaliai įrodinėti teiginio, kad kalba, 
religija ir tautybė — tai socialinės psichologijos reiškiniai, kurių 
egzistavimui ir raidai reikalinga ne tik individuali sąmonė, bet ir 
tam tikra aplinka, kurią sukurti gali tik kolektyvas, rašo Vichniakas. — 
Tik kolektyviai vartojama kalba nemiršta. Tik kolektyvinis 
dalyvavimas apeigose maitina ir gaivina religiją. Tik kolektyvinė 
istorinio likimo ir nacionalinio savitumo sąmonė yra tautinės kultūros 
raidos pagrindas. Todėl neįmanoma išsaugoti kalbos, religijos ar 
tautybiškumo, nepripažinus aplinkos ir kolektyvo, kuriuose arba 
tik per kuriuos ši kalba, religija ar tautybė ir tegali egzistuoti, 
reikšmingumo"“*?., 

Štai kodėl mums atrodo, kad skirtingoms etninėms, 
konfesinėms ar tiesiog doktrininėms bendruomenėms priklausančių 
šeimų ar ištisų kolektyvų siekiai turėti tam tikrą ugdymo autonomiją 
bei galimybę kurti savo tikėjimui, kultūrai ar kalbai palankią aplinką 
ir atmosferą kyla iš pačios dalykų prigimties. Štai kodėl manome, 
kad šie siekiai — svarbiausia priežastis, skatinanti sintetinio ugdymo 
sistemos organizavimą. 


II. BŪTINYBĖ PASKIRSTYTI PAREIGAS TARP VALSTYBĖS IR VISUOMENĖS 


Nors tėvų ir jų grupių siekimai turėti mokyklinę autonomiją 
dar gyvi, tradicinės organizacijos - Bažnyčia, kai kurios religinės ar 
etninės bendruomenės — vis tebedaro įtakos ugdymui, tačiau 
dabartiniais laikais akivaizdus valstybės kišimasis, o kai kuriose 
šalyse — tikrų tikriausias dominavimas. Toks įvairopas didesnio ar 


34 C. Bouglė, 1929, p. 48. 
*05 Ten pat, p. 47. 
306 M. Vichniak, 1931, p. 439-463. 

mažesnio valstybės kišimosi į ugdymo sritį plitimas visose 
civilizuotose tautose savaime įrodo, kad tai nėra trumpalaikių 
aplinkybių padarinys. Tiesą pasakius, tai praktinio būtinumo, 
kylančio iš daugybės socialinių sąlygų, būdingų XIX a. valstybėms 
rezultatas. "Tiesioginės šio kišimosi priežastys,- rašo Unmackas,- 
skirtingose šalyse skirtingais laikais ne visuomet buvo tos pačios. 
Matome, kaip troškimas sustiprinti nacionalinę vienybę, kova prieš 
religinio reakcingumo įtaką, iš tamsumo ir nemokšiškumo 
paklaikusių darbininkų revoliucijos baimė, filantropija, 
imperatoriaus ambicijos, egalitarinė filosofija — visi šie veiksniai 
skyrium ar kartu taip pat skatino valstybės pastangas rūpintis 
ugdymu"30?, 

Nepaprastai greita pramonės raida per paskutiniuosius 70 metų 
sukėlė tokių socialinių reiškinių, dėl kurių valstybė vis dėlto buvo 
priversta pakeisti savo pasyvų požiūrį į individualias teises. Didžiųjų 
demokratinių srovių užmojai pagerinti ar net visiškai pakeisti 
žemesniųjų klasių socialines sąlygas, jų kovos už įvairias teises ir 
visuotinį balsavimą, sutapusios su bendra įvairių šalių nacionalinio 
gyvenimo evoliucija, iš vienos pusės, privertė valstybes plėsti arba 
sukurti valstybinį mokymą ten, kur jo dar nebuvo (pvz., 1870 m. 
Anglijoje). Taigi. nuo XIX a. pradžios valstybė pamažu tapo vienu 
iš galingiausių ugdymo organizavimo veiksnių. 

Tai konstatuodami manome, jog vis dėlto per drąsu būtų teigti, 
kaip tai daro Parodi, kad, "jei iš įvairių socialinių jėgų, galinčių 
rūpintis ugdymu, vienos - Bažnyčia, šeima, regioninės organizacijos, 
senojo kirpimo korporacijos — palaipsniui praranda savo valdžią ir 
įtaką, o naujesnės jėgos, pavyzdžiui, profsąjungos, dar nėra 
pakankamai stiprios, paaiškėja, kad, norime to ar nenorime, viena 
iš Vakarų visuomenių jėgų nuolatos stiprėja ir auga - tai valstybė"398, 
kuri, anot autoriaus, "vis labiau ir labiau kišasi į ugdymo reikalus“ 
ir "turėtų kištis kuo toliau, tuo labiau“?03 . 

Atrodo, kad reali tikrovė nepatvirtino šio dvigubo Parodi 
nurodyto proceso, t.y. laisvų visuomeninių organizacijų ir jų ugdymo 
iniciatyvų dekadanso bei sistemingo privačių institucijų keitimo 


*7 R. Unmack, 1926, p. 6-7. 
398 D). Parodi, 1912, p. 38. 
30 Ten pat. 


218 


valstybinėmis, valstybei vis labiau kišantis į ugdymo organizavimą. 
Vis dėlto galima konstatuoti dvigubą evoliuciją, tačiau kitokia, nei 
nurodė Parodi, kryptimi. 

Šiuo požiūriu labai įdomių faktų apie Anglijos ir Prancūzijos 
mokyklų sistemas pateikė S. Hessenas?'? . Pagal Lorenzo Steino, kuris 
prieš 60 metų pirmasis pabandė sukurti mokyklų politikos mokslą*"", 
klasifikaciją, to meto Anglijos ir Prancūzijos mokyklų sistemos — tai 
dvi klasikinės ugdymo organizavimo problemos išeitys: kiekvienoje 
iš šalių pritaikyta pati gryniausia laisvės principo ir etatizmo principo 
išraiška. Po 60 metų trukusios anglų mokyklų sistemos evoliucijos 
Anglija, kuri Steino laikais neturėjo nė vienos valstybinės mokyklos 
ir kurios privačių mokyklų nevaldė ir neinspektavo jokia valstybės 
ar komunos institucija, dabar turi valstybinį mokymą, kuris pralenkia 
privatų. Ji turi ir tikrą pedagoginį kodeksą. 

Prancūzijoje, kur, priešingai, iki praėjusio amžiaus vidurio 
viešpatavo valstybinis monopolis, privatus, nuo valstybės 
nepriklausomas mokymas, apimantis maždaug ketvirtį mokyklinio 
amžiaus vaikų, šiandien egzistuoja šalia valstybinio mokymo ir su 
juo konkuruoja. Be to, valstybinis mokymas Prancūzijoje siekia 
funkcinės autonomijos. 

S. Hessenas pažymi, kad Steino paralelė vis tiek tebėra teisinga, 
ypač jei pažvelgtume ne į abiejų sistemų statistinius duomenis, bet 
į jų evoliucijos dinamiką. 

Nors, spaudžiant visuomenės nuomonei, valstybės įtaka visai 
Anglijos mokyklų sistemai didėja, valstybė čia reiškiasi ne kaip 
valdovė, o tik kaip individo teisės į mokymą vykdytoja ir, esant 
būtinybei, kaip koordinatorė ir vienytoja. Kruopščiai ištyręs 
angliškosios sistemos transformacijas, S. Hessenas jas apibūdina taip: 
"Ar visai anglų ugdymo evoliucijai nebūdinga dviejų, iš pirmo 
žvilgsnio priešingų, tendencijų sąjunga, iš vienos pusės, unifikavimo 
ir koordinavimo tendencija, kurią remia valstybė, visuomet 
geriausiai suvokianti savo teisių gynėjos misiją, o iš kitos pusės, 
individualizavimo ir decentralizavimo tendencija, kylanti iš pačios 
spontaniškai kuriančios visuomenės jėgy?"*!2 


310 S. Hessen, 1931 a, p. 421-425. 
31 |, Stein, 1868. Neseniai šis klausimas buvo aptartas jau minėtame E. Sprangerio veikale. 
312 S. Hessen, 1931a, p. 435. 

O Prancūzijoje, kur pradžią mokyklų sistemai davė 
napoleoniškasis monopolis, valstybės funkcija dominuojanti. Ten 
dabar egzistuoja privatus ugdymas ir net valstybinio švietimo 
sistemoje valstybės įtaka pamažu silpnėja, ir tai dedasi, pasak 
autoriaus, tik dėl valstybei nepalankios visuomenės nuomonės. 

Šios dvi tendencijos ypač ryškios Belgijos ir Olandijos mokyklų 
sistemų evoliucijoje. Kaip matėme, priešindamasi Olandijos 
monopoliui, nepriklausomybės pradžioje Belgija įteisino absoliučią 
laisvę. Galiausiai valstybinis mokymas buvo reabilituotas ir 
sistemingai stiprinamas, o privatų mokymą imta kontroliuoti. Tačiau 
lygiagrečiai valstybės remiamos privačios iniciatyvos ir ugdymo 
institucijos labai sparčiai vystėsi. Šiuo metu jose mokosi maždaug 
pusė Belgijos mokyklinio amžiaus vaikų. 

Olandijoje, kur, kaip ir Prancūzijoje, švietimo režimas rėmėsi 
valstybės visagalybe, po daugiau nei šimto metų evoliucijos buvo 
pasiekta visiškos privataus pradinio ir valstybinio pradinio mokymo 
teisinės ir finansinės lygybės. Valstybė kontroliuoja privatų vidurinį 
ir aukštąjį mokymą, kuris taip pat konkuruoja su atitinkamu 
valstybiniu mokymu. Tuo pat metu ji teisiškai ir finansiškai remia 
šias privačias įstaigas. 

Lyginamoji keleto konkrečių mokyklų sistemų evoliucijos 
analizė leidžia preliminariai teigti, kad, jei, viena vertus, šeimos ir 
kai kurie kolektyvai siekia ugdymo autonomijos ir dažniausiai šiuos 
siekius išreiškia kurdamos ir plėsdamos privačias mokymo įstaigas 
arba individualizuodamos ir decentralizuodamos valstybinį ugdymą, 
jei, kita vertus, mūsų laikais kišdamasi į ugdymo reikalus valstybė 
išreiškia bendrus kolektyvinio gyvenimo interesus, tai dėl to 
normaliomis liberalios ar demokratinės valstybės sąlygomis kyla 
daugmaž aktyvios visuomenės privačios iniciatyvos ir platesnės ar 
siauresnės, atsižvelgiant į aplinkybes, valstybinės intervencijos 
koegzistavimo praktinis būtinumas. 

Šis būtinumas atsirado todėl, kad, atskirai paėmus, nei viena, 
nei kita forma nėra pakankama nei doktrinos, nei finansiniu ar 
pedagoginiu požiūriu. Belgijos, Anglijos ar JAV patirtis rodo, kad 
kai ugdymą organizuoja vien tik privačios iniciatyvos, o valstybė 
nesikiša, tai, turint omeny intensyvų paskutinio šimtmečio tautų 
visuomeninį gyvenimą ir sudėtingas socialines sąlygas, jame 
paliekama didelių spragų: arba dėl įvairių mokyklų kategorijų 
pusiausvyros, arba dėl jų paskirstymo šalies teritorijoje, arba galų 
gale dėl grynai pedagoginių dalykų. Jos neturi susikūrusios visumos 
vaizdo ir bendros krypties organizuojant bendrą švietimo sistemą. 
Kai praėjusiame amžiuje įvairių kategorijų mokyklų speciali- 
zavimasis ir mokslinis aprūpinimas įgavo iki tol neregėtą mastą, 

nes beveik visose mokyklų sistemose mokymasis tapo privalomas, 
tai vien tik privačių iniciatyvų be valstybės pagalbos nebepakako 
nei intelektualiai, nei ypač finansiškai patenkinti ne tik visiems šalies 
gyvenimo poreikiams, bet netgi ir tiems, kurie radosi dėl tos pačios 
rūšies valstybinių įstaigų konkurencijos. 

Kita vertus, šalyse, kur kaip kurį laiką Prancūzijoje ir Olandijoje 
valstybė viena valdė ugdymą, trukdydama ar paprasčiausiai 
ignoruodama spontaniškas visuomenės privačias iniciatyvas, 
valstybinės sistemos, linkstančios į administracijos centralizavimą 
ir programų vienodinimą, turėjo rimtų ydų. 

Priverstinai suvienodintos ir oficialiai neutralios šios sistemos 
nepajėgė aprėpti ar atspindėti kai kurių gyventojų sluoksnių konfesijų 
ar doktrinų, todėl tėvai, jomis nepatenkinti, ieškojo būdų savo 
siekiams patenkinti už valstybinio švietimo ribų ir steigė privačias 
mokymo įstaigas. Be to, etatistinės sistemos buvo glaudžiai susijusios 
su valstybe arba, tiesą pasakius, su jos vykdomąja valdžia, kurią 
dažnai turėjo viena ar kelios koalicinės politinės partijos. Todėl jos 
buvo jautresnės politinių kovų smūgiams, o tai piktino daugiau ar 
mažiau svarbias visuomenės grupuotes ir skatino mokyklines kovas. 

Pedagoginiu požiūriu tokios sistemos, pernelyg priklausomos 
nuo centrinės administracijos biurų ir jų valdininkų, buvo 
persigėrusios biurokratizmo dvasia, kuri sudarė palankias sąlygas 
pedagoginei stagnacijai. Dėl to buvo tik dar sunkiau atnaujinti 
metodus, sužadinti iniciatyvą ir steigti naujas institucijas. Anot 
R. Dottrenso, "vyriausybės vystosi lėčiau nei jų valdomos masės. 
Jos daugiau dirba, norėdamos išsilaikyti ir išsaugoti esamą politinę 
ir socialinę padėtį, negu siekdamos geresnio politinio ir socialinio 
gyvenimo. Dažnai jos veikia taip, lyg per daug bijotų švietimo, tarsi 
baimindamosi išugdyti stiprias asmenybes, kurių savarankiškas 
mąstymas ir kritiškas požiūris pakeistų nuolankumą. Jos norėtų, kad 
mokyklos ruoštų mokinius gyvenimui, tačiau tik pagal jų pačių 
gyvenimo koncepciją. Iš čia atsiranda neveiklumas ir nepasitikėjimas 
pasiūlytomis reformomis bei sektinais pavyzdžiais, iš čia kyla 
administracijos prievarta ir besaikis piktnaudžiavimas valdžia, 
žeidžiantis mokytojų ir mokinių asmenybes"*'*. Neskatindama 


313 R. Dottrens, 1933, p. 31-32. 

energingo lenktyniavimo, etatistinė sistema čia apsnūsta, čia staiga 
aukštyn kojom apverčia metodus ir programas: anot P. Leroy- 
Beaulieu, tokia "kaita tarp užsitęsusios metodų rutinos ir staigios 
bei radikalios jų permainos"?'* — tai dar viena yda. 

Taigi laisva visuomenės iniciatyva ir valstybės intervencija į 
nacionalinio švietimo reikalus papildo vienas kitą tiek moraliai, tiek 
finansiniu ir pedagoginiu požiūriu. Jų kompetencija — natūralus 
istorinės evoliucijos rezultatas — ir kiekvienos jų, atskirai paėmus, 
nepakankamumas verčia valstybę ir visuomenę pasidalinti 
pareigomis. 

Mūsų manymu, būtinybė paskirstyti pareigas tarp šių dviejų 
pagrindinių visuomeninių galių - tai antroji iš bendrųjų priežasčių, 
dėl kurių reikia rinktis sintetinį ugdymo sistemos organizavimo 
problemos sprendimą. 


AŠTUNTAS SKYRIUS 


BENDROSIOS SINTETINIO POBŪDŽIO 
SISTEMŲ  IŠDAVOS 


1. GERIAUSIAS PRIVAČIOS IR VALSTYBINĖS 
INICIATYVOS PANAUDOJIMAS 


Sintetinio pobūdžio sistemos, siekiančios pozityviai suderinti 
tėvų, jų grupių bei kitų kolektyvų ir valstybės ar jos padalinių — 
provincijų, departamentų ar komunų - kišimąsi į ugdymą, įvedimas 
turi daug padarinių. Tokia sistema atmeta du kraštutinumus: tą, kuris 
neigia valstybės teisę organizuoti ugdymą ir juo rūpintis, bei tą, 
kuris siekia, kad mokymas teoriškai ar praktiškai priklausytų 
išskirtinai tik nuo valstybės valdžios. Guillaume'as von Humboldtas 
"Traktate apie valstybės veiklos apribojimą"?"5 nepripažįsta valstybės 
teisės kištis į ugdymo ir mokymo reikalus, nes, anot jo, valstybinė 
valdžia negali efektyviai atlikti savo nacionalinio švietimo tarnybos 
organizatorės vaidmens dėl trijų svarbiausių priežasčių, kylančių iš 


34 P. Leroy-Beaulieu, 1911, p. 322-323. 
315 G. Kerschensteiner, 1930, p. 34. 

šių trijų sąlygų: 1) visuomenei ir jos įvairioms struktūroms suteiktos 
iniciatyvos laisvės, 2) daugybės šios laisvės įgyvendinimo motyvų 
ir veiklos galimybių ir 3) ypač dėl didžiulės reikšmės, teikiamos 
laisvai asmenybės veiklai bei individualiai nuomonei. 

Dabartinis anglų mokyklų sistemos statusas, anot G. Kerschen- 
steinerio, rodo, kad valstybė puikiai sugeba laikytis šių trijų sąlygų 
ir netgi puoselėti savąjį nacionalinio švietimo principą. 

Kita vertus, sintetinei sistemai priekaištaujama, kad ji kelia 
pavojų nacionalinio švietimo vienybei, todėl iš valstybės 
reikalaujama visos šalies piliečių bendrijos labui suteikti įvairiose 
doktrininėse aplinkose augusiems ir skirtingoms religinėms 
bendruomenėms priklausantiems vaikams galimybę mokytis 
daugmaž identiškose mokymo įstaigose. "Anglijos mokyklų sistema 
niekaip neskatina šių būgštavimų ir priekaištų. Jos raida atskleidė, 
kad tokios sistemos vieningumo siekiama kitur. Be abejo, niekas 
dar negalėjo pastebėti, kad daugybė privačių konfesinių Anglijos 
mokyklų, egzistuojančių šalia valstybinių, būtų kaip nors 
pakenkusios anglų dvasiai ir tautiniam charakteriui. Priešingai, laisvė 
anglų mokyklų struktūroje, nutraukusi varginančias mokyklines 
kovas, bent jau šioje srityje panaikino ir visuomenės susiskaidymą", 
sakė Kerschensteineris. 

Šie jo žodžiai apie Anglijos mokyklų sistemą, kurios pagrindas — 
privačios ir valstybinės iniciatyvos, tėvų ir kolektyvų bei visos 
nacionalinės visuomenės siekių derinimas - tiktų ir Belgijos mokyklų 
sistemai, jos šefuojamoms bei tinkamoms šefuoti komunų 
mokykloms, ir Olandijos sistemai jos pradinio valstybinio ir jam 
tolygaus pradinio privataus mokymo paralelizmui. Galima būtų 
žengti dar toliau šia kryptimi ir nurodyti keletą bendrų padarinių, 
kuriuos sukelia (arba bent jau galėtų sukelti) šio tipo mokyklų 
sistemos. 


Niekas neprieštarauja tam, kad šiuolaikinėse demokratinėse 
valstybėse skirtingų religinių, filosofinių ar politinių pažiūrų žmonės, 
nepaisant visko, gali būti geri piliečiai. 

Kai kurios mokyklų sistemos tiesiogiai ar netiesiogiai visiems 
piliečiams primeta vienodą mokymą, kuris dažnai yra vienos partijos 
kūrinys arba priešiškų doktrinų kompromiso rezultatas, o sintetinio 
tipo sistemos oficialiu ugdymu nepatenkintiems tėvams sudaro 

materialines ir moralines sąlygas, panašias į tas, kurias turi valstybinės 
mokyklos. Taigi jie gali steigti savo institucijas. Išsilavinimo pagrindus 
vaikai gauna pagal savo tėvų doktrinas, jei tik šios neprieštarauja 
visuotinei moralei ir nekenkia bendram labui. 

Šiose sistemose valstybės neutralumas nėra viso nacionalinio 
švietimo neutralumas, o tik pagarba specifiniam — neutraliam, 
konfesiniam ar pozityvistiniam - įvairių rūšių mokyklų pobūdžiui. 
Kiekviena tėvų grupė gali nevaržoma uždrausti arba, valstybės 
remiama ir prižiūrima, formuoti savo vaikų ugdymą. Tokia padėtis 
skatina ir stimuliuoja bendrą skirtingų gyventojų sluoksnių 
domėjimąsi mokymu, iniciatyvumą ir aukojimąsi. Puikus įrodymas — 
privačios iniciatyvos įsteigtų mokymo institucijų suklestėjimas šalia 
valstybės įkurtų ir valdomų mokyklų tose šalyse, kur diegiamos 
sintetinio tipo sistemos. Visos privačios kilmės mokymo įstaigos, 
netgi būdamos formali paralelė valstybinėms mokykloms, suteikia 
savitų bruožų bendram nacionalinio švietimo pobūdžiui. Įvairios 
tėvų grupuotės, religinės bendruomenės ir kiti kultūriniai kolektyvai, 
galintys tolygiai dalyvauti kuriant nacionalinį švietimą, į tai sudeda 
visus savo ugdomuosius išteklius. 

Sintetinio tipo sistemos, išlaikydamos tam tikrą bendrą 
pagrindą, leidžia sukurti pedagoginę bei kultūrinę įvairovę, kurioje, 
perfrazuojant Hesseną, "valstybė, išlikdama neutrali, virsta 
įvairiausių vertybių turtinga visuma"?!*, ir ji siūlo ne "tuščią 
neutralumą socialinių jėgų atžvilgiu“, — "šios jėgos formuoja 
intelektualinių ir moralinių vertybių derinį, kuriam labai svarbios 
yra religija, metafizinės pažiūros, tautybė, gimtasis kraštas ir net 
ekonomika"3'? . 

Tokios sistemos rezultatai gali būti labai vertingi mokymo 
institucijų vidinio pedagoginio darbo požiūriu. Visiškai ar reliatyviai 
neutraliose mokyklose (ypač jeigu jas lanko labai tvirtų religinių 
pažiūrų tėvų vaikai), kuriose mokytojai dėl daugelio religinių ir 
moralinių klausimų turi laikytis negatyvaus bešališkumo pozicijos, 
ugdomoji šių mokytojų veikla yra apribota. Situacija darosi dar 
opesnė, kai atsiranda aiški ar slapta trintis tarp tėvų ir mokytojų 
siekių. "Kai nėra būtinos harmonijos tarp mokyklos ir šeimos,- rašo 


36 S, Hessen, 1931a, p. 436. 
*? Ten pat, p. 437. 

S. Šalkauskis,- ir kai tėvai ir mokytojai kovoja dėl teisės formuoti 
jaunimo sielą, negalima kalbėti apie baziniais integralaus ugdymo 
principais paremtą mokymą, nes ugdymo veiksnių harmonija yra 
būtina racionalios ir visapusiškos pedagoginės veiklos sąlyga"?'ė., 
Mokyklose, kuriose mokosi tų pačių religinių ar filosofinių pažiūrų 
tėvų vaikai, mokytojams sudaromos sąlygos atskleisti visas savo 
ugdomąsias galias, ir todėl paruošia dirvą lojaliam ir atviram 
mokytojų, vaikų ir tėvų bendradarbiavimui. 

Taigi pripažinusi, iš vienos pusės, diferenciaciją bendroje 
nacionalinio švietimo struktūroje ir sudariusi būtinas sąlygas tėvų ir 
kitų bendruomenių veiklai, iš kitos pusės, pavertusi valstybę 
(sukurdama valstybinių mokyklų sistemą ir nustatydama minimalią 
programą privačioms mokykloms) bendrų tautos siekių vykdytoja 
bei bendrųjų interesų gynėja, sintetinio tipo sistema išryškina visas 
privačios ir valstybinės iniciatyvos galimybes ir visus jų resursus. 

Pirmoji suteikia įvairovės, antroji — nacionalinės ugdymo 
veiklos vienybę. Anot R. P. Sertillanges'o, "veiklos būdų įvairovė 
kyla iš apačios, o iš viršaus ateina taisyklės. Gyvenimas turi trykšti 
iš tamsių tikrovės gelmių, o ne iš visuomet kiek dirbtinų valdžios 
kombinacijų“?*?. 

Kompleksinis ir privačios, ir valstybinės iniciatyvos 
panaudojimas, siekiant bendro tikslo, doktrininės autonomijos 
įgyvendinimo, pedagoginės įvairovės, o sykiu ir organiškos 
nacionalinio švietimo vienybės, mūsų manymu, yra racionaliausias 
ir vaisingiausias šių dviejų iniciatyvos rūšių pasireiškimo būdas ir 
viena iš svarbiausių sintetinės ugdymo sistemos padarinių. 


II. TEISINGESNIS BENDRŲ IŠTEKLIŲ PASKIRSTYMAS 


Viena iš svarbiausių sintetinį sprendimą paskatinusių priežasčių — 
būtinybė paskirstyti ugdymo formavimo pareigas tarp valstybės ir 
visuomenės, tik šitai padarius, buvo įmanomas teisingesnis bendrų, 
iš visų mokesčių mokėtojų į valstybės iždą surinktų lėšų paskirstymas 
ugdymui. E. Sprangeris???, ieškodamas valstybės ir mokyklos 
santykių problemos sprendimo, nurodo tris etinius-kultūrinius 


318 S. Šalkauskis, 1927, p. 17. 
319 Sertillanges, 1907, p. 104. 
20 E. Spranger, 1927, p. 27. 


veiksnius, kurie jai neturėtų daryti lemiamos įtakos. Valstybei, taigi 
ir jos mokyklų politikai, visų pirma, naudinga žinoti savo finansines 
galimybes ugdymo srityje, o finansai, nustatant valstybės santykį su 
mokykla, turėtų būti antraeilis veiksnys, nes priešingu atveju 
pigiausia mokyklų sistema valstybei būtų pati geriausia. 

Antra, politinių partijų, kurios faktiškai dalijasi valstybinę 
valdžią, atitinkamų jėgų santykis negali būti kriterijus šioje srityje. 
Demokratinėje valstybėje bendroji valia pareiškiama daugumos 
balsais. Tačiau abejotina, ar kiekybinė daugumos jėga visuomet 
proporcingai atitinka svarbiausių tautos poreikių supratimo ir 
įgyvendinimo mastą. Ir būtų klaidinga manyti, kad rinkimuose 
iškovota pergalė leidžia neginčijamai, it Dievui, spręsti apie 
balsavimu priimtų ir įstatymais tapusių sprendimų protingumą, 
teisingumą ir moralumą. 

Trečia, anot Sprangerio, - tai skirtumas tarp hic et nunc esamos 
valstybinės valdžios pasidalijimo ir to tikro ir teisingo idealo, pagal 
kurį nuo pat Platono laikų matuojamos norminės pačios valstybės 
prievolės. Pagal šiuos principus vien tik partijų jėgų pasiskirstymo 
sąlygojami valstybės ir mokyklos santykiai skiriasi nuo tų santykių, 
kuriuos turėtų sukurti etiniai ir kultūriniai poreikiai. 

Sprangerio pateiktas koncepcijas teoriškai pripažino visos 
demokratinės šalys, tačiau realiai daugelyje valstybių kiekybiniai 
politinių jėgų santykiai lemia valstybės ir ugdymo santykių pobūdį. 
Tokiais atvejais valstybinės valdžios ir kitų ugdymo veiksnių įtaka 
organizuojant mokyklas priklauso nuo finansinių iždo galimybių. 

Valdžia, tik vienai mokyklų rūšiai - valstybinėms mokykloms — 
suteikdama galimybę pasinaudoti jos finansiniais ištekliais, ipso facto 
nuskriaudžia privačias mokyklas. Remdama tik neutralų, visiems 
be išimties gyventojams prieinamą valstybinį ugdymą, valstybė (o 
iš tiesų dažniausiai valdžią turinčios partijos) mano radusi bendrą, 
visiems vienodą ugdymo problemos sprendimą. Tačiau šis 
sprendimas tik iš pirmo žvilgsnio atrodo visiems teisingas; praktiškai 
taip nėra, nes, kaip taikliai pastebėjo olandų socialistų deputatas 
Gerhardas??', neutrali mokykla atitinka kai kurių grupių ugdymo 
koncepciją, tačiau iš esmės prieštarauja kitų grupių idėjoms. 
Pavyzdžiui, nevalstybinę privataus mokymo sistemą turinčiose 

šalyse, ypač tose, kur oficialus mokymas yra nepriimtinas gana 
didelei tėvų daliai arba jų netenkina, pastarieji yra labiau nuskriausti, 
nei patenkintieji neutraliu, valdžios formuojamu ir išlaikomu 
mokymu. Tėvai, kurie dėl savo religinių ar metafizinių pažiūrų yra 
priversti skirti lėšų specialioms privačioms mokykloms steigti, o ypač 
neturtingi tėvai, kurie dažnai negali savo vaikų leisti į privačią 
mokyklą, suvokia esą socialinės neteisybės aukos, nes moka tokius 
pat mokesčius ir turi tokias pat pareigas valstybei, kaip ir kiti tėvai. 
Todėl tėvai, kurių vaikai mokosi privačiose mokyklose, maištauja 
prieš šią situaciją, dėl kurios jie priversti išlaikyti dvi mokyklas — 
privačią ir valstybinę - arba neįstengia realiai pasinaudoti mokymo 
laisve. 

Į nevalstybinės privataus mokymo sistemos šalininkų teiginius, 
kad kiekvienas mokesčių mokėtojas turi pripažinti visą nacionalinį 
biudžetą ir neišbraukti iš jo tų skyrių, kurie jo neliečia (pavyzdžiui, 
teatro ar muziejų tie, kurie niekada ten nesilanko???), valstybiniu 
mokymu nepatenkinti tėvai atsako, kad tarp mokymo ir teatrų ar 
muziejų yra esminis skirtumas. "Visų pirma, — rašo Edmond'as 
Chapoy,- menų biudžetas mažesnis už švietimo; be to, menkiausias 
mokesčių mokėtojas, kuris niekada neina į teatrą ar muziejų, moka 
tik kartą, o norėdamas įvykdyti prievolę - leisti savo vaikus mokytis, 
jis moka dukart. Tai amžina istorija apie dvigubai kainuojantį 
traukinio bilietą, kurį turėtų pirkti keleivis už tokį patį maršrutą, 
dviejų kompanijų eksploaiuojamą skirtingais bėgiais"323. 

Nevalstybinėje privataus mokymo sistemoje laisvė galima tik 
tuomet, kai tėvai turi materialinę galimybę ja pasinaudoti. 
Vargingoms šeimoms ji visiškai nereikalinga. Štai kodėl mokyklinės 
kovos labai dažnai vyksta dėl subsidijų privačiam mokymui ar netgi 
dėl visiškos dviejų ugdymo rūšių lygybės principo įvedimo. 

Valstybinėje privataus mokymo sistemoje atsižvelgiama į tai, 
kad mokyklinių kovų pagrindas - dvasinis konfliktas. Šiose sistemose 
valdžia mokyklinės laisvės ir teisybės vardan atsisako spręsti konfliktą 
finansiniu būdu. Todėl! valstybės funkcija organizuojant ugdymą 
apibrėžiama į šalį pastūmėjus finansinius klausimus, o protinga 
valstybinio ir privataus mokymo konkurencija grindžiama 


322 Žr. šios knygos p. 30. 
325 E. Chapoy, 1923, p. 95. 


pasitikėjimu, kurį abu jie įkvepia šeimoms. "Jei kada nors garbinga 
kova baigsis tuo, kad valstybinė mokykla taps išimtimi, o privati 
mokykla — taisykle,- sakė Olandijos ministras pirmininkas, 
konstitucinės 1917 m. reformos vykdytojas Cortas van der Lindenas,- 
svarbu, jog būtų išsaugota priedermė kiekvienoje komunoje teikti 
neutralų mokymą tol, kol nors vienam vaikui jo reikės, tuomet aš 
ne tik neapgailestausiu, bet netgi paplosiu tokiai išeičiai. Paplosiu, 
nes vietoj valstybinės valdžios teikiamo mokymo taisykle tapo 
privatus mokymas. Kalbu ne vien apie konfesinį ugdymą, bet 
apskritai apie visą privatų ugdymą". 

Štai kodėl mums atrodo, kad sistema, kuri sudaro lygias sąlygas 
ir galimybes aktyviai prie ugdymo prisidėti visoms piliečių ir jų 
grupuočių kategorijoms, neskirstant jų pagal religines, filosofines 
ar politines nuostatas, išreiškia visiems vienodų mokesčių principą, 
ir dėl to bendrų ugdymui skirtų lėšų paskirstymas čia yra teisingesnis. 


34). van Stapeles, 1931, p. 431. 


IŠVADOS 


Čia tėra tik galutinė išvada, nes trečioji šios studijos dalis, 
kurioje daug ryškiau jaučiamos asmeninės autoriaus koncepcijos ir 
simpatijos, jau iš dalies buvo skirta išvadoms. 

Reikia pripažinti, kad svarstant tokią delikačią ir tiek diskusijų 
sukeliančią temą kaip mūsiškė, o ypač atsižvelgiant ne tik į mokyklų 
sistemų kūrėjų ar reformatorių teorines prielaidas ir siekius, bet ir į 
gyvąją realybę bei tikruosius faktus, išvados neatsiranda taip 
akivaizdžiai, kaip po tam tikrų prielaidų padarytos loginės 
dedukcijos ar matematinių skaičiavimų rezultatas. 

Realybė perdėm kompleksiška, ir per daug skirtingų ar netgi 
neužčiuopiamų faktorių tampa svarbūs. Užtenka tik prisiminti, kokių 
pozicijų dėl mokymo laikėsi Olandijos ir Belgijos kairiosios partijos. 
Pavyzdžiui, šių partijų atstovai Olandijoje savo oficialiuose raštuose 
teigia, kad naujausios didžiosios mokyklų reformos Olandijoje — 
tėisingumo aktas ir kad valstybinio mokymo sumažėjimas, kaip 
galimas reformų padarinys, neprivers atsisakyti tolygaus mokesčių 
paskirstymo valstybiniam ir privačiam mokymui3? . Belgijoje 
socialistų partija, ilgokai šiuo klausimu laikiusis daugiau ar mažiau 
oportunistinės politikos, paskutiniu metu užėmė aiškias kovos prieš 
privataus mokymo subsidijavimą pozicijas - labiausiai dėl didžiulės 
pastarojo sėkmės, palyginus su valstybiniu mokymu, ir dėl tų 
padarinių, kuriuos tai gali netiesiogiai sukelti ateities politikos 
arenoje??? 


**kk 


Vienas iš svarbiausių motyvų, padėjusių mums apsispręsti ir 
imtis šios studijos, yra daugelyje šalių nepaliaujamos varginančios 
mokyklų kovos ir tam tikri lojalūs mėginimai jas numalšinti. 

Teorinėje valstybinės privataus mokymo sistemos apžvalgoje 
vienas iš nurodytų principų — mokyklinė taika, santarvė, pasiekta 
ne pašalinant vieną ar kelias dėl mokymo besikaunančias grupuotes, 
bet kaip natūralios, abipuse tolerancija ir teisingumu grįstos 
evoliucijos rezultatas — būtina sąlyga normaliai mokyklinio ugdymo 
raidai ir kultūrinei veiklai. 


325 Žr. šios knygos p. 132-133. 
326 Žr. šios knygos p. 98. 


Savaime aišku, mokyklinė taika neturi būti suprantama 
primityviai: būtų vaikiška mokymo ar kitokioje sistemoje tikėtis 
absoliutaus sutarimo. Iš tiesų galima kalbėti tik apie reliatyvią taiką. 
Absoliuti mokyklinė taika būtų įmanoma, radus idealų mokymo 
organizavimo problemos sprendimą. O kadangi, anot Schrėtelerio, 
negalima pasiekti "idealaus sprendimo doktriniškai nevieningoje 
valstybėje“, tai "bendroji tendencija gali orientuotis tik į reliatyvų 
optimumą, ir niekada — į absoliutų optimumą" 377 

Šiuolaikinei visuomenei apskritai trūksta doktrininės vienybės, 
ir dvasinis konfliktas egzistuoja nepriklausomai nuo ugdymo sistemų. 
"lei tarp priešingas idėjas palaikančių žmonių susitarimas dar ir būtų 
įmanomas, tai jo nebus tarp pačių idėjų - tokia jau jų prigimtis, jos 
nesukalbamos",— aiškina F. Lavallėe??ė . Dėl to valstybinės privataus 
mokymo sistemos vykdytojai neturi jokių iliuzijų. 

Olandų vyriausybė, įgyvendindama šio tipo privataus mokymo 
sistemą, savo Atsakyme-Memuare* aiškiai nurodo, kad šia reforma 
nesitikima sutaikyti dviejų priešiškų religijų ar doktrinų; ja norima 
tik nutraukti dėl mokymo problemos įsisiautėjusią politinę kovą, 
kuri, vyriausybės manymu, yra neišvengiamas vienokio ar kitokio 
valstybės kišimosi į dvasinio pobūdžio reikalus rezultatas3??. 


*kXk 


Ištisus amžius šeimos ir bendruomenės rūpinosi privačiu 
nevalstybiniu mokymu, padedant Bažnyčiai, religinėms ir tautinėms 
bendruomenėms bei privačioms mokyklų asociacijoms. Konfliktas 
dėl mokymo kilo tuomet, kai šios socialinės institucijos ir jų mokymo 
įstaigos susidūrė su valstybe — mokymo organizatore. 

Sintetiniam problemos sprendimui, kuriuo atsižvelgiama į šių 
istorinių ugdymą formuojančių jėgų gyvybingumą ir veiklą, reikia 
tokių mokymo sistemų, kurios remtųsi apsisprendimo teisę šioms 
jėgoms užtikrinančiais principais. Guizot, kalbėdamas apie 
angliškąją sistemą, juos vadino "sveikais ir gyvais“, kai "valstybė 
paremia Bažnyčios, disidentinių sektų, pasaulietiškų korporacijų 

ar privačių asmenų pastangas organizuoti liaudies švietimą ir visur 
kur šiamę didžiuliame darbe prisideda savo galia ir savo priežiūra, 
niekaip netrukdydama nei religiniam tikėjimui, nei laisvam 
savarankiško uolumo augimui".33? Vėliau, kaip teigia G. Kerschen- 
steineris*3', "net organizuodama savo pačios ugdymą šalia privačių 
ugdymo institucijų, valstybė laikosi asmeninės ir visuomeninės 
laisvės principo, minimaliai kišdamasi, tiesiogiai ir maksimaliai 
išplėsdama vietinę ir socialinę ugdymo autonomiją. Tuo būdu 
sintetinio pobūdžio ugdymo sistemos, siekiančios ne kontroversiškų 
doktrinų vienybės ar kompromiso, bet abipuse tolerancija paremtos 
vienybės, ir visas viešajai tvarkai ir gerovei nenusižengiančias 
konfesines, doktrinines ir etnines bendruomenes pastatančios lygia 
greta su valstybine valdžia, teoriškai sudaro visas būtinas sąlygas 
mokyklinei taikai atsirasti ir išsilaikyti. 

Tai nereiškia, kad šalyse, praktiškai turinčiose šio tipo sistemas, 
nėra tam tikro kiekio nepatenkintųjų. Jų yra, kaip yra ir net pačios 
lojaliausios demokratinės santvarkos priešininkų. Cia svarbu žinoti, 
ar mokymo sistema priimtina kuo didesnei tautos daugumai ir ar 
mažuma turi galimybę, ar ne teisėtai sukilti prieš šią sistemą, jų 
požiūriu, įgyvendinančią nelygybę, socialinę neteisybę ar 
ekskliuzyvizmą. 

Mums atrodo, kad lojaliai įgyvendintos sintetinio pobūdžio 
sistemos sąžiningai įvykdo šią sąlygą. Ilga Olandijos, Anglijos ar 
prancūziškosios Kanados mokymo patirtis, taip pat ir mokymo 
sistemos, įvairiomis sutartimis pritaikytos etninėms ir religinėms 
mažumoms po Didžiojo karo* atsiradusiose valstybėse tam pateikia 
pakankamai įrodymų. 

Drįstume teigti, kad net Belgijoje, kur galiojanti mokymo 
sistema remiasi ne visuotiniu visų suinteresuotų grupuočių sutarimu, 
o tik politinių jėgų ir interesų pusiausvyra, dabartinė padėtis teisiniu 
ir mokyklinės taikos požiūriu yra daug normalesnė nei toji, kurią 
stengiasi įdiegti kairiosios Belgijos partijos. Tenykščių šeimų 
pasitikėjimas visų pakopų privačiu mokymu ir, kaip to padarinys, 
nuolatinis gyventojų progresas, palyginus su valstybiniu mokymu, 
yra daug iškalbingesnis įrodymas negu visi teoriniai išvedžiojimai. 


330 L. Wuarin, 1885, p. 34. 
331 G. Kershensteiner, 1930, p. 31. 
* I pasaulinis karas. 


Išanalizavęs senovės ugdymo pobūdį, E. Candaux daro išvadą: 
"Jis siekia uniformizmo ir daugiausia remiasi prievarta. Naujasis 
ugdymas, priešingai, turi pripažinti įvairovę, ir todėl prievartą keičia 
bendradarbiavimas bei priežiūra (kontrolė). Įvairumas, bendra- 
darbiavimas ir kontrolė - šiuolaikinių visuomenių bendrieji veiklos 
metodai"332 . 

R. Unmackas, svarstydamas, kuri mokymo sistema labiausiai 
atitiktų tokią tvarką, pastebi, kad "tautos rūpestingai saugo savo 
laisvę, nes turi savarankiško apsisprendimo teise. Ar tautos sudėtyje 
esančios mažesnės grupės neturi tų pačių teisių? Ar toms mažumoms 
nereikėtų jų, kiek tai įmanoma, išsaugoti ?"333 

Išstudijavę ir nurodę keletą santvarkų, kur doktrininės, 
konfesinės ar etninės bendruomenės, valstybės kontroliuojamos, 
turi tam tikrą autonomiją ugdymo ir mokymo srity, norėtume, kad 
ateityje būtų orientuojamasi į daug platesnius, racionalesnius 
sprendimo kelius kultūrinės autonomijos kryptimi ir remiamasi 
diferencijuotų ir be išimties pritaikomų tiek mažumoms, tiek 
daugumoms kultūrinių vienetų federalizmu. 


332 E. Candaux, 1930, p. 136. 
5 R. Unmack, 1926, p. 182. 


VERTĖJOS ŽODIS 


Ši knyga - tai prancūzų kalba parašyta P. Dielininkaičio daktaro 
disertacija “Valstybė ir auklėjimas" (Uėtat et V'ėducation: Etude 
de gueląues rėgimes consacrant une solution synthėtigue du 
problėme de Vorganisation scolaire)', 1955 m. apginta Sorbonoje. 
Tais pačiais metais ji buvo išleista Paryžiuje kitu pavadinimu 

"Mokyklos laisvė ir valstybė" ( La libertė scolaire et Vėtat: rėgimes 

sovičtigus, frangais, belge et hollandais. Vers une solution 
synthėtigue). Skirtinguose šaltiniuose šie pavadinimai įvairuoja 
(“Valstybė ir mokykla", “Valstybė, ugdymas ir mokyklinė laisvė"). 

Sovietiniais metais, sociologiją paneigus kaip mokslo discipliną, 
šis veikalas, kaip ir anksti miręs jo autorius (1940-ųjų politinis 
kalinys), buvo užmiršti. Knyga ilgainiui virto Lietuvoje bibliografine 
retenybe. 5 jos egzempliorius išsaugojo F. Dielininkaičio šeima, vieną 
egzempliorių (su autoriaus dedikacija) - rašytojas J. Paukštelis 
(jis padovanotas Kudirkos Naumiesčio Vinco Kudirkos muziejui); 
dar vienas egzempliorius - Vilniaus universiteto bibliotekai. Apie 
šią knygą daugiau žinota Vakarų Europoje negu Lietuvoje (iš dalies 
ir dėl kalpos barjero). Fasak Otavos universiteto profesoriaus 
Ramūno Faplausko, "Europos pedagoginėje literatūroje tai vienas 
iš pačių svarbiausių veikalų apie valstybę ir mokyklų laisvę", kuriuos 
nagrinėjo Kelno, Kopenhagos, Londono, Madrido, Monrealio, 
Faryžiaus, Komos universitetų 6-7 dešimtmečių studentai. Toks 
svarus veikalo įvertinimas pacituotas Kęstučio Fečkaus straipsnyje 
“lr Lietuva turi įžymų lyginamąjį pedagogą dr. F. Dielininkaičio 
asmenyje", kuris 1996 m. rugpjūčio 2 d. buvo išspausdintas 
savaitraštyje “Pialogas" (Nr. 51), pagaliau ir pats K. Fečkaus 
straipsnis bei iš žurnalo “Lietuvos mokykla" (1957, Nr. 5) 
perspaudinto straipsnio fragmentas Valstybė, auklėjimas ir 
mokyklinė laisvė “sudomino Lietuvos pedagogus. Iniciatyvos parengti 
F. Dielininkaičio studiją lietuvių kalba ėmėsi Siaulių universitetas. 

“Mokyklos laisvė ir valstybė" (toks pavadinimo variantas 
pasirinktas verčiant) - gana neįprastas, sunkiai vien į griežto 
mokslinio stiliaus rėmus įspraudžiamas veikalas. Tai sociologijos ir 
pedagogikos istorijos studija, humanitarinių mokslų tekstas, kuriam 
būdingas laisvesnis, ekspresyvesnis, vaizdingesnis stilius, leidžiantis 
autoriui pareikšti ir supjektyvią savo nuomonę. Į mokslinį tekstą 
nuolat įsiterpia kiti stiliai - įvairios administracinio stiliaus 
atmainos (juridinis, kanceliarinis, net diplomatinis), politikų 

pasisakymai, partijų rinkiminės programos. Verčiant stengtasi 
išsaugoti stilių įvairovę, atrasti atitinkamą lietuvišką leksiką, 
išreiškiančią mokslinio stiliaus logiškumą, administracinio stiliaus 
oficialumą ir publicistikos įtaigumą. Fagal lietuvių kalbos stilistikos 
normas tvarkyta sakinių sintaksė, ne tik mokslinei, Pet ir apskritai 
visai prancūzų kalPai būdingi veiksmažodiniai daiktavardžiai keisti 
atitinkamomis veiksmažodžių formomis. 

Nemažų sunkumų vertėjai iškilo ir dėl keleto kitų specifinių 
tekstų bruožų. Vienas iš jų - aprašomasis laikotarpis. Studijoje 
išsamiai tyrinėjamas visuomeninis ir politinis SSRS, Belgijos, 
Prancūzijos ir Olandijos, iš dalies - Kanados ir Anglijos gyvenimas 
XVII-XX a., atliekama lyginamoji šių šalių švietimo sistemų raidos 
analizė, remiamasi tuometinėmis socialinio ir politinio gyvenimo 
aktualijomis, mažai žinomomis šiandienos skaitytojui, ne istorijos 
specialistui. Sociologinių studijų apie šias šalis lietuvių kalba nėra, 
arba jos itin apipendrintos, nedetalizuotos. Vertėjai tarpais buvo 
nelengva lietuvių kalba įvardyti konkrečias, tik vienai kuriai iš Šių 
vaistybių Pūdingas realijas, jų pavadinimus. 

Vis dėlto didžiausia problema vertėjai Puvo terminijos 
pateikimas lietuvių kalba, taip pat kai kurių asmenvardžių ir 
vietovardžių rašyba, be to, išnašos ir biPliografija. 

Kalpant apie terminiją, susidurta su dviem sunkumais - 
terminų sinonimija ir atitikmenų autoriaus pavartotam terminui 
stygiumi lietuvių kalba. 

Bene dažniausiai originalo tekste pasitaikantis probleminis 
terminas yra ėducation (f). Francūzy-lietuvių kalpų žodynas (V,, 
1992) pateikia tik tokias reikšmes: 1) veisimas, auginimas; 2) 
auklėjimas; 5) lavinimas: 4) mokymas (pirmoji reikšmė 
pedagoginiam tekstui netinka, tad ją, savaime aišku, čia 
atmetame). 

Tačiau autorius, ypač teoriniuose knygos skyriuose, šį terminą 
vartoja ne konkrečia mokymo, auklėjimo ar lavinimo, o daug 
Pendresne prasme. Todėl pasitelktas S. Šalkauskio į lietuvių 
pedagoginę terminiją įvestas ugdymo terminas. "Pedagogikos 
terminuose" (Jovaiša, 1993) jis taip aiškinamas: „Ugdymas 
(education in broad sense) - bendriausia pedagogikos kategorija. 
Ugdymo sąvokos apimtis didelė; ji apima auginimą, švietimą, 
mokymą, lavinimą, auklėjimą, formavimą. Tarp šių sąvokų yra 
komplementarinis ryšys — jos viena kitą papildo, o susijusios teikia 
kažką naujo: kalbama apie auklėjamąjį mokymą, apie lavinamąjį 

mokymą ir apie lavinamąjį auklėjimą. Jos taip pat turi funkcinį ryšį: 
švietimas realizuojamas mokymu; mokymo paskirtis ne tik išmokyti, 
bet ir lavinti, auklėti" (p. 245). 

Fanašiai (t.y. plačiąja, pedagoginių terminų žodyne nurodyta 
prasme) terminą ėducątion aiškina prancūzų kalbos žodynas "Le 
Fetit Larousse", 1996: Education n. f. 1. Action de former, dinstruire 
ggąh; maniėre de comprendre, de dispenser, de mettre en oeuvrė 
cette formation. 

Todėl verčiant buvo laikomasi tokios sistemos: kai kalbama 
apie ugdymą plačiąja prasme, apibendrintai, ėducation versta kaip 
„ugdymas“; kai turimos omeny konkrečios ugdymo funkcijos, 
verčiama - švietimas (systėme de Vėducation - švietimo sistema), 
lavinimas (ėducation physiąue — fizinis lavinimas), mokymas 
(ėducation scolaire), kartais — auklėjimas. Tad visur atsižvelgta į 
kontekstą ir atitinkamų terminų vartojimo tradiciją lietuvių 
pedagoginėje literatūroje. 

Atitinkamai versti ir kiti giminingi terminai. Instruction f — 
švietimas, kartais — mokymas, kai kalbama bendrai apie švietimo 
sistemą, mokymą mokykloje (pvz., instruction publiąue — liaudies 
švietimas; ministėre de Vinstruction - švietimo ministerija, ir pan.) 
ir išsimokslinimas, išsilavinimas, kai turimos galvoje Pendros individo 
žinios (pvz., recevoir une instruction satistaisante — gauti 
pakankamą išsilavinimą). 

Enseignement m (vadovavimas mokymuisi) versta į „mokymas“, 
kai kalbama apie mokytojų veiklą mokyklose, ir „dėstymas“, kai 
kalbama apie aukštąsias mokyklas. 

Dar vienas terminas, vartojamas keletui gana skirtingų sąvokų 
žymėti, - tai sociėtė f. Daug kur jis turi pačią bendriausią prasmę 
„visuomenė“, - taip ir verčiamas. Tačiau pasitaiko, kad šis terminas 
pavartojamas daug siauresne prasme ten, kur tiktų tokie žodžiai, 
kaip corporation, communautė, groupement, t.y. „draugija“, 
„Pendrija', „Pendruomenė“, „grupuotė“. Beje, autorius kai kur tam 
pačiam faktui žymėti vartoja ir platųjį, ir konkretų terminą. 

Įvairavimų pasitaiko ir vartojant kitus, ypač lotyniškus 
terminus Pei posakius. Šalia įprastų lotyniškų intarpų ir 
sustabarėjusių posakių, autorius dažnai kelių sakinių intervalu 
pateikia ir prancūziškus jų atitikmenis: de jure et de facto — de 
droit et de fait; ipso facto — de ce fait; automatiąuement; pro 
forma - pour la forme. Tokiu atvėju lotyniški ir vokiški terminai palikti 
kaip originale, o prancūziški jų atitikmenys išversti. 

Sinonimiškai vartojami ir mokyklų pavadinimai: vidurinė mokykla 
(mokymas), pranc. ėcole (enseignement) secondaire, kalbant apie 
Belgijos švietimo sistemą, vadinama ėcole moyenne. Verčiant 
suvienodinta, t.y. visur rašoma „vidurinė mokykla“, paaiškinant 
terminų vartojimą išnašose. 

Kitai grupei priskirtini terminai, žymintys faktus, kurie 
socialiniame ir pedagoginiame Lietuvos gyvenime neturi analogų 
(taigi ir atitinkamų žodžių jiems pavadinti), arba įvardijantys kiek 
kitokią nei Lietuvos tikrovę. 

Visų pirma — tai įvairūs Tik Belgijos, Olandijos ar kt. švietimo 
sistemai būdingų mokyklų pavadinimai. Favyzdžiui, kalbant apie 
Belgijos mokyklų sistemą, minimos tokios mokyklos: 

a) ėcole communale — komunos (Belgijos administracinis 
vienetas) lėšomis įsteigta ir išlaikoma, t.y. valstybinė mokykla, 
versta „komunos mokykla", 

b) ėcole adoptėe - komunos prisiimta globoti (plg. pranc. 
adopter- įvaikinti) privati mokykla. Verčiant pasirinktas atitikmuo 
„Š€ uojama mokykla", 

€) ėcole adoptable. Francūziška priesaga -able turi galimumo, 
galimybės reikšmę, palyg.: aborder (pasiekti, prieiti) ir abordable 
(prieinamas); boire (gerti) ir buvable (tinkamas gerti, geriamas). 
Verčiant laikytasi analogijos: ėcole adoptable - toji mokykla, kuri 
atitinka visas teisines sąlygas, kad komuna imtųsi ją šefuoti, todėl 
tai - tinkama šefuoti mokykla, 

d) ėcole gardienne. Iš konteksto aišku, kad ši mokykla skirta 
mokyklinio amžiaus dar nepasiekusiems vaikams. Galima būtų versti 
„vaikų darželis“, tačiau jam įvardyti autorius vartoja visuotinai 
paplitusį terminą ėcole maternelle. Ecole gardienne funkcija — 
paruošti vaikus mokyklai, taigi maždaug atitinka parengiamąsias 

lases lietuviškose mokyklose ar darželiuose, todėl verčiant 
pasirinktas terminas „parengiamoji mokykla" 

Belgijos švietimo sistemoje esama ir kitų neatitikimų su 
Lietuvos švietimo sistema (aprašomuoju laikotarpiu). Valstybinės 
vidurinio mokymo įstaigos Belgijoje yra dviejų tipų: „aukštosios“, 
ty. aukštesnio lygio vidurinės mokyklos, vadinamos athėnėes royaux, 
ir „žemosios“, žemesnio lygio ėcoles moyennes. Kaip minėta 
anksčiau, Ecole moyennevisur verčiama į vidurinė mokykla. Terminas 
athėnėe neturi lietuviško atitikmens, todėl verčiant jis tik 
sulietuvintas (atėnėja). Moteriška lytis pasirinkta pagal analogiją 
su „mokykla“, „gimnazija“ — įprastais vidurinio mokymo įstaigų 
pavadinimais. 

Būta sunkumų adaptuojant lietuviškam tekstui tikrinius 
daiktavardžius (prancūziškus ir kitų kalbų asmenvardžius, 
vietovardžius, taip pat kai kurių spausdintų leidinių, politinių partijų 
bei judėjimų pavadinimus). 

Rašydamas pavardes, autorius nesilaiko kokios nors vieningos 
sistemos: jos rašomos su vardo inicialais ar Pe jų, kartais rašomas 
visas vardas ar net nurodomi asmens titulai, moksliniai laipsniai ir 
pan. Tik keleto asmenų pavardė rašoma su inicialais ar netgi visu 
vardu. Dažniausiai rašoma viena pavardė, Pe jokių inicialų: Locke, 
Durkheim, Lombroso, Condorcet, Napolėon, Croiset, Fourcroy, Rykov 
ir pan. Beje, daugelis jų mažai žinomos Lietuvoje. 

Tikslinant, papildant vardus, būtų atsiradę daugybė papildomų 
išnašų, pastabų. Det kadangi nurodydamas cituojamą literatūrą, 
autorius daugumą pavardžių pateikia su visais inicialais, vertimo 
tekste palikta originale esanti pavardžių rašymo maniera. Fatikslinta 
tik viena — Tolstojaus — pavardė, nes mūsų skaitytojui žinomi keli 
rusų rašytojai šia pavarde, todėl vietoje „Tolstojaus pedagogika" 
atsirado „Levo Tolstojaus pedagogika", o tokie asmenvardžiai, kaip 
Napoleonas, Leninas, Platonas, seniai prigiję lietuviškoje 
vartosenoje, tad jų rašyba problemų nekelia. 

Daug dažniau pavardės rašomos be inicialų, 0 tik su 
mandagumo formule M (monsieur, ponas), M"“ (madame, ponia) ar 
MM (messieurs, ponai). Verčiant į lietuvių kalbą, aukštajam stiliui 
būdingos ir moksliniam stiliui svetimos pažymos M, M““, MM 
atmestos, paliktos vien tik pavardės. 

Sen ten prie pavardės priduriamas asmens mokslinis vardas 
ar pareigos: Ministre Gentille, M le prof. S. Hessen, M le prof. Hessen, 
M Ie prof. F. Fauconnet. 

Kadangi autorius tas pačias pavardes rašo čia su titulais, 
čia Pe jų, verčiant mėginta suvienodinti ir palikti tik tuos titulus, 
kurie būtinai reikalingi teksto aiškumui (pvz., „ministras Gentille"). 

Adaptuojant pavardes, remtasi Lietuvių kalbos komisijos 
nutarimais. 

Pritaikant užsienietiškus vietovardžius lietuviškam tekstui, 
taip pat remtasi Lietuvių kalpos komisijos nutarimų taisyklėmis. 
Daugelio šalių pavadinimai turi jau seniai įtvirtintą lietuvišką rašybą, 
todėl verčiant vartotos įprastos formos: la France — Prancūzija, la 
Belgiąue - Belgija, 'Hollande — Olandija, les Fays-Bas — Nyderlandai, 
ir TT. 

Kas kita —- miestų vardai. Be žinomų miestų, tokių kaip Faryžius, 
Briuselis, Londonas, Monrealis Ir pan., autorius mini daug mažesnių 
miestų, kurie nefigūruoja net enciklopedijose ir žemėlapiuose (turimi 
omeny bendrieji atlasai), todėl jų vardų lietuviška rašyba 
problemiška. Nutarta palikti autentiškus miestų pavadinimo 
kamienus, dedant reikiamas galūnės: Gandas, Utrechtas, La Haye. 
Atskirai minėtinas Belgijos miestas Malines, kuris yra flamandiškoje 
šalies dalyje, todėl visuose žemėlapiuose figūruoja kaip Merkshemas; 
Malines — jo prancūziškas atitikmuo. 

Tekste pasitaikantys laikraščių, žurnalų, kitų periodinių leidinių 
pavadinimai, remiantis lietuvių kalbos komisijos nutarimais, palikti 
kaip originale. Fartijų, politinių judėjimų pavadinimai verčiami į lietuvių 
kalbą (Ie Farti Ouvrier Belge — Belgijos darbo partija; Parti 
Antirevolutionnaire — Antirevoliucinė partija: Farti Catholiąue — 
Katalikų partija, ir T.t.). 

Neverčiamos tik abreviatūros: FO.B., le Farti Ouvrier Belge — 
POB, Belgijos darbo partija. 


Išnašos, patikslinimai. 

Išnašų ir paaiškinimų tekste daug. Visų pirma - tai originalios 
autoriaus pastabos. Jos visur žymimos skaimeniu šalia žodžio: "Pasak 
E. Durkheimo!, ...". 

Autorius išnašomis naudojasi dviem atvejais: 

1) pateikiamos cituojamos literatūros bibliografinės nuorodos; 

2) papildomi autoriaus komentarai apie tyrinėjamą dalyką. 
Vertimo tekste paliktas tas pats autorinių išnašų žymėjimo būdas (aaa', 
bbb?, ccc 3). Kai išnaša skirta bibliografinėms nuorodoms, ji modifi- 
kuojama, suvienodinant pagal nusistatytą bibliografijos pateikimo 
sistemą. Nurodydamas šaltinį, autorius pateikia daug žodinės 
informacijos, kurią dabartiniuose bibliografiniuose aprašuose 
paprastai pakeičia grafiniai simboliai ar skyrybos ženklai. Be to, 
knygos gale įdėtas išsamus literatūros sąrašas, todėl nėra reikalo 
kaskart nurodyti pilnus straipsnių pavadinimus ar jų leidėjų (leidyklų) 
vardus. Tad nuspręsta šaltinius išnašose pateikti tokia tvarka: 

"De Franscesco! priskiria sovietų valstybę valstybės-objekto 
tipui...“(p. 12). 

' Citė et ėtudiė par Daniel 'Warnotte Daniel, 1932, 

WARNOTTE dans son article: Exa- | Nr. 2, p. 272-275. De Fransces- 
men sociologigue de la Consti- | co, 1931. 
tution soviėtigue dans la Revue de 
Vlnstitut de Sociologie, Nr 2, 
1932, pp.272, 273, 274, 275; 
L'Universitė libre de Bruxelles, 
Institut de Sociologie Solvay. 
Etude de M. de FRANscEsCO: Lėtai 
sovietigue dans la thėorie gėnė- 
rale de V Etat, se trouve dans Bulle- 
tin mensuel de la thėorie gėnėrale 
de la Sociėtė de Iėgislation com- 
parėe de 1931. 


Jei cituojami keli tais pačiais metais vieno autoriaus parašyti 
darbai, kad skaitytojas būtų nukreipiamas į reikiamą kūrinį, prie 
leidimo metų išnašoje pridedama raidė: a, b, < ir tt. Tokia raide 
pažymėtas kiekvienas to paties autoriaus kūrinys, išleistas tais pačiais 
metais. Pavyzdžiui, P. Verschave, 1910 a, p. 10 reiškia, kad cituo- 
jama ištrauka paimta iš P. Verschave, Le rėgime lėgal de 
Penseignement en Hollande, Paris, 1910. O: P. Verschave, 1910b, 
nurodo, kad cituojamo teksto reikia ieškoti: P. Verschave, La 
Hollande Politigue, Un parti catholigue en pays protestant, Paris, 
1910. 

Be literatūros, autorius išnašose dar pateikia ir papildomų 
pastabų bei komentarų. Dažnai jie labai ilgi, nusitęsia per keletą 
puslapių. Paprastai tokiose išnašose autorius aiškina terminus, 
komentuoja pagrindiniame tekste išsakytas mintis. 

Verčiant taip pat susiduriama su pragmatinės teksto adaptacijos 
problema. Kadangi laikytasi nuostatos be reikalo nekeisti sakinių 
struktūros, autoriaus minties, stengtasi neaiškias ar keblumų verčiant 
sukėlusias vietas paaiškinti ne pačiame tekste, o išnašose. Labai 
retai kokia nors mintis pakomentuota skliausteliuose šalia aiškinamo 
žodžio. Dažniausiai tai daroma išnašose. Visos vertėjo išnašos 
žymimos žvaigždute (aaa*). Jos - įvairių rūšių: 

1. Kita kalba cituoti arba tarptautiniai žodžiai. Tokių išnašų 
daugiausia. Jose paaiškinami įvairūs ne pedagoginiai terminai 
(orografija, prozelitizmas, žozefizmas). 


2. Datos, istoriniai faktai. Šios rūšies vertėjo išnašose 
patikslinamas minimų įvykių laikas, galbūt gerai žinomas istorikams, 
bet dėl kurio nustatymo ne istorijos specialistui gali kilti problemų: 

e "Privačios mokyklos, įsikūrusios po Ketvirtųjų metų briumero* 
mėnesio įstatymo, sudarė pragaištingą konkurenciją." 

* 1796 m. rudenį. 

Lygiai taip pat paaiškinami ir istoriniai faktai: 

+ "1795 m. Olandija sukūrė Batavijos respubliką**... 

** Batavijos resp. (lot. batavi, olandai), valstybė (1795-1806), 

Prancūzijos sukurta jos užimtoje Olandijoje. Olandija pas- 
kelbta Batavijos respublika (pagal senųjų atsikėlėlių į Nyder- 
landus batavų (germanų gentis) pavadinimą). 1806 m. Napo- 
leonas I paskelbė respubliką Olandijos karalyste; karaliumi 
paskyrė brolį Liudviką Bonapartą. 

3. Realijos. Tai vertėjos išnašos, aiškinančios originalo kalbos 
žodžius ar žodžių junginius, reiškiančius istorijos, kultūros ar kitų 
socialinių gyvenimo sričių reiškinius ir faktus, kurie lietuvių kultūrai 
nėra būdingi arba jie kitaip įvardijami (tautos globotiniai, agrežė, 
atėnėja). 

4. Specialūs (etimologiniai, lingvistiniai ir kt.) vertimo 
komentarai. Šiose išnašose kartais tik pateiktas originalus terminas 
ar žodžių junginys, kad specialistas galėtų lengviau suvokti, ką 
autorius turėjo galvoje vienu ar kitu konkrečiu atveju. 

+ "Projektas siūlė įpareigoti komunas suteikti privačių mokyklų 

moksleiviams tas pačias teises į mokyklinę paramą*..." 

* Assistance scolaire. 

Tačiau dažniau šios rūšies vertėjo išnašose aiškinama, 
motyvuojama, kodėl pasirinktas vienoks ar kitoks vertimo variantas, 
komentuojamas vertimas. 

+ "Parengiamosios* mokyklos ir suaugusiųjų mokyklos." 

* Ecoles gardiennes, pažodžiui - "mokyklos auklės“, ikimo- 
kyklinio mokymo įstaigos, tarpinis variantas tarp vaikų dar- 
želio ir pradinės mokyklos, maždaug atitiktų parengiamąsias 
grupes darželyje ar mokykloje. 

+ "Belgijos viduriniojo* mokymo režimo pobūdis ..." 

* Autorius akcentuoja, kad prancūzai ir belgai vartoja skirtingus 
terminus viduriniajam mokymui nusakyti: secondaire (pranc.) 
ir moyen (belg.). 

Taigi tekste figūruoja dvejopos išnašos — autorinės, žymimos 

skaičiumi, ir vertėjo, pažymėtos žvaigždute. 

Bibliografija 


Originalo bibliografijos sąrašas gana sudėtingas. Prancū- 
ziškame tekste šaltiniai sugrupuoti pagal tai, kuriame knygos skyriuje 
jie buvo cituoti. Todėl P. Dielininkaitis skiria kelias dalis: 

ĮVADAS IR PIRMA DALIS 

|. TEORINIAI SKYRIAI 

II. SOVIETINIS MOKYKLOS MONOPOLIS 

III. PRANCŪZIJOS MOKYKLŲ SISTEMA 

ANTRA DALIS 

l.BELGIJOS MOKYKLŲ SISTEMA 

II. OLANDIJOS MOKYKLŲ SISTEMA 

UI). BENDROSIOS TARPTAUTINĖS POLITIKOS IR TEISĖS 
TENDENCIJOS SINTETINIO SPRENDIMO LINK 

TREČIA DALIS IR IŠVADOS 

Šitaip sudarytame sąraše tie patys autoriai buvo minimi po 
kelis kartus, vis kitoje dalyje (pavyzdžiui, S. Hessenas figūruoja 
pirmame, antrame ir trečiame pirmosios dalies skyriuose, C. Bouglė — 
trečiame pirmosios dalies skyriuje ir trečiosios dalies sąraše). Be to, 
toks šaltinių pateikimas apsunkina ir išnašų sudarymą. Dėl to, 
redaguojant vertimą, buvo pertvarkytas ir bibliografinis knygos 
skyrius. Visi autoriai dabar pateikiami abėcėlės tvarka, 
nepriklausomai nuo to, kurioje knygos vietoje buvo cituojami. Jų 
kūriniai taip pat surašomi pagal abėcėlę. 

Pavyzdžiui : 

Hessen S., 1928, Kritische Vergleichung des Schuhvesens der anderen Kul- 

turstaaten // Hanbuch der Pidagogik. - Langensalza. - P. 419-510. 

Hessen S., 1929, Les visiteurs ėtrangers sur I 'ėcole sovičtiąue (rusų k.) // 

L'Ecole russeė Vėtranger. - Praha. - T. 31.— P. 1-34. 

Hessen S., 1931 a, L" Etatet I "organisation de |'enseignement en France et 

en Angleterre. Archives de Philosophie du droit et Sociologie juridigue. — 

Paris. — Nr. 3—4. — P. 421—437. 

Hessen S., 1931 b, Staat und Schukhwesen in Frankreich vom Beginn des 

19.Jahrhunderts bis zur Gegenwart. Zeitschrift fūr Geschichte der Erziehung 

"und des Unterrichts. — Berlin. - T. 2. — P. 129-153, 


Išnašose nurodoma tik autoriaus pavardė, leidimo metai ir 
puslapių numeriai. Kai remiamasi keliais vieno autoriaus darbais, 
išleistais tais pačiais metais, greta metų papildomai rašoma mažoji 
abėcėlės raidė (pvz., S. Hessen, 1931 b, p. 130). Todėl radęs 

pavyzdyje parodytą išnašą, skaitytojas žinos, kad citata paimta iš 
1931 m. S. Hesseno straipsnio „Staat und Schulwesen in Frankreich 
vom Beginn des 19. Jahrhunderts bis zur Gegenwart". 

Visų kūrinių pavadinimai prancūziškame leidime nurodyti 
originalo kalba, išskyrus rusų kalba leistas knygas, straipsnius ir kt. 
leidinius. Šių kūrinių pavadinimai čia pateikiami prancūzų kalba. 
Atverčiant tokius pavadinimus atgal į rusų kalbą, susiduriama su 
daugybe sunkumų: kaskart vertėjas turi galimybę rinktis iš keleto 
leksinių ar net sintaksinių sinonimų, tačiau kuris variantas yra 
tiksliausias — neaišku. Geriausia būtų buvę atkurti originalius rusiškus 
straipsnių ir leidinių pavadinimus. Bet tam reikėjo specialaus 
bibliografinio tyrimo, kuris buvo užsakytas, tačiau užtruko, ir jo 
rezultatų dar neturima. Todėl kol kas rusiškų kūrinių pavadinimai 
paliekami taip, kaip yra originale, t.y. prancūziškai, pažymint, kad 
leidinys parašytas rusų kalba. 

Taigi bibliografinė knygos dalis visiškai pertvarkyta: kūriniai 
pateikiami nebe pagal tai, kuriame skyriuje buvo cituoti, bet abėcėlės 
tvarka. Tų pačių metų vieno autoriaus kūriniai pateikiami su 
atitinkama raide šalia leidimo metų (tokia pati raidė žymi kūrinį 
išnašose tekste). Bibliografijos pateikimo tvarka suvienodinta, kaip 
ir išnašose, atsisakyta žodinių aiškinimų, juos pakeitė grafiniai 
ženklai. 

olandų mokyklų sistemos: Sintetinio sprendimo paieškos.- Sud. ir red. G. Čepai- 
tienė.- Šiauliai: Saulės delta.- 2000.- 248 p.: iliustr. 


Knygoje nagrinėjamos prancūzų, belgų, olandų ir Sovietų Sąjungos 
mokyklų sistemos pagal jų formavimąsi sąlygojusius socialinius veiksnius 
bei valstybės požiūrį į mokyklos laisvę. Kaip būdinga monopolinė mokyklos 
sistema analizuojama sovietinė mokykla. Privataus ir valstybinio, konfesinio 
ir nekonfesinio ugdymo organizavimo klausimai aptariami analizuojant 
Prancūzijos, Belgijos ir Olandijos mokyklas. Esama pavyzdžių apie Kanados, 
Anglijos, Vokietijos, Estijos ir Lietuvos mokyklų padėtį. Studijoje apžvelgiama 
mokyklų sistemos raida nuo Prancūzijos revoliucijos (1795) iki 1931 m. 

